
Uvod u čitanje 


Kolonijalno sataniziranje Bošnjaka ustoličilo se čim je Turska Carevina odbjegla sa 
Balkana. Još su austrougarski oficiri o Bošnjacima pisali kao o , divljoj i poživotinjenoj 
gomili koja se može dovesti do ljudske svijesti potpunim razoružavanjem i postupnim 
približavanjem administraciji koja je uređena na strogim zakonima" U različitim forma- 
ma i povodima moguće je kroz cijelo 20. stoljeće pratiti naturanje orijentalne krivice sla- 
venskom, bošnjačko-muslimanskom narodu. Čak i u vremenima u kojima Bošnjaci žive 
daleko od svoje vjere, proizvodi(la) se islamofobija, za potrebe ogledanja u razlikama, 
prvenstveno srpskog, ali i hrvatskog identiteta. Pred početak genocidne agresije 1992. 
godine, Bošnjaci su se gotovo stopili sa nacrtom jugoslovenskog građanina. Ipak, veli- 
kosrpska propaganda je početak genocida odjenula u zaštitu golorukog srpskog naroda 
pred džihad-ratnicima, islamskim fundamentalistima i , muhadžedinima" Ovo ukazuje 
da sataniziranje Bošnjaka, i prije i poslije, nije imalo porijeklo u realnim pretpostavka- 
ma, već u nastojanju da u odnosu prema razlici, Srbi, ali i Hrvati, ojačaju svoj identitet, 
te da aboliraju zlodjela koja su počinjena nad bošnjačkim civilima, pri odbrani ,,predziđa 
kršćanske Evrope". 

Na žalost, perfidno propagandno svođenje bošnjačkoga građanskog opredjeljenja na 
islamofobijski diskurs, rezultiralo je višegodišnjim saučesništvom velikih svjetskih sila u 
genocidu nad bošnjačkim narodom. Iako je Armija RBiH bila jedini programski sljed- 
nik antifašista iz Drugog svjetskog rata, iako je bošnjački narod na genocid i mržnju uz- 

vratio zajedništvom i tolerancijom, Zapad je podržao četničke i ustaške teroriste, koje 
su svoju odanost fašizmu potvrdili genocidnom agresijom ne samo nad Bošnjacima, već 
nad multietničkim naslijeđem Bosne i Hercegovine. Multietnička BiH nije dobila po- 
dršku Zapada zato što okosnicu njenog bića čini jedan muslimanski narod. Zapad je u 
ime kršćanskog fundamentalizna i prezira prema ravnopravnosti muslimana, pogazio 
antifašističku ideju na kojoj je, valjda, sazdan. Ako je neupitno zapadno saučesništvo u 
genocidu nad Bošnjacima, u vidu embarga na oružje, izgladnjivanja i preseljavanja civil- 
nog stanovništva, ne vidimo zašto bi bila upitna ambicija Zapada da se zaboravi, zatre i 
u drugim formama, kakve su ekonomska i kulturna kolonizacija, dovrši razaranje Bosne 
i Bošnjaka?! 

Unutarnji teroristički udar na Ameriku 11. septembra 2001. nenadano je revitalizirao 
stare propagandne obrasce i otvorio renesansu za jačanje velikosrpskih i velikohrvatskih 
pozicija u BiH. Kršćanski fundamentalistički pakt protiv Bošnjaka dobio je neočekivanu 
priliku da se značenje genocidne agresije momentalno preformulira u tzv. građanski rat, 
u kome su agresori branili Evropu od tzv. islamskih terorista. Uočena je šansa da se pod 
izgovorom borbe protiv tzv. islamskog terorizma ubrzaju procesi zatiranja bošnjačke jed- 
nakopravnosti, tako što će srpski i hrvatski faktor, uz bošnjačke figure, ovladati ključnim 
mehanizmima sistema. 

Politički, medijski i pravosudni udar tzv. antiterorista bio je hitar i brutalan. SDP- 
Alijansa, koja je zavladala 2000. godine, svoju dugoročnu šansu je vidjela u kooperativ- 
noj produkciji montiranih sudskih procesa, te različitih oblika forsiranja islamofobije i 
nipodaštavanja boraca Armije RBiH, odnosno njihovog izjednačavanja sa četničkim i 
ustaškim teroristima. Vijeće ministara BiH, koje je vodio lider SDP-a Zlatko Lagumdžija, 
ustanovilo je ,,Koordinacioni tim za borbu protiv terorizma" tijelo koje je narednih mje- 
seci svako malo obavještavalo javnost o , terorističkim" kretanjima i opasnostima. Gdje 
su te ,opasnosti" bile prije 11. septembra, niko nije pojasnio, iz čega se vidi plaćenićki, 
dodvornički i montažerski karakter ,antiterorističkog tima" koji je suštinski predstavljao 
buduću policijsku državu za muslimane u BiH. 

U jedra islamofobiji zapuhala je i nevladina (NGO) infrastruktura, godinama odgaja- 
na donacijama sa Zapada, stavivši svoje kvazidemokratske potencijale u službu tzv. bor- 
be protiv terorizma. Bio je to tužan poraz građanskog intelektualizma. Organizirani su 
okrugli stolovi, sesije, izdavani časopisi, sve na temu otkrivenog tzv. islamskog teroriz- 
ma, a u koga bi drugog nego u Bošnjaka. Sarajevski intelektualci, bliski ovim organizaci- 
jama, nalikovali su na sve one mentalne i moralne gmizavce koji su se grijali uz zločine 
ondašnje Njemačke ili ovdašnjeg Izraela. U Sarajevu 2001. i 2002. nije bilo časnije stvari 
nego biti protiv zloupotrebe kompletnog državnog i društvenog sistema za sataniziranje 
bosanske žrtve. Jednako vrijedi za kraj 1991. i početak 1992., kada su samo odvažni bili 
protiv velikosrpskog razumijevanja jugoslovenstva. Na žalost, na prste se mogu prebroja- 
ti javne ličnosti, političari pogotovo, koji su se tada usudili javno progovoriti protiv isla- 
mofobije kojom je SDP-Alijansa tvrdila pazar kod svojih šefova. 

Historija je samo tekst, pa tako i ova, bliska, koju nastojimo rekonstruirati i upamtiti, 
kao gnjecavi ponor sarajevske političke i intelektualne čaršije, prestrašene i zakupljene 
od dejtonskih mentora, kojima od stupnja potlačenosti Bošnjaka ovisi stupanj srpske i 


hrvatske vladavine Bosnom i Hercegovinom. Za razliku od informativne tamnice koja 
je ovlada narednim godinama, bosanska je demokratska javnost 2001., pa sve do 2005., 
imala nekoliko medija u Sarajevu u kojima su demontirane plasirane klevete. Mislimo 
na ,,Ljiljan', ,Walter$, ,Jutarnje novine" a potom i ,,Saff. Već 2001., u stroju za klevetanje 
Bosne i Bošnjaka, našli su se tzv. neovisni listovi u Sarajevu koji su, kao i nevladin sek- 
tor, finansirani iz zapadnih izvora, ali i iz srpskih i hrvatskih obavještajnih fondova. Kao 
po starom komunističkom obrascu, sadržaje iz novina o tzv. islamskom terorizmu mo- 
gli ste pogledati u prilozima Informativnog programa FTV i emisiji ,,60 minuta" ili pak 
obratno. Bila je to jedna — ideološka i partijska — redakcija. Putem FTV, kao udarne igle 
ove medijske operacije, uz pogrde i uličarski vokabular, plasirano je na stotine medijskih 
optužnica protiv nevinih ljudi. Iako se radi o prostakluku i neprofesionalizmu nulte ka- 
tegorije, glavni medijski ,,antiteroristi" su napredovali u karijeri. Nema ni jednog da ga 
je sustigla njegova svekolika sramota. S druge strane, rijetki bosanski autori koji su rea- 
girali na laži o tzv. islamskom terorizmu i branili Bošnjake pred bjesnilom islamofobije 
— sudski su i medijski obrađivani, da bi na kraju bili prognani sa javne scene koja je po- 
primila totalitarni, jednodimenzionalni, ideološki, u suštini srpsko-hrvatski kolonijalni 
karakter. 

Knjiga ,Teror 'antiterorizma"" nema ambiciju da obuhvati sve što se dešavalo, a i danas 
se sporadično dešava, u tom beščasnom projektu satanizacije bosanske žrtve. Ambicija 
nam je da temu izmišljanja tzv. islamskog terorizmu legitimiziramo kao jednu od najbit- 
nijih tema u dejtonskoj realnosti BiH, koja iziskuje obradu sa više aspekata. Na žalost, 
dosad se tek nekoliko autora ozbiljnije bavilo ovom pojavom, što ukazuje da akadem- 
ska zajednica zazire od tretmana teme čija obrada nema podršku političkog ambijenta. 
S druge strane objavljeno je mnoštvo radova kojima se Bosna i Bošnjaci povezuju sa Al- 
Kaidom, što u nedostatku protuargumenata biva jedina čitljiva istina o Bošnjacima kao 
teroristima. Baška je pitanje odgovornosti bošnjačke politike i muslimanskih institucija 
za apsolutno nerazumijevanje egzistencijalne bitnosti otpora projektu satanizacije žrtve 
i aboliranja genocidnog agresora kroz instaliranje lažne, ali postojane konstrukcije o ka- 
rakteru rata u BiH. 

U bošnjačkoj se akademskoj javnosti i dalje osjeća grešnim i štetnim pristajanje uz 
sintagmu ,,izmišljanje tzv. islamskog terorizma" jer vladajući diskurs smatra pravovjer- 
nim i isplativim upravo izmišljanje tzv. islamskog terorizma. Strujanje političke i finansij- 
ske moći ide u tom pravcu, što zbog nepismenosti, što zbog korumpiranosti, tako da boš- 
njačka akademska elita nema objektivnu, a ni institucionalnu mogućnost da ove tokove 
preusmjeri. Otuda se genocid nameće kao pravda, žrtva kao zlotvor, antifašisti Armije 
RBiH kao teroristi, a četnici i ustaše kao branitelji evropskih principa. Istina se, dakle, 
ne podrazumijeva, istina se brani, ali ,,istina" se i proizvodi. Otud će za lučonoše istine, 
pravde i demokratije sloviti medijski i politički zlotvori, koji su besmislenim optužbama 
sramotili BiH i vrijeđali bosansku žrtvu. Činjenica da su oni, uprkos očitom sunovratu, 
još uvijek tu, jači nego jučer, ukazuje da Bosnom i Hercegovinom danas vladaju isti oni 
koji bi vladali da je Armija RBiH vojno poražena, a da je bošnjački narod morao pristati 
na sve kompromise, pa i taj da bude na lancu svojih neprijatelja. Upravo je tzv. antiterori- 
stička hajka učinila da se iz institucija sistema, naročito u javnim rtv sistemima, u policiji 


i pravosuđu, izgnaju posljednji oblici bošnjačke građanske ravnopravnosti, namjesto ko- 
jeg je ustoličen kapitulantski, samoponižavajući model podobnog Bošnjaka, čija se oda- 
nost provjerava gaženjem bošnjačkih vrijednosti. Ljudi u krhkim narodima svašta čine 
za malo moći i para. Alternativa sluganstvu je ili šutnja, ili progonstvo. Islamofobija je od 
dejtonskog društva napravila totalitarnu tamnicu, u kojoj su montirani sudski procesi i 
medijske hajke sasvim prirođen ambijent, koji je ispravno pročitan od hiljade bošnjačkih 
intelektualaca koji još jedino misle u tišini svoje glave. 

Dali će se to promijeniti? To ćemo znati ako jednog dana ugledamo mnoštvo knjiga, 
diplomskih radova, magistarskih i doktorskih radnji na temu terora ,,antiterorizma", s 
nijetom da se razobliči posrnuće demokratskih pravila i medijske kulture, koje se dogo- 
dilo pod patronatom jednog globalnog i raznorodnog siledžijstva. Znat ćemo to ako se 
jednog dana glavne medijske zvijezde tzv. antiterorističke kampanje budu izučavale na 
katedrama žurnalistike kao primjeri posrnuća ove profesije, i općenito, slobode govora. 
Toliko je zla u BiH počinjeno u stampedu tzv. antiterorizma, da bi tek neovisno sudstvo 
moglo obezbijediti osjećaj satisfakcije. Zasad, iako su prošle godine nakon serije medij- 
skih i pravosudnih montaža, za koje se pokazalo da su opaka izmišljotina, ni jedan jedi- 
ni ,antiterorista" nije snosio posljedice svoga terora i upotrebe državnih mehanizama u 
sijanju kleveta i progonu nevinih ljudi. Jer, ovom državom ne vlada pravda, već šnajderi 
pravde. 

S obzirom da tzv. bošnjačka strana, oličena samo u politici, i bez nacionalnih institu- 
cija, nije zainteresirana za pravdu, a time i za istraživanje i sprečavanje nepravdi, teško je 
vjerovati da bi u dogledno vrijeme moglo doći ma kakvog tretmana teme o teroru ,,anti- 
terorizma". Budući da nema te osnovice, nemoguće je projicirati krajnji cilj, u vidu sank- 
cioniranja likova i pojava koji su ustoličavali policijsku državu i širili nepravdu. 

U nastojanju da se preduhitri bošnjačko umijeće zaborava, zbog kojeg su mnoge važ- 
ne teme žive zatrpane, sačinjena je ova knjiga sa izborom tekstova na temu terora ,,an- 
titerorizma" tek toliko da ostane zabilježen otpor jednom vremenu nasilja nad istinom, 
pravdom i demokratijom. Ta bilješka će više služiti nama, kao (samo)uvjerenje da smo 
vremena iskušenja proživili časno, nego što će poslužiti društvu koje je izgrađeno na laži- 
ma i nepravdama. Istina o izmišljanju tzv. islamskog terorizma, o oživljavanju policijske 
države, ne treba danas ni jednom centru moći, preko kojih se struktuiraju akademski i 
javni obzori. Otud se ovom knjigom obraćamo jednom prognanom, ako ne i zatočenom 
intelektualnom prostoru, čiji osjećaj istine i pravde ima ilegalni karakter. Budući da se i 
danas vladajući diskurs razlikuje od moga mišljenja, a da se jučer razlikovao pogotovo, 
sugeriram čitateljima da obrate pažnju na datume ispod tekstova. 

Dakle, cilj nam je da teror ,,antiterorizma" predstavimo kroz konkretne slučajeve čiji 
će istovjetni dramaturški obrazac (montaža laži - otkrivanje laži - opstajanje laži) posvje- 
dočiti da se radi o strateškoj i kontinuiranoj pojavi, a ne o neuvezanim slučajnostima. 
Jedne te iste tvornice laži, konektirane na s-h obavještajne službe, godinama već izmišlja- 
ju klevete, montiraju medijske i sudske procese, i ne snose nikakvu odgovornost kad se 
ustanovi da su: optuženi za ,,Pogorelicu" nevini, da je tzv. alžirska grupa nelegalno izru- 
čena na Guantanamo, da je Sanel Sjekirica čestit momak, a ne terorista Al-Kaide, da ni- 
kakvi mudžahedini iz BiH nisu potrovali vodovode po Italiji, da nisu raketama iz Maoče 


granatirali Papinu sahranu, itd., itd. Kad vidite da ovaj proces traje godinama, da ga ser- 
visiraju iste medijske, policijske i pravosudne kuhinje, da niko od lažova ne odgovara, 
već napreduje na kadrovskoj ljestvici — onda shvatite da je moć u Bosni i Hercegovini u 
rukama onih koji organiziraju i sponzoriraju sataniziranje i progon Bošnjaka, u interesu 
zatiranja uspomene na bosansku žrtvu i preraspodjele moralnih pozicija u bosanskome 
društvu. 

Nakon 11. septembra, i na globalnom i na lokalnom planu, za mene nije bilo nikakve 
dileme o karakteru i ciljevima tog tzv. rata protiv terorizma. Kroz stotine tekstova objav- 
ljivanih u ,Oslobođenju" ,Walteru" ,,Ljiljanu$ , Dnevnom avazu" ,,Jutarnjim novinama" 
,Saffu5, u časopisu , Znakovi vremena" te u medijima u dijaspori, kao što su ,,Sabah" 
Peta strana svijeta", web site Bosnjaci.net (SAD), ,Nur" (Danska), Radio BiH St. Louis, 
Radio ,,Naša riječ" Chicago i dr. - nastojao sam braniti jednu čestitu istinu od besmisle- 
nih, ali na žalost djelotvornih optužbi za terorizam. 

Besmisao je lice vremena koje živimo, jer javnim prostorom vladaju laž, hipokrizija, 
poltronstvo i kukavičluk. Zato će se prije dogoditi da ova knjiga bude proglašena ,,udž- 
benikom za teroriste", nego što će društveni ambijent imati snage da razumije kako se 
radi o konkretnom doprinosu borbi protiv terorizma, jer se iz te borbe eliminiraju laž i 
profiteri laži. 

U borbi protiv tzv. islamskog terorizma naša zemlja nije pretrpjela nikakvu štetu od 
izmišljenih terorista, ali je pretrpjela nesagledive štete od armije intelektualnih i politič- 
kih prostitutki koja je za pare i karijere izmišljala nešto čega nema. Prva i i najteža šteta je 
gubitak povjerenja. Nakon svih izmišljenih slučajeva, istinit se ne može pojaviti. Jer ako 
se pojavi, nećemo mu vjerovati. 

Ovom knjigom nastojimo — vjerovatno uzaludno — udahnuti čestitost u jedan pro- 
ces čiji antiteroristički/antifašistički bitak direktno ovisi o moralnim i etičkim razinama. 
U tom smislu, lažovi i obmanjivači su opasniji neprijatelji od ma kojeg teroriste. Oni su 
njegovi jataci, skrivači, pomagači, otupljivači... Zbog njihovih laži ne vidi se istina, a ni 
eventualni pravi teroristi. Borba protiv terorizma počinje kroz evidentiranje i blokiranje 
snaga koje su spremne trgovati izmišljotinama i obmanama. No, dejtonsko društvo nema 
realne pretpostavke da borbu protiv terorizma nadahne istinom, samim tim što je ustoli- 
čeno na vladavini srpske i hrvatske hegemonije, koja je interesno usmjerena ka obezvre- 
đivanju bosanske žrtve i sataniziranju Bošnjaka. 

Pa što će nam onda ova knjiga? Kad bi zakon sile bio osa oko koje se vrte ljudi i nji- 
hovo vrijeme, nikada ne bismo dosegli išta više od tiranije i patnje. Po ovom, kao i po 
svakom drugom vremenu, hodaju ljudi koji hoće svjedočiti slobodu i istinu, kao jedini 
smisao bitka. Posve je nebitno da li će ovo vrijeme prepoznati ovu knjigu. Bitan je, i lijep 
je, osjećaj časti — da se siledžijskom carstvu laži i klevete suprotstavi ova mrva istine. 


U Batvi, avgusta 2008 


Afera , hakeri" kao 
premijera SDP-ove 
policijske države 


Za Bošnjake koji su nadživjeli komunističke represije, nema ničeg začudnog u povampi- 
renju policijske države u BiH nakon 11. septembra 2001. godine. Za njih teror ,,antiteroriz- 
ma" ili onomad nacionalizam ,antinacionalizma" ne počinju 2001. ili 1983. godine. 

Ovom napomenom nastojim potkrijepiti otpočinjanje knjige događajem iz februara 
2001., budući da sam osobno viruse SDP-ove policijske države osjetio prije nego što je bu- 
knuo taj medijski i pravosudni požar koji je za potrebe američke antiislamske histerije i ve- 
likosrpskih i velikohrvatskih interesa otvorio nagradnu hajku na bošnjačku žrtvu. 

Sejo Omeragić je pisao da je , Fatmir Alispahić bio prva žrtva policijskog režima SDP- 
Alijanse, budući da su hakeri provalili u njegovu privatnu e-mail poštu koju je objavilo 
SDP-ovo glasilo u Tuzli 'Front slobode'" te da je to bila ,, svojevrsna premijera Lagumdžijine 
policijske države" (,,Ljiljan% br. 505, 23. IX 2002.) Iako je u režiji SDP-a izvršeno krivično 
djelo (Član 193 KZFEBiH) povrede tajnosti, odnosno objavljivanja mojih osobnih podata- 
ka, za to nikada niko nije odgovarao, niti je i jedna od desetine domaćih i međunarodnih 
instanci na to reagirala. 

Ovim događajem, poznatim kao afera ,, hakeri" promovirani su totalitarni mehanizmi 
na kojima će funkcionirati predstojeći proces satanizacije Bošnjaka. Prvo, neće se prezati 
od montaže događaja i procesa, iskrivljavanja činjenica, plasmana kleveta, a zarad javne 
diskreditacije, ali i fizičkog ugrožavanja anatemisanih pojedinaca. Drugo, policijski i pra- 
vosudni organi će djelovati po partijskoj dužnosti, što znači da će SDP-ovi kadrovi biti oslo- 
bođeni krivične odgovornosti, dok će se istovremeno, prema nepodobnima, zakoni rezati i 
šarafiti po mjeri montiranih procesa. Afera ,,hakeri" dokazuje da su SDP-ovi funkcioneri 
počinili krivično djelo, a da SDP-ova policija i pravosuđe nisu zaštitili pojedinca koji je bio 
na udaru tog SDP-ovskog krivičnog djela. 

Postojala je mogućnost da se ovaj događaj ispripovijeda u memoarskoj formi, no, to će 
se možda dogoditi u nekom drugom rukopisu, koji će u lokalnom, tuzlanskom kontekstu, 
razgrnuti maske sa nekih prikaza. Ovdje nas teror ,,antiterorizma" zanima bez memoar- 
skog diskursa, u širem kontekstu, i otud ćemo ovaj događaj predstaviti tek kroz faktograf- 
sku građu, bez ikakvih komentara, kroz tekstove i odlomke iz tekstova koji su na tu temu 
objavljivani u dnevnoj i periodičnoj štampi. Osobno, osjećam logičnu nelagodu pri tretma- 
nu događaja u kome sam sudjelovao kao žrtva totalitarne represije, jer želim poziciju žrtve 
zaštititi džentlmenskim odnosom prema krivcima i činjenicama. Brutalnost činjenica do- 
voljno govori za sebe, o njima i o meni, i tu je komentar izlišan. 

Naravno, i u ovom povodu, kao i 2001., neće biti predstavljen sadržaj mojih privatnih 
pisama, jer nije suština u njima. Suština je u totalitarnoj drskosti da se nečija/moja pri- 
vatna pisma otmu, objave, komentiraju, da posluže kao osnova za političku hajku - u kojoj 
je SDP čak saopćio da sa vehabijama pripremam terorističke akcije i proiransku islamsku 
revoluciju - a da na ova krivična djela, uprkos mojim pismenim zahtjevima, policija i pra- 
vosuđe, kao i međunarodne instance, ne reagiraju ni jednom riječju. 

Otvoreno pismo Fatmira Alispahića sredstvima informisanja 


Počinjeno je krivično djelo 


Poštovane kolege, 

List "Front slobode" od 16. II 2001. na dvije stranice je objavio moju privatnu e-ma- 
il prepisku sa prijateljem u Holandiji, do koje je "došao uz pomoć tuzlanskih hakera". 
Počinjeno je krivično djelo! 

Posebno napominjem da je ovaj broj "Fronta slobode" van svake normalne mjere više 
dana reklamiran na TV Studiju FS-3, da su na dvije stranice (naslovna i unutarnja na- 
slovna) objavljene moje fotografije, dok je na još dvije objavljena moja e-mail pošta. List 
je u četvrtak uveče po Tuzli i Sarajevu dijeljen besplatno. Pitanje je: ko je finansirao tu 
besplatnu podjelu? 

Molim Vas da u skladu sa svojim mogućnostima zaštitite moje građansko i ljudsko 
pravo na privatnost, koje mi je kao građaninu FBiH garantirano i KZFBiH, na čije izvode 
Vas podsjećam. 

Napominjem da u svojim izjavama za javnost ovo krivično djelo nisu ni pomenuli niti 
osudili guverner TK Selim Bešlagić i načelnik Tuzle Jasmin Imamović, što ukazuje na 
mogućnost da je riječ o manifestaciji policijske države. 

Dostavljam Vam izvode iz Krivičnog zakona FBiH da ne biste eventualno počinili istu 
grešku. 

To su moja privatna pisma i o njima se ne može javno govoriti. 


19. 11 2001. S poštovanjem 
Fatmir Alispahić 


(Pismo je 19. februara objavljeno u više radio i tv informativnih emisija, a sutradan i 
narednih dana u više dnevnih i periodičnih listova. Ovaj sadržaj, uz izvod iz Krivičnog 
zakona, proslijeđen je u vidu prijave Kantonalnom tužilaštvu, te u vidu zahtjeva za zašti- 
tu ljudskih prava mnogim domaćim i stranim institucijama u BiH, od kojih nikad niko 
nije reagirao.) 

Krivični zakon FBiH 
Službene novine FBiH 
Br. 43 od 20. XI 1998. 


Glava XV 
Krivična djela protiv slobode i prava građana 


Povreda tajnosti pisma i drugih pošiljki 
Član 193. 


Ko bez odobrenja otvori tuđe pismo ili brzojav ili kakvo 
drugo zatvoreno pismo ili pošiljku ili na drugi način po- 
vrijedi njihovu tajnost, kao i tajnost telefaksa ili ne- 
ovlašteno zadrži, prikrije, uništi ili drugom preda tuđe 
pismo, telegram, telefaks, zatvoreno pismo ili pošiljku, 
kaznit će se zatvorom do šest mjeseci. 


Ko neovlašteno prodre u kompjutersku bazu osobnih podataka 
ili te podatke neovlašteno koristi ili ih učini dostupnim 
drugoj osobi, kaznit će se zatvorom do šest mjeseci. 


Ko djelo iz st. 1. i 2. ovog člana učini u namjeri da sebi 
ili drugom pribavi kakvu korist ili drugom nanese kakvu 
štetu, kaznit će se zatvorom do tri godine. 


Ako je djelo iz st. 1., 2. i 3. ovog člana učinila služ- 
bena osoba u vršenju službe, kaznit će se za djelo iz st. 
i 2. ovog člana od tri mjeseca do tri godine, a za dje- 
lo iz stava 3. ovog zakona zatvorom od šest mjeseci od pet 
godina. 

Interno pismo Fatmira Alispahića sredstvima informisanja 
Objavljeno integralno u , Jutarnjim novinama" 21. 2. 2001. pod naslovom: 


Da li su Bešlagić i Imamović 


saučesnici u krivičnom djelu? 


Poštovane Kolege, 

Jučer sam Vam dostavio član 193. KZFBiH (Povreda tajnosti i drugih pošiljki) s na- 
mjerom da Vam olakšam Vaše eventualno bavljenje "staljinizacijom Tuzle". To nije bilo 
moje saopštenje za javnost. 

Ja se još neću oglašavati u povodu ovog nasrtaja na moju ličnost. 

No to ne znači da Vam interno ne mogu pomoći u slaganju kockica u mozaiku ovog 
krivičnog djela. 

Krenimo redom. 

Da li su guverner TK Selim Bešlagić i načelnik Općine Tuzla Jasmin Imamović po- 
znavali hakere, dakle počinioce krivičnog djela, i da li su sami sudjelovali u nezakonitom 
i kažnjivom djelu pa makar i tako što počinioce krivičnog djela nisu prijavili Policiji? Šta 
se događa ako su Bešlagić i Imamović neprijavljivanjem počinilaca krivičnog djela sau- 
čestvovali u krivičnom djelu? 

Bio bi to najrigidniji oblik orvelovske "policijske države"! Moralna, patriotska i demo- 
kratska obaveza je suprotstaviti se tome. Ma šta da košta. 

A činjenice govore sljedeće... 

Zaštićeni svjedok D.K. može potvrditi da je guverner Bešlagić još 7. februara znao za 
navode iz moje privatne pošte. 
petak, 16. februara 2001. 

Bešlagić: "Šok! Šok! Jednostavno ja pretpostavljam da je ovo, imam za ovo i kopije, 
evo vidim i kopiju, što znači da je to stvarno, da su hakeri provalili, ali je to šok... 

U jučerašnjem privatnom razgovoru sa suprugom Selima Bešlagića, gospođom 
Amirom Bešlagić, saznao sam da je Guverner TK dobio od hakera moju privatnu poštu. 
Postoje svjedoci. 

Zanimljivo je uporediti izjave koje je u javnosti davao novi načelnik Općine Tuzla 
Jasmin Imamović. 

U petak, 16. februara, Imamović je pod naslovom "Šokiran sam i zbunjen" dao sljede- 
ću izjavu za "Jutarnje novine": "Još nismo zauzeli službeni stav, mada smo svi zatečeni i 
šokirani. (...) Mogu reći da sam neprijatno iznenađen. Vidim da smo svi bili nedovoljno 
oprezni". 

Načelnik Imamović je u nedjelju 18. februara u "Dnevnom avazu" objavio svoj sed- 
mični dnevnik, a u srijedu, 14. 2. je zapisao: "U jučerašnjoj frci mi rekoše da postoje i pi- 
smeni dokazi". 

U "Jutarnjim novinama" od 20. februara piše: "U jučerašnjoj službenoj izjavi načel- 
nik Tuzle, Jasmin Imamović je rekao kako je dobio čvrste garancije od svih zaposlnih u 
Općini da niko od njih nije kontrolisao Alispahićevu elektronsku poštu". 

Pitanja su sljedeća: Kako se Imamović mogao šokirati u petak, kad je još u utorak čuo 
da postoje pismeni dokazi? Ako već niko u Općini nije provaljivao u Alispahićev kom- 
pjuter, ko je onda Imamoviću rekao da postoje pismeni dokazi? 

Treba znati i to da šifru za ulazak u Alispahićev kompjuter zna samo općinski Sektor 
za informacione sisteme, tj. dva službenika. 

U intervjuu za Tuzlansku televiziju, u srijedu 14. februara, na dan kad je izabran za 
načelnika, Imamović je rekao da će se "uskoro sve saznati". 

Osim toga, postoji nekoliko zaštićenih svjedoka koji bi mogli potvrditi da je načelnik 
Imamović najavljivao da treba čitati naredni broj "Fronta slobode", što znači da je znao 
šta će se pojaviti. 

Poštovane kolege, Vi znate da su po zakonu sve informacije transparentne i javne, 
tako je nenormalno tvrditi da je bilo ko, pa i Fatmir Alispahić, u Općini Tuzla mogao biti 
"krtica". 

No, načelnik Imamović tvrdi: "Svi smo bili nedovoljno oprezni". Guverner Bešlagić 
tvrdi: "Govorili su dugo vremena da postoji krtica u Opštini Tuzla". 

Pitanje je: Šta je ta krtica mogli iskrtičit ako već nema tajnih informacija? 

U Press centru, tj. Sektoru za informisanje, koga vodim već osam godina, postoje 
samo informacije koje su svakako javne. 

Principijelno ja ne želim komentirati svoju privatnu poštu, jer je privatna, ali i zbog 
sljedeće činjenice: Onaj ko provali u nečiju privatnu poštu taj može i da je oblikuje i 
dopisuje! 

Ipak, upućujem Vas da u mojoj privatnoj prepisci koju je protuzakonito objavio "Front 
slobode" pokušate pronaći išta od onoga što ovaj list u uvodu i tv džinglu na FS-3 tvrdi. 
Pokušajte opravdati tvrdnju načelnika Imamovića: "Hakeri otkrili morbidnu prepisku 
čovjeka koji plaću prima u Općini". Šta je 'morbidno"? Itd, itd. 

Kad bi ovo bila predstava... 

No vratimo se pravnoj državi. 

Ni guverner Bešlagić ni načelnik Imamović u svojim izjavama nisu osudili počinjeno 
krivično djelo. Oni su služe rezultatima počinjenog krivičnog djela da bi nanosili štetu 
mojoj ličnosti. Ne reagira ni Javni tužilac. Time se legaliziraju oblici policijske države. 


20. II 2001. S poštovanjem 
Fatmir Alispahić 

Ljiljan? 19. II 2001. 
Hakeri u kompjuteru ili virus praćenja Fatmira Alispahića 


Špijuni nad Tuzlacima 


Svi koji su prikopčani na serveru ,,Delta" a i ostalim 
serverima, svi koji imaju telefone, mobitele, od četvrtka 
imaju pravo i javno da sumnjaju da ih u Tuzli neko 
prisluškuje, prati, ulazi u njihovu privatnost. 


,Čega se pametan stidi, budala se ponosi" reklo bi se u Bosni. Ono čega se sav savre- 
meni demokratski svijet boji kao zmije, , demokratska" Tuzla objelodanila je u svom lo- 
kalnom glasilu ,,Front slobode". 

Po cijenu da zauvijek sa sebe skinu dobro čuvani imidž ,,demokratske" i svake dru- 
ge sredine, za koju je primila toliko odlikovanja i kolajni tokom posljednjih deset godi- 
na, aktuelni općinski i kantonalni establišment, koji kontrolira politiku ,,Fronta slobode" 
javno je priznao da se bavi prisluškivanjem, razvaljivanjem privatne e-mail pošte, itd. 

Tuzlanske hakeri, kako stoji u tobože nezavisnom ,,Frontu slobode", tako su ušli u 
privatnu prepisku aktuelnog šefa Press centra Općine Tuzla Fatmira Alispahića i na tri 
novinske strane prenijeli šta je u posljednjih mjesec dana Fatmir pisao svome prijatelju u 
Amsterdam, a isto tako šta je ovaj njemu odgovarao. 

, Front slobode" čiji je vlasnik nekadašnji Sinan Aliju, sadašnjeg imena Sinan Alić, od 
milja zvani ,đoka", nakon što je u u četvrtak izašao iz štampe, podijeljen je po kioscima, 
a potom uz zdušnu pomoć crvenog podmlatka besplatno dijeljen građanina Tuzle kako 
bi što prije saznali da je konačno otkriven ,,neprijatelj sistema" u njihovom gradu. Šta je 
natjeralo ,,hakere" da provale u privatnu e-mail prepisku Fatmira Alispahića, nije teško 
odgonetnuti. 


Bruka crvene demokratije 

(...) Velika greška Fatmira Alispahića, koja ga je proglasila odmetnikom i protivnikom 
,multikulturalnog duha Tuzle" desila se onog trenutka kada je tuzlanska demokratija do- 
vela u Tuzlu sabraću iz Novog Sada koji su, nakon povratka u otadžbinu, pisali o ,,hod- 
žama koji kao vukovi zavijaju sa munare" i tome slično, o čemu je ponovo progovorio 
Fatmir u svojoj redovnoj kolumni u sarajevskom , Oslobođenju". 

Svakako da oficijelna vlast u Tuzli ne bi bila toliko kivna na Alispahića da tim povo- 
zet Selima Bešlagića, i koji je uz Zdravka Đuranovića bio medijski i svaki drugi domaćin 
gostima iz Novog Sada. Tuzlanska vlast, svakako, Alispahiću nije mogla oprostiti tekst 
La bandiera prasetina" (Pod zastavom prasetine) u kome je do u detalje opisano SDP- 
ovo proslavljanje pobjede na općinskim izborima u nekim općinama Tuzlanskog kanto- 
na i još mnoge druge tekstove koji su utorkom povećavali tiraž , Oslobođenja". Zbog sve- 
ga navedenog i još mnogih drugih stvari, ,, nepoznati hakeri" su tako odlučili da ,,sasvim 
slučajno" provale u e-mail poštu Fatmira Alispahića. ,,Front slobode" stari komunistički 

ekskluzivac, dobio je i eksluzivno pravo objavljivanja ove povjerljive dokumentacije koja, 
ruku na srce, o Alispahiću govori ono što mnogi i nisu znali. Na primjer, da radi sklekove, 
voli popiti koju, da nekad zna biti i prost i da se zna Zaje...... do mile volje. 

Ko su , nepoznati hakeri" koji su razbili ,,neprijateljsku grupu" i njenog vođu Fatmira 
Alispahića, svakom ko je bar jednom sjeo za kompjutersku tastaturu neće trebati mnogo 
vremena da dešifrira njihovo ime. Ali, i funkciju. Fatmir Alispahić je, koliko se zna, svoj 
e-mail imao na serveru ,,Delta" čiji je vlasnik privatnik iz Tuzle, preko kojeg je opet uve- 
zana Internet-mreža svih općinskih službi u Tuzli. Svi korisnici Interneta u općini, tako su 
imali svoje šifre, koje su opet (ko u najsretnije Staljinovo doba) bile pohranjene na stro- 
go čuvanje glavnom šefu kompjuterskog centra u Općini Tuzla Edinu Osmanbegoviću, 
posebnom miljeniku Selima Beščagića i Jasmina Imamovića. Tako su se najave Jasmina 
Imamovića dan uoči njegovog izbora, ,,da će se o Fatmiru u četvrtak sve znati" ali i pri- 
govori Selima Bešlagića da će se ,vrlo brzo sve otkriti" otprije tri dana pokazale ,,oprav- 
danim i tačnim". 


Vjerovali u sud Partije 

Ono što je razočaralo iole svjesnog čovjeka u Tuzli jeste činjenicada su se glasine o 
prisluškivanju određenih ličnosti, ulaženju u elektronsku poštu, itd., pokazale tačnim i 
da iza njih, nažalost, stoji politika, a ne službe sistema. Da su ,,hakeri" radili naivno, ne 
znajući da više sud nije u Centralnom komitetu, svjedoči njihovo naivno puštanje infor- 
macije o onom što su uradili a što je čak i u Albaniji strogo zakonom zabranjeno. (...) 

Šta će nakon ove tuzlanske bruke poduzeti međunarodne institucije, koje brinu o de- 
mokratiji u Bosni i koje su u Tuzli i Selimu Bešlagiću personificirale sve ,,napredno i de- 
mokratsko" ostaje da se vidi. Građani Tuzle, doduše, nemaju više šta da vide i saznaju 
— svi koji su prikopčani na serveru ,,Delta" a i ostalim serverima, svi koji imaju telefone, 
mobitele, od četvrtka imaju pravo i javno da sumnjaju da ih u Tuzli neko prisluškuje, pra- 
ti, ulazi u njihovu privatnost. Posebno treba da se plaše oni koji su se drznuli dirnuti u ak- 
tuelni općinski, a sada i kantonalni establišment u čije račune već deset godina niko nije 
smio prstom uprijeti. Crvena Tuzla se tako, nakon punih deset godina ponosa i nama, sa 
pravom zacrvenjela od stida. 

Oslobođenje" 20. II 2001. 
NEUGODNA PRIČA: DERANJE ZAKONA 


Komedija bez zabune 


Koliko je ideja o pravnoj državi ozbiljna, govori i 
činjenica da počinioci krivičnog djela, a u ovom slučaju 
prisluškivanja, ne prežu da se prijave putem novina 


I do sada je bilo sigurno i bjelodano da su nezavisni novinari prisluškivani i uhođeni 
i da su na temelju "pouzdanih" podataka iz njihovih privatnih života "stručnjaci" izrađi- 
vali psihorobote zgodne za izvlačenje iz arhive kad to zatreba. Ipak, to se svodilo na neke 
"pouzdane izvore" i primitivno blaćenje samozvanih djelilaca pravde. Upiranjem hazja- 
jinskim prstom u "unutrašnje neprijatelje" otvarao se put prisluškivanju i praćenju. 

Takav pristup čuvanju domovine zahtijevao je oduvijek ljudstvo i tehniku. Kada je 
pisao "Sumnjivo lice" Branislav Nušić nije ni sanjao da će u novom mileniju naslovna 
uloga u slavnoj komediji biti dodijeljena novinaru Fatmiru Alispahiću, a da će ulogu 
sreskog špijuna Jerotija Pantića preuzeti ,,Front slobode" Jerotija su svi znali kao sreskog 
špijuna, a bogami sad znaju i ,,Front slobode". Njima očito nije bilo mnogo važno što će 
postati voajeri zaduženi za ulazak u tuđe živote, jer da im je bilo važno, zar bi se drznuli 
da objave privatnu prepisku novinara Alispahića sa kolegama iz bijelog svijeta. Za onaj 
drugi uslov za objavljivanje poganih naslova treba tehnika, sofisticirana i skupa, kojom 
se može prodrijeti u krajnju intimu. E, ta sredstva, za tu i takvu tehniku, neko je morao 
namaći jal' iz proračuna, jal' iz donacije, a čak i površna analiza porijekla novca vodi do 
džepa građana. 

E sad smo došli i do zakonske dimenzije cijelog slučaja. Ko je naredio da se kontroli- 
še pošta novinara Alispahića? To može uraditi samo sud, i to u slučaju otvaranja istrage 
protiv mogućih rušitelja države. Svako zdrave pameti zna da bi Alispahić sigurno znao 
da je takva istraga protiv njega otvorena, ali još bolje zna da se kontrola njegove pošte i 
telefona ne bi povjerila ,,Frontu slobode" 

U glavi osamanaest, koja obuhvata krivična djela protiv slobode i prava građana, u 
članu 193. Stav 2 stoji: "Ko neovlašteno prodre u kompjutersku bazu osobnih podataka 
ili te podatke neovlašteno koristi ili ih učini dostupnim drugoj osobi (u ovom slučaju šta 
jednoj, na stotine p.a.) kaznit će se zatvorom do šest mjeseci" 

Na početku svih pravila o korištenju pojedinih (lokalnih kompjuterskih) mreža piše: 
"Ni pod kojim uslovima i ni iz kog razloga korisnik ne smije koristiti tuđe korisničko ime, 
čak ni najuže rodbine. Svaka takva aktivnost smatra se provalom u sustav i za posljedicu 
ima suspendiranje vlastitog korisničkog imena." 

U nekim krivičnim zakonima ova djela su svrstana u grupaciju djela protiv elektron- 
ske obrade podataka, ima čak zakonika gdje se zovu djela protiv računara. Inkriminišući 
ova djela, BiH je postala "član zajednice" brojnih zemalja koje u svom nacionalnom zako- 
nodavstvu imaju inkriminisan ovaj kriminalitet. Istovremeno smo na taj način prihvatili 
preporuke Rezolucije o kompjuterskom kriminalitetu VIII konkresa UN, XV međuna- 

rodnog kongresa za krivično pravo, preporuke Savjeta Evrope o kriminalitetu vezanom 
za kompjutere i preporuke o sagledavanju problema u krivičnom procesnom pravu veza- 
nom za informacionu tehnologiju. 

Nedavno je Bijela kuća predložila donošenje zakona kojim bi se prilagodila pravila za 
prisluškivanje, tako da se ista pravna zaštita, koja se sada odnosi na telefonske razgovore, 
proširi i na elektronsku poštu. Prijedlogom zakona se predviđa da bi predstavnici zakona 
morali da dobiju odobrenje sa visokog nivoa prije nego što bi od suda zatražili dozvolu 
za presretanje elektronske pošte — isto kao što predviđaju sadašnje za prisluškivanje tele- 
fonskih razgovora. 

Ova neugodna priča završava činjenicom da niko ne zna koliko je uhođenje Fatmira 
Alispahića trajalo, jer se "Duško Dugouško" tek sada prijavio. Da li je naslijedio "ope- 
rativnu obradu" ili je odlučio da da originalan doprinos balkanskoj špijunaži, pokazaće 
vrijeme. 


Nagorka Idrizović 


Rekli su... 

Mehmed Halilović, pomoćnik ombudsmana za medije 

Mislim da se ne može govoriti o narušavanju sloboda, ali je ovaj slučaj interesan- 
tan sa aspekta privatnosti. Krivični zakon FBiH zabranjuje otvaranje i čitanje tuđih 
pisama i brzojava, te neovlašteno prodiranje u kompjutorske baze podataka. Nigdje 
se ne pominje e-mail, ali mislim da bi se to moglo podvesti pod pismo. (...) Osim za- 
kona, novinari bi, prije nego što odluče kakvu informaciju plasirati u javnosti, trebali 
razmisliti i o etičkim pravilima novinarstva sadržanim u Kodeksu pisanih medija. 
Na Alispahićev bi se slučaj mogla primijeniti čak tri člana Kodeksa, koji se slažu u 
jednom — zadiranje u tuđu privatnost nije etično. U Kodeksu piše i to da novinari 
moraju koristiti samo ,,pravedna sredstva da bi došli do informacija", te da je ,,kori- 
štenje mahinacija", a neovlašteno prodiranje u tuđi elektronski sandučić to sigurno 
jeste, ,,da bi se došlo do informacija — neetično". (...) 

Mehmed Husić, predsjednik Nezavisne unije profesionalnih novinara BiH 

Unija se protivi bilo kakvim upadima u e-mail adrese od bilo koga bez dozvole. 


, Oslobođenje", 20. II 2001. 


Šaćir Filandra, predsjednik BZK ,,Preporod 

Skidanje maski mnogima ne odgovara. Očit je primjer nedavni slučaj s povredom 
privatnosti Fatmira Alispahića, čovjeka koji je pojam bošnjačkog dijaloga, a čiji ni 
sadržaj niti karakter ne poznajemo, institucionalizirao u Tuzli. To da mu je "haker" 
ušao u privatnu elektronsku poštu, i da je ta pošta javnosti obznanjena, skandalozna 
je stvar i kriminalni čin najgore vrste. Naravno, za to niko neće odgovarati, baš kao 
što nije odgovarao ni za pad Srebrenice. Tu kategorija odgovornosti jednostavno ne 
postoji. 


DANI, 23. II 2001. 

DANI 23. II 2001. 
LIČNOST U FOKUSU 


Fatmir Alispahić 


Šta li je šefa Press-centra općine Tuzla, književnika i kolumnistu najstarijeg bosanskog 
dnevnika, natjeralo da preuzme uzde kočije koju vuče ideologija utemeljena u narod- 
noj ugroženosti? To samo on može objasniti i to tako da objašnjenje bude najuvjerljivije 
Alispahiću i što on s pravom pokušava prikazati kao krivično djelo koje bi pragmatični 
Amerikanci definirali kao krajnju povredu privatnosti. 

Priča je već poznata: hakeri su, kao, provalili u Alispahićev računar, prelistali njego- 
vu elektronsku poštu i izdvojili pisma koja je razmjenjivao sa nekadašnjim novinarom 
Ljiljana" i holandskim studentom Alosmanom Husejnovićem. Sve zbog diskreditacije 
Lagumdžijine Socijaldemokratske partije — po Alispahiću — vrlo bitnog dijela mašinerije 
za političko, ekonomsko i svako drugo uništenje Bošnjaka, naroda kojeg treba pretvori- 
ti u politički nerelevantan faktor i ekonomski nemoćnu skupinu, nesposobnu da bitnije 
kreira bosansku zbilju. 

U pismima su prepoznate i namjere tuzlanskog novinara da obezvrijedi model tamoš- 
nje multikulture, devalvira sve učinke gradske vlasti, kao lopova prikaže Selima Bešlagića 
i njegove saradnike. Sve zbog nekog neobjašnjenog, Alispahićevog interesa. 

Nikome, zapravo, nije jasno šta je tako ekskluzivno u privatnoj pošti. To da Alispahić 
Lagumdžijin politički kurs smatra opasnim po Bošnjake? Ne! To Alispahić ne krije 
odavno. To da Alispahić Bošnjake smatra ugroženim iz nekoliko pravaca? Ne! I o tome 
Alispahić već dugo piše u svojim novinskim tekstovima. 

Zanimljivost cijele priče, naravno, nije u tome što je ,, Front slobode" lokalno, krajnje 
nerelevantno glasilo kojem je jedina vrijednost famozna tradicija, objavio privatnu pre- 
pisku i iz nje izvukao klimave dokaze za sve što im je palo na pamet. Nije ova priča zani- 
mljiva ni po tome što pokazuje kako dobar novinar, kada se opusti, može pisati nesuvisle 
rečenice. Pa ni po tome što neko ko tipuje na ozbiljan publicistički rad dječije naivno tri- 
puje da bude cyber Che Guevara. 

Zanimljivo je tek to što se još uvijek ne zna zašto je rušenje Alispahića krenulo sada, 
nakon godina njegovog krajnje predanog rada u Press centru općine Tuzla, osnivanja 
niza građanskih udruga sastavljenih od ponekog idealiste i tuceta antiratnih profitera, 
autorstva nekoliko knjiga koje su glorifikovale sve što je iz Tuzle dolazilo... 

Rješenja zagonetke još nema. Baš kao što nema ni Alispahićevog objašnjenja iz kojeg 
bi bio jasan njegov misionarski poriv. Želja da se jaše paranoična ideologija kojom se da 
upravljati samo dok ona ne odabere pravac. A onda... Jedna novinarska karijera i pje- 
snički dar ostat će u drugom planu priče o čovjeku koji je igrao pod puno sjena, istrajava- 
jući najčešće u želji da ne prekine sukob s okolinom. Zametnut valjda još u mahali u kojoj 
je rastao, ne pristajući se uklopiti u njene uske, teško promjenjive okvire. 

SEjiljan;\26-002001: 
Tuzlanska vlast i transparentno prisluškivanje građana 


Hakeri po narudžbi 


Može li, odista, u današnjoj Bosni ikako biti krivičnog 
djela ako je ono u službi Alijanse za promjene? 


Jedan lokalni list u Tuzli pod znakom eksluzivno u posljednjem je broju objavio pri- 
vatnu prepisku Fatmira Alispahića, publiciste iz Tuzle, s njegovim prijateljem u Holandiji. 
U sasvim privatnoj prepisci Alispahić, koji već mjeseca u kritičkom tonu piše protiv kabi- 
neta Selima Bešlagića i Alijanse za promjene, otvoreno, prijateljski, piše o tuzlanskim po- 
litičkim (ne)prilikama, be-ha političkoj sceni, Alijansi za promjene, svojim kolumnama, 
koje utorkom ispisuje u ,Oslobođenju", nastupima u medijima, itd. Naravno, lokalni su 
moćnici lahko našli podosta materijala da Alispahiću natovare konspirativni i urotnički 
rad i rovarenje protiv novih kantonalnih vlastodržaca, posebno novog guvernera Selima 
Bašlagića. 

Iako je prošlo duže od sedmice, policija Tuzlanskog kantona se nije oglašavala niti 
ovaj čin nazvala krivičnim djelom. Zakon je bar tu potpuno jasan. Član 193. KZ FBiH 
precizno govori o povredi tajnosti i drugih pošiljki! Zašto se nije oglasila policija MUP-a 
TK čiji je novi ministar iz redova Socijaldemokratske partije (SDP)? Da li samo zato što 
bi to značilo kompromitaciju cijele Alijanse za promjene koja je teškom mukom iza- 
brala Kantonalnu vladu? Čini se da samo nekoliko činjenica može dati odgovore na ta 
pitanja. 

I novi guverner Selim Bešlagić i novi općinki načelnik Tuzle Jasmin Imamović, u ne- 
koliko prošlosedmičnih javnih istupa, potvrdili su saznanja o prepisci puno prije njenog 
objavljivanja, otvoreno bacajući sumnju na vlastitu umiješanost u uhođenje ,,nepodob- 
nog Alispahića". 

Fatmir Alispahić izjavio je da ima svjedoka koji može potvrditi da je guverner Bešlagić 
još 7. februara znao za navode iz njegove privatne pošte! U Izjavi za ,Radio Slobodna 
Evropa" (16. februara) Bešlagić je izjavio: ,Šok! Šok! Jednostavno, ja pretpostavljam da 
je ovo... Imam za ovo i kopije! Evo vidim i kopiju! Što znači da je to stvarno, da su hakeri 
provalili... Ali je to šok!" 

Načelnik Tuzle Jasmin Imamović u ,, Avazu", u ,Sedmičnom djevniku" još od sri- 
jede (14.2.) je zapisao: ,,U jučerašnjom mi frci rekoše da postoje i pismeni dokazi" (o 
Alispahićevoj prepisci?!,op.a). Nekoliko dana kasnije, načelnik Imamović je u ,,Jutarnjim 
novinama" izjavio kako je dobio ,,čvrste garancije od svih zaposlenih u Općini da niko od 
njih nije kontrolirao Alispahićevu elektronsku poštu". O istoj temi je tuzlanski načelnik u 
srijedu (14.2.) rekao da će se ,,uskoro sve saznati" 

Kada je već sve objavljeno u lokalnim novinama, guverner Bešlagić je rekao kako su 
mu ,,govorili dugo vremena da postoji krtica u Općini Tuzla". Više nema nikakve sum- 
nje da je u neviđenom hakerskom scenariju za bosanske prilike ona nađena u ličnosti 
Fatmira Alispahića koji već osam godina vodi Press službu Općine Tuzla. (...) 

Već danima, gotovo niko od ionako uplašenih novinara o novim vlastodršcima nije 
pisao iz jednog posve očekivanog ugla. Tuzlanska senzacija je, prije svega, krivično dje- 
lo koje je upotrijebljeno u stranačke svrhe i pod očiglednom zaštitom vlasti. Osude od 
novih vlasti i nije moglo biti kada se kompletna materija upravo ticala nje same. Od jav- 
nog tužioca, bivšeg Bešlagićevog stranačkog advokata Šesenama Ćosića, kao i u slučaju 
nalaza Finansijske policije protiv bivšeg općinskog načelnika, ponovo ni glasa. Čemu se, 
onda, može nadati Fatmir Alispahić? Najvjerovatnije — ničemu! 

Poznato je da upad u elektronsku poštu i njeno javno objavljivanje u krivičnom zako- 
nodavstvu cijelog svijeta predstavlja inačicu upada u nečiji stan, premetanja stvari i kra- 
đe, recimo, važne dokumentacije, dnevnika ili prepiske. Alispahić je već spremio tužbu, 
ali se puno teže oteti gorkom utisku posljednjih zbivanja u Tuzli. Uz sve prisutniji strah 
od prisluškivanja, u Tuzli su počela čestitanja, tipa: Sretna Nova 1948! Ili, pjevušenje re- 
frena pjesme jedne sarajevske grupe. ,,Skrati jezik, mogu te čuti!" 

Dalije i prvi savremeni bosanski informatički votergejt politički trijumf onih koji bi 
vratili Bosnu u neka zaboravljena vremena gdje Veliki brat mora sve da zna? Ako su nje- 
govi akteri otvoreno priznali da su znali za upad hakera, da li to znači da su ih poznavali, 
da li su sami naručioci ovog čina i, na kraju, nije li teška povreda zakona i neprijavljivanje 
policiji očiglednog krivičnog djela? 

Desetak dana nakon ove tuzlanske afere otvoreno se može postaviti pitanje: Može 
li, odista, u današnjoj Bosni ikako biti krivičnog djela ako je ono u službi Alijanse za 
promjene? 

,Reporter" (Banja Luka), 27. II 2001. 
Afera uhođenja tuzlanskog novinara 


Bešlagićeve krtice 


Tuzlanski novinar i publicista Fatmir Alispahić je 16. feburara na stranicama lokal- 
nog glasila ,, Front slobode" saznao da je ,,krtica", ubačena u redove socijaldemokratske 
vlasti u Tuzli. Materijal kojim je list nastojao potkrijepiti optužbe protiv šefa press-cen- 
tra opštine Tuzla i komentatora nekoliko bh. listova, bile su njegove e-mail prepiske sa 
Alosmanom Huseinovićem, bivšim novinarom ,,Ljiljana" koji živi u Amsterdamu. 

U agitpropovskom maniru, ,,Front slobode" je pokušao dokazati Alispahićevu špijun- 
sku djelatnost tako što je uz najavu ,,zavjere protiv tuzlanske demokratije", na tri stranice 
citirao poruke dvojice prijatelja. (...) U napadima ,,frontovci" su išli dalje, pa su u pismi- 
ma pronašli tajni plan koji protiv tuzlanske vlasti kuju ,,Ljiljan$ ,Oslobođenje" i ,Walter$ 
u kojima piše Alispahić. 

Čitaoci su u besplatnom izdanju lista mogli otrkiti da njihov sugrađanin voli popiti, 
raditi sklekove, masno opsovati... Da bh. socijaldemokratima zamijera nedostatak boš- 
njačkog nacionalnog osjećaja, a lidera im Zlatka Lagumdžiju naziva kompjuterom... 

Tuzla je potom proglašena gradom strogo kontroliranih pošiljki, a zbog onoga što je 
učinjeno Alispahiću, pitanje je da li će se i jedan novinar ili čovjek sa otklonom prema 
vlasti u Tuzli smjeti koristiti Internetom ili telefonom. 

,Front slobode je tvrdio da je do prepiske došao zahvaljujući lokalnim hakerima. 
Ovo je izgledalo kao loš alibi za one koji imaju pristup severu ,,Delta", gdje se nalazio 
Alispahićev e-mail. ,, Delta" je privatni provajder preko kojeg je uvezana mreža svih op- 
štinskih odjela koji imaju šifre kod glavnog šefa kompjuterskog centra koji opet uživa 
povjerenje Selima Bešlagića. 

Sumnje da je šef pres-centra praćen po direktivi bivšeg i sadašnjeg načelnika Tuzle, 
je podgrijao sam Bešlagić, koji je prije objavljivanja stenograma Alispahićevih poruka 
ustvrdio ,,da će se vrlo brzo sve otkriti, odnosno ,,da će se u četvrtak o Fatmiru sve 
znati", 

Navode o Bešlagićevoj umiješanosti potvrđuje i Alispahić, nudeći argumente: 
Zaštićeni svjedok D.K. može potvrditi da je guverner Bešlagić još sedmog februara znao 
sve navode iz moje privatne pošte", kaže novinar ističući da je Bešlagić u izjavio za Radio 
Slobodnu Evropu na dan objavljivanja teksta priznao da posjeduje kopije e-maila. 

Ako su Bešlagić i kompanija ponavljali da nemaju šta skrivati i da su informacije o 
njihovom radu transparentne, kako su mogli tvrditi da je Fatmir Alispahić bio ,tuzlanska 
krtica" jer , tajne informacije ne postoje". 

Ovaj slučaj-afera ostaće upamćena po mlakim reakcijama domaće štampe, šutnji or- 
gana međunarodne zajednice, koji su povodom sličnih ataka nekada vodili medijske 
ratove. 

Misija OSCE u BiH 
PREDMET: Zahtjev za sankcioniranje SDP-a zbog plasiranja grubih neistina 
o terorizmu i dizanju islamske revolucije 


Poštovani, 

Navršavaju se dvije sedmice otkad je u listu "Front slobode" (2. III 2001.) objavljen 
dokument "u čijoj su izgradnji sudjelovali najodgovorniji ljudi SDP-a BiH" a da niko iz 
SDP-a nije demantirao skandalozne optužbe protiv moje malenkosti i medija sa kojim 
surađujem, niti je iko demantirao besmislene tvrdnje da sudjelujem u dizanju islamske 
revolucije, u organizaciji, i uz finansijsku potporu, Iranske ambasade u BiH. 

Dali to znači da rukovodstvo SDP-a stoji iza ove orvelovske optužnice, pod naslovom 
"Revolucija finansirana iz Teherana"? 

SDP je ovim diskriminirao moje građansko i novinarsko pravo, lažno me optužujući 
"da bi trebao biti predsjednik Bošnjačkog sabora" da sam dio "opasne političke grupacije" 
koja "osim neonacističkog načina blokade zakonodavne, izvršne i sudske vlasti, neonaci- 
stičkog način izmišljanja i gebelsovskog ponavljanja laži o ljudima iz Alijanse, ima i par- 
tijske odrede koje čine ekstremistički, agresivno i teroristički nastrojene Vehabije", koji će 
"već sutra, nakon sukoba koje očekuju, biti graničari sa mudžahedinskim načinom poli- 
tičke i terorističke borbe". 

SDP me je lažno optužio da imam "vezu sa Ambasadorom Irana": "Njihov boravak 
u Tuzli (Iranske ambasade, op. F.A.) i priča o revoluciji koja je, kasnije se pokazalo, bila 
i osnovni cilj njihovog boravka na ovim prostorima, objašnjavaju i porijeklo novca koji 
je ubačen u ovu kampanju i razloge zbog kojih su mete njihove kampanje lideri Alijanse 
ali i predstavnici međunarodne zajednice i to samo oni koji potiču iz Amerike i zapadne 
Evrope". 

SDP je nanio ogromnu štetu mojoj ličnosti (ali i mojoj porodici) lažno me optuživši 
da sam "za nepunu godinu izgradio višekatnicu i kupio kuću u Gornjoj Tuzli". 

Da ne bih demantirao stavku po stavku, kratko ću reći: Sve što tvrdi SDP notorna je 
LAŽ. Istina je, stavku po stavku, suprotna lažima SDP-a, i u to se svako može uvjeriti. 

Molim Vas da sankcioniranjem SDP-a zaštitite demokratske kodekse, ali i moje gra- 
đansko i profesionalno dostojanstvo. 


15. III 2001. S poštovanjem 
Fatmir Alispahić 


25 


(Odlomak iz rada , Etičke dileme u novinarstvu" autora Radenka Udovičića, glavnog 
i odgovornog urednika novinske agencije SAFAX i urednik informativne rubrike 'Media 
Online', objavljenog na www.medionline.ba 01.08.2001.) 


Ćorak ,Fronta slobode" 


Tuzlanski nezavisni list xFront slobode? u svom broju od 16. februara objavio pod eti- 
ketom xEkskluzivno? privatnu e-mail prepisku novinara Fatmira Alispahića, koji je u to 
vrijeme obavljao funkciju šefa press centra Općine Tuzla. Kako naglašava list, sxzahvalju- 
jući tuzlanskim hakerima, 'Front slobode' konačno raskrinkava najveću podvalu tuzlan- 
skoj demokratiji. Naime, list smatra da je Alispahić bio xkrtica? u tuzlanskoj vlasti i da 
je nastojao da u očima međunarodne i domaće javnosti ocrni tuzlansku SDP-ovsku vlast. 
Međutim, iz same prepiske teško je pronaći dokaze za ovakve pretpostavke lista. Prvi uti- 
sak čitaoca je da je povrijeđena privatnost ove osobe objavljivanjem privatnih pisama, a 
ne da jje riječ o velikoj konspiraciji. U BiH ne postoji zakon koji eksplicitno štiti privatnu 
prepisku posredstvom e-maila, ali većina pravnika smatra da se može primijeniti analo- 
gija i elektronska prepiska staviti u istu ravan sa otvaranjem pisanih pošiljki, što je krivič- 
no djelo. Takođe, Krivični zakon Federacije BiH zabranjuje prodiranje u tuđe kompjuter- 
ske baze podataka, što bi moglo sudijama olakšati donošenje presude u korist Alispahića, 
koji je podigao tužbu protiv ovog lista. Sam urednik xFronta slobode, Sinan Alić je svje- 
stan da je povrijedio privatnost Fatmira Alispahića, ali smatra da je to bilo u društvenom 
interesu i da je stoga list zatražio usluge hakera kako bi pokazao da Alispahić radi protiv 
svojih poslodavaca i zloupotrebljava novinarsku etiku (jedno piše, drugo radi). Međutim, 
većina drugih novinara u BiH smatra upravo suprotno — da je xFront slobode povrije- 
dio etička načela. U Kodeksu pisanih medija BiH piše ada novinari moraju koristiti samo 
pravedna sredstva kako bi došli do informacija?. Iako se pod pojmom xpravedna sred- 
stvay može mnogo što podrazumijevati, prodiranje u privatni e-mail sandučić, sigurno 
ne može. Studenti Škole novinarstva Media plana, kao i Fakulteta političkih znanosti u 
Zagrebu bili su izuzetno kritični prema potezu lista. Lejla iz Zenice je rekla da je neopro- 
stiva mana teksta što je narušena privatnost jedne osobe, a da u samoj prepisci nema ni- 
šta što bi opravdalo takav potez. sObjavljeni tekst je najgori oblik diskvalifikacije, ali bez 
ikakvog osnovao - rekla je ona. Zamjerila je i na izuzetno tendencioznim podnaslovima, 
kao što je xKo se sastao u medresi, što bi trebalo da sugeriše neku zavjeru, ali se iz samog 
teksta to apsolutno ne vidi. 

AZVIN I EHEMTUTISNI THEMIJI U DI 


Sječa glava po čudnim kriterijima 


= U d u 
6 6 r-a 99 BR Kako su Selim i Amira Bešlagić ucjenjivali Fatmira Alispahića da uzme 
F AS M A M P t honorar za knjigu općinskih dokumenata Grad i čovjek, na kojoj su stekli 
y( Š protupravnu dobit od oko 200 hiljada maraka. Alispahić je odbio da 
uzme novac koji mu ne pripada, nakon čega je uslijedila odmazda u vidu 
objavljivanja njegove privatne e-mail pošte. Tri dana nakon toga, gđa 
Bešlagić se ponovo javila Alispahiću da vidi da li je omekšao i da li 


_- d 
I 7 3 VIVA T 7 | 
) i ? 
$ LU BENI K A 3 U - U L shvata da mu je najbolje da uzme novac i postane saučesnik u kriminalu. 
= "— KA k Walter je došao u posjed fog razgovora. 


Ni Josip Broz, a ni Adolf Hitler, nisu se pojavljivali na naslovnicama 
tuzlanskog "Fronta slobode" koliko se Fatmir pojavljivao za vrijeme 
višegodišnje hajke, zbog čega je autor ovih napada ufoteljen 
kao oficijelni općinski lihvar i preprodavac "istine i pravde" tz 
saparmurata. Ljaga na Fatmira postala je ključ koji otvara lokalni 

trezor materijalne koristi. 


Američki antiamerikanizam i deamerikanizacija Amerike 


RAT ZA TERORIZAM 


Rad je objavljen u časopisu , Znakovi vremena" (Sarajevo, proljeće 2002., vol. 5, broj 
15) i predstavlja proširenu verziju razmatranja objavljivanih u magaziju ,Watler" u tek- 
stovima: , Buđenje iz američkog sna" (3. X 2001.), , Amerikanci igraju ruski rulet" (17. X 
2001.) i Američki fašizam (12. XII 2001). U vrijeme kad su ovi radovi objavljivani, u Bosni 
i Hercegovini nije bilo ni jednog javnog kritičkog progovora o karakteru tzv. rata protiv 
terorizma. 

Sažetak 


Nakon 11. septembra 2001., najmoćnija država Svijeta prerasta u fašističku silu. 
Globalizirani Svijet je nemoćan da se politički i medijski suprotstavi američkom fa- 
šizmu. Zavladao je orvelovski strah od odmazde Velikog Brata. Podjednako nijemo 
čovječanstvo je pratilo razvoj Hitlerovog fašizma. Fašizam Buša Juniora je opasniji, 
jer je moćniji. Proces fašizacije SAD otvara sumnje u vjerodostojnost 11. septem- 
bra. Da li je rat protiv terorizma samo pokriće sa američku okupaciju svjetskog 
poretka? 

Teroristički napadi na SAD 11. septembra 2001. nisu trebali biti povod da se 
Svijet nađe u najdubljoj neizvijesnosti od svog postanja. Žrtva je stekla pravo da se 
brani, ali ne i da se izobliči u osvetnika, pa i u zločinca. Teroristički spektakl nad 
SAD podrazumijevao je antiteroristički, a ne militaristički i islamofobijski odgovor. 
Nikada u povijesti čovječanstva nije postojala oružana sila u razmjerama u kojima 
su to danas SAD. Nikada ni jedna država nije mogla izvršiti vojno-političku invaziju 
na ma koji dio Svijeta, a da ne računa na ma kakvu odgovornost. Otuda se pokreta- 
nje takve sile, pod zastavom islamofobičnog militarizma, treba smatrati opasnošću 
za svjetski mir i za održivost svjetskog poretka. 


Američka administracija je nizom postupaka izvršila čitljivu zloupotrebu tragedije od 
11. septembra, u zasad hipotetične ciljeve. Jedno je voditi rat protiv terorizma, koji je ja- 
lov bez pacifističke namjere i volje za dijalogom, a drugo je pokretati nepotrebne ratove i 
podsticati terorističke odgovore na terorističke postupke. 

Teško je oteti se utisku da se američki predsjednik Džordž Buš Jr. i njegovi saradnici 
strastveno angažiraju u mogućnosti da proizvode nove ratove. Jednako je i Adolf Hilter 
uživao prvo u izmišljanju, a potom u proizvođenju njemačkih neprijatelja. U analogija- 
ma mašte neodoljivo se nameće poređenje sa paljevinom njemačkog Rajhstaga, koju su 
izvršili nacisti, kako bi optužili Jevreje. 

Ispostavlja se previše sumnjivih znakova u i oko terorističkih napada na Svjetski tr- 
govinski centar i Pentagon, da bismo tek tako prihvatili američku militarističku verziju 
istine. (Zašto među žrtvama nema Jevreja?, Otkud onoliki broj javnih i privatnih kamera 
da zabilježi udare?, Gdje je nestao višak otetih aviona?, Zar su američki obavještajci baš 
toliklo slabi da ne mogu osujetiti terorističku akciju spektakularnih razmjera?, Zašto je 
Vladi SAD, ako se ne plaši istine, bilo potrebno osnivanje tajnog ureda za oblikovanje in- 
formacija i kontrolu medija?, itd, itd.) Pa čak i ako to jeste zločin terorističke Al-Kaide, 
zašta nikad nisu izneseni konkretni dokazi, nije se smjelo dogoditi da neka pitanja dosad 
ostanu bez odgovora. Isuviše je vrijednosti pogođeno ovim događanjima da bi se mogla 

tolerirati užasna količina neozbiljnosti, nezrelosti, neprincipijelnosti, lažljivosti, siledžij- 
stva, kakva izvire iz postupaka američke administracije. 

Logička praznina otvara sumnje da je administraciji Buša Juniora trebao 11. sep- 
tembar za deamerikanizaciju Amerike i okupaciju svjetskog poretka. Dakako, taj zlo- 
čin, i takav američki odgovor, trebao je i ekstremnim tumačima islama, koji u sukobu 
sa Zapadom vide mogućnost kohezioniranja islamskog svijeta. Snage kojima je trebala 
kohezija američkog i islamskog svijeta su u 11. septembru, na principu lančane reakcije, 
našle podjednako uporište za svoje političke ambicije. 

Ipak, tu lančanost događaja odredile su SAD, jer su kao žrtva dobile pravo na odgovor. 
Priroda tog odgovora odredila je slijed događanja. Na dimenzijama i ciljevima američkog 
odgovora uočavaju se razlike između potrebnog i suvišnog. Ono suvišno, koje se tumači 
kao potrebno, ima za cilj da proizvede nove američke neprijatelje, po istom principu po 
kome je 11. septembar trebao proizvesti kršćanske neprijatelje islamskog svijeta. 

Nema ničeg spornog u pravu SAD da u interesu samozaštite pokrenu rat protiv tero- 
rizma. Ne treba imati mnogo pameti da se razumiju svrsishodni okviri tog rata, kao i sve 
drugo što izlazi iz tih okvira. Rat protiv terorizma je višeznačniji od američkih vojno-po- 
litičkih ciljeva. Kao što su američki vojni ciljevi mnogo širi od potrebe koju iziskuje rat 
protiv terorizma. Čini se da SAD nisu imale namjeru zdravom i časnom logikom promi- 
šljati imperativ uspješnog rata protiv terorizma. Jer bi to nužno značilo razna suočenja sa 
svojim greškama, od vanjske politike, pa do unutarnje sigurnosti. Sukladno tom suoče- 
nju, pojavila bi se i potreba drastičnog preoblikovanja američke vanjske politike. 


Nije prošlo ni desetak minuta nakon terorističkog udara na Svjetski trgovinski centar 
a počele su zjapiti provalije između stvarnosti i tumačenja tragedije. Prvi lom američ- 
kog sna dogodio se koju minutu nakon drugog udara, kada smo od CNN-a saznali da je 
ovo zločin islamskih terorista. U tom trenutku se nije znalo da su ljudi sa muslimanskim 
imenima počinili zločin. U najmanju ruku su bile indikativne te optužnice bez dokaza 
kojima se islam trpa u kontekst terorizma. Tim prije što se danima nakon tragedije nije 
mogao izmusti nikakav dokaz za optužbe na kojima je insistirala povrijeđena američka 
javnost. 

Američko društvo, ta paradigma jedinstva u razlikama, slomilo se tamo gdje se mi- 
slilo da je najčvršće. Amerika tumara u porazu, poniženju i traumi, a da nema snage su- 
očiti se sa sopstvenim slabostima. Najlakše je ošinuti po slabima, ali to ne liječi bolest. 
Američko društvo porazilo je sebe samim tim što milioni nevinih ljudi, zbog boje kože, 
ili svoje vjere, ne smiju slobodno hodati američkim ulicama. Svaka američka zastava koja 
se nakon 11. septembra našla u automobilima, na kapama, na majicama, itd. ljudi sa mu- 
slimanskim porijeklom — vijorila se u znak američkog poraza. Slobodna Amerika je po- 
ražena samim tim što su prestrašeni američki muslimani morali svoju lojalnost dokazi- 
vati formalističkim dodvoravanjem uličnim djeliocima pravde. 

Tako su se osjećali Jevreji nakon kristalne noći u Hitlerovoj Njemačkoj. Hitlerovi 
Nijemci su odbijali da se u tamvajima voze sa Jevrejima i psima, a bijeli Amerikanci su 

odbijali da uđu u avion sa muslimanima. Jer svaki je Jevrej pas, a svaki musliman Bin 
Laden. Nikad ništa na planeti nije crklo takvom brzinom kao američki san. Pitanje je da 
li je uopće i postojao. 

Šta je generiralo kolaps američkog društva? Nesputano siledžijstvo u svjetskim raz- 
mjerama stvaralo je od Amerike demokratskog i humanističkog debila. Za ratne zločine u 
Japanu, Njemačkoj, Kambodži ili Vijetnamu nikada nije odgovarao nijedan Amerikanac. 
Iako se to američko zlo ni po čemu ne razlikuje od hitlerovskog. 

Jedino Amerika odbija da podrži osnivanje stalnog Međunarodnog suda za ratne zlo- 
čine! Jedino Amerika odbija da sudjeluje na Međunarodnoj konferenciji o rasizmu! Pa 
zar tako skandalozne deklaracije siledžijstva priliče državi koja se ponaša kao svjetski 
djelilac pravde?!! Ako se pravda dijeli iz pozicije zaštite rasizma, cionizma i zločina, onda 
to nije pravda, već nametanje volje jačeg, silom i terorom. Kad Amerikanac ubija, to čini 
sami Bog, a kada ubijaju ubijeni da bi se zaštitili od "zemaljskog božanstva", to čine zlo- 
činci i teroristi. Dokle god Amerika ne shvati da nema razlike između ubistva jednog ili 
drugog čovjeka, dotle će njena svjetska ruka pravde biti na klimavim nogama. 

Šta uopće znači američki ratni poklič: Ili ste s nama, ili ste protiv nas! Nalikuje komu- 
nističkim parolama. Ako smo s vama onda smo protiv opravdanih zahtjeva većine svjet- 
skih zemalja koje su se na Konferenciji o rasizmu složile da je cionizam isto što i nacizam; 
za razliku od čitavog Svijeta, SAD smatra da izraelski zločini nad Palestincima nisu zlo- 
čini. Kako da budemo s vama ako se američki zločini u Vijetnamu, Kambodži ili drugdje 
ne mogu procesuirati kao ratni zločini, samim tim što Amerikanac ne može biti zločinac?! 
A kako, opet, da budemo protiv vas, kad između izraelskih zločina nad Palestincima i te- 
rorističkog napada na Njujork i Vašington — nema nikakve razlike?! S jedne strane su ubi- 
ce, a s druge nevine žrtve! Jako je zamršeno suosjećati u bolu zemlje koja istovjetnu bol 
nanosi drugima. Problem nastaje kad se od ostatka preplašenog i ucijenjenog Svijeta tra- 
ži da jedne ubice slavi kao heroje, ili abolira kao bezgrešnike, a da druge ubice proganja 
kao teroriste. Pravda nema dva lica! Za ogroman broj muslimanskog svijeta terorista Bin 
Laden ima lice pravednika. Živ ili mrtav, svejedno je, on ima snagu islamskog Če Gevare. 
Tako je htjela Amerika, jer je njena pravda jednima bila majka, a drugima maćeha. Bin 
Laden je i stvarnosno i simboličko američko postignuće; on je nastao iz očaja koji proi- 
zvodi američka politika prema, uglavnom muslimanskom, kusuru Svijeta. 

Amerika nikako ne razumije da je 11. septembra kapitulirala politika dvostrukih ar- 
šina. Kroz staljinističku cenzuru slobodnog američkog novinarstva nije se uspjelo probiti 
pitanje svih pitanja: čime je ovo Amerika zaslužila? Nisu to valjda nekakvi Arapi iz ćej- 
fa žrtvovali rođeni život da Svijetu pošalju poruku. Ili možda jesu, jer je Amerika odga- 
jana na robovlasničkoj kulturi — da je svaki život pseći, samo je američki ljudski. Fraze 
tipa — oni mrze Ameriku — više ni u slikovnicama ne bi prošle. Ali, nova američka stvar- 
nost se, kao nikad dosad, zasniva na totalitarizmu, obmanjivanju, blasfemičnoj patetici i 
siledžijstvu. 

Ni ovaj očiti dokaz da raketni štitovi nisu nikakva garancija sigurnosti, nije ponukao 
Ameriku da razumije da je sila nemoćna da razriješi sve konflikte, niti da zaštiti građane. 
Pravdoljubivost je moćna, ali to podrazumijeva biblijsko uvažavanje prava svakog ljud- 
skog bića. Uobražena Amerika nema snage da se spusti na nivo običnih ljudskih sudbina. 

Do koje mjere je od nadmoći i medijskog kiča obolio američki um, svjedoči ona sramna 
propagandna sapunica nad vlastitim žrtvama. Koji dan poslije, ljudi su još uvijek umi- 
rali pod ruševinama, a američki je Predsjednik na zgarištu izvodio šou-program sa va- 
trogascima; oni su nešto skandirali, a on se nešto kleberio, od razonode što ima šansu da 
bude vojskovođa. Na njegovom licu nije bilo ni trunke bola, sućuti, shvaćanja, on je bio 
radostan — jer je konačno zapucalo. Hajde što je on abortus civilizacije, ali otkud da naj- 
jače svjetske tv mreže od te sramote prave tv spotove?! Američka je tragedija pretvorena 
u jeftinu sapunicu od čijeg prostakluka izrastaju sve druge teško popravljive gluposti i 
promašaji. 

Bilo bi logično da američko društvo otvori nekoliko slobodnih rasprava: o ulozi ame- 
ričke politike u Svijetu i mogućnosti prevazilaženja konflikata dijalogom i jednakim uva- 
žavanjem prava svih ljudi; o odgovornosti američke politike za stvaranje stanja očaja 
među ljudima i grupama koje se odlučuju na terorizam; o krhkosti odbrambenog siste- 
ma koji se zbog terorističke nadmoći mora osloniti na diplomatsko umijeće dijaloga; o 
odgovornosti američkih tajnih i sigurnosnih službi za teroristički dribling 11. septembra; 
o mogućem sudjelovanju američkih građana u pomaganju teroristima, jer je teško vje- 
rovati da se ovako složena operacija mogla izvesti bez jataka; o nespremnosti američkog 
društva, predvođenog političarima i medijima, da u dramatičnim situacijama rasuđuje 
zdravom pameću, tako što bi razlučilo terorizam od islama, a muslimane od terorista; o 
pokretanju odgovornosti za sve koji su putem medija podsticali revanšizam nad neduž- 
nim američkim muslimanima, itd. 

SAD su svoje ratne korake odjenule u nevinost žrtava od 11. septembra, nastojeći da 
sve što čine prikažu kao jedini ispravan i pravedan put. Na njihovu žalost, u Svijetu ima 
još dovoljno i pameti i hrabosti da se uoče nelogičnosti između zla koje je počinjeno 
SAD-u, i zla koje u ime počinjenog zla čine SAD. Šuma pitanja i odgovora o svjetskom 
poretku nakon 11. septembra nužno nas vraća na moguće zametke svega što nam se 
događa. 


Sa smrću komunizma američka patriotska higijena našla se pred bankrotom. Moralo 
se ugledati ili izmisliti nešto što bi moglo biti dovoljno uvjerljivo, i glomazno, da naciju 
drži u pripravnosti, pri čemu bi vojno-industrijski lobi imao okvir za dalje i dublje pljač- 
kanje nacionalnog budžeta. Pustinjska oluja protiv iračkog diktatora Sadama Huseina 
bila je nagovještaj iznalaska novog, globalnog neprijatelja SAD — islamskog svijeta. Jedan 
predsjednički mandat Džordža Buša nije bio dostatan da se u ubjedljivoj mjeri kristalizi- 
ra nova američka opasnost. Čekalo se osam godina... 

Osmogodišnja tolerantna vladavina Bila Klintona odgodila je kreiranje globalnog ne- 
prijatelja Amerike. Bio je to period šanse da se Amerika izdigne iz kisindžerističkog zlo- 
činačkog naslijeđa. Klintova Amerika je vojno izlazila iz svojih okvira tek u pravdoljubi- 
vom i pacifističkom interesu sankcioniranja zločinačkih režima (kakav je onaj u Srbiji), a 
to je činila bez ikakvih ideoloških ili vjerskih predrasuda. Dakako, to nije bilo ni izbliza 

onoliko koliko je potrebno za izgradnju stabilnog svjetskog poretka, ali je ipak značilo 
bitan pomak u odnosu na predklintonovsku Ameriku. 

Postojala je šansa da ideja globalizacije bude primjenjivana i u pogledu standardizaci- 
je ljudskih i demokratskih prava, bez obzira o kojem se dijelu Svijeta radilo. Humanizam 
se stidljivo pojavljivao kao ideologija sutrašnjice. Hitri dolazak Klintona u Tursku nakon 
katastrofalnog zemljotresa, ili dolazak Medlin Olbrajt, državnog sekretara SAD, u izbje- 
gličke logore kosovskih Albanaca - ipak imaju više značenja kao promocija globalnog 
humanizma, nego kao (ne)uobičajeni diplomatski gestikular. 

Ovi znakovi humanističke transparencije dakako ne aboliraju ideju globalizacije od 
svih nemilosrdnosti koje sobom nosi, ali barem svjedoče da je postojala namjera da se ta 
ideja zaodjene, ili koliko je to moguće prilagodi, humanističkim imperativima. Koliko je 
ideja globalizacije srodna američkom imperijalizmu, toliko je razvijanje globalne huma- 
nizacije, ili humanističke globalizacije, suprotno tradicionalnim američkim interesima. 
Globalni humanizam je suprotstavljen republikanskoj Americi, koja sebe doživljava u 
robovlasničkom arhetipu, po kome treba zadržati stanje više i manje vrijednih ljudi. 

Ideja globalnog humanizma dala bi za pravo apetitima podjarmljenih nacija i grupa- 
cija, koje bi globalizaciju mogli uslovljavati standardizacijom ljudskih, radničkih, socijal- 
nih i drugih prava. Postojala je opasnost od uvođenja pravila u kapitalističkom društvu, a 
time bi divlji kapitalizam, kao osnovni uzročnik ljudskih patnji, bio zaularen u pravilima 
svjetskog poretka. Globalizacija tada ne bi bila drugo, našminkano ime za imperijalizam, 
već istinska mogućnost da Svijet postane mjesto pravedenog življenja za sve ljude, bez 
obzira na njihovo porijeklo. 

Amerika je za osam godina Klintonove vladavine ostvarila najsnažniji ekonomski na- 
predak u svojoj historiji; iako su bogati postali još bogatiji, to nije bilo dovoljno da se 
demontira kapitalistički strah od otvaranja globalnog prostora za traženje socijalnih i 
humanističkih prava. 

Tada se dogodila historijska greška! Amerika je poklekla svom kompleksu države bez 
historije. Između mogućnosti da u predsjedničkom kandidatu Al Goru prepozna na- 
stavak plodonosne Klintonove politike, i mogućnosti da ima svoju plavu krv, aristokra- 
ciju, prestolonasljednika, kraljevski kontinuitet, u idiotskom liku sina bivšeg američkog 
Predsjednika - Amerika je metafizičkom većinom odabrala ovo drugo. U tom času, po- 
sve neočekivano, povijest se zaustavlja, povijest se vraća, i ponovo ispisuje već viđene 
stranice ljudske gluposti. No, ovaj put mnogo drastičnije, i opasnije, jer je fizička moć 
destrukcije postala višestruko moćnija od one napoleonovske ili hitlerovske, ali i od mo- 
gućnosti da joj se slobodan um suprotstavi. 

Čovječanstvo nikako da na svojim krvavim iskustvima usvoji temeljne uvide u pri- 
rodne zakonitosti - da se zlo uspješnije liječi ako mu se ranije suprotstavi, bilo da je riječ 
o pokvarenom zubu, Adolfu Hitleru ili njegovoj američkoj reinkarnaciji. Pravo je čudo 
kako niko od onih što se bave proučavanjem fizionomije ubica, nije analizirao manija- 

kalni i histerični lik Buša Juniora, koga bi se svako normalan plašio i kao auto-stopera, a 
kamo li kao sultana najjače svjetske sile. 

Uoči Drugog svjetskog rata niko nije ni izučavao ni uočavao očigledne psihopatološke 
geste Adolfa Hitlera, a lideri Britanije, Francuske i SSSR-a su se trudili da mu idu niz dla- 
ku. Što zbog neutihle krstaške djedovine, a što zbog kukavičluka, Evropa do te mjere gladi 
ludilo američkog firera, da je on za samo mjesec-dva uspio uništiti američki demokratski 
sistem. Danas je Amerika zemlja okupirana fašizmom, represijom, kontrolom mišljenja i 
strahom da te može progutati mrak. 

Umjesto demokratskog dijaloga o uzrocima i posljedicama, Amerika je kapitulirala 
pred ambicijom teksaškog primitivca da pokrene NOVI AMERIČKI RAT. Jer historija 
ni Kartera, ni Regana neće pamtiti kao Ruzvelta ili Trumana, i to je jedna strana bole- 
sne ambicije Buša Juniora da pokrene veliki i dugotrajan rat. Druga strana tog radovanja 
mogućnosti da Amerika ratuje, racionalne je prirode: nakon Klintona, Amerika propa- 
da, u ekonomskom i svakom drugom smislu; porasla je nezaposlenost, propali su mirov- 
ni pregovori na Bliskom istoku, Amerika gubi kredibilitet svjetskog lidera; jedina šansa 
Buša Juniora da sa svoje administracije skine odgovornost za američku nizbrdicu jeste 
da Ameriku gurne u rat. Nove, nepotrebne, pogibije Amerikanaca dodatno će parali- 
zirati američku demokratiju, što će Bušu Junioru omogućiti da se veseli u patriotskom 
Zanosu. 

Amerika se već nasukala na glupost! Kao onomad prema Hitleru, tako se, sa sljepač- 
kom snishodljivošću, evropski lideri klanjaju Bušu Junioru, dolazeći mu pred noge, kao 
dresirani psi. Ni Evropa nema pameti i snage da razumije providnu Bušovu ambiciju da 
pokrene treći svjetski rat. Ne želi se razumjeti da ovo nije rat koji se može dobiti ratom! 
Ovo je rat koji se može dobiti mirom i pameću! U novom američkom ratu će izginuti na 
hiljade ljudi, a da se ništa u svjetskoj bezbjednosti neće popraviti. Taj rat je u startu iz- 
gubljen, jer se vodi protiv nevidljivog neprijatelja. Da je pameti, terorizam bi se mogao 
zaustaviti radikalnom kutivizacijom američke politike prema sebi i prema drugima, kroz 
sadržajnu a ne formalnu rehabilitaciju principa jednakopravnosti i slobode. 

Proći će dugo dok Amerika shvati da je borba za ostavku Buša Juniora (bila) najveći 
stupanj američkog patriotizma. On je zloupotrijebio američku tragediju kako bi ugrozio 
nove živote i svjetski mir. Savršena demokratska i intelektualna zajednica, ona čiji um 
nije inficiran američkom osvetom, odmah bi otvorila kampanju za ostavku ionako nele- 
gitimno izabranog američkog Predsjednika. Mi nismo savršeni i zato su moguće ovakve 
manipulacije životnim interesima stanovnika planete Zemlje. 


V 


- On ima tijelo dinosaurusa, a mozak vrapca - rekao je iranski Predsjednik za Buša 
Juniora. Slikovito. Ova se figura može uspješno primijeniti i na današnje čovječanstvo. 
Svijet je po snazi i dometima te snage nadmašio svoje humanističke i demokratske poten- 
cijale. Logično. Napredak civilizacije se događao u inovatorskim umovima nezamjetne 
grupe ljudskih bića, čija je svijest o tehnološkom barutu ostala odvojena od totalne većine 

onih koji se tom snagom koriste. Duhovni svijet onoga ko je izumio barut nema veze sa 
svijetom divljine onih koji će taj izum upotrebljavati. 

Da su pojave poput Buša Juniora kroz povijest kreirale moć SAD, ta bi moć danas 
nalikovala na saharu: pijesak, kaktus i pokoja buba. Moć SAD je stvarana u vrhunskim 
umovima ekonomskih, vojnih i političkih stratega. Toliko umnožavanje moći, bez sigur- 
nih mehanizama kontrole, moralo je nekada stići do kritične tačke. Moć je premašila mo- 
gućnosti njene samokontrole. 

U toj tački, kongresni, senatski i drugi autoriteti SAD prelaze pod diktaturu 
Predsjednika SAD. Da bi se to izvelo, potreban je pogodan događaj za mobilizaciju naci- 
je, sofisticirana medijska i propagandna reakcija, po kojoj će svako opiranje totalitarnoj 
namjeri biti tumačeno kao potkopavanje nacionalne sigurnosti. 

Dramaturški obrazac okupacije demokratskih institucija nije američki izum 21. sto- 
ljeća. Događalo se to u svim diktatorskim režimima, koji su opstajali na izmišljenom, a 
rjeđe stvarnom neprijatlju nacije. Od Hitlera i Staljina, preko Franka, Kastra, Čaušeskog i 
Miloševića, pa do Buša Juniora, susrećemo se sa jednim istim obrascem mobilizacije na- 
cije na razvijanju fobije od neprijatelja. 

SAD su godinama uspješno odgajale patriotizam na komunističkoj opasnosti. Mada 
je i danas teško razumjeti kako bi to komunizam mogao ugroziti bezbjednost SAD; nisu 
valjda komunisti trebali sletiti s Marsa i okupirati Vašington? Za potrebe američkog, an- 
tikomunističkog, nacionalnog zdravlja pokretani su brojni ratovi, u kojima su stradali 
milioni ljudi, ali i stotine hiljada Amerikanaca. 

Samožrtvovanje, čiji arhetip izvire i iz antičkih i drugih mitova, u totalitarnim reži- 
mima ima konkretan cilj: priložena žrtva obavezuje da se nastavi njezinim ovozemalj- 
skim, slobodarskim, ambicijama. Žrtva je zavjet, ona traži osvetu, ona traži dokaz da nije 
bila uzaludna. Pogibija prvog američkog vojnika u Vijetnamu, ili danas u Afganistanu, 
bila je rentabilna sa aspekta mobilizacijske doktrine; ta pogibija manje zastrašuje, a više 
obavezuje. 

To je logika svih osvajačkih ratova u kojima je najteže okupatorskom vojniku obja- 
sniti ciljeve njegovog krajnjeg životnog rizika; kad bude povrijeđen smrću svog saborca 
on će imati i motiv i cilj — pronaći neprijatelja kojeg dotad nije osjetio. Jedina operacija 
koja je uslov za pokretanje kolopleta zla jeste žrtvovanje svoga čovjeka, na bilo koji način. 
Otvaranje nacionalne i patriotske emocije žudi za osvetom. 

Historija je bremenita primjerima tajnog ubijanja svojih ljudi, u cilju izmišljenog op- 
tuživanja traženog neprijatelja. Mnogi su ratovi tako počinjali. Sa obrtanjem jednog kru- 
ga smrti, taj mehanizam počinje sam da radi. Tada je lako kormilariti brodom na kome 
se, pored pijanih gusara, uvijek nalaze i slijepi putnici, odnosno, oni koji razumiju šta se 
događa. 

U situaciji opće opasnosti rijetko se koji pojedinac usuđuje promišljati stvarnost, a 
kamo li suprotstaviti svoju građansku nezaštićenost armiji podobnika čija je orvelovska 
svijest oblikovana prema potrebama države okupirane iznutra. Zbog toga se većina dik- 
tatorskih režima okončavala tek smrću diktatora, ili intervencijom sa strane. 

Okupirano društvo je po pravilu nemoćno da se izdigne iz obmane i straha, jer se 
eventualni otpor bazira na individualnim htijenjima običnih pojedinaca. Historija to- 

talitarnih režima krcata je montiranim procesima izdajnicima države i nacije; ljudi su 
osuđivani i na višedecenijske robije zato što su službenici u kožnim mantilima osjetili, ili 
izmislili, da ovi misle svojom glavom. 

To se kao tematsko-motivski izraz već može pratiti i kroz historiju književnosti. Od 
Jozefa K. iz Kafkinog Procesa, preko dijela Džordža Orvela, pa do Danila Kiša, Milana 
Kundere, Abdulaha Sidrana, i dr., tumačena je bespomoćnost ljudskog uma u odnosu na 
totalitarni, represivni aparat. 

Pojedinac je uvijek na gubitku. Stoga se može razumjeti šutnja koja danas vlada u 
javnosti SAD, gdje se niko, pa makar i oni koji vide otvorena pitanja, ne usuđuje progo- 
voriti svojim glasom. Iako znamo da su ogromnoj manjini, teško je pretpostaviti koli- 
ko Amerikanaca danas vide procese odumiranja američkih vrijednosti. Ili koliko je njih 
sputano strahom da progovore protiv militarističke i diktatorske politike Buša Juniora. 
Propagandni plaćenici umiju nenametljivo stvoriti ambijent straha od drukčijeg mi- 
šljenja; zvanična istina je do te mjere bučna, da se pravo na mišljenje doima kao zrnce 
bespomoćnosti. 

Totalitarni režimi od uvijek su umjeli mobilizirati tzv. ugledne intelektualce da podrže 
pravi put. Impresivan je spisak svjetskih umova koji su zalutali na stranu Zla, što tek svje- 
doči da vrhunska postignuća u nauci i umjetnosti ne moraju biti garant političke zrelosti 
i moralne odvažnosti njihovih tvoraca. 

Pedeset i osam vodećih američkih intelektualaca, od Francisa Fukuyame, do Samuela 
Huntingtona, objavilo je dokument pod naslovom What We're Figting For — Za šta se bo- 
rimo, čime je stalo iza antiameričke politike američkog predsjednika Buša Juniora. Bilo bi 
logično da se intelektualizam stavlja na stranu kritičkog odnosa prema politici, ma kojoj, 
umjesto što pristaje da podanički služi ideologiji, pa makar ona bila i nacionalna. Tim 
prije što su naznake deamerikanizacije Amerike podatne za reakciju intelektualizma. 

U takvom ambijentu, gdje propaganda galami o ispravnosti novog američkog rata, iza 
čega eto stoje i vodeći intelektualci, pojedinac, intelektualac, nema nikakvih šansi. On je 
suočen i sa stsočnom masom frustriranih, debelih, dosad neupotrebljivih građana, koji su 
u patriotskoj legalizaciji odmazde našli teren za ispoljavanje svoje nagomilane energije 
zla. U premlaćivanju nedužnih američkih muslimana, čistokrvni (kršćanski) Amerikanci 
su našli mogućnost da budu nacionalno korisni. Nije problem u njihovoj destruktivnosti, 
već u vlasti koja je tu destruktivnost, sofisticiranim propagandnim porukama, izdigla na 
nivo patriotizma. U Americi bi musliman-terorista mogao postati svako ko bi da misli 
drukčije od proklamiranog. Slobodan pojedinac postavljanjem pitanja u najblažem slu- 
čaju može ugroziti svoju ekonomsku stabilnost, a u najtežem — dobiti smrtnu kaznu kao 
saradnik Al-Kaide. 

Američki je pravni sistem preoblikovan u vojno pravosuđe, pod čijom se giljotinom 
može naći svako ko se bez dokaza okrivi za terorizam. Zbog globalizacije političkih od- 
nosa, u kojoj su mnoge zemlje postale nezvanične američke kolonije, kazna može stići i 
svakog drugog ko se usudi da propituje, diskutira, sumnjičari krajnje ciljeve američke an- 
titerorističke politike. Ljudi su krhka i konformistička bića, i otud se prije može očekivati 
galopiranje istoznačne svijesti, nego soliranje u slavu sopstvene propasti. Tako je bilo u 
svim totalitarnim ambijentima, tako je danas i u SAD. 

Bushovo donošenje tzv. Patriot Acta je otvorena deklaracija o unutarnjoj okupaciji 
SAD, pošto se tim fašističkim zakonom tajnim vojnim službama daju otvorene ruke da 
hapse ljude, da ih muče i iznuđuju priznanja, da ih po potrebi likvidiraju. Zapadna ci- 
vilizacija se nakon Srednjeg vijeka po prvi put susreće sa inkvizicijom, kao zakonskom 
mogućnošću da ljudsko biće bude lišeno slobode bez ikakvih dokaza, mučeno i ubijeno. 
Savremena historija je takve zločinačke oblike upotrebe države paradigmatski upamtila 
u Staljinovoj Rusiji, a gulaga je bilo i u Jugoslaviji, Rumuniji, Albaniji, Iraku... Američki 
fašizam čini korak više, jer ovaj fašistički akt obznanjuje javno i to sa mašnicom demo- 
kratije i borbe protiv terorizma. Javno i sa mašnicom demokratije planeti je obznanjen i 
konclogor za afganistanske zarobljenike na Kubi. A upravo je američko pravosuđe bilo 
utemeljeno na maksimi: Niko nije kriv dok se ne dokaže. 

Deklaracija američkog fašizma je potpisana 13. XI 2001, a još 3. XI se u američkim 
vojnim zatvorima nalazilo 1147 lice osumnjičeno za terorizam. Po kojoj pravnoj osnovi je 
američka vojska mogla hapsiti ove ljude? I, ko zna koliko je ljudi u SAD dosad progutala 
crna ruka američkog fašizma!? 

Danas je potpuno jasno da će krvava vladavina Buša Juniora u svjetskoj historiji biti 
bilježena jednako kao i vladavina Adolfa Hitlera, Josifa Staljina ili Sadama Huseina. 
Jedino je pitanje vremena kada će se Svijet izboriti za slobodu da takvu kvalifikaciju ob- 
znani kao općepriznatu. 

Sve što se događa danas, decenijama je prije sedimentirano kroz obrasce koji su odga- 
jali terorističke odgovore, zapadnu politiku, islamofobiju, itd. Bilo bi netačno cjelokupan 
antiislamski ambijent na Zapadu datirati sa 11. septembrom ili sa propagandnom voljom 
američke Vlade. Postoje brojni primjeri da je Zapad, od političara, preko novinara, pa do 
običnih kršćana, živio jednu iskrivljenu sliku islama; u protivnom, ne bi se dogodilo da 
nakon 11. septembra uslijedi nemilosrdna satanizacija islama. Poput nabreklog čira, ek- 
splodirala je antiislamska histerija. Taj negativni naboj prema islamu morao se godinama 
odgajati u kulturnom i medijskom inkubatoru, da bi sa toliko vojničke revnosti skočio na 
noge sa već gotovim zaključcima o nespojivosti jedne i druge civilizacije. 

Nije se htjela razumjeti ni najjednostavnija istina — da islam ne može biti teroristički, 
niti teroristi islamski, samim tim što su to dva pola stvarnosne i metafizičke datosti. Islam 
je Dobro, a terorizam je Zlo, pa se u ime Dobra ne može govoriti Zlim. Nije se htjelo ra- 
zumjeti ni da (samo)ubice sa muslimanskim imenima ne mogu biti ambasadori cjeloku- 
pnog islamskog svijeta, od država pa do pojedinaca kakvi su oni nesretnici što su nakon 
11. septembra ubijani i premlaćivani u zapadnim gradovima. 

To je isto kao kad bi o kršćanskom terorizmu govorili kroz ma kojeg pojedinačnog ili 
kolektivnog ubicu sa kršćanskim imenom. Nikada ni jedna zapadnoevropska teroristička 
skupina, u Sjevernoj Irskoj, Španiji ili Italiji, nije označena kao kršćanska. 

Iz ovih razloga bi trebalo antiislamsku histeriju na Zapadu izmjestiti iz konteksta 11. 
septembra; ona ima svoju genezu koja je u uzročno-posljedičnim vezama sa svim što se 
događalo, što se događa, i što će se događati. Da nije bilo takvog krstaškog razumijevanja 

islama, mnoga krizna žarišta u islamskom svijetu ne bi bila otvorena, niti bi se na njihovo 
saniranje čekalo godinama, pa i decenijama. 

Muslimani su za kritičnu masu ljudi na Zapadu, latentno ili transparentno, bića niže 
vrijednosti. Pa čak i ako objektiviziramo slabu ekonomsku i drugu razvijenost islamskog 
svijeta, čak ako i ostvarimo kritički odnos prema svemu što bi u islamskom svijetu moglo 
biti bolje a nije — naći ćemo se pred humanističkim pravilima koja ljudska prava ne dijele 
po političkim, tržišnim, kulturnim i drugim mjerama. 

Muslimani su, zar ne, ljudi kao i svi drugi, kao i kršćani, ali su njihovi životi i prava 
uvijek manje obavezivali svjetski poredak nego životi i prava kršćana. Sukob civilizacija 
ne može biti uzrokovan ambicijom islamskog svijeta da se bude nadređen drugima, već 
ambicijom Zapada da se zadrži privilegirani, nekršćanski, dehumanizirajući odnos kr- 
šćana prema ostatku Svijeta. 

Korijeni tog odnosa Zapada prema islamu imaju duboko povijesno naslijeđe. 
Generacije kršćana su odgojene na predrasudama o sebi i ostatku Svijeta. To mišljenje 
može imati objektivno uporište u svemu, samo ne u humanizmu. A terorizam se rađa iz 
dehumanizirajućih konstanti. Ne rađa se, valjda, iz hira! 

Da bi neko u životu napredovao do bombaša-samoubice, njegov život mora biti pot- 
puno obesmišljen. Čime? Pa upravo odsustvom humanističkog ambijenta. Dakle, Zapad 
može i dalje srljati u zadržavanju ili pojačavanju apartheidskih svaćanja prava islamskog 
svijeta, ali ako se želi približiti razumijevanju terorizma, koji se javlja i među muslimani- 
ma, onda se moraju otvoriti karte sa znakom ljudskog bića. Drukčije nije moguće ni ra- 
zumjeti, ni preduprijediti onaj terorizam čiji su nosioci ljudi sa muslimanskim imenima. 
Isto važi i za svaki drugi terorizam koji proizilazi iz očaja. 

Svijet nakon 11. septembra će biti drukčiji ne zbog terorističkih napada na SAD, već 
zato što je u svojim slabostima već sazreo da postane drukčiji. U protivnom, 11. septem- 
bar bi bio tek povod da se otvori pitanje razumijevanja terorizma, kao uglavnom očajnič- 
kog odgovora na nepravde koje vladaju svijetom. Onaj ko bi htio da u interesu mira vodi 
antiteroristički rat, taj bi razumio da je Svijet zreo za promjene, za suočenje sa svojom 
hipokrizijom, sa licemjerjem, sa različitim statusom ljudske žrtve i patnje... Taj bi razu- 
mio da se terorizam ne može pobijediti ratom, u onom semantičkom smislu u kome smo 
dosad podrazumijevali makar i polisemično značenje rata. 

Terorizam nije sila opipljiva golim okom. On nije tek puka Al-Kaida. Ni suhonjavi Bin 
Laden. On je razasut po očajnim svijestima hiljade ljudi koji su zbog teroriziranja svojih 
ljudskih prava izgubili smisao za životom. Zašto živjeti ako je život patnja? Ali ne patnja 
zbog prirodnog, već patnja zbog ljudskog, dakle, izmjenjivog faktora. Između ponižava- 
jućeg života i uzvišene smrti mnogima je u izmaku strpljenja smislenije izabrati ovo dru- 
go. Budući da se znaju uzročnici patnje među svim napaćenim i ugnjetavanim narodima, 
nije teško odabrati cilj. 

SAD su nakon Drugog svjetskog rata instalirale i podržavale mnoge terorističke i dik- 
tatorske režime, koji su proizvodili masovna ubistva i tlačenja nevinih ljudi. U posljed- 

njih 50 godina većina je svjetskih diktatora i krvnika bila pod patronatom SAD; u hlad- 
noratovskoj podjeli Svijeta tek su oni diktatori iz komunističkog bloka bili van dometa 
američke administracije. Od čileanskog diktatora Pinočea, preko indonežanskog krvni- 
ka Suhareta, afričkog kanibala Mobutu Sese Seko Kukua, vijetnamskog masovnog ubice 
Diema, i mnogih drugih u banana-republikama, Africi i Aziji — ispisivana je beščasna 
međunarodna uloga SAD. 

Proslavljenu američku demokratiju nije zanimalo kako i sa koliko nevinih žrtava vla- 
daju njeni podanici; bilo je bitno da vladaju i da služe interesima Vašingtona. Onoliko 
koliko je u SAD bilo ljudskih i demokratskih prava, u pogledu mogućnosti da se javno 
izražava svoje mišljenje, o ma čemu i ma kome, što treba uvažavati kao valjan uzor, toliko 
je u režimima pod kontrolom SAD bilo staljinističkih obračuna sa elementarnim demo- 
kratskim pravima. Ta dva lica SAD čine konstantu novije američke političke historije. 

Nakon 11. septembra ta zakamuflirana konstanta postaje otvorena i bestidna deklara- 
cija (ne)mogućnosti neovisnog, nekolonijalnog opstanka država, vlada i nacija. - Ko nije 
s nama taj je priotiv nas — poručio je Buš Junior. Jednako su, bez obzira na formu, poru- 
čivali i svi drugi svjetski diktatori. U diktatorskom poimanju Svijeta postoji jedna istina, 
a žrtve te istine postaju svi koji bi da imaju svoje pravo na istinu. Ovom paradigmatskom 
izjavom je Buš Junior odredio karakter nove američke politike, koja je samo koncentrat 
ranijih, uljudbeno upakovanih, nasrtaja na proklamiranu ravnopravnost država, nacija i 
ljudskih različitosti. 

Diktatorski režimi koje su kroz noviju historiju podržavale SAD, ne bi mogli opstati 
bez materijalne i političke podrške Vašingtona, niti bi mogli sa toliko oholosti ugnjeta- 
vati ljudska bića i otvarati krugove nesreće. Otud je posve razumljivo zašto mnogi ljudi 
glavnog uzročnika svojih patnji vide u Vašingtonu. Neka se jedan od hiljadu ugnjetava- 
nih odluči da patnju prekrati smrću časnijom od beščasnog života, to je posve dovoljno 
za postojanje terorističke opasnosti po SAD, ili ma kojeg drugog, posrednog ili neposred- 
nog, uzročnika ljudske boli. 

Zapadna javnost nema snage da razumije da je terorizam zloduh koji je stvoren kon- 
kretnom nepravdom, i jedino se da liječiti saniranjem te nepravde. On je razasut, neu- 
hvatljiv, nepredvidljiv... Šta znači zbaciti jednu ili deset vlada za koje se sumnja da pot- 
pomažu antiamerički terorizam, kad su hiljade ljudi i nadalje spremni da individualno, 
ili u grupi, ugroze sigurnost interesa SAD? Šta znači bombardirati Afganistan, povesti rat 
protiv Iraka ili Irana, petog ili desetog, kad se tu jednostavno ne može uloviti terorizam? 
Kao odgovor na patnje, može se samo proizvesti u još većim količinama. I opet neće biti 
smješten ni u kakvoj državi, ni u kakvoj vojnoj formaciji, već u duhu protiv kojega je sva- 
ki konvencionalni rat u startu izgubljen. 

Zapad je nakon 11. septembra samo potvrdio i iskristalizirao uzročnike za pojavu 
terorizma. Počinjeni su koraci koji su dodatano usložnili sve ono što je već bilo i previ- 
še traumatizirano. To što je Zapad i prije islam razumijevao fobijski, netačno, zlurado, 
kao podlogu za terorizam, uvjetovalo je mnogobrojne konflikte sa islamskim svijetom 
i u njemu. Zapad je pod patološkom predrasudom o svojoj višoj civilizacijskoj vrijed- 
nosti zapravo nagomilao kritičnu masu patnje i gnijeva u islamskom svijetu, i općenito, 
na Istoku. Ta tobožnja viša civilizacijska vrijednost Zapada bila je razlogom da se mnoga 

vojno-politička pitanja van zapadnog svijeta rješavaju suprotno međunarodnom pravu, 
te humanističkim i slobodoljubivim principima. 

U posljednjih 50 godina u raznim, uglavnom proizvedenim ratovima, izginulo je mi- 
lione nedužnih ljudi, ali Zapadu nije naumpalo da pokreće Novi američki rat. Amerika bi 
kao svjetski policajac uz prava, zar ne, trebala imati i obaveze, ali po mjeri pravdoljubivog 
svjetskog poretka. Istočne žrtve su u percepciji Zapada uvijek imale manju vrijednost, 
kao da je riječ o pomoru pingvina, a ne o ljudima, kakvi su bili i oni iz Svjetskog trgovin- 
skog centra. Taj dvojni, hipokrizijski aršin, koji se ravnao prema tržišno-političkim, a ne 
prema humanističkim imperativima, prouzročio je kritičnu masu nesreće, koja je potkraj 
20. stoljeća postala prijetnja onima koji su tu nesreću uzrokovali. 

Do prije pola stoljeća nije se moglo govoriti o Planeti kao globalnom vojnom i poli- 
tičkom selu. Danas, u eri komunikacijske globalizacije, sve udaljenosti, u svim smijerovi- 
ma, postale su na dohvat ruke. Mogućnost zapadnih interesa da se prostiru svim merdi- 
janima, srazmjerna je mogućnosti ugrožavanja tih interesa. Ako su tragedije Kambodže, 
Vijetnama, Palestine, i dr. nekada bile udaljene od svojih uzročnika, ako su ratovi vo- 
đeni a zločini činjeni hiljade kilometara daleko od onih koji su ih kreirali ili podrža- 
vali, danas je ta razdaljina bitno smanjena samom mogućnošću višeznačne distribucije 
informacija. 

Globalizacijska ideja, koja se rodila sa tehnološkim zbližavanjem ekonomskih i dru- 
gih udaljenosti, time dobija svoj antipiod: tehnikom globalizacije koriste se i oni koji su 
protiv imperijalističkih nakana Zapada. Internet je ustanovljen 60-tih godina za potre- 
be američkog Ministarstva odbrane, kao ARPANET (mreža u razvoju), ali je on danas 
osnovno komunikacijsko sredstvo neprijatelja SAD, pa i samih terorista. 

U kontekstu terorizma, to znači da su ciljevi i jednima i drugima, i teroristima i Žr- 
tvama, postali bliži i dostupniji. No, postoji bitna razlika između dometa jednih i drugih. 
Teroristi, koji su to iz očaja - vide žrtvu, dok imperijalistički teroristi nemaju božansku 
moć da uđu u svijest svih tih pojedinaca koji su spremni žrtvovati sebe za smrt časniju 
od ponižavajućeg života. 

Stoga je ovakav Novi američki rat, u svojoj realnoj dimenziji, rat protiv duhova, i sred- 
stvo za razmnožavanje ljudske nesreće. Taj rat se hrani gnijevom povrijeđenih, kao što se 
antiamerička diktatura Buša Juniora hrani proizvodnjom fobija u američkom društvu. 


VIII 


Amerika je složno pokrenula svjetski rat, a da njena javnost uopće nije postavila ključ- 
no pitanje o ostvarivosti zadatog cilja: može li se napadom na Afganistan, Irak ili Iran, 
dobiti rat protiv terorizma? Zar je moguće da tolika sila zapadnog svijeta uopće ne raz- 
matra ishod zalaganja svojih ljudskih i neljudskih potencijala? Ostavimo po strani te buč- 
ne uspavanke koje uzvikuje američki Predsjednik, a u koje zapadna javnost, na žalost, 
vjeruje kao Svjedoci u Jehovu; logika ukazuje da je ratovati protiv terorizma isto kao isu- 
šivati Crno more. 

Globalni terorizam nije država, nije vojska, nije pojedinac, njega je nemoguće vojno 
locirati i neutralizirati; to je duh koji se svakog časa može pojaviti u ma kojem globalizi- 

ranom dijelu svijeta; ono što se može locirati jedino su žarišta nepravde i očaja koja proi- 
zvode terorističke odgovore na ugnjetavanja nevinih ljudi. Poglavito muslimana. 

Amerikanci ne vide ni tračak realnosti. Za njih je rat tek holivudski spektakl u kome 
uvijek pobjeđuju Silvester Stalone i Arnold Švarceneger, koji se nikad ne vozaju u mr- 
tvačkom sanduku. Olako su zaboravili Vijetnam i desetine hiljada svojih besmislenih 
smrti. Državna cenzura je zabranila slikanje žrtava Menhetna, što je u službi šminkanja 
i zloupotrebe bola; krajnji cilj je ubijediti javnost da rat ne boli. U američkoj svijesti rat 
nisu raskomadana tijela, invalidi, suze, groblja... Hajde što su slijepi da pretpostave bol 
koju će nanijeti drugima, ali kako ne promišljaju o sopstvenim žrtvama?! Riječ je o stra- 
teškom projektu: Amerikanci će uljepšanom slikom rata biti uvučeni u sopstvenu trage- 
diju, a tada će već ta tragedija, kao emotivni energon, sama od sebe proizvoditi militari- 
stičku motivaciju. ...Sve dok se ne stekne kritična masa apsurda za shvaćanje ovoga što 
se sa distance može vidjeti i pretpostaviti. 

Američki životi izgubljeni 11. septembra tek su početni ulog u ovom američkom ru- 
skom ruletu. Za smrt ljudi u Svjetskom trgovinskom centru kriva je slabost obavještaj- 
no-sigurnosnih službi SAD, a tek potom teroristi. Mogao je Bin Laden zamisliti šta god 
hoće, ali je to neizvodivo bez američke pomoći, bilo kao izdaje ili kao nespremnosti. I za 
nova stradanja američkih građana biće kriva sama Amerika, jer nema snage da se suoči 
sa unutarnjom odgovornošću za tragediju. 

Bilo bi smisleno da je nakon 11. septembra počeo obračun američkog društva sa ame- 
ričkim slabostima, a da su žrtve shvaćene kao cijena te slabosti. Umjesto toga, Amerika 
na oltar sopstvene gluposti zaslaže još hiljade američkih života. Uzalud! Jer i kad za koju 
godinu prođe priča o Afganistanu, Iraku, Iranu i toj lažnoj zemljeni teza o tzv. osovini zla, 
Ameriku će pritiskati ista otvorena pitanja. Terorizam će biti gdje je i bio, svukud, samo 
će američka groblja (o muslimanskim mezarjima da i ne govorimo!) biti obogaćena be- 
smislom. Kad bi se o stvarnosti raspravljalo sa pozicija dijaloga, a ne sa pozicija diktator- 
ske sile - mnogi bi životi bili spašeni. 

Američka javnost, predvođena militantnim Predsjednikom, bijesno urla u slavu od- 
mazde, tražeći da naplati živote izgubljene 11. septembra. Opsjednuti su krvlju koju valja 
pustiti ma kome. Zauvijek je srušen mit o američkoj nadmoći. Teroristi su od Amerike 
napravili tragikomediju, kojoj bi se grohotom smijali da nije smrti nedužnih ljudi. Do te 
mjere su razvaljeni centri američkog ponosa da je teško očekivati zdravu pamet. Od ne- 
kog ko je hodao kao kralj svijeta i svemira napravljen je groteskni klovn: šaka fanatičnih 
terorista opalila je Americi čvoku. 

Za zdravu pamet u porazu nema ničeg poraznog ako se iz poraza nastoji izvuči snaga, 
iskustvo, budućnost. Ali, američka je pamet oboljela mnogo prije 11. septembra, jer se 
odgajala u nebeskim pelenama, a ne među ovozemaljskim vrijednostima. Otuda Amerika 
nema snagu da poraz pretoči u pouku. Za namirivanje računa, za rat, kakav god, opredi- 
jelilo se preko 80 odsto Amerikanca. Oni ne vide da je novi američki rat izgubljen samim 
tim što će se izgubiti toliki životi, a što se Svijet tako neće osloboditi terorizma. Izgubljen 
je kao i onaj vijetnamski, a o čijoj dodatnoj boli svjedoče aleje grobnica diljem Amerike, 
i ko zna koliko rasutih žutih kosti u vijetnamskoj zemlji. Ova dva izgubljena američka 
rata veže, nadasve, potreba američkih vlasti da na tragediji vlastitog naroda grade hariz- 

me Predsjednika i njihovih Himlera. Historija je krcata primjerima jačanja nacije na sop- 
stvenoj, zalud prolivenoj krvi. 


IX 


Da li se Svijet suočava sa novim fašizmom, kakav je bio onaj koji je uzrokovao Drugi 
svjetski rat? Sudeći po unutarnjoj okupaciji SAD, koja se očituje u destrukciji američkih 
demokratskih vrijednosti, sudeći po konstrukciji i zloupotrebi tragedije od 11. septembra 
2001, sudeći po otvorenim militarističkim proklamacijama administracije Buša Juniora, 
sudeći po strahu koji je zavladao intelektualnim duhom i medijskim prostorom Svijeta — 
da, pred nama je novi fašizam. To nije nacifašizam koji se zasniva na etnonacionalnom 
konceptu, ali nije ni daleko od njega; i ovaj, američki fašizam, neprijatelje pronalazi u ra- 
zličitim od sebe. 

Bitnu razliku u odnosu na Hitlerov fašizam i na Drugi svjetski rat predstavlja činjeni- 
ca da na Zemlji ne postoji sila koja bi se mogla suprotstaviti američkoj invaziji na slobodu 
Svijeta. Ko zna u šta se uzdaju vlade mnogih zemalja čiji službenici razumiju opasnost 
u koju je dovedeno čovječanstvo. Možda se uzdaju u protok vremena, u predsjedničke 
izbore u SAD, u mogućnost da opreznim porukama pokušaju sputati podivljalog ame- 
ričkog diktatora, kao isturenu figuru vojno-industrijskog lobija?! U podjednako bezizla- 
znoj situaciji nalaze se i unutarnje i vanjske mogućnosti sputavanja američkog fašizma. 
Unutarnji sistem SAD je okupiran po uzoru na komunističke diktatorske režime, a s vana 
ne postoji čak ni dostatna javna, intelektualna reakcija. 

U današnjim orvelovskim, kafkijanskim okolnostima, teško je očekivati američki po- 
vratak američkim demokratskim i antifašističkim vrijednostima. Ako se to nekada i do- 
godi, vladavina Buša Juniora će nužno biti bilježena kao crna stranica američke i svjetske 
historije. A ako se ne dogodi... 


Montirani proces 
, Pogorelica" 


Od momenta kada sam saznao da se ,,Pogorelica" pokušava inkriminirati kao kamp za obu- 
ku terorista, preko ulaska u temu, pa do stotinjak tekstova koje sam napisao i više akcija koje 
sam predvodio u cilju osude ovog montiranog procesa, ,,Pogorelica" je za mene bila višestruko i 
vešeznačno centrište, nadasve u kolektivnom kontekstu, ali iu mome osobnom doživljaju. 

,Pogorelica" je (bila) centrište srpsko-hrvatske operacije za preimenovanje genocidne 
agresije u građanski rat, i za izjednačavanje, a ako ne i zamjenu identiteta, između agre- 
sora i žrtve. Sa ličnog aspekta, bavljenje ovom temu je centrište moga novinarskog ana- 
gažmana, jer nikada, kao tu, nisam bio usamljeniji pred grdnijom grdosijom, sastavlje- 
nom od političkih i medijskih zločinaca, plaćenih ubica, s-h agenata, zaštićenih meha- 
nizmima okupirane bh. države. Temi sam prišao u gluho doba, kad su svi prali ruke od 
,Pogorelice$ i uspio slučaj podići na nacionalnu razinu, organizirati više manifestacija, 
mobilizirati desetine uglednih pojedinaca i uvezati potpisivanje peticije u zemlji i inostran- 
stvu, što je sveukupno predstavljalo moćan glas javnosti protiv reinkarnacije policije drža- 
ve. Pobjeda pravde u ovoj pravosudnoj montaži i sramoti posebno je profesionalno i gra- 
đansko zadovoljstvo. 

Možda se nekada dosegne razumijevanje bitnosti ovog slučaja, pa o samom montira- 
nom procesu, kao i o javnim i građanskim aspektima otpora obnovi policijske države, bude 
sačinjena posebna knjiga. 

U mojoj arhivi nalazi se stotinjak tekstova koje sam napisao, materijali za pripremu i 
organizaciju okruglog stola o ,,Pogorelici" (Sarajevo, 14. IV 2003.), originalna otvorena pi- 
sma sa potpisima koja su objavljivali članovi Društva pisaca BiH, umjetnici sevdaha, uni- 
verzitetski profesori, studentske organizacije, potom, ugledni pojedinci, tu su i imena pre- 
ko 10.000 potpisnika peticije za obustavu montiranog procesa, u organizaciji Bošnjačkog 
fronta, te štošta još. 

Od tog obimnog materijala kojim bi se mogla predstaviti priča o montiranom procesu, 
izdvojio sam jedan uvodni tekst iz , Waltera" i feljton u 12. nastavaka iz,,Ljiljana" koji naj- 
sažetije može predstaviti monstruoznost i apsurd ovog zločina nad pravosuđem, pravdom, 
moralom i demokratijom. 

No, prije nego što uđemo u tih 13 tesktova o ,,Pogorelici" predstavit ćemo vijest od 20. 
januara 2008. kojom se objavljuje oslobađajuća presuda u slučaju ,,Pogorelica", koja je na 
sljedeći način komentirana na webu Federalne televizije: 

Direktore evo i na vrhovnom sudu je pao slucaj o navodnom islamskom teroristic- 
kom iranskom kampu Pogorelica kojeg su javnosti podmetnuli vas danasnji urednik Bakir 
Hadziomerovic i njegov novinar Damir Kaletovic (koji je plasirao ubjedljivo najvise fabri- 
kacija na FTV). Pitanje glasi, posto ce sada vjerovatno oklevetani ljudi trazit odstedu, sta 
cete vi uradit povodom ove cinjenice. Javnost ste vise mjeseci terorisali izmisljotinama o 
islamskom terorizmu, atentatu na Babu, i sl. Sada je evo i vrhovni sud federacije potvrdio 
da se radilo o fabrikacijama (iako ste nakon prve presude krenuli da diskreditujete sud - 
dobra stara komunisticka taktika, argumentum ad hominem - evo i vrhovni sud je potvrdio 
da se radi o izmisljotini), dakle da li ce biti sankcija protiv Kaletovica i Hadziomerovica, da 
ne govorim 0 izvinjenju, to bi trebalo da bude udarna vijest u Dnevniku?" 

A, evo i vijesti... 

Na Vrhovnom sudu pao i "slučaj Pogorelica" 


Alispahić, Mujezinović, Ljevaković, 
Veladžić i Ikić oslobođeni i za navodni 


pokušaj atentata na Fikreta Abdića... 


20.01.2008. 09:59 

Jedan od najčuvenijih sudskih procesa u BiH, vođen u slučaju "Pogorelica", a potom 
preinačen u "pokušaj atentata na Fikreta Abdića", nakon višegodišnjeg povlačenja po 
sudskim klupama, ali i pritvaranja optuženih, okončan je pravosnažnom oslobađajućom 
presudom, saznaje "Dnevni avaz". 


Neuvobičajena žalba 

Vrhovni sud Federacije BiH oslobodio je trojicu bivših visokih funkcionera AID-a 
Bakira Alispahića, Irfana Ljevakovića, Envera Mujezinovića te dvojicu bivših policijskih 
zvaničnika USK Edhama Veladžića i Ejuba Ikića. 

- Na ovu odluku kojom je potvrđena prvostepena oslobađajuća presuda, više ne posto- 
ji pravo žalbe, niti ikakav redovni ili pravni lijek - saopćio nam je advokat Asim Crnalić, 
branilac Mujezinovića i Veladžića. 

Nakon što je protiv njih prvobitno otpala optužba za obučavanje terorista u kampu 
"Pogorelica", Alispahić, Ljevaković, Mujezinović, Veladžić i Ikić oslobođeni su 2006. go- 
dine pred Kantonalnim sudom Sarajevo i tačke optužnice koja ih je teretila za poticanje 
na ubistvo Fikreta Abdića. Neuobičajeno za bilo koji sudski proces, žalbu na presudu 
Kantonalnog suda uložilo je Federalno tužilaštvo, tačnije tužilac Vlado Mišković. 


Optuženi će tražiti odštetu 

Procesom je nanesena velika materijalna šteta državi, zbog visokih sudskih troško- 
va, koji su proizašli čak i iz plaćanja svjedoka. Tako je, kako su mediji izvještavali, čak 
150.000 dolara iz budžeta plaćeno za izvještaj o "Pogorelici" koji je sačinio navodni me- 
đunarodni stručnjak za terorizam Rohan Gunaratna. 

Već je izvjesno da to državi neće biti jedini trošak, jer, kazao nam je advokat Crnalić, 
optuženi će tražiti odštetu za vrijeme provedeno u pritvoru, kao i zbog povrede časti i 
ugleda, odnosno duševnih boli koje su pretrpjeli zbog ovog sudskog postupka. (Dnevni 
avaz) 


(http://www.rtvfbih.ba/forum/viewpost.wbsp?ForumID=16%"Theme1D=119) 

Odbranom okrivljenih u montiranom procesu Pogorelica, mi branimo moralni digni- 
tet 200.000 žrtava genocidne agresije, i pečatamo optužnicu protiv istinskih zločinaca i 
terorista. Ako popustimo i dozvolimo da se naše pravo na odbranu svih bh. građana okrivi 
za terorizam i špijunažu, tada smo završili priču o Bosni. Otud valja razumjeti da je ovaj 
proces montiran protiv svih naših žrtava, unesrećenih, raseljenih porodica, pobijenih i si- 
lovanih, protiv naših ubijenih godina, protiv svega što smo izdeverali samo zato što smo 
željeli živjeti u ozračju multietničke tolerancije i čovjekoljublja. 


Žrtva na optuženičkoj klupi 


Nemoguće je smisliti opasniji napad na kredibilitet bosanske žrtve od onog koji su 
montirajući slučaj Pogorelica izveli pravosudni organi, tereteći državne funkcionere RBiH 
za krivična djela terorizma, špijunaže, organiziranog kriminala. U bošnjačkoj povijesti se 
nije dogodila tako okrutna agresija na pravdu i istinu. Čak je i montirani proces iz 1983. 
mala beba u odnosu na montažersku morbidnost slučaja Pogorelica, samim tim što se '83. 
dešavala u ambijentu totalitarne države, u kojoj su se ideološka opredjeljenja Izetbegovića 
i drugova smatrala verbalnim deliktom. Pogorelica je višeznačno morbidnija! Prvo, jer 
se događa u političkom ambijentu koji ima sve unutarnje atribute pravne i demokrat- 
ske države. Drugo, jer se sudi državnim službenicima za obavljanje zakonom utvrđenih 
dužnosti, a time i državi BiH, za nevjerovatnu krivicu odbrane suvereniteta i golih živo- 
ta, u situaciji kad su embargom na oružje bh. država i njeni ljudi bili osuđeni na propast. 
Treće, sudski postupak je proceduralno šupalj i nedoslijedan, a u proizvoljnosti seže čak 
do mahalskog dobacivanja sudskog osoblja okrivljenima, što je u literaturi, ne računajući 
na stvarnost, izmaštao Franc Kafka u romanu Proces. 

Slučaj Pogorelica je stoga ključna tačka za razumijevanje ambicija da se satanizaci- 
jom bošnjačke žrtve aboliraju genocidni projekti, omogući izjednačavanje krivice za bh. 
rat, kako bi se sa pozicija fabricirane istine o građanskom ratu zaštitila sexh teritorijalna 
osvajanja. Pogorelica je višeznačna, i paradigmatska, jer ovaj slučaj svjedoči o slojevito- 
sti svekolikih opasnosti koje u budućnosti prijete bh. državi i bošnjačkom narodu. To je 
iskustvo koje se ne smije zaboraviti u pravovremenom čitanju neutihlih ambicija naših 
susjeda i njihovih međunarodnih lobija — da nestane bh. države. Najmanje su tu bitni 
ljudi kojima je suđeno. Bitan je princip — da se ne može suditi funkcionerima bh. države 
zato što su, u skladu sa zakonima bh. države, obavljali zadatke od značaja za odbranu bh. 
države i njenih građana. 


Zrtve kao teroristi 

Federalno tužilaštvo je podnijelo Vrhovnom sudu FBiH zahtjev za sporovođenje istrage 
(br. KT-1/02 od 15. IV 2002.) protiv osumnjičenih Bakira Alispahića, Irfana Ljevakovića 
i Envera Mujezinovića zbog sumnje da su u toku 1995. i početkom 1996. počinili kri- 
vična djela špijunaže, terorizma i organiziranog kriminala. Time se tvrdi da je kamp za 
obuku Pogorelica bio špijunsko i terorističko leglo, što po logici znači da je Pogorelica bila 
strano, ilegalno tijelo u odnosu na legalne institucije bh. države; Pogorelica time dobija 
status terorističkog štaba kakav je bio onaj, nepoznati, u kome je kovan plan za napad na 

SAD 11. septembra; odnosno, ni u jednoj suverenoj državi ne može postojati nešto što 
je špijunsko, i terorističko, a da to bude dio državne, odbrambene infrastukture; ne može, 
valjda, država špijunirati sama sebe, ili terorizirati sama sebe!; svaki oblik ovakve obuke, 
iza kojeg stoji država, po prirodi je antiterorističkog karaktera, s ciljem da obavještajnom 
i preventivnom djelatnošću zaštititi državne interese; stoga je suludo, logički neodrživo, 
nadasve pogano, kriviti bh. državu što je u stanju rata i ratne opasnosti obučavala svoje 
ljude za antiterorističke i obavještajne poslove; jedine instance za koje bi Pogorelica mo- 
gla biti tzv. teroristički kamp, jesu vojne hunte Radovana Karadžića i Mate Bobana, čiji se 
genocidni programi za uništenje bh. države, evo, realiziraju i danas, drugim sredstvima, 
ali s istim ciljevima. 

Marionetsko pravosuđe, dakle, smatra da je Pogorelica bila kamp odakle je bh. država 
nekog špijunirala i teroristički ugnjetavala, a na svojoj teritoriji. Makar da je pronađeno 
da su se u Pogorelici kovali planovi za terorističke akcije po Beogradu i Zagrebu, nekako 
bi se i moglo povjerovati u taj teroristički epitet; eto, George Bush Jr. je neki dan cijelom 
svijetu obznanio spisak osoba koje će po raznim zemljama likvidirati CIA, ali to niko ne 
smatra terorizmom, jer će se valjda ti javni osuđenici na smrt likvidirati antiterorističkim 
mecima; teroristička krivica se u Pogorelici, pak, odnosi na bh. teritoriju, i ratnu stvar- 
nost, što je budalaština samo po sebi. 

Pošto bh. država nije mogla špijunirati samu sebe, biće da joj je smrtni grijeh što je ka- 
nila špijunirati svoje lične agresore; to je isto kao kad bi za pokušaj samoubistva optužili 
nekog čovjeka, oboljelog od gripe, zato što je popio antibiotik; suvereno pravo svake drža- 
ve je da svoje ljude osposobljava za odbranu, što je bh. država činila u kampu Pogorelica; 
nije valjda trebalo kapitulirati pred genocidnom agresijom Srbije i Hrvatske, kako bismo 
dva metra ispod zemlje dokazivali svoju privrženost pacifističkim idejama?!!; onaj ko ne 
bježi od istine očas će razumjeti da je oslobodilačka borba Oružanih snaga RBiH primjer 
antifašizma, antiterorizma, humanizma, tolerancije, pacifizma, a što je produkt političke 
volje državnih, ratnih organa RBiH! 

Naše pravosuđe, sklepano i od ratnih konobara Mate Bobana, eto, ne misli tako. Prvo 
o tom, njihovom, tzv. terorizmu. Cjelokupna borba za naš goli opstanak je antiterori- 
stička, a o čemu svjedoči količina pobijenih civila od strane četnika i ustaša, odnosno, 
prirodna ravnopravnost koju su uprkos svim iskušenjima u toku agresije uživali i Srbi i 
Hrvati u svim mjestima pod kontrolom ARBiH; temelj ideološkog programa patriotskog 
fronta od početka je činila zaštita svih građana bez obzira na njihovu nacionalnu pripad- 
nost; za razliku od sistema odbrane pod kontrolom Predsjedništva RBiH, horde HVO i 
VRS su kao ideološku okosnicu svoga bitka imale — genocid; bh. patriotske snage nisu 
rušile crkve, ravnale groblja, ubijale civile, a ako je i bilo nekoliko zločinačkih incide- 
nata, to nikako ne ugrožava pravilo zaštite svih bh. građana; tačno je, dogodila se jedna 
Grabovica, dogodili su se jedni Kazani, ali ti zločini nisu pravilo, već incident, za razliku 
od zločina HVO i VRS koji su bili, i do danas ostali, genocidno pravilo osvajačkog rata; 
naši armijski i policijski funkcioneri, među kojima su i oni koji su osumnjičeni Za terori- 
zam i špijunažu u Pogorelici, najzaslužniji su što se bol žrtve nije pretočila u revanšizam 
nad nedužnim civilima srpske ili hrvatske nacionalnosti, nad njihovim vjerskim ili kul- 
turnim objektima, jednako kao što su srpski i hrvatski ratni funkcioneri jedini odgovorni 

za planiranje, raspirivanje i realiziranje genocidne, kulturocidne i sakralocidne pomame 
u fašističkim hordama HVO-a i VRS. Otud je neviđen paradoks optuživati za terorizam 
predstavnike bh. vlasti, koji su u godinama rata konkretnim djelima branili ideju toleran- 
cije i suživota, kao nacionalni interes, kičmenog, bošnjačkog naroda. 


Mrtav proces na aparatima policijske države 

Federalnom tužilaštvu sve ove činjenicu nisu značile ništa. Oni su, jednostavno, ima- 
li partijski zadatak, za razliku od istražne sudije Vrhovnog suda Jasminke Putice koja je 
podnijela ostavku, jasno je, iz moralnih razloga, odbivši da bude egzekutor u montiranom 
procesu. Prije nego je uočila neizlječivu bolest policijske države Zlatka Lagumdžije, prije 
nego je razumjela da su moral, pravo i pravda strane kategorije za nakaznost vladajućeg si- 
ledžijstva, sudija Jasminka Putica je pokušala urazumiti Federalno tužilaštvo, kao izvršnog 
montažera slučaja Pogorelica. Sudija Putica je upozorila Federalno tužilaštvo na kvalifika- 
ciju "krivičnog djela terorizam", te u službenom dopisu naznačila da je za takvu kvalifikaciju 
— "potrebno da (okrivljeni) u namjeri rušenja Federacije, njenog ustavnog poretka ili njenih 
najviših organa izvrše otmicu neke osobe ili neko drugo nasilje, prouzroče eksploziju, itd., (...) 
a ni jedna od navedenih radnji nije u činjeničnom opisu u zahtjevu za sprovođenje istrage". 
No, Federalno tužilaštvo je sa neskrivenom drskošću nastavilo montažu procesa, valjda u 
ubjeđenju da Lagumdžijina vlast nema alternativu, da će vladati vječno, kao Komunistička 
partija Kine, kako su to javno preporučili naučnici iz Kruga 99. 

U toku dvoipomjesečne istrage ispuhali su dokazni prijedlozi Federalnog tužilaštva, 
okrivljeni su podnijeli prijedloge za ukidanje mjere pritvora, ali im je Federalno tužilaš- 
tvo produžilo pritvor za još dva mjeseca, ustanovivši da su okrivljeni — opasni po sigur- 
nost građana. Bivši funkcioneri bh. države su, eto, manijaci koji zaskaču građane po ce- 
sti, gologuzi otvaraju mantile, ženama otimaju tašne, kradu djecu, mlate pošten svijet, a 
možebit i da kolju po kućama, što su, biće, već negdje dokazali, čim Tužilaštvo pouzdano 
zna da su — opasni po sigurnost građana. Pa da su toliko opasni, valjda bi Sarajevo, Tuzla, 
Zenica, Bihać, itd. još 1992. bili etnički očišćeni, i to temeljito kako su očišćena i najmanja 
sela pod okupacionom kontrolom HVO-a i VRS! Niti bi, recimo, Ljubiša Marković ikada 
postao srpski načelnik sarajevske općine sa bošnjačkom većinom! 

Nakon sedmomjesečnog istražnog postupka okrivljenima je, u finišu predizborne 
kampanje, 30. IX 2002., ukinut petomjesečni pritvor. Saslušano je oko 70 svjedoka, obo- 
rene su i obesmišljene sve fantastične montaže, montirani proces je doveden do kraja, do 
apsurda, ali je uprkos svemu — nastavljen. Okrivljeni nisu oslobođeni optužbi koje se ni- 
čim nisu mogle dokazati, što dokazuje da u pravosuđu i dalje sjede ideološki poslušnici 
Zlatka Lagumdžije, koji sa sumanutom upornošću kreiraju nove izmišljotine, konstruk- 
cije, krivine, s ciljem držanja mrtvog procesa u životu, na aparatima. Javnost je ukidanje 
pritvora okrivljenima, i dopuštanje da se brane sa slobode, pogrešno razumjela kao oslo- 
bađajuću presudu. Kao nekad golootočani, ili zatočenici iz '83., tako ni okrviljeni u slu- 
čaju Pogorelica nemaju građanskih prava, oduzeti su im pasoši, ograničeno kretanje, oni 
žive zatvorski život u svojim kućama, što svjedoči da slučaj Pogorelica — nije završen. U 
kredibilitet bosanske žrtve i bh. borbe za opstanak i dalje je uperena kleveta, kao ogavna 

mogućnost da se zločinci i zločinački projekti nagrade za genocidni terorizam počinjen 
nad građanima ove zemlje. 


Kritična tačka sudbine 

Civilizacija 20. stoljeća zgražavala se nad montiranim procesima u komunističkim ze- 
mljama, odslikanim, ili predviđenim, u Orwellovoj i Kafkinoj literaturi, gdje je dovoljna 
kleveta pa da ljudsko biće bude gonjeno, tlačeno, ubijeno. Kafka je opisao jedan nevjero- 
vatan svijet čijoj je totalitarnoj okrutnosti obrnuto srazmjerna komotnost, nonšalancija, 
bedastoća sa kojom se uništavaju ljudski životi. Slučaj Pogorelica upravo nalikuje na tu kre- 
tensku, zadriglu sliku države, u kojoj pravosudni službenici, 'nako, odoka, režu sudbine, 
ko drvosječe drva, tumačeći zakone kao što kokoš tumači mravlja jaja. Nema tu straha od 
odgovornosti, od mogućnosti da ih neko sutra upita šta su činili, kao da u ovoj zemlji ne 
postoji sutrašnje vrijeme, koje je, doduše, možda rezervirano za neke druge ljude, s onu 
stranu Drine i Une. 

Ko će, recimo, odgovarati zbog toga što niko ničim nije mogao dokazati da se na 
Pogorelici nije radilo o — xstajnom špijunsko-terorističkom kampuo - već o legalnom speci- 
jalističkom, antiterorističkom kursu pod kontrolom legalnih organa bh. države? Valjda je 
neko kriv što su neki ljudi odležali 150 dana zatvora, što su im maltretirane i šikanirane 
familije, što su pretrpjeli strašnu bol, i što je trpe i danas, trpeći upornost policijske drža- 
ve da dokaže neto što je suludo dokazivati?! Jer, ako je Pogorelica bila teroristički i špijun- 
ski kamp, onda je logikom odgovornosti bh. država bila ista takva, za razliku od osvajač- 
kih sexh hunti koje time dobijaju atribute suvereniteta i legaliteta. 

Napose, čak ni američki dokumenti NE tvrde da je riječ o špijunskom i terorističkom 
kampu, već Pogorelicu nazivaju — obavještajnim trening centrom u Fojnici. Ova ilustraci- 
ja ukazuje da je i Pogorelica, mnogo više nego slučaj tzv. Alžirske grupe, bila namijenjena 
dodvoravanju antiislamskoj histeriji, u kojoj domaći (š)pijuni nisu mogli biti sudionici 
bez izmišljanja tzv. bošnjačkog terorizma. 

Ko zna koliko će još trajati sramni proces Pogorelica, kao jedinstvena sexh šansa da se 
cjelokupna odbrana bosanskih života metne iza rešetaka, kao špijunska i teroristička, a 
da mjesto bosanske čistote zauzmu genocidni projekti Srbije i Hrvatske, kojima se preko 
Pogorelice obezbjeđuje viza za budućnost?! 

Naša žrtva je izgubljena sve dok se kriminalne optužbe ne oslobode državni funkcione- 
ri RBiH, i dok se slučaj Pogorelica u našim svijestima ne nađe kao sveprisutna paradigma 
o spoznaji ambicije naših neprijatelja. Pogorelica je kritična tačka naše sudbine, jer se kroz 
njenu prizmu prelama naše pravo na život. Odbranom okrivljenih u ovom montiranom 
procesu, mi branimo moralni dignitet 200.000 žrtava genocidne agresije, i pečatamo optuž- 
nicu protiv istinskih zločinaca i terorista. Ako popustimo, ako dozvolimo da se naše pravo 
na odbranu svih bh. građana okrivi za terorizam i špijunažu, tada smo završili priču o Bosni. 
Otud valja razumjeti da je ovaj proces montiran protiv svih naših žrtava, unesrećenih, ra- 
seljenih porodica, djece čiji su roditelji pobijeni, majki čiji su sinovi pobijeni, protiv naših 
ubijenih godina, protiv svega što smo izdeverali samo zato što smo željeli živjeti u ozračju 
multietničke tolerancije i čovjekoljublja. Ovo je kritično mjesto bošnjačke sudbine. 


Walter", 25. XII 2002. 

Egzekutori bošnjačke žrtve 


U odrastanju svake nacije postoji mjesto na kome se stiče 
punoljetstvo. Za Bošnjake, Pogorelica je pitanje sudbine. Izgubiti 
bitku za Pogorelicu, značilo bi izgubiti pravo na budućnost! 


Slučaj Pogorelica je sudbonosno mjesto bošnjačke povijesti! Nikada prije, pa ni u toku 
genocidne agresije, bošnjački narod se nije našao pred takvom kušnjom. Glasanje za ne- 
ovisnost BiH je bila stvar prkosa, odbrana golih života je bila stvar nagona, a ovo je već 
pitanje pronicljivosti, sabranosti, sagledavanja stvarnosti dublje od fasade, od onoga što 
se vidi vazda ćoravim okom. Kao što se zreo čovjek razlikuje od djeteta po tome što stvar- 
nost ne prihvata zdravo za gotovo, već je razaznaje u slojevitostima, tako se i zrele nacije 
odlikuju shvaćanjem da se realnost tvori od mnoštva nevidljivih sila koje se jedino mogu 
pretpostaviti. Očitu montažu slučaja Pogorelica tvore globalni interesi podjele BiH na 
srpsku i hrvatsku provinciju. To je veza koju treba prepoznati kao otvoreni front za uni- 
štenje bošnjačkog naroda. 


Nadmoć montaže nad istinom 

Od raspleta Pogorelice ovisi opstanak Bošnjaka i Bosne, jer će ishod ovog montiranog 
procesa odrediti karakter agresije na RBiH. Ako se putem policijskog pravosuđa i mon- 
tiranog procesa "dokaže" da su državni službenici RBiH bili xateroristir, tada će se cjelo- 
kupna borba za opstanak bh. države i bošnjačkog naroda podvesti pod terorizam, što će 
legitimizirati osvajačke ratove Srbije i Hrvatske protiv RBiH. Ako se, pak, dokaže da je 
riječ o monstruozno montiranom procesu, s ciljem satanizacije bošnjačke žrtve, bošnjač- 
ki će narod zadržati superiornu moralnu poziciju, bez koje je nemoguće spriječiti sve do- 
minantnije procese srpsko-hrvatske destrukcije bh. države. 

Uprkos tragičnom iskustvu, bošnjački narod svijet gleda i tumači svojim očima. Misli 
se, ako smo mi ovako dobri, ako smo spremni na praštanje, na povlačenje, zašto bi nam 
neko želio i činio zlo; uporno se ne razumijeva prirodna zakonitost, po kojoj je slabost 
inspirativna za strasti agresije. Jedno je bošnjačka plemenita volja da se, uprkos svemu, 
život u BiH gradi na univerzalnim vrijednostima dobrote, praštanja, bliskosti, razdvaja- 
nja naroda od zločina koji su u njihovo ime počinjeni; drugo je, pak, realitet koji nema 
veze sa bošnjačkom civilizacijskom ambicijom. Dramaturška matrica začeta u ratu, svoj 
istovjetan nastavak ima u miru: Bošnjaci pokušavaju da se brane i budućnost da grade 
na vrijednostima tolerancije, dok srpski i hrvatski separatisti koriste bošnjačku naivnost 
i korak po korak ostvaruju svoje ciljeve; u tom mirnodopskom nastavku rata nema ma- 
sovnih grobnica i prisilnih deportacija, ali grobnica postaje svaka kuća u koju se nije vra- 
tio njen vlasnik, a deportacija postaje svaki odlazak u preseljeništvo koji je iznuđen or- 
ganiziranim terorizmom pod srpskom i hrvatskom apartheidskom vlašću u BiH. Većina 
Bošnjaka, pak, nije spremna i sposobna pogledati stvarnosti u lice, jer bi to suočenje 
nosilo otvaranje rana koje jedva što su zašminkane u ambijentu glupave iluzije koja se 


52 


zove: Bosne će biti, samim tim što je Bosne i dosad bilo. Na žalost, Bosne će u stvarnosti 
bivati sve manje, budući da zločin nad bošnjačkim narodom nije smješten na pijedestal 
obaveze da se ukinu rezultati genocida, koji danas imaju ustavni karakter na 76 odsto bh. 
teritorije. 

E da se ne bi dogodilo to ispostavljanje računa za počinjene zločine nad bošnjačkim 
narodom, što bi podrazumijevalo superiornost bosanske političke volje, kao i demonti- 
ranje osvajačkih projekata Beograda i Zagreba — smišljena je Pogorelica, kao ključna tran- 
smisija znakova i značenja agresije na Bosnu i Bošnjake. Bez Pogorelice, kao mogućnosti 
da se bošnjačka žrtva opogani terorizmom, srpski i hrvatski genocidni projekti bi nosili 
značenje zločina; ovako, s montažom Pogorelice, na talasima svjetske antiislamske po- 
mame, bošnjačka žrtva postaje agresor, a četnički i ustaški teroristi vizionarski saveznici 
Georgea Busha Jr. 

Genocid nad Bošnjacima ne bi bio sporan da se njegova pravna kategorizacija tiče 
samo desetak likova koje će procesuirati Haški tribunal; sporne su obaveze koje proizila- 
ze iz odgovornosti za genocid, a to je u najmanju ruku poništavanje pozakonjenih rezul- 
tata zločina, što bi Srbiju i Hrvatsku vratilo s onu stranu bh. granica. Budući da i Srbija i 
Hrvatska imaju moćnije lobističke mreže u svjetskoj diplomaciji, pa i po liniji kršćanske 
transverzale, a pošto Bošnjaci politiku razumijevaju ko sijelo-veselo, logična je nadmoć 
montaže nad istinom. Bošnjaci bi s malo pronicljivosti, na ime krebiliteta svoje žrtve, 
mogli odbraniti budućnost Bosne, jednako kao što su Jevreji na ime holokausta dobili 
Izrael. No, bez bošnjačkog strateškog promišljanja realiteta, ne postoji mogućnost nadi- 
gravanja srpsko-hrvatske spletke, koja svoje ključno mjesto ima u slučaju Pogorelica. 


Staljingrad u našoj avliji 

Protekle dvije godine vladavine SDP-Alijanse, produžene ruke srpsko-hrvatskog do- 
govora iz Karađorđeva, i egzekutora bošnjačke žrtve, trebale su bošnjačkoj javnosti poja- 
sniti sve moguće dileme. Odlazak s vlasti ne znači i odlazak iz projekta. Napose, činjenica 
da je montirani proces osumnjičenim u slučaju Pogorelica i danas u punom jeku, kazuje 
da se u BiH nije promijenilo ništa. Isti luciferi drže iste konce u rukama, svjesni da svoju 
krivičnu odgovornost za zloupotrebu funkcija mogu preduprijediti samo ako monstru- 
ozni projekat Pogorelica dotjeraju do kraja. Istovremeno, Bošnjaci u ovoj kušnji također 
nemaju izbora; dopustiti da se Pogorelicom dovrši montažni projekat sataniziranja anti- 
terorističke borbe ARBiH, značilo bi dati antiteroristički pasoš četničkim i ustaškim zlo- 
čincima. Nema nikakve dileme oko ishoda slučaja Pogorelica: neko mora biti žrtva! Ili 
oni koji su zlotvorili taj proces, zloupotrijebivši državne institucije u najrigidnijem stalji- 
nističkom maniru, ili oni koji su kao državni službenici RBiH osumnjičeni za terorizam, 
čime se pred sudom našla referendumska volja bh. građana. 

Kad bi u našoj zemlji bilo neovisnog pravosuđa, odavno bi se već vodio proces protiv 
funkcionera FOSS-a i Federalnog tužilaštva, za koje postoji pregršt dokaza da su monta- 
žom Pogorelice pokušali diskreditirati pravni sistem ove zemlje, te na velika vrata vratiti 
totalitarnu, komunističku ulogu policije i sudstva. A pošto je naša zemlja skrpljena lut- 
ka na klatnu međunarodne zlovolje, Pogorelica još uvijek traje po zlomisli, i po instruk- 
cijama smijenjenog direktora FOSS-a Munira Alibabića Munje. Kao što se zalud ganja 

Radovan Karadžić dok njegov zločin, imenom Republika Srpska, ima ustavni karakter, 
tako je zalud bila i EŠdaunova smjena Munira Alibabića, budući da zlodjela Hermana 
Geringa i danas žive u punom mraku i kreiraju budućnost bh. države. 

Bošnjačka javnost podhitno mora razumjeti stravičnu opasnost koja se krije iza po- 
sljedica slučaja Pogorelica. To razumijevanje mora biti odlučno, masovno, aktivno, be- 
skompromisno. Prvo što valja razumjeti jeste da osumnjičeni za Pogorelicu nisu oslobo- 
đeni montiranih optužbi time što im je nakon sedmomjesečnog zatočeništva dopušteno 
da se brane sa slobode; proces traje, sa novim, još monstruoznijim montažama i izumi- 
ma, tipa dovođenja nekakve ublehe za vještaka da procjeni da li je ili nije Pogorelica bila 
teroristički kamp. To znači da je operacija za satanizaciju bošnjačke žrtve i ovog časa u 
punom jeku, što od bosanske javnosti zahtijeva aktivan, otvoreni gard prema staljingra- 
du u našoj avliji. 

Bošnjačka javnost, u najširim slojevima, mora biti informirana o činjenicama koje do- 
kazuju montažu procesa Pogorelica, te o kršenju postulata pravne države od strane šefova 
FOSS-a i Tužilaštva; dalje, bošnjačka javnost mora zauzeti aktivan stav u pogledu tuma- 
čenja pogubnosti ovakve zloupotrebe državnih institucija, te u startu zahtijevati preki- 
danje ovog sramnog procesa i procesuiranje svih onih koji su počinili zlodjelo gonjena, 
hapšenja, uništavanja nevinih ljudi i maltretiranja njihovih porodica. U odrastanju svake 
nacije postoji mjesto na kome se stiče punoljetstvo, time što kolektivna svijest odbija mo- 
gućnost ma kakvog kompromisa oko pitanja koje zadiru u samu nacionalnu opstojnost. 
Za Bošnjake, Pogorelica je to mjesto. Izgubiti bitku za Pogorelicu, značilo bi izgubiti pravo 
na budućnost! 

Naredni mjeseci, sve do neminovnog oslobađanja osumnjičenih u ovom montiranom 
procesu, moraju biti označeni kontinuiranim, i svakovrsnim, podastiranjem dokaza o 
nevinosti osumnjičenih, i o kriminogenosti onih koji su montažom Pogorelice promo- 
virali policijsku državu i kafkijanski terorizam. Što bude duže trajalo insistiranje SDP- 
ovskih piona da se ni za šta osude bivši funkcioneri bh. države, to će bivati deblji, moćniji 


kog, karadžićevsko-bobanovskog pravosuđa. 


Pitanja u svojstvu omči 

U međuvremenu, bosanska će javnost istrajavati na pitanjima: Kako je moguće da 
državni funkcioneri sprovode xterorističke aktivnosti, a da niko od tog tzv. terorizma 
nije stradao ni prije ni poslije?; Ako je državni funkcioner terorista, da li je teroristička i 
država čiji je funkcioner?; Kako su osumnjičeni mogli xiskoristiti svoje funkcije? za tero- 
rizam, ako su xplaniranje, odabir i upućivanje polaznika na obuku na Pogorelicu odvijali 
striktno unutar državnih institucija MUP-a RBiH i SDB-a, a nikako izvan institucija si- 
stemav, o čemu postoji dokumentacija?; Ako se bh. država u toku rata bavila terorizmom, 
čime su se bavile četničke i ustaške okupacione snage?; Ako smo baš toliki teroristi, pa za- 
što se pod kontrolom ARBiH nisu dešavale masovne egzekucije, deportacije, rušenja bo- 
gomolja i sravnavanja grobalja, što je bila ideološka osnova i specijalnost HVO-a i VRS?; 
Kako se osumnjičeni u slučaju Pogorelica mogu sumnjičiti za terorizam kad nema dokaza 
da su kao državni funkcioneri djelovali su namjeri rušenja Federacije, njenog ustavnog 

poretka, niti da su izvršili otmicu neke osobe, ili neko drugo nasilje, prouzročili eksplo- 
ziju, i sl.y, kako je već opisano krivično djelo terorizma?; Kako državni funkcioner može 
odgovarati za terorizam, ako je za to krivično djelo potrebno da djeluje u namjeri rušenja 
organa vlasti, tj. samog sebe?; Zašto osumnjičeni nisu oslobođeni optužbi nakon što ni 
jedan od 70 svjedoka nije potvrdio izmišljotine FOSS-a i Tužilaštva da se na Pogorelici 
radilo o stajnom špijunsko-terorističkom kampupo?; Šta bio radila obavještajna služba 
ako neće špijunirati neprijatelje države? Po toj logici trebalo bi pohapsiti i za terorizam 
osuditi sve agente CIA-e i raznih cija?; Kakav je to steroristički kamp? ako je i IFOR, tj. 
Američka armija, nakon upada u kamp, u svom dokumentu (LM-00004-02) ustanovila 
da se radilo o običnom centru za obuku, koji nije imao xni jedan sigurnosni uređaj, niti 
pokazatelj elektronskog upravljanja i kontrole komunikacija, niti jednog stražara na putu 
ili unutar objekta, niti minskih polja na terenu, niti i jedan paket koji ukazuje da moguće 
akcije, te da oko kampa nije bilo nikakve ograde, zida, žice, a da su na svim vratima bile 
obične brave..., Da je u Pogorelici bilo ičeg tajnog, pa valjda bi se ta tajnost čuvala zaštit- 
nim sistemima!; Zašto je sporan jedan ratni centar za obuku bh. policajaca, a nisu sporni 
centri za obuku terorista u RS koji i dan danas djeluju?; O kavim se to radi xvelikim ko- 
ličinama raznog naoružanja, municije i eksplozivnih sredstava, kad ni IFOR nije našao 
ništa izuzev naophodnih uzoraka za nastavne svrhe?; Ako su u Pogorelici već obučavani 
islamski džihad-ratnici, tj. teroristi, kako je moguće da ti momci sve ove godine budu na 
visokih pozicijama u AID-u, tj. FOSS-u, kao značajni saradnici Haškog tribunala? Valjda 
bi se bavili terorizmom da su za to obučavani?; Zašto je nakon svjedočenja, i odbijanja da 
potvrde montirane laži, iz FOSS-a otpušteno 20 uposlenih koji su pozvani kao svjedoci?; 
Kakav je to tzv. terorizam, ako je utvrđeno da se na Pogorelici obuka vršila kroz izmišlje- 
ne igrajuće situacije, kroz fiktivne pismene i seminarske vježbe, što radi policija svake dr- 
žave koja je država?; S kojim pravo su tužitelji provocirali, vrijeđali svjedoke i prijetili im, 
tipa: xsOvaj svjedok laže, ?; Ko je Rohan Gunaratna koga Vrhovni sud upravo imenuje za 
vještaka, da kao totalni duduk, tj. Sejdo Bajramović, izvještači kako je Pogorelica bila tero- 
ristički kamp?; Kako da vjerujemo u nepristrasnost zamjenika Federanog tužioca Vlade 
Miškovića, jednog od ostrašćenih reditelja ovog procesa, koji je kao sluga ratnog zločin- 
ca Mate Bobana obavljao tužilačku funkciju u Herceg-Bosni u vrijeme kad se dogodio 
ustaški zločin u bošnjačkom selu Ahmići?; Zna li Visoki predstavnik dokle se u ovom 
montiranom procesu zaglibilo u kršenju tužilačkih ingerencija, da ta hajdučija ugroža- 
va cjelokupan pravosudni sistem u Federaciji?: Napose, shvataju li montažeri i sponzori 
slučaja Pogorelica da jednostavno ne postoji način da dobiju rat za satanizaciju bošnjač- 
ke žrtve. Što se prije povuku, bolje je za njih. Oni su gubitnici, prije ili poslije. Jer, ovo je 
borba za bošnjački opstanak. Borba za život! 


Ljiljan", br. 519-520, 30. XII 2002. 

II. 


U bosanskoj kući ne mogu 


opstati pravednik i zločinac 


Pogorelica je bila škola u kojoj se učila zaštita 
bosanskohercegovačkog građanina, pred genocidnom, zlodjelima 
osvjedočenom najezdom velikosrpske i velikohrvatske agresije 


Kao što su Kuba i Kina jedine preživjele komunističke zemlje u Svijetu, tako je i proces 
Pogorelica jedini živi montirani sudski proces u Evropi koji se vodi po obrascima komu- 
nističkih diktatura, u kojima se ideologizirano, partijsko pravosuđe razračunava sa stvar- 
nim ili izmišljenim narodnim neprijateljima. Proces Pogorelica otud ima evropski politič- 
ki značaj, tim prije što se događa pod nezvaničnim protektoratom OHR-a, kao advokata 
zapadnog modela demokratije. Za evropsko političko mnijenje bi moglo biti skandalozno 
da predstavnici njihovih vlada u BiH, koji su krojači tzv. reforme pravosuđa, ne reagiraju, 
ili čak podržavaju, postojanje jednog ovakvog procesa, u čiju se monstruoznu montažu 
svako s lakoćom može uvjeriti. 


Komunizam uživo 

Posljednjih godina Kina i Kuba postaju veoma zanimljive turističke destinacije. Stotine 
hiljada turista, pogotovo iz bivših komunističkih zemalja, odlaze da vide posljednje go- 
dine života jednog zauvijek izumrlog, komunističkog svijeta. Budući da je Pogorelica je- 
dini preživjeli ostatak nekadašnjih Staljinovih gulaga, Rankovićevih golih otoka, općeni- 
to, tog komunističkog progoniteljskog identiteta — nedvojbeno je da bi ovaj montirani 
proces trebao imati širi medijski i politički, ali i kulturološki i turistički tretman. Sputani 
palanačkim, socrealističkim naslijeđem, nemaštovitošću i poslovičnom zagubljenošću, 
a o patriotizmu da i ne govorimo, mi ovog časa ne možemo pretpostaviti da bi mnogi 
evropski studenti prava, političkih nauka, historije, književnosti (teme: Kafka, Orwell, 
Havel, Solženjicin, i dr.) sa interesovanjem došli u BiH da prate jedini montirani politič- 
ki proces u Evropi. Ono što uče iz udžbenika o strahotama komunističkih obračuna sa 
neistomišljenicima, ovdje bi mogli vidjeti uživo, i u drastičnijem obliku, samim tim što 
se proces Pogorelica događa u zemlji u kojoj su formalno na snazi demokratski, a ne to- 
talitarni zakoni. 

Proces Pogorelica je višeznačan, inspirativan, izazovan, kako za evropsku političku i 
sociokulturnu javnost, tako i za izumiruću patriotsku svijest u BiH. O ovoj se pravosud- 
noj montaži može pisati i govoriti sa aspekta praktičnog izučavanja modaliteta funkcio- 
niranja ideologiziranog pravosuđa, tog bratskog jedinstva tužilaštva i suda, gdje je svejed- 
no ko je sudija a ko tužilac; može se izučavati dvojni moral međunarodne politike u BiH, 
koja na sva zvona govori o deideologizaciji pravosuđa, i imperativima neovisnog sudstva, 
a zapravo mirno zvjerla u jedan proces koji je od glave do pete montiran u režiji policijske 
države i koji se uporno nastavlja, bez obzira što se okrivljenima već mjesecima ne može 


56 


dokazati ta montažna krivica; o Pogorelici je, zatim, moguće govoriti s aspekta zapadnog 
fabriciranja straha od tzv. islamskog terorizma, zarad mobiliziranja i pridobijanja javnosti 
za agresiju na Irak, tj. za pljačkaški rat za iračku naftu; i ono najbitnije, Pogorelica je, kao 
ništa dosad, staklenik za buđenje i odgajanje bosanskog patriotizma, u uvjetima elemen- 
tarnih nepogoda, budući da se Pogorelicom zadire u jedinu preostalu svetost bosanskog 
čovjeka: pravo na odbranu pred genocidnom agresijom. 

Šta će se sve ostvariti od ovih mogućnosti koje su zlobni, maloumni i kratkovidi mon- 
tažeri Pogorelice nesvjesno ponudili svojim nasiljem nad pravnom i demokratskom dr- 
žavom, ponajviše zavisi od marketinga Pogorelice. E, tu dolazimo do vječnog, tragičnog 
pitanja bosanske, a pogotovo bošnjačke stvarnosti, a to je — nepostojanje nacionalnih 
institucija koje bi se bavile aktivnom, djelatnom zaštitom nacionalnih interesa. Vidite, 
sjajno je što Islamska zajednica slavi 120 godina, i što će BZK Preporod sa tamburama 
i harmonikama proslaviti 100 godina, pa i to što u Adilbegovom Institutu ima nekakav 
Bošnjački klub gdje se ispijaju kahve i jedu sevdidžani, ali, u konkretnim situacijama, ove 
institucije ne mogu pružiti konkretnu podršku. Pogorelica je i više od konkretnog! Ona 
je sam bosanski život! Da, baš to, jer ako se bosanska borba za opstanak proglasi teroriz- 
mom, tada će se bosanski život naći na udaru tzv. borbe protiv terorizma, a u korist neu- 
tihlih, sve stvarnijih, osvajačkih projekata Beograda i Zagreba. 


Strategija sevdidžana 

Govorimo, dakle, o egzistencijalno bitnoj potrebi da se o uzrocima, motivima, i izvje- 
snim posljedicama procesa Pogorelica - vodi otvorena rasprava, da se iznose stavovi, od 
sijela, od džemata, od svakodnevnih razgovora, do akademskih kružoka, do samoinicija- 
tivnih autorskih oglašavanja; da se odgoneta i pretpostavlja krajnji motiv za montiranje 
Pogorelice, da se Pogorelica posmatra kao centrište, kao glavna operacija, u lancu odveć 
organizirane satanizacije bosanske žrtve... 

Jedan politički narod, kome su već nanesene ogromne štete u strateškom sataniziranju 
njegove odbrane prava na život, morao bi osjećati više od ništa... ... Ako postoji! Nacija 
se od čerge razlikuje po političkoj organiziranosti, po shvaćanju da budućnost postoji da 
bi se promišljala, a ne da bi se očekivala kao milostinja; nacija ima organiziranu pamet, 
nadstranačku, pluralnu, ali jedinstvenu u prirodnom nagonu da se odbrani i unaprijedi 
život zajednice; Bošnjaci, na žalost, uprkos tragičnom iskustvu, koje se i danas gomila, 
nisu izgradili instituciju koja bi štitila bošnjački život. Postoje u Bošnjaka, tu i tamo, neke 
solističke institucije koje mogu zadovoljiti parcijalne potrebe (npr. Islamska zajednica, 
vjerske, Preporod, kulturne, i sl.); no, život nacije je pluralan, i održiv tek kao jedinstvo 
razlika, simfonija različitih zvukova, tim u kome svako ima svoju ulogu, a gdje niko nije 
toliko blentav da na sebe preuzme ulogu tima. U Bošnjaka ima i ateista, i primitivaca, i 
džigaraša, i gidaroša, a svi oni čine jednu ogromnu snagu koju vrijedi odnjegovati i na 
ma kakav način angažirati. Logikom razvoja, ateista treba da je predmet interesovanja 
Islamske zajednice, džigaraš Preporoda, i sl., jer od isključivog obraćanja istomišljenicima 
kolektivitet ne može ojačati; niti može opstati na solistima koji na sebe preuzimaju ulogu 
cjeline, olimpskog autoriteta, računajući na prava, ali ne i na obaveze prema narodu; niti 
može dugoročno opstati ovako, SLUČAJNO, kako su opstali Bošnjaci, postajući iz dana 

u dan sve tanji, i sve manji. Ovo je mogući odgovor na pitanje zašto se u Bošnjaka na 
Pogorelicu, kao omču za vješanje budućnosti, gleda kao na seosku fudbalsku utakmicu u 
Bikodžama u kojoj je svejedno ko će pobijediti. 

Apsolutna izbezumljenost, zagubljenost, sitnosopstvenička prestrašenost naše javno- 
sti pred procesima zakopavanja bosanskog bola dokazuju da je bošnjačka borba za op- 
stanak bila stvar nagona, a ne političke volje. Bošnjaci nisu opstali zbog Bosne, već zbog 
glava na ramenima, kojim je danas svejedno šta će s Bosne biti. Jer da je drukčije, da je 
bošnjačka odbrana bila nacionalna, a ne nagonska, danas bi nesuđena bošnjačka zajedni- 
ca imala aktivan odnos spram nastavka agresije za uništenje Bosne i Bošnjaka. 

Analizirala bi se globalna strategija za smirivanje strateški uznemirene BiH, pod okri- 
ljem srpske i hrvatske hegemonije; krajnji cilj je neizvodljiv bez minorizacije bošnjačkog 
političkog i ekonomskog suvlasništva nad BiH, a što je opet neizvodljivo bez remontira- 
nja istine o agresiji na BiH; nužno je obrnuti značenje bosanske žrtve, na račun legaliza- 
cije zločinačkih i genocidnih projekata Srbije i Hrvatske koji treba da u budućnosti čine 
stvarnost bosanskih livada i planina. 


Plotuni u čast genocida 

Za sedam operativnih dejtonskih godina nama se naslikalo sve što je potrebno da ra- 
zumijemo kako se ratne pozicije i aspiracije nisu nikud pomakle; ... izuzev u unutrašnjost 
odbranjene teritorije. Sada slijedi finiš projekta. Američka zavjera protiv svjetskog poret- 
ka, zvana rat protiv (tzv. islamskog) terorizma, poslušila je kao katalizator, turbo-punjenje, 
za ubrzanje procesa uništenja BiH. Već dvije godine se na diplomatskoj sceni, iza naših 
leđa, vode pregovori o davanju suvereniteta Kosovu u zamjenu za pripajanje Republike 
Srpske Srbiji. Ibretimo se zbog izjave Lagumdžijinog prijatelja Zorana Đinđića da bi su- 
verenitet Kosova otvorio novu raspravu o balkanskim granicama; pa Srbija upravo pri- 
željkuje suverenitet i onako izgubljenog Kosova, kako bi sa RS zaokružila svesrpske teri- 
torije. Ono što mi ne želimo da vidimo kao velikosrpski plan za definitivnu podjelu BiH, 
u Srbiji već živi kao otvorena ambicija; recimo, Predrag Marković, istoričar, poručuje: 
Veliki cilj Srbije je integracija sa prekodrinskim Srbima koji su privremeno odeljeni od ma- 
tice. Naš veliki istorijski zadatak je integracija sa Republikom Srpskom. 

Nakon postdejtonskog, velikosrpskog očitovanja političke i naučne svesrpske javno- 
sti, samo bi mrtav Bošnjak mogao sumnjati u vjerodostojnost globalnog plana za uni- 
štenje BiH. Istodobno, traje unutarnja agresija na istinu, pa dok Bošnjaci šute o svojim 
stradanjima, Živko Radišić u Jerusalemu tvrdi da je pod kontrolom ARBiH bilo 400 
konc-logora za Srbe, a Nikola Špirić traži isti tretman za Radovana Karadžića i Aliju 
Izetbegovića. Ne treba sumnjati ni da je eskalacija organiziranih terorističkih napada na 
bošnjačke povratnike stvar jasne strategije, koja treba da međunarodne mentore uvjeri 
kako je dejtonska BiH uzrok napetosti i nesigurnosti, i kako treba tražiti konačno rješe- 
nje za Balkan, u kome bi Kosovo postalo suvereno, a pola Bosne postalo dio Srbije. Dok 
je BiH obeščašćena, odjekuju plotuni u čast godišnjice RS! Hrvatski separatisti, kojima je 
odveć domovina Hrvatska, a ne BiH, kao što i Hrvatska odveć tzv. Herceg-Bosnu tretira 
kao dio svoje teritorije (npr. univerzitetska saradnja sa Sveučilištem u Mostaru, finansij- 

ska pomoć bojovnicima HVO, i sl.) — svoju šansu vide u novom prekrajanju balkanskih 
granica, na štetu BiH. 


Tvrđava bosanske žrtve 

E, sad, kakve veze sve ovo ima sa Pogorelicom? Proces Pogorelica je glavni koridor za 
preoblikovanje pozicija agresora i žrtve. Jedina validna odbrana bh. države, pred aktuel- 
nim nasrtajima na njen integritet i suverenitet, jeste istina o genocidnoj agresiji na BiH, 
i s druge strane, istina o poštivanju ljudskih prava svih bh. građana od strane legalnih 
organa bh. vlasti u toku agresije. Vašingtonski i Dejtonski sporazumu su u bh. stvar- 
nost uveli strašnu moralnu neprincipijelnost, jer su nagrađeni genocidni projekti Srbije i 
Hrvatske. Po moralnim i humanističkim parametrima, ovi bi projekti morali odumrijeti 
u korist moralno superiornije bosanske ideje, koja je konkretnim djelima, poštivanjem 
ljudskih prava pripadnika svih bh. naroda — odbranjenja u vremenima velikih iskušenja. 
U bosanskoj kući, jednostavno, ne mogu opstati pravednik i zločinac!!! Budući da je zlo- 
činac fizički jači, i da ima jače lobističke pozicije u svjetskoj diplomatiji, koja je odveć pi- 
jačarska, pokrenut je proces oljagavanja bosanske pravednosti, s ciljem uništenja te mo- 
ralne superiornosti. 

Kreatori ove operacije udarili su u srce bosanske moralne superiornosti, nasrnuli su 
na funkcionere bh. države koji imaju nesumnjive zasluge za zaštitu svih bh. građana u 
toku agresije. Nasrnuli su na najgori mogući način, optuživši osvjedočene i djelima do- 
kazane antiteroriste za — terorizam. Riječ je o morbidnoj drskosti kakva je svojstvena 
zločincima poput Ratka Mladića, koji je uoči pokolja u Srebrenici, žrtvama, bošnjačkim 
dječacima, koji će ostati bez očeva, dijelio čokolade. 

Bilo bi dobro da bosansko društvo konačno razumije dokaze o nastavku agresije za 
uništenje BiH. I da se probudi iz bijele smrti, iz sna i iluzije čija dubina podsjeća na drugi 
svijet. Bilo bi dobro da u pamet i u snagu prizovemo svoje moralne obaveze prema uspo- 
meni na preko 200.000 naših, pobijenih ljudi. 

Nevine bosanske žrtve su, upamtimo, naše najveće oružje u odbrani bosanske buduć- 
nosti! Te žrtve su jedina tvrđava koju neprijatelji Bosne ne mogu osvojiti. ...Ako im mi 
svojim zaboravom to ne omogućimo. Vrijeme je da počnemo pamtiti i na sav glas govo- 
riti o onome što zaboraviti nećemo! 

Za početak bi federalne tužioce i sudije Vrhovnog suda trebalo odvesti na jedan turi- 
stički obilazak hiljade sarajevskih mezarova, desetine hiljada i danas uplakanih majki, se- 
stara, jetima, a onda im pokazati sve sačuvane pravoslavne i katoličke bogomolje, sve vra- 
ćene srpske stanove, i ono najvažnije — sve sačuvane srpske i hrvatske živote. Pogorelica je 
bila škola u kojoj se učila zaštita bosanskohercegovačkog građanina, pred genocidnom, 
zlodjelima osvjedočenom najezdom velikosrpske i velikohrvatske ideje. Pogorelica je sr- 
čika naše moralne superiornosti! I zato je ne smijemo izgubiti! 


"Ljiljan", br. 521, 13. 1 2003. 

III. 


Amerika je dozvolila Pogorelicu 


tEnklave bez odbrane, uključujući Sarajevo, pale bi u ruke 
Srbima. Moglo je biti na stotine hiljada mrtvih. Dozvolite da 
ponovim kako vjerujem u to da smo donijeli ispravnu odluku" 
— rekao je američki ambasador Peter Galbraith u povodu 
američkog odobravanja iranske vojne pomoći bosanskoj vladi. 


Prošle sedmice je 11 univerzitetskih profesora iz Sarajeva obznalilo oštar stav da je 
slučaj Pogorelica samo dno totalitarne države i policijskog pravosuđa. Ovi su naučnici za- 
ložili svoj akademski ugled kao garanciju da je Pogorelica montiran proces. Normalno bi 
se društvo tim povodom moralo zabrinuti za stanje svog demokratskog zdravlja. Političke 
stranke su se Pogorelicom bavile tek u predizbornoj kampanji, kao monetom za zgrtanje 
glasova. Ni Visoki predstavnik ne reagira na nedvosmislenu poruku da montirani proces 
Pogorelica ugrožava stabilnost pravne države. Uistinu, ko još nakon monstruozne mon- 
taže Pogorelice vjeruje u građansku sigurnost!? 

Ovom zlu se vrijedi suprotstaviti istinom o bosanskom stradalništvu i činjenicama 
koje svjedoče da je ratna vlast, konkretnim djelima, štitila multietničko biće BiH. 


Opasni instruktor za pravljenje ključeva 

Montaža procesa Pogorelica siledžijski opstaje na klimavim, totalitarnim štulama, jer 
je svaku konstrukciju moguće oboriti istinom i pravnom logikom. Jedna od takvih splet- 
ki jeste zanemarivanje, a time i ponižavanje i vrijeđanje stava američke administracije 
od strane Federalnog tužilaštva i Vrhovnog suda. U prošlim smo tekstovima naveli dio 
izvještaja IFOR-a, tj. Američke armije, o upadu u kamp Pogorelica, na osnovu kojeg je 
bjelodano da Amerikanci u Pogorelici nisu pronašli ama baš ništa što bi upućivalo na tzv. 
teroristički kamp. Amerikanci nisu uočili ni stražare, ni ograde, ni minska polja, što samo 
po sebi kazuje da je Pogorelica bila otvorena, i bezazlena, kao i svaka legalna škola. 

U Rješenju o sprovođenju istrage Vrhovni sud na sljedeći način, između ostalog, obra- 
zlaže tzv. osnovanu sumnju: ...(da su osumnjičeni) iskoristili svoje funkcije (...) i uspo- 
stavili saradnju sa obavještajnom službom Islamske Republike Iran - MOIS čija im je te- 
roristička djelatnost bila dobro poznata, (...te da su) angažovali za ovu obuku u svojstvu 
instruktora određen broj pripadnika MOIS-a, među kojima (...) Alishhahi Alisghara, in- 
struktora za izradu ključeva (...). Ovaj kurs za izradu ključeva je ilustracija raznih gluposti 
koje je posijao Vrhovni sud. 

Ono drastičnije jeste drskost Vrhovnog suda da Iran proglasi terorističkom državom, 
samim tim što za legalnu iransku obavještajnu službu tvrdi da sprovodi terorističke ak- 
tivnosti. Vrhovni sud je 'nako, odoka, odrezao Iranu kvalifikaciju za teorizam, iako je 
Iran prvi priznao RBiH i u BiH učinio mnoge hairove. Neko bi se morao zapitati nad ka- 
badahijskom komotnoću Vrhovnog suda, koji sebi daje za pravo da vrijeđa prijateljske 

države, i time ugrožava diplomatske veze BiH. To ni u kojem slučaju ne može biti pravo 
Vrhovnog suda!!! 


Bosanci su preživjeli zahvaljujući naoružanju 

Kad govorimo o navodnoj iranskoj umiješanosti u obuku na Pogorelici, valja reći isti- 
nu - da je vojno prisustvo Islamske Republike Iran u BiH volja Sjedinjenih Američkih 
Država! Šta ćemo sad!!! Na osnovu izlaganja Petera Galbraitha, američkog ambasadora 
u Hrvatskoj, pred Domom komiteta za međunarodne odnose SAD, u maju 1996., jasno 
je da je Amerika podržavala vojnu pomoć bosanskim snagama koja je, preko Hrvatske, 
stizala (i) iz Irana. Galbraith je, između ostalog, rekao: 

"Bosanska vlada zatražila je dozvolu za tranzit oružja kroz Hrvatsku za svoju armiju 
pod opsadom. Glavni snabdjevač bio bi Iran. Naša administracija je odlučila da ne reaguje, 
što je značilo da nemamo prigovor. Vjerovao sam tada, a sada još i više, da je naša admini- 
stracija donijela ispravnu odluku. Bosanci su preživjeli zahvaljujući naoružanju" — rekao je 
ambasador Galbraith, te naveo čitav niz statističkih podataka kojima dokazuje da kršenje 
embarga na oružje bio jedini način da preživi bosanski narod. — "Enklave bez odbrane, 
uključujući Sarajevo, pale bi u ruke Srbima. Moglo je biti na stotine hiljada mrtvih. To je 
bio kontekst naše odluke. Dozvolite da ponovim kako vjerujem u to da smo donijeli isprav- 
nu odluku" — rekao je Galbraith misleći na dozvolu da bosanska vlada primi iransku voj- 
nu, a time i stručnu pomoć. 

Ova je pomoć po američkom mišljenju omogućila opstanak Bosne i bosanskog na- 
roda. Po mišljenju Federalnog tužilaštva, Vrhovnog suda i njihovih ideoloških sponzo- 
ra u likovima Munira Alibabića i Zlatka Lagumdžije — krivi smo jer smo se izborili da 
preživimo. Po njima, treba naći krivce za naš opstanak u životu. No, prije toga, monteri 
Pogorelice se moraju sudariti sa Amerikom. Dokumenti svjedoče da je pomoć opstanku 
Bosne i Bosanaca — američka volja. Prema tome, neka prvo Amerikance optuže za tzv. te- 
rorizam, jer je Amerika dozvolila iransku vojnu pomoć, a time, navodno, i Pogorelicu. 


Ljiljan", br. 522, 20. 1 2003. 

Amerika je dozvolila Pogorelicu (II) 


Budući da se kompletna montaža procesa Pogorelica zasniva na 
tvrdnjama Federalnog tužilaštva i Vrhovnog suda da je državna 
Iranska obavještajna služba teroristička organizacija, što znači 
da je i Iran teroristička država, te da je slijedom te logike iranska 
pomoć ratnoj bh. vladi imala za cilj tzv. terorističke aktivnosti — čini 
se iznimno značajnim podastiranje činjenica da su iransku vojnu 
pomoći Bosni i Hercegovini dozvolile Sjedinjene Američke Države 


Federalno tužilaštvo, dakle, za terorizam optužuje i Ameriku, samim tim što je ova 
zemlja podržavala, pa i nezvaničnio organizirala, iransku vojnu pomoć odbrambenim 
snagama ratne bh. vlade. U cilju rasvjetljavanja ovog ključnog momenta u razotkrivanju 
montiranog procesa Pogorelica, u ovom ćemo tekstu navesti, u skraćenoj verziji, izla- 
ganje tadašnjeg ambasadora SAD u Hrvatskoj Petera Galbraitha, koje je 30. maja 1996. 
imao pred Domom Komiteta za međunarodne odnose SAD. Galbraith je, između osta- 
log, rekao: 


Bilo bi na stotine hiljada mrtvih! 

xPrije dvije godine, bosanska vlada zatražila je od hrvatske vlade dozvolu za tranzit 
oružja kroz Hrvatsku za svoju armiju pod opsadom. Glavni snabdijevač oružja bio bi 
Iran. Hrvatska vlada je zatražila naše mišljenje. Naša administracija je odlučila da ne re- 
agira, a ja sam rekao Hrvatima da nisam dobio direktive. Hrvati su shvatili ovu reakciju i 
kasniji razgovor kao da ne bismo imali prigovor na njihovu ulogu kad je u pitanju pomoć 
Bosni. Vjerovao sam tada, a sada i još više, da je naša administracija donijela ispravnu 
odluku. Bosanci su preživjeli zahvaljujući naoružanju. Naposlijetku, oružje koje je stiglo 
iz drugih zemalja pored Irana, omogućilo je Bosancima da kompenziraju vojnu neravno- 
težu spram Srba, povrate dio teritorije i tako pomognu da se poploča put ka Daytonu. 

Bosanska vlada i bosanski narod bili su u očajnom stanju u vrijeme kad su Hrvati po- 
stavili pitanje. Srbi, naoružani oružjem stare Jugoslovenske armije, zauzeli su 70% bo- 
sanske teritorije. Srbi su brutalno očistili teritoriju od bošnjačkog i hrvatskog naroda. Već 
tada je više od 100.000 Bosanaca, uglavnom civila, bilo ubijeno. Goražde, sa oko 40.000 
stanovnika, trpjelo je brutalan napad i bilo je suštinski bez odbrane. Jednako pod pri- 
jetnjom bile su i druge enklave, Srebrenica sa 30.000 stanovnika, Žepa sa 16.000, Bihać 
sa 160.000 stanovnika i Sarajevo sa 320.000 stanivnika. Da sve bude gore, ako je uopće i 
moglo biti gore od ovoga, Bošnjaci i Hrvati su upravo vodili opaki jednogodišnji rat zbog 
30% bosanske teritorije koju Srbi nisu zauzeli. U prvom diplomatskom uspjehu bilo koje 
vrste od početka rata na Balkanu, američka diplomatija je proizvela novi politički dogo- 
vor između Bošnjaka i Hrvata — Federaciju BiH. 

Bosanski narod koji je nenaoružan stajao spram srpskog agresora, jedva je preživio 
zimu 1993-94. Bez pomoći, sumnjali smo da bi preživjeli još jednu godinu. To je tada bio 
kontekst naše odluke. 

Dozvolite da na trenutak analiziram posljedice koje bi nastupile da smo dali negati- 
van odgovor. U takvim okolnostima, vrlo krhka federacija Bošnjaka i Hrvata bi doživjela 
kolaps, budući da bi Bosanci posumnjali u iskrenost svojih hrvatskih saveznika. Enklave, 
bez odbrane, uključujući Sarajevo, pale bi u ruke Srbima, gladi i hladnoći. Bilo bi na sto- 
tine hiljada mrtvih! 

Shvatio sam da su mnogi članovi Kongresa preferirali treću alternativu, unilateralno 
ukidanje embarga na oružje. Vjerujem da bi jednostrano ukidanje ambarga isprovociralo 
Srbe da krenu na enklave koje nisu bile u stanju da se brane. Ne vjerujem da se bilo ka- 
kav program za obuku i opremanje bosanske armije mogao započeti i postaviti tako brzo 
da se spasu enklave. Znači, jednostrano ukidanje embarga na oružje natjeralo bi nas da 
odaberemo između slanja američkih borbenih trupa da sačuvaju enklave i izbave naše sa- 
veznike u UN-ovim snagama za zaštitu, ili ostanemo po strani dok enklave padaju i naši 
saveznici iz UNPROFOR-a bivaju napadani. Po mom mišljenju, niti jedna od ovih opcija 
nije bila održiva. Dozvolite da ponovim kako vjerujem u to da smo donijeli ispravnu od- 
luku. To ne znači da je bilo lako odlučiti.y 


Rusi su šutnjom odobravali iransku pomoć 

Nakon Galbraithovog uvodnog izlaganja uslijedila su pitanja i diskusije članova 
Komiteta za međunarodne odnose SAD. Predsjedavajući Gilman je upitao ambasadora 
Galbraitha — azbog čega nije bila izviještena američka javnost o američkoj dozvoli Iranu 
da pošalje naoružanje u Bosnu??. Galbraith je odgovorio da je riječ o cinformacijama 
povjerljive prirode, te dodao: xAli, zvaničan stav je bio poznat svima koji su pratili si- 
tuaciju, a to je da se nismo protivili ovom prilivu naoružanja u Bosnu kroz Hrvatsku. O 
ovome se naširoko izvještavalo u sredstvima informisanja. Bilo je očigledno da se nismo 
protivili! Iz mojih razgovora sa evropskim ambasadorima u Zagrebu, mogu reći i to da 
su i Rusi znali za ovaj uvoz oružja za Bosance preko Hrvatske. Ni jedna od ovih zemalja 
se nije žalila hrvatskoj vladi. — rekao je Galbraith, te dodao: xNamjera je bila da im damo 
do znanja da se ne protivimo. 

Na osnovu Galbraithovog izlaganja je očigledno da je Amerika i zvanično, a još više 
nezvanično, držala sve konce u rukama u pogledu iranske tehničke i stručne pomoći 
bosanskim braniteljima u toku agresije i trajanja embarga na oružje, koji je jedino poga- 
đao legalnu bh. vlast. Legalni, antiteroristički centar za obuku Pogorelica, u kome je pre- 
davanja držalo i nekoliko iranskih oficira, bio je time plod američke volje. Ambasador 
Galbraith je naveo podatak da u BiH nije bilo više od 500 američkih Iranaca. Uistinu, 
šta znači tih par stotina iranskih nastavnika, koji nisu počinili ni jedan zločin, u odnosu 
na desetine hiljada srbijanskih i hrvatskih vojnika, koji su pod komandom Beograda i 
Zagreba sprovodili genocid na teritoriji susjedne države?!! 


Ljiljan", br. 523, 27. 1 2003. 


63 


Lažov kome se ne smije vjerovati 


Vrhovni sud je za vještaka u procesu Pogorelica imenovao Rohana 
Gunaratnu, samozvanog eksperta za Al-Kaidu, koji će, kako se tvrdi, 
za 200.000 dolara honorara Pogorelicu proglasiti terorističkim 
kampom. Iako Vrhovni sud tvrdi da je Gunaratna "vještak 
međunarodne reputacije", činjenice ukazuju da je riječ o običnom 
manipulatoru koji zgrče novac na širenju islamofobije, i koji ni na 
jednom sudu u Svijetu nije vještak. U ovom tekstu objavljujemo 
ogorčene reakcije australijske i malezijske javnosti na Gunaratnin 
pokušaj da u ovim zemljama izmisli tzv. islamski terorizam. 


Na prijedlog Tužilaštva, Vrhovni sud je izdao Naredbu kojom se za vještaka za tero- 

rizam i antiterorizam u procesu Pogorelica imenuje Rohan Gunaratna, za koga Vrhovni 
sud tvrdi da je vještak međunarodne reputacije, ali ne zna, jer ne navodi, iz koje je ze- 
mlje taj Rohan. Po mišljenju pravnih eskperata, Vrhovni sud NIJE SMIO imenovati vje- 
štaka za terorizam, jer time negira osnovne principe materijalnog i procesnog krivičnog 
zakonodavstva. 
Vrhovni sud, odnosno istražna sutkinja Mirjana Perišić, u Naredbi kaže: "Obzirom da 
na listi sudskih vještaka na području BiH nije evidentiran vještak stručnjak za ovaj vid 
vještačenja a ne postoji ni dovoljno opremljena ustanova ili državni organ u mjeri u kojoj 
bi to zadovoljilo potrebe suda to se za vještaka angažuje vještak međunarodne reputacije u 
predmetnoj oblasti a isti nije sa ovdašnjeg govornog područja". Vrhovni sud time ponižava 
desetine domaćih stručnjaka, koji imaju i međunarodnu reputaciju iz ove oblasti, kao i 
institucije kao što su Fakultet kriminalističkih nauka i Fakultet odbrane i sigurnosti. Na 
prijedlog da se imenuje neovisni tim domaćih eksperata, sutkinja Perišić je u odbijenici 
navela: Da bi se izbjegla svaka vrsta pristrasnosti, angažovala sam vještaka stranog držav- 
ljanina koji ima visoke međunarodne referense iz oblasti vještačenja. Dakle, sutkinja sma- 
tra da su domaći stručnjaci a priori pristrasni, čime ponižava njihov naučni dignitet, a 
kao manu im navodi i to što su — sa ovdašnjeg govornog područja. 

U jednoj izjavi sutkinja Perišić je kazala: "Ujedinjene nacije su predložile Gunaratnu. 
Sud je to uzeo u razmatranje i prihvatio. Mi izuzetno cijenimo mišljenje Kofi Anana". Teško 
je povjerovati da je Gunaratnu predložio lično Kofi Anan, samim tim što Gunaratna ni na 
jednom sudu u svijetu nije, osim kod nas, imenovan za sudskog vještaka. 

U bh. javnosti su se već čula mišljenja da Gunaratna dolazi da za honorar od 200.000 
dolara Pogorelicu proglasi terorističkim kampom. Postoje informacije da je Gunaratna 
nabavljen preko Britanske obavještajne službe i četničkog lobija u Londonu, jer se tražio 
ekspert za Al-Kaidu koji će potvrditi unaprijed serviranu montažu. Baška je pitanje: ka- 
kve veze ekspert za Al-Kaidu ima sa Pogorelicom? 

Vrhovni sud ima sve argumente da proces okonča, jer ni jedan od 70 svjedoka nije 
potvrdio ništa od konstrukcija iz optužnice. No, Vrhovnom sudu, očito je, ne treba istina, 
već neko ko će potvrditi laž. 

U australijskoj i malezijskoj javnosti, ali i drugdje, pročitana je i ismijana Gunaratnina 
navodna stručnost za Al-Kaidu. Da bismo potkrijepili teze da je riječ o svjetskom trgovač- 
kom putniku, koji dobro zarađuje na širenju islamofobije i izmišljanju tzv. islamskih te- 
rorista, pronašli smo i preveli znakovite stavove koji su se o Gunaratni pojavili u Maleziji 
iu Australiji, gdje je ovaj samozvani ekspert za Al-Kaidu pokušao da izmisli tzv. islamski 
terorizam, kako bi unovčio svoju cirkuzantsku spasiteljsku misiju. 


Saopćenje Australijskog muslimanskog komiteta 


Rohan je apsolutno smiješan izvor 
podataka o terorizmu 

+ Postoji cijela armija tzv. specijalista za terorizam koji putuju svijetom sijući 
senzacionalne tvrdnje o muslimanskim zajednicama na Zapadu, podstičući strah 
i nepovjerenje, te započinjući kampanje za građanske slobode u ime borbe protiv 
terora. Mnogi su se potrudili da keširaju 11. septembar, ali samo je nekolicina otiš- 
la tako daleko kao Rohan Gunaratna. On je na svojoj internet stranici sam sebe 
predstavio kao priznatog eksperta za terorizam. Nedavno je posjetio Australiju 
gdje je istupio sa brojnim tvrdnjama o navodnom postojanju nekoliko teroristič- 
kih grupa ubica-djece koje operišu u Australiji, a koje se navodno skrivaju iza hu- 
manitarnih organizacija. 

% Prvi javni istupi R.G. datiraju iz 1997. godine kada je istupio sa smiješnim 
tvrdnjama da su Tamilski tigrovi kreirali odijelo u skladu sa visokom tehnologi- 
jom, a u svrhu samoubilačkih napada. Naime, ovo odijelo omogućuje da prilikom 
eksplozije glava samoubice nije uništena već se transformiše u smrtonosni projek- 
til koji nekada putuje i po 200 jardi. Nevjerovatno?! 

+ U Hronici San Franciska 18. septembra 2001. R.G. ukazuje na period izdr- 
žljivosti koji samoubica-terorista provede u sekularnom društvu: On živi u vašoj 
zemlji. On nosi odjeću poput vaše. Dobro se provodi. I iako dolazi iz siromaš- 
ne zemlje u bogatu Ameriku... Baš niko nije rekao R.G. da su kidnaperi bili iz 
Saudijske Arabije, dakle ne iz siromašnih zemalja. 

Associated Press izvještava 20/11/01 da R.G. tvrdi, opet bez dokaza, kako - 
islamski teroristi planiraju napad na jahte jer se iste smatraju prestižnima budući 
da su pune bogatih Amerikanaca. 

Iz otvorenog pisma australskog univerzitetskog profesora Dr. Victora 
Rajakulendrana Rohanu Gunaratni 


Vi širite kolektivnu mržnju u ovoj multikulturalnoj zemlji! 

Vaše ponašanje tokom nedavne posjete Australiji ostavilo je mnoge sa dile- 
mom o vašoj ulozi, te vašem kredibilitetu tzv. stručnjaka za međunarodni tero- 
rizam. Vaši sponzori, baš kao i vi, za australsku javnost misle da je sačinjena od 
gomile neznalica kojoj se može nametnuti bilo što. (...) U povodu nesretnih zbi- 
vanja u vezi sa 11/9 u New Yorku, Vi odlučujete da dođete u Australiju kako bi 
izvukli dobit iz situacije. To ste uradili znajući vrlo dobro da Vas sredstva javnog 
informisanja u Velikoj Britaniji, SAD ili u Kanadi neće tražiti kako bi raspravlja- 
li o ,međunardnom terorizmu" (...) Lično sam potegnuo pitanje Vaših optužbi, 
te dokazao da su netačne. Zbog ovoga biste mogli biti naći i na sudu. (...) Zbog 
Vašeg stava moglo bi se postaviti pitanje da li ste uistinu pravi stručnjak za ,,me- 
đunarodni terorizam" ili tek ubačeni agent. 


Rohan, nepristrasni vještak Vrhovnog suda već je presudio: 


Al-Kaida obučava bosanske muslimane!!! 

Rohan Gunaratna, stručnjak za Al-Kaidu, odnosno bazu, kako se zove organi- 
zacija Osame bin Ladena, o prisustvu ove organizacije na Balkanu kaže: Sve ćelije 
Al-Kaide osposobljene su za napade na diplomatske, pa i vojne ciljeve zapadnih 
zemalja, kojih na Balkanu ima veliki broj. Al-Kaida je najaktivnija u BiH. Al-Kaida 
obučava bosanske muslimane i pomaže im bar od devedesete godine. Ne radi se 
samo o mudžahedinima koji su došli iz drugih zemalja, radi se prvenstveno o do- 
micilnom stanovništvu, obučavanom u Avganistanu i u samoj Bosni. Bin Laden 
ima značajno prisustvo u Bosni. Sve demantije koji tim povodom stižu iz Sarajeva 
treba dočekati sa skepsom. 


"Ljiljan", br. 525-526, 10. II 2003. 


66 


VI. 

Prema pisanju Slobodne Bosne, američki pukovnik David Hunt, zapovjednik koman- 
dosa koji su 15. februara 1996. upali na Pogorelicu, u svjedočenju pred Vrhovnim sudom 
je, navodno, kazao da je na Pogorelici planiran napad na Američku ambasadu, a da su 
glavno oružje tzv. terorista trebale biti: 


Bombe punjene grahom i balegom 


Istinski motiv upada IFOR-a na Pogorelicu 15. februara 1996. bilo 
je slabljenje pozicije bh. delegacije na Konferenciji u Rimu, koja 
se događala isti dan kad je izveden spektakularni medijski desant. 
Time je IFOR prekršio Memorandum potpisan sa Armijom RBiH 
i MUP-om RBiH po kome su se strani instruktori iz BiH trebali 
povuči 16. februara. Pogorelica bi ostala zaboravljena da se nije 
dogodio 11. septembar 2001. i da hronični plaćenici nisu vidjeli 
šansu da se satanizacijom Bošnjaka i izmišljanjem tzv. islamskog 
terorizma promoviraju u partnere svjetske antiterorističke koalicije. 


Sa pojačavanjem i širenjem pritiska javnog mnijenja da se okonča monstruozni pro- 
ces Pogorelica, raste panika među policijskim, sudskim i medijskim montažerima, koji 
postaju svjesni da bosansko društvo neće dopustiti povratak komunističkog karavakta. 
Umjesto da razumiju da su izgubili rat za satanizaciju bosanske žrtve, da se povuku, oni 
srljaju dalje, i dublje. Prošle sedmice je Vrhovni sud uzeo izjavu od hrvatskog građanina 
i zatvorenika Fikreta Abdića, kao relevantnog izvora informacija o Pogorelici. Drugo, ve- 
likosrpski magazin Slobodna Bosna napravio je vjerovatno najmorbidniju konstrukciju o 
Pogorelici, podastirući svjedočenje jednog američkog oficira koji je navodno ustvrdio da 
je Pogorelica bila teroristički kamp. Naspram ovog novog juriša za satanizaciju odbram- 
beno-oslobodilačke borbe, gotovo neprimjetno je prošla izjava Alije Izetbegovića, data 
Vrhovnom sudu, u kojoj se nedvosmisleno argumentira da je Pogorelica montiran proces. 
Krenimo redom... 


Novopečene terorističke klevete 

Uhapšeno Oslobođenje je donijelo tekst koji se po uredničkoj opremi doima kao ko- 
načna presuda o Pogorelici, jer se u naslovu poručuje: Idejni tvorci Cerić, Izetbegović i 
Čengići, a u podnaslovu Realizatori Bakir Izetbegović, Mujezinović, Ljevaković. U nad- 
naslovu saznajemo da je riječ o svjedočenju Fikreta Abdića o Pogorelici, a zapravo se 
radi tek o običnom stranačkom saopćenju za javnost Abdićevog DNZ-a. Stavove jedne 
minorne, hronično destruktivne i velikosrpske stranke, Oslobođenje bezrezervno pro- 
movira kao opće, definitivne, institucionalne. Tek na kraju teksta saznajemo da je riječ 
o saopćenju DNZ-a, a prethodno je stvoren utisak da se radi o informaciji iz Vrhovnog 
suda. Pa da informacija i nije iz DNZ-a, već iz Vrhovnog suda, opet bi bilo nenormalno 
da se Abdićevom svjedočenju daje urednička intonacija presude, konačne istine, tim pri- 
je što je samo pozivanje Abdića za svjedoka u slučaju Pogorelica potpuno izlišno. Jedina 


67 


Abdićeva veza sa Pogorelicom jeste prokazana konstrukcija iz optužnice o navodnim pri- 
premama atentata na Abdića, koja je svojedobno nastala u kuhinji Franje Tuđmana s 
ciljem da se diskreditira bošnjačko rukovodstvo, kao navodno spremno i sposobno da 
likvidira svoje protivnike. Šta bi Abdić, kao živa žrtva izmišljenog atentata, mogao rele- 
vantnog reći o Pogorelici? Jakako, ono što je potrebno montažerima. 

Abdić tvrdi da su — "idejni tvorci formiranja kampa za obuku teroristista Pogorelica bili 
Alija Izetbegović, Mustafa Cerić...", dakle, politički i vjerski vođa bošnjačkog naroda, te da 
je— "pitanje dana kada će novopečeni teroristi biti aktivirani za potrebe njihovih ideologa". 
Svako pametan će u ovome prepoznati opasnu klevetu čiji cilj je da se bošnjački narod 
nađe u fokusu svjetske borbe protiv tzv. islamskog terorizma. Tvrditi da "zabrinjavajuće 
veliki broj ljudi" može svakog dana biti aktiviran u terorističkim akcijama je ništa dru- 
go nego opako zazivanje antiterorističke intervencije protiv bošnjačkog naroda. Autori 
DNZ-ovog saopćenja, kao i urednici Oslobođenja, jako dobro znaju da nema ni jednog 
jedinog dokaza koji bi ukazivao da su Izetbegović i reis Cerić i jednim gestom zazivali ili 
činili kršenja ljudskih prava, a kamo li bili "idejni tvorci kampa za obuku terorista". 

Ključno pitanje koje treba postaviti naspram ovih, ali i svih drugih klevetničkih tvrd- 
nji da su državna struktura RBiH, ali i Islamska zajednica, podržavali obuku terorista 
glasi: Postoji li i jedan jedini dokaz o ma kakvom organiziranom terorističkom činu koji 
je u toku agresije, ali i poslije, podržavan ili izveden u organizaciji bošnjačkih struktu- 
ra? Tvrdnja da "zabrinjavajuće veliki broj novopečenih terorista svaki dan može biti akti- 
virano" — vrhunski je idiotizam! Logičku stupidnost konstruktora ove tvrdnje najbolje 
dokazuje sintagma "novopečeni teroristi". Terorista je, valjda, neko ko je izvršio terori- 
stički čin, a pošto nije, jer bejagi tek treba da bude aktiviran - ne može biti novopečeni. 
Budući da je Pogorelica rasformirana u februaru 1996., zastrašujuće veliki broj bi mogao 
biti samo staropečenih terorista, ali i ta varijanta propada jer se za ovih sedam godina 
nije zbilo nikakvo aktiviranje. Doduše, jedino je nakon 11. septembra 2001. aktivirana 
ambicija Beograda i Zagreba da, uz pomoć svojih abdićevaca, a la Lagumdžija i Alibabić, 
optuživanjem Bošnjaka za tzv. islamski terorizam, preoblikuju karakter bosanske žrtve. 


Eksplozivni faktor graha 

Slobodna Bosna je navodno "iz visokih diplomatskih izvora" dobila tekst svjedočenja 
pred Vrhovnim sudom FBiH američkog pukovnika Davida Hunta, zapovjednika ko- 
mandosa koji su 15. februara 1996. upali na Pogorelicu. Šta rade povjerljivi dokumenti 
Vrhovnog suda u visokim diplomatskim izvorima?!! Ne znači li to da je Vrhovni sud mari- 
oneta u rukama stranih službi, čim strane službe raspolažu povjerljivim sudskim materi- 
jalima?!! Povjerljivost Huntovog svjedočenja implicirana je u činjenici da je SB morala taj 
dokument dobiti iz vana, budući da ga, podrazumijeva se, nije mogla dobiti od Vrhovnog 
suda. Da je Vrhovni sud smio dati Huntovo svjedočenje u javnost, SB bi ga dobila jav- 
nim putem, a ne tajno, iz visokih diplomatskih izvora. Ova činjenica negira neovisnost 
Vrhovnog suda, ali i odriče vjerodostojnost navodnom Huntovom svjedočenju. 

Huntovo svjedočenje je generalno u suprotnosti sa izvještajem IFOR-a, tj. Američke 
armije (oznaka: TAJNA, MEMO, LM0O0004-02), pod naslovom "Tzvještaj o raciji IFOR-a 
na Bosansko-Iranski obavještajni trening centar u Fojnici". U ovom dokumentu se ni na 

jednom mjestu Pogorelica ne tretira kao špijunski ili teroristički, već isključivo kao oba- 
vještajni centar za obuku. U tački 4. ovog Izvještaja se kaže: xNiti jedan sigurnosni uređaj 
nije otkriven u bilo kojem od objekata ili bilo gdje drugo. Nema pokazatelja elektronskog 
upravljanja i kontrole komunikacija kao što su dvosmjerne radio stanice. Na vratima ovih 
objekata su bile ugrađene jednostavne brave. Tokom upada nije pronađen ni jedan stražar 
na putu ili unutar objekata. Oko kampa nije postavljena ograda/zid/žica. Nisu pronađena 
minska polja na terenu — piše, između ostalog, u Izvještaju. 

Naspram ovog zvaničnog dokumenta, SB podastire sumnjivo svjedočenje Davida 
Hunta, koji navodno tvrdi: "Pronašli smo makete Američke ambasade u Sarajevu i uput- 
stva o napadu na nekoliko međunarodnih institucija u BiH". Ovoj suludoj tvrdnji vrijedi 
suprotstaviti tačku 11 IFOR-ovog Izvještaja: "Nije pronađen niti jedan paket čiji sadržaj 
ukazuje na moguće akcije protiv IFOR-a", što znači da nije pronađen ni jedan sadržaj koji 
bi ukazivao na ma kakva teroristička dejstva, jer bi svaki takav sadržaj bio tumačen kao 
opasnost za IFOR, tj. Američku armiju. Kako je onda Hunt mogao tvrditi da su se — "po- 
laznici obučavali za ofanzivno-teroristička dejstva", te sa planirali napad na Američku 
ambasadu, itd, itd.?! 

Dalje, valja se zapitati: A zašto bi to bosanska vlada po završetku rata planirala napade 
na Američku ambasadu i međunarodne institucije, kad je od vojnog i političkog prisu- 
stva međunarodnog faktora ovisio, i danas ovisi, mir i opstanak Bosne i Bošnjaka? Dakle, 
riječ je o savršenoj gluposti! 


Grah iz poznate kuhinje 

Navodno, po svoj prilici izmišljeno Huntovo svjedočenje, krcato je budalaštinama 
koje u cijelosti negira izvještaj IFOR-a (LM0O0004-02). U svjedočenju ima čak takvih bu- 
dalaština koje graniče sa filmskom, 007 fantastikom. Primjerice, Hunt je navodno kao 
dokaz za pripremu terorističkih aktivnosti naveo da je na Pogorelici, zajedno sa detona- 
torima, uskladišteno i sto kilograma amonijum-nitrata, što može zazvučati kao hemijski 
spoj za atomsku bombu. Zapravo, amonijum-nitrat je obično gnojivo, tj. đubrivo, tj. he- 
mijska zamjena za balegu. Čini se da bi i pronalazak sto kila prave balege bilo sumnjivo, 
pogotovo u kombinaciji sa detonatorima. Nije valjda da Hunt zamišlja da bi bombe od 
balege bosanskih krava mogle biti opasne po život! A to, otkud se sintetička balega našla 
na Pogorelici, baška je opasno pitanje. Biće da bi za terorizam trebalo optužiti i seljaka 
koji je đubrivo nekad sklonio u objekat na Pogorelici. 

Druga Huntova nebuloza, kako piše SB, jesu — sbombe sakrivene u posudama za graho. 
Hunt je, navodno, rekao: - xRadi se o prilično jednostavnoj napravi. Eksploziv se, naime, 
nalazi na površini sadržaja onoga što je u posudi. Prilikom širenja zrna graha ona poti- 
skuju eksploziv, detoniraju ga i dolazi do eksplozije. To je vrlo vješta bomba za koju nije 
potreban uređaj za tempiranje, ni točno određeno vrijemeo. E, sad, kad bi ta grahologija 
bila i moguća, postavlja se pitanje njene realizacije. Da bi se uz pomoć eksplozivnog, na- 
dimajućeg graha izvršio napad na Američku ambasadu, prvo bi trebalo nekako odobro- 
voljiti američkog ambasadora i njegove saradnike da baš pojedu grah koji je spremljen na 
Pogorelici. Trebalo bi, valjda, da Alija, reis Cerić, Bakir, Irfan i drugi donesu kazan graha 
pred Američku ambasadu, a da Amerikanci bržebolje navale da jedu grah i da svi poek- 

splodiraju. Možda bi se toliko naduli gasovima da bi kao odvezani baloni poletjeli iznad 
Sarajeva, dok bi Hari Varešanović pjevao: Poletjela golubica sa Baščaršije... 

Ono što je čudno u eksluzivnom objavljivanju navodnog Huntovog svjedočenja u SB, 
jeste količina plitkoumnosti sa kojom su medijski montažeri Pogorelice objavili ove nevi- 
đene gluposti. Taj pukovnik David Hunt je vjerovatno pametniji čovjek u odnosu na ovog 
Monty Phytona iz SB. 


IFOR je prekršio Memorandum 

U javnosti su ostali nepoznati motivi upada IFOR-a na Pogorelicu 15. feburara 1996. 
godine. FOSS-ovi mediji uporno ponavljaju budalaštinu da su se time navodno predu- 
prijedili teroristički napadi na Američku ambasadu i sjedišta međunarodnih organizaci- 
ja. Citirani Izvještaj IFOR-a govori drukčije, kao i činjenica da se na teritoriji pod kon- 
trolom bh. vlade ni dotad, a ni do danas, nije dogodio ni jedan, ni najbezazleniji napad 
na sjedišta međunarodnih organizacija. Riječ je o kleveti kojom se sedam godina poslije 
Pogorelice Munir Alibabić i njegova mreža pokušavaju dodvoriti Amerikancima i postati 
partneri u svjetskom ratu protiv teroriz- 
ma. A kako bi to mogli, ako ne izmisle 
tzv. islamski terorizam!?t Munjolozi su 
odveć svjesni da četnički i ustaški Živi 


Pogorelica na čekanju 
Ključna misao u Izetbegovićevom 
pismenom svjedočenju pred Vrhovnim 


terorizmi nikoga ne zanimaju, osim žr- 
tve koje niko ni za šta ne pita. 

Istinski motivi upada IFOR-a na 
Pogorelicu stvar su diplomatske kuhinje, 
jer je tom halabukom trebalo oslabiti 
pozicije bh. delegacije na Konferenciji u 
Rimu, koja se događala isti dan kad je 
izveden upad na Pogorelicu. To je u svo- 
joj izjavi Vrhovnom sudu naveo i Alija 
Izetbegović, koji je rekao da je za upad 
čuo - eza vrijeme Konferencije u Rimu 
15.2.1996. kada su mediji javili da su voj- 
nici IFOR-a otkrili kamp u kojem su se 
još uvijek nalazili iranski instruktorio. 

Nekoliko dana prije upada IFOR-a na 
Pogorelicu, general (rahmetli) Talijan, 


sudom glasi: xDa su Pogorelicu shvatili 
kao terorističku obuku, što se sada na- 
kon sedam godina čini, sigurno bi zahti- 
jevali oštrije mjere, pa i krivično gonje- 
nje odgovorniho. Uistinu, do unazad go- 
dinu dana, Pogorelica je bila mrtvo slo- 
vo na papiru, sve dok vlast SDP-Alijanse, 
Lagumdžije i Munje, nije skopčala da bi 
izmišljanjem jednog terorističkog kampa 
mogla postati vječiti partner u borbi pro- 
tiv terorizma. U protivnom, neko bi mo- 
rao objasniti šta je Pogorelica radila svih 
ovih godina. 


u ime Armije RBiH, i Bakir Alispahić, u ime MUP-a RBiH, potpisali su sa generalom 
Wesleyem Clarkom Memorandum po kome je 16. februar datum do kada strani instruk- 
tori trebaju okončati svoju misiju. Upad na Pogorelicu se dogodio baš kada su čelnici 
republičkog MUP-a, 15. februara 1996., otišli da obiđu realizaciju obaveza preuzetih pot- 
pisanim Memorandumom, kada su i uhapšeni od IFOR-a. Dakle, IFOR je prekršio pot- 
pisani Memorandum, jer nije imao šta tražiti na Pogorelici sve do 17. februara. Bosanskoj 
vladi nije dopušteno da realizira dogovor o odlasku stranaca, zašta je rok bio 16., a ne 15. 
februar kada je IFOR izvršio upad. Međutim, 15. feburara se održavala Konferencija u 

Rimu, na kojoj je trebalo sputati superiornu poziciju bh. delegacije. Neko je smislio da bi 
upad na Pogorelicu, i optuživanje bosanske vlade za kršenje dogovora o odlasku stranih 
instruktora, mogao biti kvalitetno vruć krompir za ušutkavanje bh. delegacije. Bosanska 
delegacija je ušutkana, ali su ostale posljedice koje su nakon 11. septembra 2001. pretvo- 
rene u najjače oružje Tuđmanovih i Miloševićevih pristaša ideje o podjeli BiH. Ta ideja je 
neostvariva bez satanizacije bosanske žrtve, i bošnjačkog naroda, koji bi tek u defanzivi 
mogao biti suicidno spreman da otćuti realizaciju dogovora iz Karađorđeva. 

Na svu sreću, bošnjački narod je duboko svjestan da na defanzivu nema pravo, jer 
nema ni najmanjeg razloga da se stidi svoje civilizacijske misije u vremenima teških isku- 
šenja, kada su Ujedinenje nacije podržavale genocid za uništenje Bošnjaka, naroda koji je 
uprkos svemu na mržnju uzvraćao ljubavlju, na ubistvo životom, na divljaštvo kulturom, 
na kršenja Povelje UN — poštivanjem Povelje UN... Bošnjaci su, konačno, potpuno svje- 
sni svoje moralne superiornosti u odnosu na cijeli svijet, koji je tri i po godine podržavao 
njihovo istrebljenje. Upravo zbog toga ne postoji nikakva šansa da se Bošnjaci prepuste 
projektu preoblikovanja u tzv. islamske teroriste. Oni će se do kraja braniti svim legalnim 
demokratskim sredstvima. To je probuđena patriotska energija dostojanstva i dobrote 
koja se više ničim ne može zaustaviti, i ušutkati. 

Danas, kad Bošnjacima spomenete Pogorelicu, oni će vam s ponosom pokazati saču- 
vane pravoslavne i katoličke crkve, jevrejske sinagoge, srpske, hrvatske i jevrejske živote, 
kao konkretno djelo momaka koji su se u svim našim Srebrenicama i Pogorelicama obu- 
čavali da brane bosanskohercegovačku Bosnu i Hercegovinu. 


Ljiljan", br. 527, 24. II 2003. 

VII. 


Wolfgangov gang 


Koliko god Paddy Ashdown želio poštivati neovisnost i 
dostojanstvo sudija, i ostati po strani, pitanje Pogorelice, i po 
montažerskim uzrocima i po nesagledivim posljedicama, odveć 
prevazilazi pravosudne okvire, kao prvorazredno političko 
pitanje koje ugrožava stabilnost društveno-političkog sistema 


Vrhovni sud FBiH danas je glavni faktor destabilizacije ustavnog i pravnog poretka. 
Vrhovni sud već mjesecima ima sve potrebne dokaze da kao neosnovan odbaci optužni 
zahtjev Federalnog tužiteljstva, da okonča montirani proces Pogorelica, i optužene pro- 
glasi nevinim. Ipak, Vrhovni sud istrajava na montaži FOSS-a i Federalnog tužiteljstva, 
te prihvata nove konstrukcije kako bi se po svaku cijenu antiteroristički kamp za obuku 
Pogorelica proglasio — terorističkim. Saslušano je oko 70 predloženih svjedoka, od kojih 
ni jedan nije potvrdio navode iz optužnice, što bi Vrhovnom sudu moralo biti dovoljno 
da donese oslobađajuću presudu, kojom bi se okočao najveći postratni potres građanske 
sigurnosti i dostojanstva. 


Multietnički islamski teroristi 

Ni u posljednjim godinama komunizma, ni u vrijeme agresije na RBiH, naše društvo 
nije palo na samo dno pravne nesigurnosti građanina. Zbog upetljanosti sudske vlasti u 
staljinističku montažu, u ideološku zloupotrebu institucije suda — ni jedan se naš građa- 
nin više ne može osjećati sigurnim. Zbog montaže Pogorelice, svaki je građanin svjestan 
da može postati bespomoćna žrtva hajdučke samovolje policijsko-pravosudnog aparata. 
Dovoljno je da triput u jednom danu prođe pored Američke ambasade, pa da završi na 
Kubi. 

Sa oglašavanjima univerzitetskih profesora, umjetnika sevdaha, 21 člana Društva pi- 
saca BiH, studenata i drugih intelektualaca, istina o pozadini montaže Pogorelice je dose- 
gla tačku opće spoznaje. Nakon što je kritična masa intelektualaca i javnih ličnosti osudi- 
la ideologizirano pravosuđe, nedvojbeno slijede i drugi vidovi protesta. Ukoliko Vrhovni 
sud podhitno ne okonča ovaj montirani proces, niko ne može predvidjeti gdje će i kako 
završiti talas protesta. Bosanski patrioti, dobri ljudi, i onako su do srži povrijeđeni dej- 
tonskim nastavkom genocida, da bi uopće više imali strpljenja da trpe i takva poniženja, 
kakav je ovaj sramni pokušaj poistovjećivanja bošnjačke borbe za goli opstanak sa tzv. 
islamskim terorizmom. 

U startu treba biti svjestan zamke koju kriju protesti protiv Pogorelice. Alibabić i 
Lagumdžija bi mogli biti na dobitku u obje varijante: i sa trajanjem procesa, bez puno 
buke, i sa trajanjem protesta, sa puno buke. U prvoj varijanti oni bivaju sve bliže naru- 
čenom cilju, optuživanju bošnjačkih državnih službenika za tzv. islamski terorizam, čime 
se državna vlast RBiH, kao i cjelokupni odbrambeni rat, proglašavaju terorističkim, dok 
se aboliraju istinski, i danas aktivni sđxh teroristi. U drugoj varijanti, sa nastavkom talasa 

protesta, njihova će policijska i medijska kuhinja pokušati inscenirati da se radi o opa- 
snim islamskim ekstremistima. Dokaz za ovo je dizanje specijalne policije, pod punom 
ratnom spremom, sa snajperima, bojevom municijom, bojnim otrovima i sl., i zauzima- 
nje borbenih položaja oko FTV, zbog običnog studentskog saopćenja za javnost u kome 
se kritikuje policijska emisija 60 minuta. Alibabićeva kuhinja je nastojala inscenirati oru- 
žanu, terorističku opasnost, stvoriti u javnosti uvjerenje da postoje neki opasni i do zuba 
naoružani studenti koji bi mogli, kao Čečeni u Moskvi, zauzeti zgradu FTV. U tom cilju 
su u policijskim biltenima Slobodna Bosna i Oslobođenje plasirane gluposti da iza student- 
skog vođe Amera Bahtijara stoje Mladi Muslimani, pa vehabije, pa da je rođak Omera 
Behmena, kao da je Behmen dokazani terorista, a ne slobodni građanin. Ispostavilo se da 
je sastav Studentskog pokreta za normalnu BiH - multietnički, da se na pressicama pojav- 
ljuju i Hrvati i Srbi, ali, koliko to vrijedi naspram poplave laži i obmane. 

Nastojanja da se svi protesti protiv Pogorelice prikažu kao islamski ekstremizam na 
svu sreću su u stratu demantirana činjenicom da su otvorena pisma univerzitetskih pro- 
fesora, umjetnika sevdaha, kao i književnika, potpisivali i nebošnjaci. Među bošnjačkim 
potpisnicima ima tako krupnih imena, odveć historijskih, da bi samo manijaci mogli te 
velike ličnosti dovesti u kontekst tzv. islamskog terorizma. 

Svejedno, ne treba smetnuti s uma da izborni gubitnici, Lagumdžija, Munja 8 comp., 
imaju strateški cilj da proizvode haos, destrukciju, nesigurnost i strah, jer im je to jedi- 
ni način da nekome dokažu kako je njihova frtaljska vlast bila stabilnija od ove. Oni su 
priželjkivali da studenti dođu pred zgradu FTV, jer su imali pripremljen scenario da pro- 
vjerenim metodama izazovu konflikt za koji bi optužili studente. Zbog toga su studenti u 
zadnji čas odustali od protesta pred zgradom FTV. 


Crveni kmeri su opstali 

Već mjesecima traje medijska haranga na Paddyja Ashdowna, visokog predstavnika 
u BiH. Njegov je grijeh što je 21. X 2002. s funkcije direktora FOSS-a smijenio Munira 
Alibabića, čime je samo formalno obezglavljen server Lagumdžijine policijske države. 
Alibabić je otpustio 200 iskusnih i stručnih službenika FOSS-a, kako bi na njihova mje- 
sta instalirao komunističke kadrove. Usput je instalirao i malo svoje familije, valjda u 
uvjerenju da će u toj fotelji dočekati penziju. Usput je razvijao i privatni biznis, u uvjere- 
nju da kao samozvani antiterorista ne može odgovarati za kriminal. Ashdownova smje- 
na Alibabića imala je samo formalno značenje, jer je smijenjeni direktor i dalje nastavio 
komandovati svojim kadrovima. No, crveni kmeri su postali svjesni da će kad-tad doći 
kraj Alibabićevoj uzurpaciji FOSS-a, i da sa Paddyjem Ashdownom neće imati tal oko 
svakovrsnog uništenja Bošnjaka, kakav su imali sa Wolfgangom Petritschem. Otud je 
Ashdown postao glavna meta policijskih biltena 60 minuta, Slobodne Bosne, Oslobođenja 
i srbofilskih nintelektualaca iz Kruga 99. Putem ovih medija na talambase je hvaljena 
Alibabićeva glupava izjava — da ga je Ashdown smijenio baš u momentu kad je on lično tre- 
bao uhapsiti Radovana Karadžića. Zadrigli primitivizam Bakira Hadžiomerovića u glav- 
nom političkom magazinu FTV najbolja je ilustracija ove harange na Ashdowna; tu nema 
objektivnosti, zadrške, pristojnosti, argumenata, postoji samo i jedino pijačarsko arlau- 
kanje protiv Ashdowna, koje više ima veze sa divljanjem na fudbalskoj utakmici, nego sa 

i najgorim, komunističkim novinarstvom. Serija napada na Ashdowna također svjedoči 
da je cilj Alibabićeve medijsko-policijske mafije destabilizacija BiH, jer je rušenje autori- 
teta OHR-a upravo ono što je potrebno srpskim i hrvatskim separatistima, kako bi doka- 
zali da BiH ne može funkcionirati, te da je treba definitivno podijeliti. 

Wolfgang Petritsch je pripremio sve elemente za konačnu dekonstrukciju BiH. Uz po- 
moć SDP-Alijanse rastruio je historijsku šansu koju je pružala Odluka o konstitutivnosti; 
izrežirao je lažne tzv. ustavne promjene i Izborni zakon, kojima se učvrstila Republika 
Srpska; na štetu multietničnosti prekrajao je općinske granice, pa je Žepče postalo hrvat- 
ski grad, itd, itd. Samo je falila još jedna karika u lancu pa da se Karadžićevim i Bobanovim 
projektima odvežu krila: trebalo je Bošnjake optužiti za tzv. islamski terorizam. 

Lagumdžijin i Alibabićev šef Wolfgang Petritsch svim se srcem uključio u režiju mon- 
tiranog procesa Pogorelica. Za razliku od Ashdowna, koji principijelno tvrdi da ne želi 
vršiti pritiske na rad pravosuđa ni u kojem slučaju, vrli se demokrata Petritsch i te kako 
uključio u režiranje procesa Pogorelica. Čak je angažovao svog specijalnog izaslanika za 
ovaj slučaj, Matijasa Zona, koji je pokazao toliko drskosti i nepoštivanja pravosuđa, da je 
predmetom Pogorelica mahao i prije nego što je proces počeo. Dakako, sudije nisu smjele 
reagirati u zaštitu svoje časti, jer im je Petritschev OHR bio hljebodavac, što je pravosuđe 
dovelo u poziciju ideološke marionete. 


Krivosudni komunisti 

No, koliko god Ashdown želio poštivati neovisnost i dostojanstvo sudija, i ostati po 
strani, pitanje Pogorelice, i po montažerskim uzrocima i po općedruštvenim posljedica- 
ma, odveć prevazilazi pravosudne okvire, i tiče se i te kako OHR-a. Pogorelica je prvora- 
zredno političko pitanje, sa opakim posljedicama po stabilnost sistema, tim prije što je 
tzv. neovisno pravosuđe do grla upetljano u živo blato ideologizacije pravosuđa. Budući 
da je OHR vodio kampanju za reformu pravosuđa, te da je insistirao na zapadnoevrop- 
skoj standardizaciji i neovisnosti sudske vlasti, OHR bi morao razumjeti svoju nadlež- 
nost u slučaju destrukcije svoga projekta. 

Više je nego jasno da su Vrhovni sud, Tužiteljstvo i policijsko-obavještajni organi za- 
tečeni promjenom političkog ambijenta, te da nisu očekivali da bi za očigledne zlou- 
potrebe položaja, u svrhu političkih obračuna, nekada mogli odgovarati. Oni su svjesni 
da bi okončanje procesa Pogorelica vodilo traženju krivične odgovornosti za sve koji 
su montirali ovaj proces. Riječ je o tek nekoliko Lagumdžijinih i Alibabićevih namje- 
štenika, poglavito iz Tužiteljstva, koji svakodnevno opsjedaju i ucjenjuju istražnu sutki- 
nju Mirjanu Perišić, ali i druge. Ta nekolicina krivosudnih komunista, pod komandom 
Munira Alibabića, osnovni je uzročnik nesagledivih šteta koje trajanje montiranog pro- 
cesa Pogorelica nanosi pravnoj državi, demokratskom poretku i građanskoj sigurnosti. 


Ljiljan", br. 528, 3. III 2003. 

VIII. 


Pisci u talibanima 


Potpisnici peticija protiv montiranog procesa Pogorelica ne 
vrše pritisak na neovisno pravosuđe, samim tim što neovisno 
pravosuđe — ne postoji. Vrši se pritisak na ideologizirano, policijsko 
pravosuđe, kao preživjeli ostatak komunističkog režima. Traži se 
deideologizacija pravosuđa, traži se borba protiv nacionalizma, 
što je vrhunski domet borbe za demokratiju i građanske slobode. 


U našoj povijesti nije zabilježena erupcija spontanog demokratskog otpora, kakva se 
posljednjih mjesec-dva javlja po pitanju montiranog procesa Pogorelica. Doduše, u pos- 
tkomunističkom periodu Pogorelica je prvi, a nadajmo se i posljednji sudski proces koji 
je montiran po komunističkom obrascu. Procese muslimanskim intelektualcima iz 1948, 
1975. ili 1983, razumljivo, nije ni mogao pratiti nikakav oblik demokratskog otpora, sa- 
mim tim što je količina unutarnjeg straha u totalitarnom društvu bila toliko žestoka, da 
se niko nije ni usuđivao pomisliti na javni otpor. 


Debilski debalans 

Aktuelni otpor za dlaku je izbjegao rastućoj poplavi straha i neisigurnosti. Ogromna 
većina Bošnjaka razumijeva suštinu, ali se ne kani uključiti u kampanje koje se vode. 
Bošnjaci, dominantno, razumiju da je cilj montiranog procesa Pogorelica da se optuži- 
vanjem žrtve za tzv. islamski terorizam aboliraju i u legalitetu učvrste srpski i hrvatski 
genocidni projekti u BiH; Bošnjaci razumiju da je Pogorelica omča oko njihovog vrata, 
ali i dalje istrajavaju na svojoj genetskoj falinki, gledajući pridase, u svoja posla i u svoju 
avliju, u kukavičluku i u jadu, u samoobmani da subina Bosne nije i njihova individualna 
sudbina. 

Ipak, činjenica je, talas protesta u vezi sa montiranim procesom Pogorelica, kao nikad do 
sad, bitno je smanjio ovaj debilski debalans, jer je veliki broj bošnjačkih prvaka i smrtnika 
ipak odlučio da lične slabosti podredi općem cilju. Kao što je poznato, dosad su kolektivna 
otvorena pisma, sa zahjtevima da se obustavi montirani proces Pogorelica, i da se krivično 
gone oni koji su napakovali policijsko-pravosudnu montažu — potpisali sarajevski univer- 
zitetski profesori, umjetnici sevdaha, studenti, te članovi Društva pisaca BiH. Koliko god se 
plaćenićki mediji trudili da ignoriraju i izvrgnu podsmijehu ova pisma i izvrijeđaju njihove 
potpisnike, niko ne može poreći da se, sa izuzetkom studenata, radi o poznatim i priznatim 
imenima nauke, muzike, književnosti. Tezu da u pozadini stoji nekakav islamski ekstremi- 
zam, najbolje opovrgava multietnički sastav potpisnika, a nadasve, moralni i profesionalni 
kredibilitet ovih javnih ličnosti. Niti bi neki pravoslavni ili katolički potpisnik ustao u zašti- 
tu Pogorelice da je riječ o kampu tzv. islamskih terorista, niti bi ma ko od njih založio svoje 
cijenjeno i decenijama građeno ime za nešto beščasno, opasno, zlo, s čim nema blage veze; 
potpisnike, kao bh. građane BiH, vrijeđa, i užasava, činjenica da se u društvu u kome žive 
događaju montirani procesi i reinkarnacije boljševičke, policijske države. 

Bijes gubitnika 

Svako bi normalan razumio ozbiljnost upućenih poruka. Ne bi 21 književnik tek tako 
izišao iz svog književnog okvira i uputio alarmantnu političku poruku. No, Oslobođenje 
je otvoreno pismo pisaca izvrgnulo ruglu, i naslovilo ga u nadnaslovu kao: Otvorena pri- 
povijetka... S jedne strane je neprofesionalizam i neviđena drskost da se prekraja zna- 
čenje teksta koji je potpisalo 21 književno ime; s druge strane je manifestacija navijačke 
strasti u tzv. neovisnoj novini, koja sebi daje za pravo da ponižava 21 književnika, među 
kojima ima i starijih od našeg najstarijeg, moralno posrnulog, dnevnog lista. Tog dana je 
urednik u Oslobođenju bio Ramo Kolar, koji ni u 21. stoljeću, uprkos filozofskom imidžu 
i bajatim godinama, nije uspio postati član Društva pisaca. 

Federalna televizija je u centralnom Dnevniku prenijela agencijsku vijest da su oglasili pis- 
ci, i zašto su se oglasili, ali nije pomenuto ni jedno ime. Urednici FT'V znaju da je opasno Zao- 
bići ovu vijest, ali i da je još opasnije pomenuti imena pisaca. U našem narodu ime Abdulaha 
Sidrana odjekuje ko stećak. Narod nekakvim neimenovanim piscima i ne mora vjerovati, ali 
se Sidranu vjeruje. Sidranova je riječ nadvremena. Svaka, pa i ova o Pogorelici. 

No, policijski magazin Slobodna Bosna, u čijem je osnivanju s časnim namjerama 
sudjelovao i Abdulah Sidran, našeg je najznačajnijeg živog pisca nazvala — patuljkom. 
Sidran ne bi bio ovako ogavno vrijeđan da se sa još 20 svojih kolega nije javno suprotsta- 
gog pisca, koji po godinama može biti otac svima u redakciji SB, ovaj je magazin napisao 
da — nosi mastan šešir na još masnijoj glavi. Svi drugi potpisnici ironično su nazvani — 
klasicima. Iako je oglašavanje pisaca bilo nesporni politički događaj sedmice, SB se nije 
bavila ni pismom, ni motivima pisaca, već je smisao pronašla u vrijeđanju pisaca. Mora 
se biti moralni i mentalni garib, kažnjen i od Boga i od naroda, pa da se s toliko strasti 
uživa u morbidnom vrijeđanju uglednih ljudi. Mora se biti talentiran za zlo, za poganluk, 
za poraz. Ovaj policijski magazin je i sa oglašavanjem pisaca raspoznao da će ostati na 
tamnoj strani historije. ...Bio je to bijes gubitnika. 


Ovo (ni)je naša smrt 

Na talasu protesta oko Pogorelice u BiH su se po prvi put dogodile neke pojave. Prvo, 
nikada dosad ni univerzitetski profesori, ni umjetnici sevdaha, ni članovi Društva pisa- 
ca, nisu organizirano ustali po pitanju nekog političkog problema, u zaštitu građanskih 
prava i sloboda koje ugrožava sama država. Drugo, po prvi put se jedna kampanja oko 
bh. pitanja vodi i preko interneta, u organizaciji bh. dijaspore. Na sajtovima Bosanskog 
kongresa, Bošnjačkog fronta i na sajtu Bosnjaci.net, već sedmicama traje potpisivanje pe- 
ticije za prekid ovog montiranog procesa. Dosad su hiljade bh. građana potpisali internet 
peticiju, te poslali pisma podrške. 

Naspram ovog historijskog nastojanja za prevazilaženje genetske paranoje u Bošnjaka, 
ipak, još uvijek žive trendovi straha i gledanja pridase. O tome svjedoči nekoliko internet 
poruka koje su upućene pomenutim sajtovima, a koje govore same sa sebe. One svjedoče 
razliku između građanske hrabrosti i patriotizma svih onih koji su ustali protiv monti- 
ranog procesa Pogorelica, i svih ovih koji iskreno vjeruju da se bosanska tragedija ne tiče 

njihovih bosanskih života. Mnogi su 1992. vjerovali i govorili da — ovo nije njihov rat — pa 
ih više nema među živima. 


Briljantni bezobrazluk 

Oslobođenje je nenadmašno! Zija Dizdarević je objavio tekst Zamah bošnjačke 
desnice u kome proteste protiv montiranog procesa Pogorelica naziva - mladomu- 
slimanstvom, talibanizmom, fašizmom. Eh, eto, nek' i prof. dr Jagoš Dujović, umjet- 
nica sevdaha Ljubica Berak ili književnik Željko Grahovac, koji su javno protestirali 
protiv Pogorelice — saznaju da su talibani i mladomuslimani. Talibani su, haman, i 
Avdo Sidran, i Beba Selimović, i prof. dr. Ibrahim Bušatlija, i svih oni 50-tak potpi- 
snika ove tri peticije. Svi oni, piše Zija — stimulišu radikalizaciju društvenog ambi- 
jenta do koketiranja s fašizacijom. Šta reći na ovaj briljantni bezobrazluk?!! Otćutati? 
— opasno je. Zija i drugi Munjini medijski agenti pokušavaju upornim ponavljanjem 
laži i kleveta proizvesti snagu istine. Objašnjavati kako protesti protiv Pogorelice ne- 
maju veze sa ekstremizmom, već su tipična, antikomunistička, antinacionalistička, 
građanska borba za pravnu državu i neovisno, neideologizirano pravosuđe? — pa to 
je već rečeno u svim otvorenim pismima. 

Pisci su posebno naglasili egzistencijalnu bitnost borbe protiv svakog nacionaliz- 
ma, ali Zija to ne vidi, jer neće da vidi, jer hoće da vidi ono čega nema. Stoga ga pod- 
sjećamo na ključni pasus iz otvorenog pisma 21 pisca: ,, Manifestacije policijske dr- 
žave nisu usmjerene ka proganjanju nacionalizma i ekstremizma, kao zla koje i da- 
nas razara Bosnu i Hercegovinu, već su usmjerene ka izmišljanju tzv. islamskog te- 
rorizma, kako bi razni karijeristi stekli naklonost međunarodnih faktora." Šta ćemo 
sad? Da vjerujemo Ziji koji tvrdi da su pisci talibani, ili da vjerujemo u ono što piše, 
a piše da su pisci antinacionalisti?! 

Prije će biti da je Zija Dizdarević štiti retrogradne, pa i nacionalističke pojave, jer 
proganja i nacionalizmom označava kristalno čisto zalaganje za antinacionalističko 
i deideologizirano društvo. Trpanjem bošnjačkih antinacionalista i legalista u odo- 
ru talibana i mladomuslimana, Zija, zapravo, osokoljuje srpski i hrvatski klerona- 
cionalizam i separatizam. On svjedoči da ovdje žive - Bošnjaci na liniji vehabizma 
i talibanizma — koji su kao takvi nužno u mreži Osame Bin Ladena, pa prema tome 
četnički i ustaški projekti BiH ne bivaju nikakva smetnja demokratiji. Otud je Zija 
Dizdarević — nacionalista. 

Na kraju treba ukazati na jednu jeftinu zamjenu teza. Ne vrši niko pritisak na ne- 
ovisno pravosuđe, samim tim što neovisno pravosuđe — ne postoji. Vrši se pritisak 
na ideologizirano, policijsko pravosuđe, kao preživjeli ostatak komunističkog reži- 
ma. Traži se deideologizacija pravosuđa, što je vrhunski domet borbe za demokra- 
tiju i građanske slobode. Oni koji štite ovakvo, orvelovsko, kafkijansko, pravosuđe, 
poput Zije Dizdarevića i komunističkih intelektualaca iz Kruga 99 - upravo su oni 
čuvari retrogradnih, antidemokratskih obrazaca u našem društvu. 


Ljiljan", br. 529, 10. III 2003. 

Protest zbog ,,Pogorelice" 


PISGI PROTIV 
POLICIJSKIH MONTAŽA 


Pismo između ostalih potpisali Abdulah Sidran, Nijaz Alispahić, Alija Kebo, Željko Grahovac e Pisci 
zahtijevaju da OHR i nadležni državni organi obustave proces, te da se pokrene Dine Slgerornovi 


rupa članova Društva 
pisaca Bosne i Herce- 
govine potpisnici su pi- 


sma kojim su se obratili 
bh. javnosti izražavajući svoje 
protivljenje , povodom reinkar- 
nacije orvelovskog ambijenta 
policijske države kroz montira- 


ni proces Pogorelica". 

-_ Manifestacije policijske 
države su usmjerene ka izmi- 
šljanju takozvanog islamskog 
terorizma kako bi razni karijeri- 
sti stekli naklonost međunaro- 
dnih faktora - stoji na početku 
pisma. 3. strana 


4014) 
A grde 


Peticija sa 10.000 notnisa za 
ohustavu procesa Pogorelica 


ago ića Ma 8) 
|JAgber |; bo 


Pogorelica je jedini mo- 
ntirani proces u postko- 
munističkoj Evropi. To 

je samo dno policijske 
države. To je strava 1 NJ) 
užas koju su nam dei 
slali boljševički. tirani 
poput Zlatka. Lagum- 
džije i Munira Aliba- NI 
bića, kako bi se izmiš- 5 
ljanjem tzx. islamskog terorizma. dodvorili 
međunarodnoj zajednici. To je kritična tačka 
bosanskog opstanka. Jer, ako se djelima doka- 
zani antifašisti i borel za zajedničku BiH optuže 
za terorizam, onda je optuženo | naše pravo na. 
budućnost - kaže književnik I publicista Fatmir 
Alispahić, član Duštva pisaca BiH 


naspram 


avno 
Javnog _ 


2 Duda, Stockholm, Švedska, Švedska, 


Kola 


\ Muris Mujčinović, Minhen, 
Njemačh 


dustali Orić, Suckholm rad Baić, Sloekholm, Švedska, ka, 

Jimzo Vidimlić, Stockholm, Nusret Alibegović, Slockholm, Rarnia Hodžić, Sodtolm Švedka, Amer Majčinavić, Sarjevo, BiH, 
Švedska, Švedska, Aida Mujčinović, Samjevo, BiH, 
jalko Muškć, Stockholm, Švedska, = Muhamed Hodžić, Stockholm, Hadžić, Sarjevo, BiH, 
Mensur Gogović, Stockholm, — Švedska, Edib Osmančević, Stockholm,  Meniha Džanko, Sarjevo, BiH, 
Švedska, Adila Hažić, Stockholm, Švedska, Fatema Hadenić. Senje Bili, 
Serkeza Gogović, Stockholm, AU Bilć, Slockholm, Švedska, Hajrudin Osmanović, Suckbolm, __ Husein Hubanić, Samjevo, BiH, 
Švedska, Masta Šeić. Suckhokm s Mia Kadeoić ST, 
Jikret Ferhatović, Stockholm, _ Asm Mujedžić Srockicim Hajrudin Ali $eoda. Are Omerhodik Drea Bil 
Švedska, Ihrahim Musć, Svetom Švedska, Admir Gužić, Stockholm, Švedska, Brza BiH. 


\, Paša Džananović, Slockholm, Se Almir Aliegović, Sbeltoim = Bika Omerhodi Breta BH, 
Švoćk s Nevzeta Vehabović, Toronto, 


ka, 
iunet Diananonić, Svekioin, 


vedska, 
\vdukih Aljć, Stockholm Švedska, Sunda Muminović, Stockholm, — Kanada, 
Jasan Smajlović, Stockholm, Švedska, 'Ahmet' Vehabavić, Toronto, 
SeimirŽapišć Suzdtoim volio, Hajrudin Gigović, Sioektolm, — Kanada, 
+ Mirza Tuco, Slockholm, Švedska, Ši Švakska, Asim Kulć, izbod, Bil, 


Ševala Tuco, Slackioim, Švedska, Mustafić, Stockholm, Miraz Penjo, Kakanj, BiH, 'Sakiba Kukić, Izbod, BiH, 


78 


IX. 


SDA proglašena terorističkom organizacijom 


U povjerljivoj Informaciji FOSS-a, od 25. II 2003., SDA se dovodi 
u vezu sa tzv. islamskim terorizmom, te se nude proizvoljni, ničim 
utemeljeni dokazi o uvezanosti Alije Izetbegovića i još nekih članova 
SDA sa Al-Kaidom i Osamom Bin Ladenom. Dakako, ni u ovom 
dokumentu, kao ni kroz montirani proces Pogorelica, niti općenito 
u bilo kojoj varijanti povezivanja Bošnjaka sa tzv. islamskim 
terorizmom — niko ne navodi ni jedan konkretan teroristički čin. 


Američki rat protiv tzv. islamskog terorizma na silu će biti uguran u našu zemlju. Kad 
svjetske tv mreže počnu izvještavati o obračunu sa Bosanskim Muslimanima, članovi- 
ma Al Kaide, tada će bošnjačka kičma Bosne biti slomljena, pa će se kao jedini ishod iz 
izrežirane krize nametnuti podjela BiH na srpsku i hrvatsku provinciju. Trenutno traje 
intenzivna montaža izmišljenih dokaza u uvezanosti SDA, Alije Izetbegovića i bosanskih 
patriota sa Osamom Bin Ladenom. Povjerljiva Informacija Federalne obavještajno-si- 
gurnosne službe (FOSS), od 25. februara 2003. godine, upućena IPTF-u i nekim amba- 
sadama zapadnih zemalja, dokazuje da se privodi kraju velika operacija za propagandno 
sataniziranje bošnjačkog naroda. Činjenica da je ova Informacija namijenjena i proslije- 
đena nekim zapadnim ambasadama kazuje da se FOSS oteo kontroli državnih organa, i 
da svojim šefovima smatra osobe poput američkog ambasadora Cliforda Bonda. 


Perfidna laž 

FOSS već više od mjesec dana ignorira zahtjev nadležne komisije Federalnog parla- 
menta da dostavi podatke o slučaju smijenjenih službenika, a istovremeno ovakvu po- 
vjerljivu informaciju šalje stranim vladama, umjesto Vladi i organima Parlamenta pod 
čijom kontrolom, navodno, djeluje. Države čija tajna služba polaže račune stranim vlada- 
ma, a ne svojoj vladi, nemaju ni suverenitet, ni državnost. Ponašanje FOSS-a, kojim i da- 
nas rukovodi smijenjeni Munir Alibabić, svjedoči da državna obavještajna služba uopće 
ne misli priznati promjenu vlasti, što je drskost koja kazuje da otuđeni FOSS ima debelu 
zaleđinu u ambasadama nekih zapadnih zemalja, koje na ovaj način ne priznaju izbornu 
volju, ali i legalno izabranu vlast. O tome svjedoči i negiranje volje zvanične vlasti da se 
za direktora FOSS-a imenuje Sead Kikić. Ako legalna vlast ne može iskoristiti svoje legi- 
timno pravo da za direktora najbitnije državne službe, koja odslikava suverenitet, ime- 
nuje koga ona hoće, onda to više nije vlast, već privid vlasti. Vlast ima onaj ko drži oba- 
vještajnu službu! Trenutno, do daljnjeg, na vlasti su Zlatko Lagumdžija i Munir Alibabić, 
jer FOSS nesmetano nastavlja kriminalne operacije s ciljem destabilizacije BiH, satani- 
ziranja Bošnjaka i stvaranja haosa koji bi bio pogodan za svrgavanje SDA s vlasti, putem 
zabrane SDA, prijevremenih izbora, ili na neki treći način. FOSS koji danas djeluje bez 
kontrole legalnih organa vlasti, samim tim što tu vlast na različite načine negira, ima di- 
menziju vojne pučističke hunte, kriminalne organizacije, mafijaškog ganga, koji u ime 

države može počiniti svako zlo, a da toj državi ni za šta ne odgovara. Definitivno, nekim 
je moćnim zapadnim silama potreban i takav FOSS i ovakva razvlaštena vlast. 

Otud je logično što se FOSS u svome Izvještaju zapadnim vladama potrudio da SDA 
dovede u vezu sa islamskim ekstremizmom i terorizmom. Isto su, prisjetimo se, u pripre- 
mama i u toku genocidne agresije činili Slobodan Milošević, Radovan Karadžić, Franjo 
Tuđman, Mate Boban i dr. tvrdeći da se obračunavaju sa islamski fundamentalistima. 
Njihova perfidna laž bila je ključna brana svjetskoj zajednici da zaustavi troipogodišnji 
pokolj Bosanskih Muslimana pred tv kamerama. Današnja propagandna priprema je oja- 
čana 11. septembrom i američkim ratom protiv tzv. islamskog terorizma, što znači da su 
bošnjačke pozicije stravično nepovoljnije, u odnosu na pozicije četničkih i ustaških tero- 
rista, koji nestrpljivo čekaju da dovrše nedoklani krvavi pir. 


Pritisak za redefiniciju Dejtona 

Namjera uništenja Bosne i Bošnjaka može se odvijati po dva scenarija: prvi je pokušaj 
da se bošnjačka kičma Bosne, optuživanjem za veze sa Al Kaidom, stavi u potpunu defan- 
zivu, u panično stanje mirovanja, kako niko ne bi odreagirao na već skrojeni plan pripa- 
janja Republike Srpske Srbiji; druga je mogućnost da se, u slučaju bošnjačkog protivlje- 
nja uništenju Bosne započne, odnosno nastavi agresija obustavljena 1995. godine, čiji bi 
ciljevi ostali isti: ubijanjem i iznurivanjem prisiliti Bošnjake da predaju bosansku držav- 
nost. Ovaj put, na talasu svjetske antiislamske histerije, u okruženju koje vapi da dobije 
vizu za svoju krvoločnost — Bošnjaci ne bi imali nikakve šanse. Ne bi mogli očekivati više 
ni političku, finansijsku i vojnu pomoć islamskog svijeta, jer su mnogi prijatelji umjesto 
zahvalnosti i poštovanja dobili izgon. Ne bi mogli očekivati ni pomoć od sebe samih, jer 
se dogodilo toliko što stvarnih što izrežiranih izdaja patriotizma da bi planina naroda 
gledala kako da pobjegne iz Bosne, i od Bosne. Napose, ljudi bježe u iseljeništvo i bez 
rata, uz pomoć organizacija, potpomognutih zapadnim vladama, koje postdejtonskim 
raseljavanjem Bošnjaka realiziraju prećutni nastavak genocida. U srbijanskoj javnosti je 
ustupanje suvereniteta Kosovu, u zamjenu za pripajanje RS Srbiji već uobličena ambicija, 
više puta ponavljana i od najviših državnih funkcionera, što znači da moćna svesrpska 
diplomatska mreža odveć lobira za takav rasplet svana podgrijavane tzv. dejtonske krize. 
Erupcija terorističkih napada na bošnjačke povratnike i obnovljene džamije u RS, kao i 
friška eskalacija misterioznih eksplozija u Mostaru, govori o punoj koordiniranosti sich 
hegemonističkog faktora, s namjerom dokazivanja da je nužna redefinicija Dejtonskog 
sporazuma. Ta redefinicija, dakako, ne bi išla ka poništavanju rezultata genocida u ustav- 
nom biću BiH, što je godinama jedina kočnica normalizaciji bh. prilika, već bi išla ka ko- 
načnoj legalizaciji sveg zla koje je počinjeno s'rch genocidnim osvajačkim ratovima. 

Dejtonski sporazum je, po svojoj prirodi, privremeno rješenje, jer ne garantira samo- 
održivost bh. države; postoje samo dva smijera dejtonskog klatna: ili će Bosna krenuti ka 
Bosni, ili ka Srbiji i Hrvatskoj. Budući da bh. patriotske snage dosad nisu prižile značaj- 
niji otpor dejtonskoj nedorečenosti, tražeći povratak BiH u svoje prirodno stanje, za koje 
je 1992. glasalo 64 odsto bh. građana, a da su za to vrijeme Beograd i Zagreb nastavili 
raditi na ciljevima zacrtanim u Karađorđevu, logično je što danas imamo situaciju da se 
pod redefinicijom Dejtona podrazumijeva — kraj Bosne. U montaži ovog uvjerenja apso- 

lutno je nebitno što je to pogoršanje bezbjednosne situacije stvar organiziranog državnog 
terorizma Srbije i Hrvatske; niko se ne bavi uzrocima, motivima, krajnjim ciljevima, već 
samo posljedicama, finalnim proizvodom, koji treba da posvjedoči da je bosanska držav- 
nost uzrok stalnih napetosti, te da je treba i poslije dejtonske redefinicije konačno redefi- 
nirati. Sa eskalacijom terorizma u BiH nemaju ništa ni bh. Srbi i hb. Hrvati, jer u njihovo 
ime, kao i dosad, odlučuju Beograd i Zagreb; oni se tome, dakako, ne protive, jer je deset 
nacističkih godina u njima stvorilo uvjerenje da im je toplije uz susjedne metropole, nego 
uz Sarajevo. Bošnjaci pogotovo nemaju blage veze sa zaoštravanjem bezbjednosne situ- 
acije, oni su tek puke žrtve koje očekuju da konačno njihovi politički predstavnici kažu 
koju riječ. 


Smrtonosna letargija 

Predsjedništva BiH Sulejman Tihić konačno je odrezao ispravnu misao u vezi s pitanjem 
o mogućnosti pripajanja RS Srbiji. Tihić je rekao da bi to — izazvalo rat. S Tihićem se 
možemo ili ne moramo slagati u pogledu mogućnosti da se takav rat povede, u slučaju 
da neko proglasi otcjepljenje RS, ali je činjenica da bi ulazak u rat za odbranu bh. suve- 
reniteta bio jedini ispravan odgovor na ovakvu mogućnost. No, jedan Tihićev intervju 
preko Drine, i jedna valjana misao, ni u kojem slučaju nisu adekvatan odgovor naspram 
moćne, osmišljene, do u tančine isprogramirane strateške operacije za uništenje Bosne i 
Bošnjaka. 

Vlade nekih zapadnih zemalja, u koordinaciji sa Beogradom i Zagrebom, i svojim po- 
lugama u BiH, koje su instalirali Zlatko Lagumdžija i Munir Alibabić, temeljito sprovode 
strategiju satanizacije Bošnjaka, s ciljem njihovog političkog paraliziranja, kako bi se što 
jeftinije došlo do konačnog rješenja za BiH, zacrtanog još u Karađorđevu, a zakalemlje- 
nog u martu 1994. Vašingtonskim sporazumom, kada smo po prvi put čuli da će BiH biti 
podijeljena popola. Nevjerovatna je ta smrtonosna količina letargije koja vlada u boš- 
njačkom intelektualnom establišmentu, poglavito u SDA, čiji se politički umovi ponašaju 
kao da se sve ovo događa nekome drugom, i kao da oni sami nisu isključivo pozvani da 
na klevetu odgovore istinom. Očito se radi o hroničnoj bolesti bošnjačke politike, u kojoj 
su interesi pojedinca do daljnjeg ubogo ostali iznad interesa kolektiviteta. Burne reakcije 
javnosti, prije svega izvanstranačke javnosti, na opasne procese satanizacije Bošnjaka, ot- 
krile su letargičnost bošnjačke politike, a nadasve SDA. Ispostavilo se da grupa književ- 
nika, grupa sevdalija, ili grupa univerzitetskih profesora, čiji posao nije da se bave stra- 
teškim promišljanjem političke stvarnosti, imaju više sluha i invencije nego sama SDA, u 
kojoj sjede osobe koje jako dobro žive na račun svog navodnog bavljenja politikom. Ma 
koji od navedenih protesta ima više pronicljivosti u pogledu krajnjih namjera projekta sa- 
tanizacije Bošnjaka, nego što je to SDA izrekla u svim dosadašnjim, mlakim, gnjecavim, 
saburli obraćanjima javnosti. 


Kao kajmak u fildžanu 


Proces koji nas okružuje je toliko opasan da ga treba akceptirati kao ratnu prijetnju, 
samim tim što prijeti uništenjem Bosne, koja se, dakako, ne može uništiti bez politič- 

kog ili vojnog uništenja Bošnjaka. Umjesto da SDA razumije peticije i upozorenja koja 
su potpisali ugledni i pametni ljudi, umjesto da otvori front za odbranu istine o Bosni i 
Bošnjacima, i da u taj front mobilizira nešto više od svog stranačkog mindera, SDA se 
razvlači ko kajmak po kahvi u fildžanu. Ni deseci napisa o krajnjem satanizatorskom cilju 
montiranog procesa Pogorelica, ni burne reakcije izvanstranačke javnosti, nisu bile do- 
voljne da SDA trgnu iz letargije, i upute na aktivan, kontinuiran i nepokolebljiv odbram- 
beni stav prema zahuktavanju agresije na Bosnu i Bošnjake. 

Budući da se svaka agresivnost hrani količinom i kvalitetom prepuštenosti onoga ko 
je napadnut (bošnjačka tragedija nudi mnoštvo takvih primjera; npr. faktor predavanja 
oružja četnicima), dogodilo se da SDA, kao politička organizacija, dođe na tapet bor- 
be protiv tzv. islamskog terorizma. Jednako kao što se Tuzla, Zenica, Sarajevo, s početka 
agresije, nisu branili u Bijeljini, Zvorniku, Višegradu, tako se ni SDA nije branila kada je 
trebalo odlučnije braniti osumnjičene u montiranom procesu Pogorelica, odnosno, bra- 
niti Bosnu i Bošnjake pred strategijom satanizacije. Pošto je SDA ovu agresiju upustila 
do svojih vrata, logično je što se dogodilo da danas, kao posljednji momenat u osvajanju 
terena Lagumdžijinih i Munjinih agenata, imamo optuživanje SDA za tzv. islamski tero- 
rizam. SDA će počiniti grešku ako, nakon upoznavanja sa dokumentima koje u ovom 
tekstu ekskluzivno objavljujemo, počne braniti sebe, jer bi to bilo i licemjerno, i kontra- 
produktivno. Treba braniti Bosnu i humanističku čestitost bošnjačkog naroda, bosanskih 
branitelja, koji su izdržali iskušenja troipogodišnje genocidne agresije, i koji su uprkos 
svemu na Zločin uzvratili tolerancijom i dobrotom prema svojim komšijama. 


Ka likvidaciji legaliteta 

U povjerljivoj Informaciji FOSS-a, od 25. II 2003., SDA se dovodi u vezu sa tzv. islam- 
skim terorizmom, te se nude proizvoljni, ničim utemeljeni dokazi o uvezanosti Alije 
Izetbegovića i još nekih članova SDA sa Al Kaidom i Osamom Bin Ladenom. Dakako, ni 
u ovom dokumentu, kao ni kroz montirani proces Pogorelica, niti općenito u bilo kojoj 
varijanti povezivanja Bošnjaka sa tzv. islamskim terorizmom — niko ne navodi ni jedan 
konkretan teroristički čin. U pomenutoj Informaciji FOSS-a čak se tvrdi da — ne postoji 
nikakav dokument, dokaz ili slično koji ukazuje na postojanje ove strukture — ali se uprkos 
tome cijela konstrukcija bazira na floskuli koja nema značenja, a koja glasi: - Prema in- 
formacijama iz raznih izvora... Dakle, prema tim informacijama iz raznih izvora FOSS 
tvrdi da je SDA teroristička organizacija, samim tim što je upletena u mrežu Osame Bin 
Ladena. Po informacijama iz raznih izvora bi se moglo tvrditi i da je Osama Bin Laden 
na platnom spisku američkog Predsjednika, ili da je Munir Alibabić po narudžbi CIA-e 
likvidirao Nedžada Ugljena. Svukud kolaju razne informacije, ali se one ne mogu uzeti za 
ozbiljno bez opipljivih dokaza. Dakle, to ne znači ništa za legalistički ambijent, ali može 
značiti sve u ambijentu ambicije da se SDA proglasi terorističkom organizacijom. 

U toku dvogodišnje vladavine SDP-Alijanse mogli smo se uvjeriti da međunarodnim 
faktorima i njihovim ovdašnjim plaćenicima, lažnim zagovornicima multikulturalnosti, 
uopće nije smetala činjenica da su samo Bošnjaci glasali za multietničku opciju, a da su 
bh. Srbi i hb. Hrvati opet glasali za mononacionalne stranke. Čak šta više, to je proglaše- 
no tzv. demokratskim promjenama, iako je bilo bjelodano da su za promjene glasali samo 

Bošnjaci. Spremnost da se demokratijom zove samo bošnjačko glasanje za SDP, za situ- 
aciju u kojoj će Srbi i Hrvati vladati Srbima i Hrvatima, a u kojoj će Bošnjacima vladati 
Ljubiša Marković Xx comp. — ukazuje na tendenciju da srpsko bude srpsko, hrvatsko da 
bude hrvatsko, a bošnjačko da postane zajedničko. Jedina brana ovom konceptu je pobje- 
da SDA na izborima 2002., odnosno bošnjačka kolektivna odluka da se uskrati povjere- 
nje SDP-Alijansi. Vladavina SDA, na teritoriji kojom bi trebali vladati ljubišemarkovići, 
brka planove sćxh političkog i ekonomskog poklapanja teritorije sa bošnjačkom većinom. 
Otud treba razumjeti ambiciju Lagumdžijinog i Munjinog servera da i prije isteka četve- 
rogodišnjeg mandata pomaknu SDA sa vlasti. 

Brojni napisi u Oslobođenju i Slobodnoj Bosni o navodnom pogoršanju bezbjednosne 
situacije nakon izbora imaju za cilj da prikažu kako je SDA faktor haosa, a kako je SDP- 
Alijansa jedini faktor stabilnosti. Istovremeno, autori paranoje ne pominju terorističke 
napade na bošnjačke povratnike u RS i u zapadnoj Hercegovini, koji traju sa istim in- 
tenzitetom bez obzira da li Bošnjacima vladala SDP-Alijansa ili SDA. Najočitiji primjer 
strateškog stvaranja haosa od strane Munjinih snaga bilo je sazivanje specijalne polici- 
je oko zgrade FTV-a, zbog studentskog saopćenja za javnost i kritikovanja emisije 60 
minuta. Posljednji materijal koji je izišao iz FOSS-a svjedoči o dvije činjenice: prvo, da 
Ashdownova smjena Munira Alibabića nije imala nikakvog efekta, jer njegovi namješte- 
nici odrađuju posao za svog smijenjenog šefa; drugo, FOSS je potpuno uključen u ambi- 
ciju izbornog gubitnika Zlatka Lagumdžije da proizvodi haos, kako bi dokazao da jedi- 
no vladavina SDP-Alijanse garantira mir među Bošnjacima, te da može pod kontrolom 
držati te izmišljene islamske esktremiste. FOSS je pomenutom povjerljivom informaci- 
jom otišao korak dalje, čini se do kraja, jer nastoji sadašnju vlast, tj. SDA, povezati sa Al 
Kaidom i isposlovati njeno uklanjanje. 


Montiranje premontiranog 

FOSS se, dakle, bavi konstruiranjem navodnih dokaza da u nekadašnjem AID-u — od 
1992. postoji frakcija radnika i šefova službe koja je finansijski, familijarno i na druge na- 
čine povezana sa SDA. — Ovu frakciju njeni pripadnici zovu MOS Muslimanska obavje- 
štajna služba. Prema informacijama iz raznih izvora (kojih?, ima li dokaza", op.a.) uloge 
Fatiha El-Hasaneina (i dr.) su ključne u slučaju operacija tzv. MOS-a. (...) Oni su visoko 
rangirani u SDA i ponašali su se kao služba u službi — kaže se u Informaciji FOSS-a, te u 
fusnoti pojašnjava: - Fatih El Hasanein, osnivač TWRA, dugogodišnji prijatelj dr. Hasana 
Turabija, generalnog sekretara terorističke organizacije Muslimanska braća, za čije se veze 
za Osamom Bin Ladenom zna. Prema našim izvorima Hasanein je organizovao sastanak 
Turabija sa bivšim predsjednikom predsjedništva republike BiH (teško je povjerovati u baš 
toliku nepismenost autora ove informacije pa da ne znaju da se Predsjednik države, kad 
mu se ne spominje ime, piše velikim početnim slovom, kao i Predsjedništvo i Republika, 
ili se pak i na taj način, pravopisnim ponižavanjem državnih institucija RBiH, pokušavaju 
dodvoriti mentorima, 0p.a.). Ova opasna kleveta, kojom se predsjednik bh. države Alija 
Izetbegović dovodi u vezi sa najvećim teroristima i terorističkim organizacijama u svije- 
tu, također je, kao i sve drugo, zasnovana na udbaškoj motodologiji rekla-kazala. 

A da je i ova informacija FOSS-a usmjerena na dalje montiranje i onako premontira- 
nog procesa Pogorelica dokazuje fusnota u kojoj se kaže: - Neke informacije (opet rekla- 
kazala! koje?! čije?!, op.a.) ukazuju na to da je TWRA u BiH osnovala kampove za vojnu 
a moguće i terorističku obuku. U tom smislu se može povezati i činjenica da je u kampu 
Pogorelica pronađeno nekoliko tel. brojeva ljudi iz vrha TWRA. Ti navodni pronalasci te- 
lefonskih brojeva, kao i u slučaju jednog od osumnjičenih u tzv. alžirskoj grupi, krajnja su 
neozbiljnost, jer ne svjedoče ni o čemu. Ovaj, kao i neke druge navodne dokaze u kampu 
Pogorelica, očito je, neko je poturio, ili pak izmislio. Jedini opipljiv dokaz u povodu svih 
izrečenih optužbi bi mogao biti samo teroristički čin. A pošto se nije dogodio ni jedan 
teroristički čin u režiji bh. države i organa kojima je komandovao Alija Izetbegović, svi 
navodni dokazi ove vrste su puko natezanje konstrukcije koja za neovisno i normalno 
pravosuđe ne bi smjela imati nikakvog značenja. 


Morbidna dimenzija klevete 

U nastavku Informacija FOSS-a objašnjava — početak radikalizacije službe bezbjednosti 
— te kao primjere navodi: trening terorista na Pogoreličkom kampu, likvidaciju političkih 
protivnika... Stop!!! S kojim pravom FOSS uzima sebi za pravo da i prije okončanja sud- 
skog procesa tvrdi da su se na Pogoreličkom kampu obučavali — teroristi?!! Po maksimi 
na kojoj počiva pravna država svako je nevin dok mu se krivica ne dokaže, i samo bi sud 
mogao u presudi izreći takvu kvalifikaciju da su se — na Pogoreličkom kampu obučava- 
li teroristi. Ako si obavještajna služba uzima za pravo da presuđuje, mimo suda, onda je 
potpuno jasna opća zloupotrijeba zakonskih ovlaštenja FOSS-a. Drugo, FOSS kaže: li- 
kvidacija političkih protivnika - kao da je Alija Izetbegović organizirao pomor opozicije, 
ubijajući svakog ko nije SDA. Monstruoznost ove klevete ogleda se u činjenici da na teri- 
toriji pod kontrolom ARBiH nikada nije likvidiran ni jedan politički protivnik, ni SDA, 

Srpstvo i kroatstvo je poplavljeno političkom krvlju, a ubistvo Zorana Đinđića je samo 
kap u poluparnom oceanu. Kod nas, pak, postoji neke plemeniti feler. Alija Izetbegović i 
SDA su i u toku agresije omogućili takve političke slobode da je u periodu 1992. — 1995., 
recimo u Tuzli, SDA medijski razvaljivana gore i žešće nego u sarajevskim medijima svih 
ovih godina. (Osobno sam u toku agresije napisao nekoliko stotina tekstova u kojima 
sam kritikovao SDA i Izetbegovića za derogiranje Plarforme Predsjedništva RBiH, za 
islamsko farbanje ARBiH, i to stilom kojima danas pišem o kvislinškoj vladavini SDP-a 
i Zlatka Lagumdžije; SDA me je u decembru 1992. proglasila četnikom i neprijateljem 
muslimanskog naroda, ali mi niko nikad nije ugrozio fizičku sigurnost, iako sam bio na 
čelu novine koja je u konstruktivnoj namjeri proganjala ratne greške SDA; ovo sam imao 
potrebu reći kao živi svjedok političke tolerancije SDA.) Istovremeno dok je SDA toleri- 
rala i podržava politički pluralizam, uvažavajući medijske nasrtaje na sebe kao imperativ 
demokratije, na teritorijama pod kontrolom SDS-a i HDZ-a je vladao zloduh vojno-poli- 
tičke hunte; godinama poslije rata na ovim teritorijama je politički pluralizam bio mrtav, 
jer se politička različitost, kao u svakom boljševizmu, plaćala glavom. Već prve godine 
nakon rata, u septembru 1996., u gradovima u kojima je vladala SDA vijorile su se zasta- 
ve Združene liste i opozicija je djelovala u punom ambijentu slobode. Pojavio se potom 

i DNZ Fikreta Abdića čiji portparol danas tvrdi da su Izetbegović i reis Cerić — teroristi. 
Još u toku rata na teritoriji pod kontrolom ARBiH su nastale brojne nevladine organiza- 
cije koje su promovirale antinacionalizam, i u suštini hranile opoziciju vladajućoj SDA; 
godinama poslije rata, općine pod vlašću SDS-a i HDZ-a nisu dale ni primirisati ma ka- 
kvoj ideji otvorenog civilnog društva. Izetbegoviću i SDA se može zamjeriti mnoštvo ne- 
principijelnosti, političkih, glupavih i kratkovidih promašaja, ali im se nikad neće moći 
zamjeriti da su progonili političke protivnike i gušili politički pluralizam. Naprotiv, SDA 
je djelima dokazala da poštuje činjenicu da je komunizam mrtav. Vjerovatno je to ponaj- 
više zasluga samog Izetbegovića, koji nije želio da njegova vlast političkim protivnicima 
čini ono što je komunistička vlast učinila njemu. Sve ovo je valjalo reći da bi se razumjela 
istinska morbidna dimenzija klevete iz Izvještaja FOSS-a da je Izetbegovićeva vlast — li- 
kvidirala političke protivnike. 


Ambasade u funkciji haosa 

Dalje se kroz Izvještaj FOSS-a, udbaškom argumentacijom rekla-kazala, neki služ- 
benici AID-a, kao funkcioneri SDA, dovode u vezu sa Al Kaidom. Primjerice, kaže se 
da su Enam Arnout i Al Hasan Nebil kroz donacije i obavještajne podatke pomagali 
Al-Kaidu, a da su bili u vezi sa Nedžadom Ugljenom. Opet, drugi nekakav službenik 
AID-a je, navodno — bio u kontaktu sa Al Mealijem koji je blizak Osami Bin Ladenu. Itd, 
itd. Poruka FOSS-ovog povjerljivog izvještaja se sažima u sljedećem: SDA je u mreži Al- 
Kaide i Osame Bin Ladena. 

Bilo bi legalistički da ambasade zapadnih zemalja koje su dobile ovaj Izvještaj, mimo 
organa vlasti, taj Izvještaj upute Vladi Federacije i da kažu da poštujući suverenitet ove 
zemlje, i legalne institucije, ne mogu prihvatiti povjerljivi Izvještaj koji im se upućuje bez 
znanja Vlade, te da od Vlade traže objašnjenje - zašto FOSS, kao služba Vlade, djeluje sa- 
mostalno, u maniru pučističke hunte. Tada bi im federalna vlast mogla odgovoriti da neki 
zapadni ambasadori priječe mogućnost dovođenja FOSS-a pod kontrolu vlasti, i da su ti 
ambasadori isključivi krivci za destabilizaciju sigurnosnog stanja u BiH, čim podržavaju 
anarhističko i antidržavno djelovanje Federalne obavještajne službe. No, stvari stoje malo 
drukčije! 

Upravo su neke od ambasada kojima je upućen Izvještaj osnovni generatori hajdučije 
FOSS-a, destrukcije suvereniteta i delegitimizacije legalnih organa vlasti. Oni kojima je 
upućen ovaj Izvještaj zapravo i podržavaju FOSS u nastojanju da ne prizna izbornu volju 
birača i vlast SDA. Napose, to se vidi iz posljednje rečenice ovog Izvještaja, koja nedvoj- 
beno ima stranačku, ideološku poruku. Ta rečenica glasi: Budući FOSS neće biti zasigurno 
mjesto za ideologizirane individualce zakopane i indoktirinirane sa raznim vrstama ekstre- 
mnog treninga, a bit će mjesto za one koji neće biti podložni centrima moći. Prije nego isko- 
mentiramo ovu budalaštinu, treba se osvrnuti na logičku nepismenost autora Izvještaja. 
Oni ideologizirane pojedince nazivaju individualcima, što je inkompatibilno, jer indivi- 
dualizam ne podliježe ideologizaciji. 

A sada, glavno. Kakav budući FOSS? Nije valjda da neko u FOSS-u planira budućnost 
FOSS-a, sporeći pravo legalnoj vlasti da rukovodi strategijom budućnosti obavještajne 
službe? Dalje, otkud pravo FOSS-u da donosi sudove o ideologizaciji i indoktrinaciji, kad 

FOSS nije organ partije, već organ vlasti. Doduše, u vrijeme komunizma, KPJ i UDBA su 
bili jedno te isto, pa će biti da je po srijedi naslijeđe prošlosti. Dalje, otkud pravo FOSS-u 
da tvrdi kako neće biti podložan centrima moći? Ne znači li to da FOSS upravo promovi- 
ra svoju pučističku, gusarsku misiju, u kojoj nikakvom centru moći neće biti odgovoran? 
Jedini centar moći kome FOSS mora biti odgovoran, po ustavu i zakonu, jeste legalna 
vlast, ali FOSS, činjenično, negira tu mogućnost odgovornosti. Zapravo, ovom posljed- 
njom rečenicom FOSS promovira svoje protuustavno i protuzakonito djelovanje, za po- 
trebe jedne opozicione i demokratskim putem svrgnute partije, čiji razvlašteni lider po- 
staje ključni faktor destabilizacije pravnog i ustavnog poretka. Zadatak FOSS-a bi bio da 
prikupi dokaze o sudelovanju Zlatka Lagumdžije i Munira Alibabića u rušenju ustavnog 
poretka, umjesto što negiranjem podređenosti organima vlasti i sam sudjeluje u protuu- 
stavnim i protuzakonitim aktivnostima. Suverena bi država zbog ovakvih oblika ponaša- 
nja svoje najbitnije službe proglasila vanredno stanje, jer organizirana i nelegalna grupa- 
cija faktički radi na rušenju ustavnog poretka i ugrožavanju sigurnosti i države i građana. 
Fabriciranje laži o SDA kao o terorističkoj organizaciji iz mreže Al-Kaide je ništa drugo 
do zazivanje svrgavanja legalne vlasti i prizivanja rata protiv Bosne i Bošnjaka. 


Pritisci kožnih mantila 

Montirani proces Pogorelica je centrište ove operacije. Optuživanje SDA za veze sa Al 
Kaidom je samo stepenica više u monstruoznim konstrukcijama, čime se treba opravda- 
ti i (ne)uračinjivi postupak Vrhovnog suda da za vještaka pozove samozvanog eksperta 
za Al Kaidu Rohana Gunaratnu. Dosad se pozivanje Gunaratne nije imalo čime pravda- 
ti, jer ovaj trgovac islamofobijom nije vještak ni na jednom sudu, nije nikakav stučnjak 
za pitanja terorizma, već je samoproglašeni ekspert za Al-Kaidu koji po svijetu zarađuje 
pare proizvodeći strah od tzv. islamskih terorista. Kao i svakom orvelovskom ratu, i ovom 
je američkom potreban unutarnji strah, kao gorivo za rat, tako da Gunaratna ima pune 
ruke posla. Kao plaćenik Britanske obavještajne službe, Gunaratna je poslat Vrhovnom 
sudu da za 200.000 dolara Pogorelicu proglasi terorističkim kampom. No, ostalo je pi- 
tanje: Šta ima szv. ekspert za Al-Kaidu tražiti na Pogorelici? Evo, sad ima, jer je FOSS 
iskonstuirao laž da su Predsjednik Predsjedništva RBiH Alija Izetbegović, SDA i brojni 
bosanski branitelji uvezani sa Al-Kaidom. 

Istovremeno se nastavlja policijska misija magazina 60 minuta. U posljednjem izdanju 
sačinjen je prilog o Pogorelici, gdje je objavljeno svjedočenje Davida Hunta (vidi Ljiljan 
br. 527), te najavljeno prebacivanje slučaja sa Vrhovnog suda Federacije na državni Sud 
BiH. Huntovom svjedočenju ćemo se zavratiti u jednom od narednih nastavaka, jer se taj 
iskaz može smatrati totalnom glupošću, budući da je krcat logičkim šupljinama. No, do- 
voljno je i pitanje: A zašto je Hunt sedam godina skrivao činjenicu koju danas obznanjuje 
da se na Pogorelici, navodno, planirao napad na Američku ambasadu, odnosno, zašto je 
uopće prešutan jedan tako opasan teroristički kamp? Odgovor je jednostavan: Nije se još 
bio dogodio 11. septembar. 

Ono što vrijedi danas navesti kao zamjenu teza izrečenu u magazinu 60 minuta, ali 
i od strane predsjednika VSFBiH jeste tvrdnja da — dio javnosti vrši pritisak na Vrhovni 
sud. Upravo je suprotno. Policijsko-medijska struktura Lagumdžije i Alibabića prijet- 

njom da će slučaj prebaciti na Sud BiH vrši direktan pritisak na Vrhovni sud FBiH, budu- 
ći da su se na ovom sudu, prema pouzdanim informacijama, stvari izmakle kontroli, jer 
sudije više ne žele trpiti stalne, višemjesečne obilaske i prijetnje FOSS-ovih agenata poli- 
cijske države. Kao problem se ispostavlja javni i demokratski stav pisaca, univerzitetskih 
profesora, umjetnika sevdaha, studenata, a ne govori se o tim stalnim pritiscima kožnih 
mantila, o kojima već bruji sarajevski pravni esnaf. Napose, ostavka sutkinje Jasminke 
Putice, i pogoršano zdravstveno stanje sadašnje sutkinje Marine Perišić, valjda imaju svo- 
je razloge. Očito je da predsjednik Vrhovnog suda smatra normalnim to policijsko opsje- 
danje sudija, jer se na to sviklo u komunističkom režimu, dok je svaki demokratski oblik 
progovora o ideološkoj ovisnosti pravosuđa a priori — pritisak. Kao što smo ranije rekli, 
sigurno je da niko ne bi pomišljao da govori o procesu Pogorelica da do te mjere nije 
očita upetljanost pravosuđa u obrasce totalitarne države. To je činjenica koja, kao obične 
građane, zabrinjava sve one koji su javno reagirali. Riječ je o demokratskom zalaganju za 
neovisnost i objektivnost pravosuđa i takvi se stavovi javnosti samo u komunističkom 
ambijentu mogu smatrati štetnim. 

Na kraju valja reći da je konfrontacija FOSS-a i pravosuđa sa demokratijom i zako- 
nima ove zemlje otišla toliko daleko da prijeti anarhijom. Nesporno je da Lagumdžija i 
Munja priželjkuju talase protesta, kako bi to prikazali kao anarhiju koju generira SDA. 
Međutim, anarhija i podrivanje ustavnog poretka upravo potiče od struktura bivše vla- 
sti, koje podržavaju neke zapadne ambasade. Ovakve sulude Informacije, kakva je 25. 
II izišla iz FOSS-a, imaju za cilj buđenje otpora koji bi bio prikazan kao buđenje tzv. 
islamskih terorista. Stoga treba biti maksimalno oprezan u osmišljavanju svakog koraka. 
Nedopustivo je dopustiti dalje mafijaško haranje policijske države, kao što je nedopustivo 
ma kakvo reagiranje po ovom pitanje koje u naslovu ne bi nosilo znakovlje legaliteta, de- 
mokratije, državnosti, multikulturalnosti. U svakom narednom koraku treba objašnjavati 
da su Lagumdžija i Munja jedini faktori haosa u BiH. 

Rat koji je otpočet za razvlašćivanje legalnih organa vlasti — opasan je i pun zamki. Taj 
rat se može dobiti samo svenarodnim angažmanom svih intelektualnih potencijala, ali i 
definitivnom odlučnošću da se prozovu ti međunarodni dužnosnici koji podržavaju fak- 
tore anarhije i haosa. Taj rat se ne može dobiti sutra. U njega se moralo krenuti jučer. 


sLjiljan", br. 530, 17. III 2003. 

FOSS pod komandom Beograda 


Analiza beogradskih vojno-političkih stratega iz grupe APIS, 
pod naslovom Državni projekat za islamsku Bosnu, otkriva 
da Alibabićev FOSS djeluje kao dio velikosrpske obavještajne 
strukture, te da povjerljive informacije dostavlja u Beograd, 
odakle dobija i instrukcije za dalji rad. Zjednički projekat 
beogradskog APIS-a i FOSS-a je kreiranje i montaža dokaza 
o uvezanosti bošnjačkih funkcionera sa Al-Kaidom. 


Dosad smo mogli tek logički prepostavljati vezu između montiranog procesa 
Pogorelica i namjere da se klevetničkim optuživanjem Bošnjaka za tzv. islamski terorizam 
zaštite beogradske i zagrebačke osvajačke pozicije u BiH. Mogli smo i u policijskim po- 
tjernicama FOSS-a, Slobodne Bosne i Oslobođenja tek nazirati istinske autore izmišljanja 
tzv. islamskog terorizma, s ciljem satanizacije bh. države i političke i odbrambene minori- 
zacije Bošnjaka. No, danas sa sigurnošću možemo dovesti u realnu vezu, pa čak i u nekim 
segmentima dokazati, mogućnost da je montirani proces Pogorelica kreiran u Beogradu, 
kao kruna sveobuhvatne strategije za uništenje BiH i njenog kičmenog naroda. Naime, 
u posjedu smo materijala koji su sačinili beogradski obavještajci i geostratezi, a koji po 
svemu odgovara medijskoj i policijsko-pravosudnoj kampanji koja se vodi u vezi s proce- 
som Pogorelica, ali i s ciljem optuživanja Bošnjaka za veze sa Al-Kaidom i Osamom Bin 
Ladenom. Povjerljivi izvještaj FOSS-a, upućen IPTF-u i nekim zapadnim ambasadama, 
čije smo dijelove predstavili u prošlom nastavku, potpuno je nastao na materijalu koji 
su izmontirali i prilagodili svrsi beogradski obavještajci. To nam ukazuje da Federalna 
obavještajna služba čini organizacioni i operativni dio velikosrpske vojno-obavještajne 
strukture, jednako kao što i Krug 99 čini ekspozituru Srpske akademije nauka i umjetno- 
sti (SANU), kao ideologa velikosrpskog projekta. 

Napose, otpuštanjem 200 službenika FOSS-a, i zapošljavanjem penzionera, prekaljenih 
udbaša, među kojima ima i onih koji su direktno stigli iz Beograda, Alibabić je Federalnu 
obavještaju službu posve vratio pod komandnu i ideološku kontrolu Beograda. 


Fotosi s Pogorelice u posjedu APIS-a 
Nakon raspada SFRJ hrvatski politički, pravosudni i medijski vrh po prvi put je ko- 
nektiran na obavještajni i geostrateški server u Beogradu, a razlog tom srpsko-hrvatskom 
urotničkom bratstvu i jedinstvu treba tražiti u zajedničkoj ambiciji Beograda i Zagreba 
da optuživanjem Bošnjaka za tzv. islamski terorizam oslabe međunarodni kredibilitet bh. 
države, odnosno, da ojačaju svoje separatističke pozicije i ambicije. 
O čemu se, dakle, radi? 
Velikosrpska politika opremljena je moćnim kadrovskim potencijalima, koje je 
Beograd obrazovao decenijama. Stručna analitička i propagandna nadmoć Beograda na 
Balkanu pokazala je svoju djelotvornost u vrijeme velikosrpskih invazija na Hrvatsku i 

Bosnu, ostajući na međunarodnoj sceni godinama u strateškoj prednosti, uprkos zločini- 
ma za koje su svi znali. Srbi, bolje od svih na Balkanu, znaju kako se vodi država. Ta de- 
cenijama odgajana velikosrpska (geo)strateška laboratorija danas djeluje u okviru grupe 
APIS (Analize — Procene — Informacije — Sinteze), koja na prostorima ex-Jugoslavije i u 
Svijetu umrežava sve faktore koji mogu biti uključeni u ostvarivanje velikosrpskih intere- 
sa. Nepotrebno je reći da APIS čine najjači srpski obavještajci i geostratezi, koji su zanat 
ispekli u KOS-u JNA i SDB-u SFRJ. Oni su i danas, kao APIS, finansirani od savezne vla- 
de, i zapravo čine mozak obavještajne i geostrateške infrastrukture Beograda. 

Na oficijelnoj web stranici grupa APIS za sebe kaže: Grupa APIS radi analize, procene, 
informacije i sinteze iz oblasti geopolitike, vojne politike, kretanja u vojno-industrijskom 
kompleksu, ratne veštine, borbe protiv terorizma, delatnosti obaveštajnih službi, psihološko- 
propagandnog rata i drugih nekonvencionalnih načina uspostavljanja dominacije u svetu. 

Predstavit ćemo najupečatljivije dijelove iz obimnog teksta pod naslovom Državni pro- 
jekat za islamsku Bosnu, čiji je glavni dio posvećen terorističkom kampu Pogorelica. Tekst 
je nastao prošle godine, što se vidi po nekim datumima i formulacijama. Ono što odmah 
pada u oči jeste da je 26 stranica teksta ilustriranio jedino fotografijama sa Pogorelice, i 
to onim koje su napravili pripadnici Američke armije prilikom upada u kamp. Ove foto- 
grafije, pored Amerikanaca, jedino je još, prema našim informacijama, dobio Alibabićev 
FOSS, za potrebe dokumentiranja optužnog materijala koji je predat Federalnom tuži- 
teljstvu. Dakle, fotografije koje su načinjene nakon upada Američke armije na Pogorelicu 
nisu bile u posjedu FOSS-a prije dolaska Munira Alibabića na čelo ove službe. To je i 
logično, jer Američka armija nije ni mogla dokumentaciju o upadu u kamp dostaviti 
službi protiv čijeg je kampa intervenirala. Fotografije su dostavljene u FOSS na zahjtev 
tadašnjeg direktora Alibabića. Postoje samo dva kanala kojima su fotografije mogle doći 
do APIS-ovih stratega i obavještajaca: ili preko Američke armije, ili preko FOSS-a. Teško 
je povjerovati da bi Američka armija sebi mogla dopustiti tako jeftino gubljenje profesi- 
onalnog digniteta kao što je predavanje povjerljivih fotografija srbijanskim obavještajci- 
ma. Takav aranžman sigurno ne bi uključivao objavljivanje fotografija na internetu, jer ta 
činjenica nameće zaključak da Američka armija radi za velikosrpske stratege. Prije će biti 
da je Alibabićev FOSS zloupotrijebio američko povjerenje i fotose dostavio u Beograd, 
svojim šefovima, pod čijim instrukcijama radi, a što dokazuje identičnost stavova jednih 
i drugih. 


Terorizam bez nedjela 

Jedini momenat koji upućuje na moguću vezu Američke armije sa beogradskim oba- 
vještajcima, jeste svjedočenje pukovnika Davida Hunta, onog što se sedam godina poslije 
dosjetio da je Pogorelica bila teroristički kamp. Naime, postoje opasne sličnosti između 
materijala čije ćemo dijelove predstaviti, i Huntovog svjedočenja koje su promovirali po- 
licijski bilteni Slobodna Bosna i Magazin 60 minuta. 

Analitičari Apisa u uvodu navode da je — posle Dejtonskog sporazuma u musliman- 
skom delu BiH sve stavljeno u službu nastavka džihada, pa čak i tzv. državne institucije, 
kakva je bila Agencija za istraživanje i dokumentaciju, što je, pre svega, posledica prisustva 
iranskog obaveštajno-bezbednosnog faktora. 

Analitičari dalje opisuju početak procesa Pogorelica — kojim se bivši čelnici MUP-a i 
AID-a terete da su počinili neka od najtežih krivičnih dela, pored ostalih, terorizam, špiju- 
nažu, nedozvoljeno posedovanje oružja... Već ovdje primjećujemo identične obrasce op- 
tužbe, kao i nelogičnosti, jer se krivičnim delom terorizma smatra ustavno pravo držav- 
ne obavještajne službe da špijunira, dakle, da prikuplja informacije bitne za bezbjednost 
države, kao i pravo policijskih organa da posjeduju oružje. Općenito, suludo je tvrditi da 
policija nedozvoljeno poseduje oružje. 

Srbijanski analitičari dalje objašnjavaju kako sam sudski proces Pogorelica nije dovolj- 
no sveobuhvatan, te pozivaju relevantne međunarodne institucije koje raspolažu informa- 
cijama i mehanizmima za delovanje protiv terorizma da se umešaju: - U protivnom čitav 
slučaj sa pomenutim licima će završiti ili njihovim puštanjem iz pritvora (po ovome se da 
zaključiti da je materijal nastao prije oktobra 2002., op.a.) ili osudama koje neće obuhva- 
titi čitavu islamsku terorističku mrežu, tako da će problem ostati i ugrožavaće ne samo BiH 
već i okolne zemlje i Evropu. 

Potpuno je jasno da srbijanski analitičari smatraju da proces Pogorelica nije dovo- 
ljan kako bi se iskorijenila islamska teroristička mreža protiv koje se, budući da ugroža- 
va Evropu, vjerovatno treba povesti rat. Nama ne preostaje ništa drugo nego da na ove 
opasne gluposti uzvratimo pitanjem: Ako u Bosni postoji ta islamska teroristička mreža, 
kako je moguće da nikada niko nije stradao od tog terorizma? Isto važi i za državni kamp 
Pogorelica. Kako nešto može biti terorističko bez terorističkih zlodjela? Da bi neko postao 
ubica valjda mora prvo nekoga ubiti!? Po ovoj logici bi svako ko oštri nož, ko u ruci drži 
sjekiru, ko čisti pištolj i sl. — bio ubica. 

Povelik dio Apisove analize posvećen je saradnji Irana i bosanskih muslimana. U tre- 
ćem i četvrtom nastavku (br. 522 i 523) objavili smo dijelove svjedočenja američkog am- 
basadora u Hrvatskoj Petera Galbrihta pred Domom komiteta za međunarodne odnose 
SAD, 30 maja 1996. godine. Galbriht je rekao da se iranska pomoć bosanskoj vladi reali- 
zirala uz podršku i znanje Amerike, jer je to bio jedini način da se spasu — stotine hiljada 
života. Srbijanski analitičari tvrde da je — iz Teherana, preko Istambula, Zagreba i Splita u 
BiH ubačeno preko 14 hiljada tona različitog naoružanja u vrednosti 200 miliona dolara, 
a od svake isporuke Hrvatska vojska je uzimala 30 posto. Navedeni podaci nisu nikakva 
ilustracija tzv. islamskog terorizma! Da Srbija nije napala Bosnu i Bošnjake, ne bi bilo rata, 
a da UN nisu držale genocidni embargo na oružje, nikada bosanska vlada ne bi prima- 
la iransku pomoć, jer bi legalno nabavljala oružje, recimo, iz Austrije. Jedina alternativa 
uzimanju iranske pomoći bilo je neuzimanje iranske pomoći, odnosno — smrt. Prema 
tome, kao što je to naveo američki ambasador Galbriht, iranska pomoć je spasila i Bosnu 
i Bošnjake. 


Antiislamski Dejtonski sporazum 
Srbijanski analitičari dalje predstavljaju glavne dijelove — interne studije međunarod- 
nog islamističkog vođstva, u kojoj se navodno govori o antiislamskoj namjeri Dejtonskog 
sporazuma. Sama formulacija naslova djeluje kao laž. Koliko znamo, ne postoji nikakvo 
međunarodno islamističko vođstvo. A i da postoji, ne bi se zvalo islamističko, već islam- 
sko. Cilj ovog poglavlja je da iskonstruira protivljenje islamističkog vođstva Dejtonskom 

sporazumu koji je osujetio planove stvaranja islamske države na Balkanu. Krajnji cilj je, 
jakako, zaštita Republike Srpske, koja se kao genocidna tvorevina treba shvatati kao ma- 
nje zlo, od tzv. islamskog terorizma koji prijeti Dejtonskom sporazumu i mirovnim sna- 
gama u BiH. 

Na jednom mjestu islamističko vođstvo navodno tvrdi da je - cilj NATO snaga raspo- 
ređenih u BiH da spreče pohod islama na Balkan. Ovdje mu ga dođe vareno-pečeno da 
islamističko vođstvo ima projekat pohoda islama na Balkan, koji je, eto, uprskan jer je 
došao NATO. A da nije došao NATO cijeli bi Balkan bio zahvaćen tim pohodom islama. 
Islamističko vođstvo bi sjelo u traktor i zašlo po Balkanu da farba kuće u zeleno, da u za- 
hode unosi flaše vode, da tjera ljude da ne hodaju po kući u cipelama, itd, itd. Srbi, defini- 
tivno, ne mogu dalje od Kosovske bitke; oni i u 21. stoljeću bježe od svojih turskih gena. 

Kako bi se nastavio islamistički pohod, tj. rušenje Dejtona - Generalštab musliman- 
ske vojske je u Teheranu (ne kaže se kad) imao susrete sa vođama terorista i obaveštaj- 
nih službi Irana, Libije, Sirije, Libana, Sudana, Pakistana i Avganistana, uključujući i više 
vođa Hezbolaha i Al-Kaide. — Oni su raspravljali o prebacivanju dodatnih boraca-terorista 
i oružja u BiH kako bi ona bila u stanju da se nosi s invazijom međunarodnih snaga i zah- 
tevima kasnije eskalacije islamističkog džihada na Balkanu i u Zapadnoj Evropi — kaže se u 
analizi. Dakle, saznajemo da od pohoda islama nije ugrožen samo Balkan, već i Zapadna 
Evropa, što će reći da će onaj traktor sa islamističkim vođstvom pohoditi i London, Pariz, 
Madrid, Berlin, itd., s posebnim akcentom na Vatikan, gdje će papi metnut fes na glavu, 
a sve crkve bojicama obojit u zeleno; predjevat će se imena, pa će se svaki Hans prozivat 
jal Huso, jal Haso, dok će svaka Christina ili Pauline za početak dobiti mahramu. ...Mora 
da će tako izgledati ta eskalacija islamističkog džihada u Zapadnoj Evropi, o čemu svjetsku 
javnost obavještavaju srbijanski vojno-politički analitičari. 


Kako su islamisti crtali Ambasadu SAD 

Analitičari zaključuju da je cilj studije islamističkog vođstva da — gradi čvrsto uverenje 
da su sporazumi Dejton-Pariz suštinski anti-muslimanski i da je oružana borba džihad 
osnovna metoda za ostvarenje islamske države u BiH. - Ono što studiji daje posebnu važ- 
nost jeste da su autori vrhovne vođe mudžahedina i snaga bosanskih muslimana koje su s 
njima delovale. Obrazovano je duhovno i ideološko opravdanje za odupiranje sporazumu 
Dejton-Pariz, uključujući nametanje oružanih sukoba međunarodnim trupama. Ovdje, 
dakle, pronalazimo istu onu klevetu koju zastupaju FOSS, Slobodna Bosna i pukovnik 
Hunt, tvrdeći da se na Pogorelici spremao napad na Američku ambasadu, o čemu navod- 
no svjedoči maketa neke zgrade koja podsjeća na Ambasadu. Da je to uistinu bilo tako, 
Američka bi armija sravnila Pogorelicu sa zemljom 1996. godine, a bošnjački bi narod 
od srca aplaudirao čišćenju američkih i bošnjačkih zajedničkih neprijatelja. Zar je po- 
trebno ponavljati da su Bošnjaci Ameriku doživjeli kao svog spasioca, o čemu svjedoče i 
salve oduševljenja prilikom Clintonove posjete Sarajevu. Napose, na teritoriji pod kon- 
trolom ARBiH nikada, ni prije, ni poslije, nije ni mrko pogledana, a kamo li napadnuta i 
jedna zapadna institucija ili njen predstavnik. Za razliku od Republike Srpske i zapadne 
Hercegovine gdje su zapadnjaci i vezivani za bandere i prevrtani u kolima od strane de- 
mokratske rulje. 

Autori, potom, kažu da je — prvo eksplicitno upozorenje Americi međunarodno islami- 
stičko vođstvo objavilo poslednjih dana decembra 1995. preko kominikea Islamskog komi- 
teta za odbranu prognanih (ICDP), kao tela sastavljenog od istaknutih vođa arapskih reli- 


Otkud perike u Iranu? 

Ispod 11 fotografija koje je prilikom upada na 
Pogorelicu načinila Američka armija, srbijanski APIS 
je sačinio potpise čiji sadržaj se prethodnih mjeseci 
mogao pročitati u fossovskim medijima. — Pored upo- 
trebe klasičnih eksploziva, teroristi su se u ovom kam- 
pu obučavali i za izradu eksploziva od priručnih ma- 
terijala. Na fotografiji 8 mogu se videti džakovi azot- 
nog đubriva. Prisjetimo se, pukovnik David Hunt je 
svjedočio a što su prenijeli SB i 60 minuta) o bomba- 
ma punjenim grahom i balegom (vidi Ljiljan br. 527). 
Hunt je rekao: Također smo našli 300 funti amoni- 
jum nitrata koji se koristi kao umjetno gnojivo, ali se 
može iskoristiti i kao smrtonosno eksplozivno sred- 
stvo. Dakle, APIS je najmanje pola godine prije svje- 
dočenja imao koordinte Huntovog svjedočenja. 

Još jedan potpis pod fotografiju dovodi u vezu 
Huntovo svjedočenje sa APIS-ovim materijalom. — 
Snage IFOR-a su takođe pronašle i operativne planove 
za izvođenje terorističkih akata, uključujući i karton- 
ske makete kuća i drugih građevina, koje su korišćene 
za aktivnu pripremu terorističkih operacija. Sjetimo 
se da se Huntu od neke makete sedam godina poslije 
prikazala zgrada Američke ambasade. 

Sljedeći potpis jednako je groteskan: - Jedna od 
prostorija (fotografije 9 i 10) u kampu je služila te- 
roristima kao salon za maskiranje. Većina stvari, pe- 
rike i naočare sa neutralnim staklima, koje su u nje- 
mu pronađene, bile su iz Irana. Ispada da su se tero- 
risti maskirali čak na planini, problačili se u žene, a 
onda maskirani putovali do Sarajeva da prepadaju 
Amerikance. Posebno je zanimljiv podatak da su pe- 
rike iz Irana, jer je Iran zemlja u kojoj perika nema 
amabaš nikakve funkcije: žene su svakako zamotane, 
a muškarci su muškarci. Hunt je i o ovome svjedočio: 
Pronašli smo sobu za kamuflažu u kojoj su se kori- 
stile boje za maskiranje. Ma jaštaradi, ko je vidio ne- 
našminkanu ženu, pogotovo s perikom iz Irana! 


gioznih grupa koje su u bli- 
skom kontaktu sa arapskim 
mudžahedinima u Bosni. 
Navodna prijetnja Americi 
je naslovljena kao: Čuvajte 
se grešnog baratanja pita- 
njem mudžahedina, a u tek- 
stu je rečeno da je — sasvim 
moguće da će do sukoba doći 
jer mudžahedini ne namera- 
vaju da ostanu pasivni. Sve u 
svemu, i ovo potpada pod 
temu: Kako mali Perica za- 
mišlja džihad. Pa, da ne tro- 
šimo džabe prostor objaš- 
njavajući bjelodanu 
glupost. 

Sljedeće poglavlje anali- 
ze nosi naslov: Teroristički 
kampovi kao rezultat ocene 
da je sporazum iz Dejtona 
nepravedan i da je jedini put 
ostvarenje Islamske državu 
u Bosni, džihad. U uvodu se 
kaže: Samo utemeljenje obje- 
kata za obuku terorista na- 
menjenih za suprotstavlja- 
nje međunarodnih snagama 
započeto je još u jesen 1995., 
čim su dejtonski pregovo- 
ri počeli da pokazuju zna- 
ke napretka, a jedan od pr- 
vih takvih objekata nalazio 
se u Gradačcu. Ovaj objekat 
je bio namenjen za pripre- 
mu operacija protiv među- 
narodnih snaga, sabotaže, 
bombaške napade, ubijanje 
pojedinačnih vojnika među- 
narodnih snaga. Objekti iste 


namene nalazili su se u Tesliću, Petrovu, Modriči, Bosanskom Šamcu, Bosanskom Brodu, 
Derventi, Zenici, Podbrežju, Fojnici. Alal, bre, vera! Srbijanski vojni analitičari ne znaju 
da su od svih pobrojanih baza tzv. islamskih terorista samo Zenica i Fojnica na teritori- 
ji pod kontrolom muslimanske vojske! Oni terorističke baze lociraju u Tesliću, Modriči, 
B.Šamcu, itd., dakle, u Republici Srpskoj! Neznanje ih je odvelo na pravi put. 

Potom se bave kampom u Pogorelici — kao jednim od ključnih dokaza priprema za dr- 
žavni terorizam i terorizam protiv snaga IFOR-a. - Kamp je bio smešten u skijaškoj kolibi 
koja je pripadala Handžar diviziji. (...) Sredinom 1993. u BiH je oživela Handžar divizija 
sa svom svojom fašističkom kulturom i uživljenošću u ulogu dostojnih naslednika SS pret- 
hodnika. Sastojala se od 2500-3000 elitinih vojnika raspoređenih u Sarajevu i 6000-7000 
jakih snaga za dopunu u Fojnici. Vodili su je veterani iz Avganistana i Pakistana. 


Samo je jedan pozitivac 

Riječ je, dakako, o totalnoj izmišljotini. Jedina ovdašnja veza sa Handžar divizijom 
iz Drugog svjetskog rata jesu gluposti koje su tuzlanski Preporod i vlast SDP-a počinili u 
Tuzli. Prvo je Preporod objavio hvalospjevnu knjigu o Handžar diviziji, pokušavši uspo- 
staviti ideološki, dakle fašistički kontinuitet između Handžar divizije i ARBiH, te negirati 
kontinuitet antifašističke borbe u ratovima za slobodu 1941.-1945. i 1992. — 1995. Tim 
projektom tuzlanskog Preporoda je nanesena ogromna, nesaglediva šteta antifašističkom 
kredibilitetu ARBiH, jer su i Beograd i Zagreb dobili servirano svjedočanstvo, i to od 
relevantne nacionalne instance, da ARBiH njeguje tradicije pomagača Adolfa Hitlera. 
Drugu glupost počinila je administracija Selima Bešlagića kada je jednoj ulici u Tuzli 
dala ime jednog bošnjačkog esesovca. Čak i ako je Handžar divizija eventualno odigra- 
la pozitivnu ulogu u zaštiti Bošnjaka od genocida, nju su krasile njemačke ss uniforme 
i ona nije smjela biti bošnjački argument za budućnost. No, sve ovo nema veze sa tvrd- 
njom srpskih analitičara da je u okviru ARBiH djelovala nekakva nova Handžar divizija, 
sa Avganistancima i Pakistancima koji su se uživljavali u ulogu dostojnih naslednika svo- 
jih SS prethodnika. Ispade da je Handžar divizija u Drugom svjetskom ratu postojala u 
Avganistanu i Pakistanu. 

U nastavku, potkrepljujući teze o terorističkom kampu Pogorelica, APIS objašnjava 
kako je policijsko-obavještajna struktura RBiH bila — instrument državnog terorizma i or- 
ganizovanog kriminala, kako je nosila - obeležja akata državnog terorizma u smislu izvo- 
đenja terorističkih akata po nalogu državnog vrha, te kako se koristila — ucenama, pretnja- 
ma, premlaćivanjima, kompromitacijama i sl. Kao jedini pravednik u tom fterorističkom 
mraku pojavljuje se Munir Alibabić, koji pokušava da herojski stane u kraj terorizmu, 
ali mu ne da Alija Izetbegović. Od brojnih pasusa kojima beogradski stratezi veličaju 
Alibabićevu pravednost izvojit ćemo, recimo, ovaj: - Izetbegović izdaje naređenje Muniru 
Alibabiću da napravi izveštaj o svim kriminalnim aktivnostima MUP-a BiH. Taj izveštaj je 
bio završen 27.07.1994. godine (Otkud li oni sve ovo znaju?, op.a.). U izveštaju su iznesene 
sumnje o umešanosti u izvršenje i prikrivanje teških krivičnih dela, kao što su nestanci lica, 
ubistva, itd. Umesto očekivanog Izetbegovićevog poziva, Alibabić je premešten u odeljene 
vezano za Interpol. Munir Alibabić je ovo premeštanje shvatio (otkud oni mogu znati šta je 
on shvatio?, op.a.) kao pokušaj uklanjanja i zataškavanja cele stvari. 

Medijske paralele 

Pošto je propala Alibabićeva herojska misija da spase MUP od kriminala i terorizma, 
kako navodi APIS — nastavljeno je sa kriminalnim aktivnostima i izdavanjem naloga za 
izvođenje akata terorizma a za račun SDA koja je sebe smatrala državom. Zanimljivo je 
da se ova formulacija da je - SDA sebe smatrala državom — prije neku noć čula i u 
Magazinu 60 minuta. 

APIS navodi da je - AID modelovan po iranskom konceptu koji se tiče potpunog nad- 
zora građana na teritoriji muslimanskog dela BiH, a ogleda se u tome da vlast uz pomoć 
tajne policije održava kontrolu nad vlastitom populacijom i obezbeđuje uticaj među terori- 
stičkim grupama. No, oko 400 službenika AID-a nikako nije moglo vršiti potpuni nazor 


Alibabić skrivao pokušaj ubistva Alije Izetbegovića 

Prošle sedmice Munir Alibabić nije silazio sa naslovne stranice Oslobođenja, 
čime je naš najstariji dnevni list još jednom potvrdio da je najbolji u svijetu, komu- 
nizma. Budući da je Alibabić danas navodno običan građanin, i uz to od OHR-a 
smijenjeni državni funkcioner, čudnovato djeluje njegovo višednevno pojavljivanje 
na naslovnoj stranici Oslobođenja. Kako je moguće da neko ko je u političkom smi- 
slu niko i ništa bude toliko politički bitan pa da sjedi na naslovnoj stranici? Odgovor, 
jakako, znamo. 

Ono što je znakovito u ovim Alibabićevim prikazivanjima jeste njegova tvrdnja 
da je spasio život Aliji Izetbegoviću, a sad mu Alija, ko biva, ružno vraća, umjesto da 
mu bude zahvalan. Nalov teksta je: Izetbegoviću sam spasio život, a sada me pljuje, 
mada Alibabić ne pominje kako je to spasio život predsjedniku države, niti kako ga 
to bivši predsjednik države sada pljuje. 

Da ovdje ima pravne države Federalno tužilaštvo bi pokrenulo istragu u povo- 
du ove Alibabićeve izjave. Dakle, on tvrdi da je spasio život tadašnjem predsjed- 
niku države, ali o tome nikog nije obavijestio, što je bio dužan učiniti kao funk- 
cioner MUP-a. Postavljaju se pitanja - da li je Alibabić nakon što se spasio Život 
Izetbegoviću zaštitio atentatore i sakrio njihove tragove, ili je pak i sam bio dio plana 
da se ubije predsjednik države, pa se u posljednji čas predomislio i spasio mu Život. 
Ova Alibabićeva tvrdnja bi u pravnoj državi morala biti istjerana na čistac, jer jav- 
nost po prvi put saznaje da je Izetbegović trebao biti ubijen. Činjenica da je Alibabić 
o tome šutio godinama, ukazuje da možda krije planere ovog terorističkog čina. 


svakog građanina. Ali, moglo je preko 10.000 ljudi! APIS tvrdi da je upravo toliko bilo 
agenata AID-a. — Među njima je bilo oko 1400 dobro uvežbanih operativaca. Poređenja 
radi, u vreme SFRJ, SDB je imala oko 350 operativaca u istoj oblasti. Među službenicima 
AID-a bilo je oko 500 članova Aktivne islamske omladine Adnana Peza. Veliko je pitanje 
da li AIO i danas ima 500 aktivnih članova, a kamo li 500 agenata. No, i ovdje je očit taj 
koordinirani beogradsko-fossovski pokušaj predimenzioniranja ove organizacije, koja je 
montažerima tzv. islamskog terorizma zanimljiva zbog svoje islamske eksplicitnosti. U 

Bošnjaka, koje treba optužiti za tzv. islamski teorizam, vlada deficit islamskih znakova, i 
otud je AIO stalna meta optuživanja u raznim varijantama i kombinacijama. Prisjetimo 
se samo slučaja Topalović gdje je AIO bez ikakvih dokaza proglašena krivom, jer ne na- 
vodno nagovorila Topalovića da počini zločin. I ne samo to... U općoj antimuslimanskoj 
pomami glasilo Kruga 99 Revija slobodne misli je optužilo i Islamsku zajednicu da je stvo- 
rila ubicu Topalovića. — Oni javno osuđuju krvavi zločin. Međutim, to je potpuno nebitno. 
Ključno pitanje je šta su učinili da do ovoga ne dođe — piše u uvodniku posljednjeg broja 
časopisa Kruga 99. Dakle, potpuno je nebitno što IZ osuđuje zločin. Bitno je da je IZ kriva 
što nije ništa učinila da spriječi Topalovića u činjenju zločina. Pa koja je to morbidna ši- 
zofrenija!!! Kako je IZ mogla kontrolirati zločinački mozak Muamera Topalovića? Trebao 
je, haman, reis Cerić hodati za Topalovićem zadnjih 30 godina? Ali bi onda trebao hodati 
i za svakim drugim Bošnjakom, jer ko zna u kome se još krije poremećeni um. Optužbe 
Kruga 99 na račun IZ i reisa Cerića su do te mjere bolesne, da bi ih vrijedilo podvrgnuti 
psihijatrijskom tretmanu. Ali, nisu slučajne. Beogradski APIS tvrdi da su — slično kao i u 
Iranu, u muslimanskom delu BiH mozgovi čitave operacije u islamskim verskim zajedni- 
cama. Kad povežemo optužbu Kruga 99 i APIS na račun Islamske zajednice, sa izjavom 
Fikreta Abdića datom Vrhovnom sudu da je reis Cerić jedan od organizatora Pogorelice, 
onda možemo nazrijeti da se proganjanje Aktivne islamske omladine bilo samo prvi ko- 
rak. Iduća je Islamska zajednica koja, čini se, danas nema ni volje, ni snage da shvati da 
njena misija nije samo organiziranje i naplaćivanje dženaza. 


Kako se odbraniti 

Naveli smo samo najupečatljivije dijelove APIS-ove analize, koji govore o istosmjer- 
nim tendencijama FOSS-a i velikosrpskih stratega. Postoje još brojni dokazi koji, po oba- 
vještajnim i operativnim karakteristikama, svjedoče da su podaci iz APIS-ove analize mo- 
gli biti dobijeni isključivo putem FOSS-ovih kanala, što znači da Federalna obavještajna 
služba čini dio velikosrpske obavještajne mreže. Primjerice, APIS raspolaže sa svim, i naj- 
sitnijim, detaljima iz dossiera Pogorelica, i to u onoj formi u kojoj su predati Federalnom 
tužiteljstvu. Za nas koji znamo istinu o svome stradalništvu, o čestitoj moralnoj i patriot- 
skoj misiji ARBiH i bosanskih branitelja, mnogi od ovih navoda izgledaju suludo, a naj- 
češće — smiješno. Međutim, nas niko ne pita za mišljenje. Projekat satanizacije Bošnjaka, 
uključujući i analizu APIS-a, nije namijenjen nama, već svjetskoj diplomatskoj javnosti, 
koja vjeruje onome što pročita, pogotovo ako je to upakovano u obavještajne stilske stan- 
darde. Trenutno, ta je javnost zasuta materijalima tipa APIS-ove montažerske analize, 
koja je uvjerava da je bošnjački narod toliko opasan, i povezan sa tzv. islamskim teroriz- 
mom, da i njega i njegovu državu treba politički razoružati. Napose, lažno svjedočenje 
pukovnika Hunta je direktno uzrokovano uspješnim djelovanjem fossovso-beogradske 
obavještajne mreže. Zamislimo tek koliko je bitnih ljudi u svijetu Bosnu i Bošnjake vidje- 
lo kroz analizu APIS-a. 

Kad se u diplomatskom svijetu stekne kritična masa uvjerenja da su Bošnjaci opasni 
po bezbjednost Evrope, a u korelaciji sa izrežiranim pogoršanjem bezbjednosnog stanja 
u BiH, tada će se redefinicija Dejtona, u interesu stabilnih država, Srbije i Hrvatske, na- 
metnuti kao ishod koji će svi podržati. Na žalost, naša je bošnjačka politika dunđerajska, 

polupismena, i uz to sitnošićarđijska, pa malo ko uopće shvaća da je ovo što nam se danas 
događa jedna vrsta rata, u kome gubiš ako u njemu ne učestvuješ. Logično bi bilo da su 
bošnjački akademski uglednici dosad oformili tim koji će pratiti ova kretanja, te istinom 
i činjenicama odbijati udarce iz našeg šesnaesterca. Ma jok! U nas se politika zavukla u 
mrežu vlastitog gola, računajući da je naš teren iza bijele crte, tamo gdje jedino možemo 
evidentirati koliko smo golova fasovali. Ako mislimo preživjeti, tu imbecilnost valja pod- 
hitno mijenjati. 


Lovrenović optužio pisce za šovinizam 

Književnik Ivan Lovrenović posljednjih je sedmica zajmio pisati o Pogorelici. 
Prvo je u kolumni u Danima osudio bošnjačke pisce (dakle i Željka G. i Nenada TL. i 
one koji se osjećaju Bosancima) što su napisali peticiju za obustavljanje montiranog 
procesa Pogorelica. Rekao je, otprilike, da nije književničko da se pača u politiku. 
Eto, i da nije, ali bi prvo Ivan to trebao svojim primjerom pokazati. Ivan đe šta radi, 
samo rasprtljava političke teme i dileme. Pogotovo otkad mu je ponuđen mastan 
transfer da uđe u Silajdžićevu Stranku za BiH. 

U tekstu Književnost, služenje i savjest Ivan kaže da je ZABLUDA misliti - da 
riječ pisca po određenim političkim i društvenim pitanjima ima ogromnu težinu, 
što je bila izjava jednog od potpisnika peticije. Odmah potom Ivan tvrdi da riječ 
pisca IMA UBITAČNU TEŽINU i UTJECAJ kad se veže za ideologiju, naciju, par- 
tiju, ali da to više nije riječ pisca, (...) već služnika vjerskog zanosa. Na Ivanovu ža- 
lost, protest 21 pisca nije nosio nikakve znakove ideološkog, vjerskog, nacionalnog, 
partijskog zanosa. Tako krupnu otpužbu bi trebalo nečim i dokazati. To je jednako 
monstruozno kako kad bismo sad razvili tezu da Ivanove kolumne imaju ubitačnu 
težinu i uticaj jer se vežu za ideologiju ustaštva, katoličkog zanosa, itd. itd. Javni go- 
vor bi trebao podrazumijevati ozbiljnost i istinitost. 

Potom je Ivan, opet, u uvodniku u Danima, napisao da je — Bošnjacima net- 
ko uspio podvaliti motiv Pogorelice kao motiv po važnosti ravan malne samomu 
Sudnjem Danu. Bilo bi lijepo da je Ivan u pravu, pa da Pogorelica nije sudnji dan 
za Bošnjake, ali ako se bošnjačka odbrana golih života proglasi tzv. islamskim tero- 
rizmom, onda Pogorelica nema šta drugo biti nego sudnji dan. No, Ivan misli da su 
svi jednako krivi za rat, a to svjedoči sljedećom rečenicom: Historija obiluje doka- 
zima kako su svi na podjednak način krvavi ispod kože. Ne bi se reklo, jer ni jedan 
Bošnjak u Zapadnom Mostaru nema status spomenika, kakvog Ivan, hvala Bogu, 
ima u Sarajevu. 

U posljednjem broju Ferala Ivan se opet dobavezao Pogorelice. Kao i FOSS, i 
APIS, i SB, i Oslobođenje, Ivan bez dvojbe tvrdi da je riječ o — terorističkom kampu 
na planini Pogorelica. I za njega je svako kriv dok se ne dokaže, što je obrazac tota- 
litarnog pravosuđa koje je 13. XI 2001., tzv. Patriot Actom, za potrebe hapšenja tzv. 
islamskih terorista, restaurirala američka administracija. Biće da i Ivan misli kako 
prema svakome ko je osumnjičen za tzv. islamski terorizam ne treba imati milosti, 
jer je sumnja dovoljna za krivicu, i tu niko ne može biti nevin dok mu se krivica ne 
dokaže. Tzv. Alžirska grupa je najbolji primjer. 

Dalje, Ivan tvrdi da su osumnjičeni za Pogorelicu u peticijama nazivani knacio- 
nalnim junacima. Ovu neistinu, koje je Ivan kao citat stavio u navodnike, niko nig- 
dje nije napisao. Izmišljena je. 

Ivan dalje piše: - Kampanji su se u posljednje vrijeme pridružili i neki pisci boš- 
njačke nacionalnosti (zašto se Ivan plaši reći da se radi o 21 piscu, koji su u svome 
pismu potcrtali da je nacionalizam najveća opasnost za budućnost BiH?, op.a.) otvo- 
renim pismom što ga je potpisao i i Abdulah Sidran, koji ovom gestom ne pokazuje 
prvi put da odlično zna osjetiti i na svoj način poduprijeti potrebe Stranke demo- 
kratske akcije kada je ova u sedlu. Dakle, i ostalih 20 pisaca su instrument potreba 
SDA, čime im Ivan odriče autorski dignitet, pamet, indivudualitet, napose, ono što 
su željeli reći otvorenim pismom. Ivan im je zalijepio etiketu SDA, pa im sad džabe 
članske karte SDP-a. 

Ivan kaže da protesti protiv montiranog procesa Pogorelica nose — diskurs, na- 
padno agresivan, a po riječniku i repertoaru figura prepoznatljiv kao potpuno tipi- 
čan etnonacionalizam, s jakim elementima šovinizma. Bilo bi pošteno da je naveo 
makar jedan takav šovinistički citat. U taj izmišljeni šovinizam bezbeli je svrstana i 
sljedeća rečenica iz protesta 21 pisca: Manifestacije policijske države nisu usmjerene 
ka proganjanju nacionalizma i ekstremizma, kao zla koje i danas razara BiH, već su 
usmjerene ka izmišljanju tzv. islamskog terorizma, kako bi razni karijeristi stekli na- 
klonost međunarodnih faktora. Ivan bi trebao objasniti čitaocima Ferala šta u ovom 
stavu ima etnonacionalističko i šovinističko. 

Ivan još navodi da je — jednu od najmjerodavnijih sintetiziranih ocjena o cijelom 
fenomenu dao komentator Oslobođenja Zija Dizdarević. Prisjetimo se (vidi Ljiljan 
br. 529, str. 32), Dizdarević je proteste protiv Pogorelice nazvao —- zamahom bošnjač- 
ke desnice, mladomuslimanstvom, talibanizmom i fašizmom. 

Mjerodavno i sintetizirano, nema šta! 


Ljiljan", br. 531, 24. III 2003. 

XI. 


Od Srebrenice do Pogorelice 


Pogorelica je zlodjelo OHR-a i Wolfganga Petritcha, i 
stoga OHR i Peaddy Ashdown imaju obavezu da prekinu i 
sankcioniraju zlo koje je stvoreno u ime autoriteta OHR-a 


U neformalnim razgovorima sa službenicima OHR-a novinari su saznali da će 
Pogorelica (p)ostati bošnjački grijeh, kojim se ublažavaju i razvodnjavaju svi grijehovi 
sexh genocidnih projekta u BiH, ali i afere tipa Orao i Eronet. Stranci posebno insistira- 
ju na uravnilovci između s-h mafijaških i kriminalnih afera sa Pogorelicom, što je suluda 
kombinacija, budući da je nebeska razlika između svega što jeste Pogorelica, kao legalni 
državni Centar za obuku koji je u montiranom procesu oklevetan kao baza terorista, i 
nečega što je bjelodani kriminal; to bi bilo isto kao kad bismo poredili pljačkaše banke sa 
čuvarima banke. No, u toj se kombinatorici krije jedna jeftina navlakuša za javno mni- 
jenje, koje bi moglo pomisliti da, eto, i Bošnjaci moraju biti krivi za nekakvu aferu, a da 
se uopće ne razaberu razlike između kriminalne i političke, efemerne i egzistencijalne 
prirode navedenih slučajeva. Afere Orao i Eronet bi mogle biti ravne nekakvom prona- 
lasku kriminala kod bošnjačkih političara, recimo, ovih mafijaša iz SDP-a. To s-h mafi- 
jaštvo se po sadržaju i posljedicama nikako ne može porediti sa značajem montiranog 
procesa Pogorelica, od kojeg ovisi sudbina Bosne i Bošnjaka. Kako god da se završe afere 
Orao i Eronet, to ne može imati posljedice na političku budućnost bh. Srba i hb. Hrvata. 
Montirani proces Pogorelica, pak, već je nanio velike štete aktivitetu bošnjačkog politič- 
kog faktora, koji se zagubljen batrga u mreži kleveta, bez snage i odlučnosti da urlikne 
istinu o genocidu koji se odvijao pod supervizijom međunarodne zajednice. Eventualna 
pobjeda montaže i klevete u procesu Pogorelica, od Bošnjaka bi napravila zečeve koji bi 
se trzali na svaki pomen riječi: genocid, Aladža, Armija RBiH, selam... 


Ključno mjesto opstanka 

Po službenicima iz OHR-a, ne postoji mogućnost da Bošnjaci ostanu čisti, jer bi ta 
moralna superiornost demontirala projekat podjednake krivice, na kojoj se gradi klimava 
bh. budućnost. Uvažavanje bošnjačke čestitosti otkrilo bi terorističku i kriminalnu naka- 
znost sexh projekata, koji već deset godina čine i određuju bh. stvarnost. Ako bi Bošnjaci 
u medijskoj i političkoj percepciji ostali ono što jesu, antifašisti, antiteroristi, humanisti i 
bosnoljubi, to bi od međunarodnih mentora iziskivalo napor za dresiranje i kultiviranje i 
danas bijesne i primitivne s-h politike u BiH. Jefitinije je, i jednostavnije, četnički i ustaški 
otrov razmutiti sa bošnjačkim serumom, i za cijelu BiH dobiti jedno polovično rješenje 
koje neće biti ni rat, ni mir, ni demokratija, ni totalitarizam, već jedna konfliktna nedo- 
rečenost koja se svakog časa može preliti u nastavak rata. Za sedam godina smo se osvje- 
dočili da protok mrtvog vremena nosi odumiranje Bosne, jer se pod uticajima Beograda 
i Zagreba betoniraju i sa hegemonističkim maticama odomaćuju osvajačka postignuća, 
dok sve bosansko skapava u čekanju nečega što se, haman, neće ni dogoditi. Bošnjački 

život ovisi od postojanja bh. države, kao zajednice koja na cijeloj bh. teritoriji ima jedna- 
ko značenje; budući da Bosne ima samo na 24 odsto bh. teritorije, a i tu sve manje, jer se 
privatizacijom uzima ono što se nije uzelo oružjem, logičan slijed će biti potpuno zatira- 
nje političke validnosti bošnjačkog naroda, čime će se, za desetak godina (ako već nije?) 
izgubiti smisao postojanja bh. države. Montirani proces Pogorelica je, stoga, bitan kako 
bi se potkresala krila ma kakvoj bošnjačkoj ambiciji da se suprotstavi projektima i proce- 
sima dokusurivanja Bosne. Činjenica da je ovaj proces pokrenut šest godina nakon sum- 
njivog upada američkih snaga u Centar za obuku na Pogorelici, te da je izmišljanje tzv. 
islamskog terorizma u Bošnjaka otpočelo nakon 11. septembra, na talasu svjetske i doma- 
će - poltronske antiislamske histerije, kazuje o intencijama kreatora globalne strategije za 
BiH. Ako se državni funkcioneri RBiH optuže za tzv. islamski terorizam, optužit će se i 
međunarodno priznata RBiH, dakle, cijeli sistem, što će značiti totalno povlačenje u de- 
fanzivu bošnjačke politike, koja neće smjeti ni pisnuti o ma kakvoj ugroženosti kičmenog 
bh. naroda, ali i bosanske ideje. Otud je otpor prema krajnjem cilju montiranog procesa 
Pogorelica ključno mjesto opstanka bh. države, a time i bošnjačkog naroda. 


Ignoriranje javnog mnijenja 

U metodologiji predstavljanja uzroka i posljedica ovog montiranog procesa najteže je 
objasniti klevetu, odnosno — kako se od jedne legalne i sa civilizacijskog stanovišta pri- 
mjerne pojave, kakva je bio Centar za obuku Pogorelica, uopće uspio proizvesti slučaj u 
kome se bh. država sumnjiči za tzv. islamski terorizam. Ta teškoća u objašnjavanju nečega 
što se podrazumijeva usložnjava se činjenicama koje svjedoče da na Pogorelici nije bilo 
nikakvih ilegalnih, protuzakonitih, a time ni terorističkih elemenata, naspram čega po- 
stoji, i traje, čitav niz neutemeljenih, proizvoljnih optužbi koje se ničim ne mogu dokazati. 
Dogodio se splet nečasnih namjera i pogodnih okolnosti, i 1996. kada su američke snage, 
kako je rekao pukovnik David Hun — xiz političkih razloga, upale na Pogorelicu, i 2002. 
kada su političko-policijski čelnici SDP-Alijanse, Zlatko Lagumdžija i Munir Alibabić u 
reinkarnaciji ovog slučaja vidjeli svoju šansu da postanu američki partneri u tzv. ratu 
protiv terorizma. Kako je 1996. upad na Pogorelicu koristio za pritisak na bosansku de- 
legaciju na Rimskim dogovorima, s ciljem poruke Izetbegoviću — xda ne može profitirati 
od pozicije jedinog nevinog u dejtonskoj priči, tako je i izvlačenje slučaja iz zaborava 
2002. dobilo dvojaku političku ambiciju: prvo, domaće moralne i patriotske ušare su u 
izmišljanju tzv. islamskog terorizma u Bošnjaka ugledale mogućnost da postanu miljeni- 
ci srpske i hrvatske politike, što se vidjelo, recimo, po Lagumdžijinom lizanju s našmin- 
kanim velikosrbima, tipa Đinđića, Svilanovića i dr.; drugo, srpska i hrvatska genocidna 
hegemonija najednom je u spoju 11. septembra i Pogorelice spoznala jedinstvenu šansu 
da moralni i historijski rebalans preokrene u svoju korist, što se ubrzo pokazalo veoma 
efektnim, jer je klevetnička storija o tzv. islamskim teroristima zaglušila svaku mogućnost 
progovora o 200.000 ubijenih u četničkim i ustaškim pogromima. 

Za pravnu državu, u kojoj djeluje neovisno, neideologizirano i časno pravosuđe, oko 
svega ovoga ne bi bilo nikakve dileme: takav sraman proces ne bi nikada ni bio pokrenut, 
niti bi mogao na nepostojećim argumentima, dakle klevetama, trajati bezmalo godinu 
dana. Ne bi se moglo dogoditi ni da nakon oglašavanja preko 50 univerzitetskih profeso- 


99 


ra, u četiri odvojene grupe, te 21 pisca, i mnogih drugih, što nedvojbeno predstavlja gla- 
san i odlučan sud javnosti, ovaj proces ostane na istim montažerskim pozicijama. Neko 
vrhovniji od Vrhovnog suda bi konačno razumio da se sva ta ugledna naučna i umjetnič- 
ka imena ne bi pačala u politička politička pitanja, da se ne radi o ugrožavanju temeljnih 
vrijednosti demokratskog i humanističkog društva. Jer, ako to nije tako, onda bi sva ova 
imena non-stop visila po novinama, javljajući se u različitim povodima, od fudbalske uta- 
kmice do tržnog barometra. Barem 90 odsto onih koji su se oglasili u povodu Pogorelice 
nisu osobe od javnog prisustva, čak šta više, izbjegavaju pojavljivanja u dnevne svrhe, te 
je stoga njihov građanski čin odbrane pravne države trebalo razumjeti kao najozbiljnije 
upozorenje da je ideologizacija policije i pravosuđa prevršila mjeru podnošljivosti. Na 
žalost, okupirani mediji su, uglavnom ignorirali ove javne proteste. Federalna tv, recimo, 
uopće nije pomenula da je druga grupa sarajevskih univerzitetskih profesora, predvođe- 
na Mustafom Imamovićem i Zdravskom Grebom, uputila otvoreno pismo protiv mon- 
tiranog procesa Pogorelica. U normalnoj zemlji bi javno oglašavanje takvih uglednika 
bilo prvorazredni medijski događaj. U zemlji policijsko-pravosudne diktature, ovakav se 
događaj uopće ne bilježi. Sve to kazuje da postoji debelo uvezan totalitarni lanac koji u 
zatočeništvu drži mogućnost izgradnje slobodne pravne države, koje ovdje neće biti sve 
dok postoji proces kakav je Pogorelica, i dok se s onu stranu zakona ne nađu svi oni koji 
su zloupotrijebili državne funkcije u svrhu kreiranje jednog opakog kafkijanskog proce- 
sa, čime su destabilizirali pravni i demokratski poredak. 

Sve to svjedoči da je cilj montiranog procesa Pogorelica debelo urezan u globalnu 
strategiju za BiH, i da iza svega stoje međunarodni centri moći, koji pravosudnim i oba- 
vještajnim organima, upetaljnim u kršenje zakona, garantiraju nedodirljivost. (Situacija 
sa podržavanjem hajdučije u FOSS-u, koji, kao raspuštena banda, odbija nadređenost 
vlasti ove zemlje, najbolje govori o uticajima i zadnjim namjerama međunarodnih proi- 
zvođača strateškog haosa u ovom dijelu BiH.) 


Pogorelica kao nastavak Srebrenice 

Šta nam je činiti? Kada je 1992. bilo očito da evropska politika podržava Karadžićeve 
i Bobanove genocidne bande, a da žrtvama genocida, umjesto oružja, šalje užižljenu rižu 
i otrovne lijekove, nikome nije naumpalo da se preda. I tada se moglo kazati: nemamo 
nikakvih šansi, Evropa stoji iza ubica. Eh, Evropa i danas stoji na istim pozicijama iz 
1992. i sa istom prisnošću sarađuje sa separatistima koji razaraju multietnički, evropski 
duh Bosne. Za bosansku budućnost nema nikakve razlike između ubijenog i raseljenog 
Bosanca, između roba u četničkom ili ustaškom konc-logoru, i radnika u fabrici koju su 
u Tuzli, Maglaju ili Sarajevu privatizirali Karadžićevi ili Bobanovi sljedbenici. To, dakako, 
znači da agresija traje, sa istim ciljevima, ali kroz drukčije oblike govora. To znači i da se 
agresiji treba suprotstaviti, prirodnim nagonom za samoodržanjem, shvaćanjem da je je- 
dina alternativa otporu — nestanak: u obliku smrti, ili u obliku poniženja, svejedno je. 

Pojava i uporno trajanje montiranog procesa Pogorelica svjedoče o nakaznosti po- 
sljednjih namjera globalnog rješenja za BiH. Zalud što su Bošnjaci uprkos prepuštenosti 
na nemilost zločincima, uprkos iznurivanju glađu i smrću, uprkos izdaji međunarodne 
zajednice — ostali antiteroristi i zaljubljenici u zajedničku Bosnu; zalud što su pristali i da 

plaho ne pominju svoje stradalništvo i 200.000 mrtvih; zalud što su imali volju da preko 
bola šutke pređu, ne bi li odobrovoljili, omekšali animozitet svojih komšija... Za sve to 
nema nikakve nagrade. Ima KAZNA, koja stiže kao opomena, a koja svjedoči da nije po 
Božijoj volji da se zarad ma kakvih ciljeva prelazi preko uspomene na 200.000 ubijenih i 
ko zna koliko onih čije su duše ostale za čitav život neizlječivo ranjene. Očito je da nema 
stabilne budućnosti Bosne sve dok istina o genocidu ne postane dio nasušne stvarnosti: 
kao tuga, i kao opomena. 

Istini o stradalništvu danas već pripada i montirani proces Pogorelica, jer čini kariku 
u jedinstvenom lancu strategije za uništenje Bosne i Bošnjaka. Između Srebrenice, i svih 
naših Srebrenica, gdje su činjeni monstruozni zločini, i Pogorelice, kao načina da se žrtva 
optuži za svoje stradanje, postoji tamna logička nit, koja se može vidjeti tek ako se pogle- 
da iz pozicije osovine zla koja nije odustala od projekta otpočetog 1992. godine. Teško 
je osporiti činjenice da su sćxh separatisti činili masovne zločine u zauzimanju i čišćenju 
zamišjenih etnonacionalnih teritorija; no, te se činjenice mogu ublažiti strateški progra- 
miranom šutnjom, ali se mogu i potpuno neutralizirati, kao obavezujući faktor, ako se 
odbrambeni sistem žrtve osudi za tzv. islamski terorizam. Otud su Srebrenica i Pogorelica 
dva čina u istoj drami, čija dramaturška intencija, zasad, upućuje na nestanak Bosne i 
Bošnjaka. 


Odgovornost Paddyja Ashdowna 

Nema drugog puta koji bi mogao promijeniti inerciju našeg nestajanja, osim da se 
uspravimo u moralnoj i etičkoj superiornosti, bez straha, bez sitnih računica koje nema- 
ju nikakvog značenja, i da odvažno, košto i priliči ljudskim bićima koja ne zaboravljaju 
nanesenu bol, glasno i jasno kažemo: Bili smo, i jesmo, žrtve genocida, ali nas ta agresija 
nije uspjela uzdrmati u našoj nakani da gradimo zemlju u kojoj će sloboda i tolerancija 
biti orijentir društvene podobnosti. Baš tako — podobnosti, jer svaka zemlja opstaje za- 
hvaljujući mjerama svoga društvenog interesa. Bosne nema dokle god se u njoj na pijede- 
stalu legaliteta drže zločinački projekti, i dokle god antifašistička i slobodoljubna misija 
bosanskih branitelja nastoji prikazati kao tzv. islamski terorizam. 

U ovoj borbi za opstanak ne postoje zaobilazni putevi, prečice, snižene cijene, raspro- 
daje, trgovine. Ova se bitka dobija punim plućima, i u nju ne vrijedi ulaziti s pola srca. 
Ni svoju djecu, ni sebe, ni budućnost, ne možemo voljeti s pola srca. U ovu se bitku ide 
svim potencijalima. 

Dakle, ko je odgovoran za montažu procesa Pogorelica? Ko je taj ko može prekinuti 
ovu agoniju koja uskovitlava bosansku vjeru u pravednost i dobronamjernost institucija 
vlasti? Ko je, napose, sve ovo započeo? Odgovor je jednostavan, i potkrepljiv argumenti- 
ma: Pogorelica je zlodjelo OHR-a i Wolfanga Petritcha, i stoga OHR i Peaddy Ashdown 
imaju moralnu i zakonsku obavezu da se djelotvorno izjasne o svome zločinu. OHR, kao 
što je montirao i podstrekavao proces Pogorelica, danas mora demontirati svoje zlodjelo, 
ito tako što će bh. pravosuđu vratiti njegovo dostojanstvo. Pravosuđe ne može postati ča- 
sno sve dok se ne oslobodi svoga sudjelovanja u kršenju zakona, i dok se ne obračuna sa 
mangupima u svojim redovima koji su pomislili da će bosanski Berija, Munir Alibabić, i 
bosanski Staljin, Zlatko Lagumdžija — trajati vječno. 

U antrfileu ćemo iznijeti samo jednu od nepobitnih činjenica o sudjelovanju Wolfganga 
Petritcha i OHR-a u montaži procesa Pogorelica. Pa nek onda Paddy Ashdown govori o 
tome kako se ne namjerava miješati u rad neovisnog pravosuđa, kad pred sobom dobi- 
je dokaze da je upravo njegov OHR, u namjeri da izmisli tzv. islamski terorizam kroz 
montirani proces Pogorelica, sputao mogućnost izgradnje neovisnog pravosuđa. Paddy 
Ashdown ima otvoreni poziv da se suoči s odgovornošću OHR-a za montažu Pogorelice. 
I to prije nego što mu se podastru svi dokazi koji nepobitno svjedoče da je OHR jedina 
adresa koja je forsirala ideologizaciju pravosuđa i koja to zlo mora prekinuti. 


Tako su pisali DANI 


Petritscha u Hag 

ćObavijestili smo Vrhovni sud i tužioca da će slučaj "Pogorelica" ostati na 
Vrhovnom sudu", saopćio je Ured visokog predstavnika. U ovoj jednoj rečenici 
sadržan je sav jad 1 bijeda uloge Wolfganga Petritscha i njegove administracije u 
BiH. Pozivajući se na neku svoju odluku iz avgusta prošle godine, kojom je, opet, 
sam sebe proglasio nadležnim da određuje nadležnosti sudova, Visoki predstavnik 
je obavijestio sud o tome da treba da sudi!? U skladu sa birokratskom praksom 
Monarha i njegovih skutonoša, usput je i ovom prilikom negirano da se vrši bilo 
kakav pritisak na nezavisno sudstvo i tužilaštvo. Ruganju i ironiji nikad kraja, reklo 
bi se, jer UVP zaista govori istinu: oni ne vrše nikakav pritisak na nezavisno sud- 
stvo jer takvog sudstva u ovoj zemlji i nema! Sva fingirana nezavisnost odlazi u pa- 
ramparčad u momentu kada kroz faks Vrhovnog suda prođe obavještenje Matthiasa 
Sonna kojim činovnik OHR-a daje na znanje najvišoj sudskoj instanci u Federaciji 
da se prihvati Pogorelice. Zaista, zašto sudije Vrhovnog suda primaju astronomske 
plate? Ako zamjenik predsjednika Vrhovnog suda i predsjednik federalnog udru- 
ženja sudija Vlado Adamović kaže da je sudiji jako teško donijeti suprotnu odluku 
od one koju je donio OHR u slučaju nekog političara ili "običnog građanina"', onda 
tu maskaradu već jednom treba prekinuti. Zašto Wolfgang Petritsch, kao pravi mo- 
narh, pored zakonodavne i izvršne, jednostavno ne preuzme i sudijsku 1 tužilačku 
funkciju i ne presudi u slučaju Pogorelica i u svih 9.500 pogorelica koje čekaju rje- 
šenje na Vrhovnom sudu? A poslije toga može suditi i u Haagu. 


sLjiljan", br. 532, 31. III 2003. 

XII. 


Pogorelicom protiv Haškog tribunala 


Pored optuživanja žrtve za tzv. islamski terorizam, čime se 
aboliraju i betoniraju genocidni projekti, cilj montiranog 
procesa Pogorelica je i rasturanje Haškog tribunala, budući 
da je Tribunal ogroman dio optužnih materijala zasnovao na 
dokumentima koje su priredili osumnjičeni državni funkcioneri 
RBiH. Zamislite šta će se dogoditi ako Rohan Gunaratna izvještači 
da su saradnici Osame bin Ladena servisirali Haški tribunal? 


Iz dana u dan izbijaju novi aspekti montiranog procesa Pogorelica. Otkriva se savrše- 
no zamišljeni projekat sith hegemonističkih interesa. Dosad smo mogli argumenitrano 
govoriti o ambiciji Beograda i Zagreba da kroz optuživanje državnih funkcionera RBiH 
za tzv. islamski terorizam aboliaju četnička i ustaška zlodjela i učvrste osvajačke projekte. 
Međutim, projekat Pogorelica skriva još savršenije scenarije u korist preoblikovanja isti- 
ne o genocidnim agresijama na Bosnu i Bošnjake. Ako se zna da je ekipa AID-a, koja se 
danas sumnjiči za tzv. islamski terorizam, bila prvorazredni suradnik Haškog tribunala i 
Carle del Ponte, te da se većina optužnica protiv srpskih i hrvatskih zločinaca zasniva na 
dokumentaciji koju je prikupio AID, onda je jasno da bi realizacija Pogorelice dovela u 
pitanje validnost brojnih procesa na Haškom tribunalu. 


Kako optužiti žrtvu 

Za razliku od Bošnjaka, kojima se mogla dogoditi sramota kakva je proganjanje i la- 
gano ubijanje generala Mehmeda Alagića, Srbi i Hrvati nemaju namjeru ni proganjati, ni 
napuštati svoje ljude. Bez obzira što je, u ovom poređenju, nebeska razlika između an- 
tifašističke misije generala Alagića, i genocidnih gadosti sith haških optuženika. Postoji 
nekoliko logičkih razloga zbog kojih SXH namjeravaju upotrijebiti sve mogućnosti da 
diskreditiraju i vremenom dovedu u pitanje Haški tribunal. 

Kako god da se završi priča sa Tužbom BiH protiv SRJ pred Svjetskim sudom pravde, 
ona neće moći izmijeniti historijsku činjenicu da se sith zločincima sudilo pred Haškim 
tribunalom. To nisu samo pijani i infantilni rezervisti, tipa Erdemovića, već funkcione- 
ri koje je postavila narodna vlast. Dakle, historijska odgovornost time obuhvata čitav 
sistem, tim prije što je taj sistem, zahvaljujući Dejtonskom sporazumu, nadživio Haški 
tribunal. Momčilo Krajišnik ili Biljana Plavšić mogu s ponosom sabirati haške dane, jer 
jer njihova historijska zaostavština ima ustavni karakter. Tako je i sa pričom o Radovanu 
Karadžiću. Svi oni se terete za zlodjela koja imaju oblik djela, za zločine koji su doveli 
do formiranja Republike Srpske. Ta nelogičnost ne može opstati na dužu stazu. Ili će se 
Republika Srpska pridružiti svojim tvorcima, kao zlo čiji će se legalitet ukinuti, ili će se 
njeni tvorci pridružiti legalitetu. Isto važi i za 27 odsto teritorije FBiH, gdje su Hrvati po- 
stali većina, iako su do agresije činili većinu samo na 16,60 odsto bh. teritorije. 

Svesrpsko i svehrvatsko planiranje budućnosti nema nikakvog razloga da se zasniva 
na ukidanju genocidnih postignuća Radovana Karadžića i Mate Bobana. Tim prije što je 
međunarodna zajednica posvjedočila spremnost da podrži rasparčavanje Bosne i getoi- 


ziranje ekonomski opljačkanih 
Bošnjaka. Njima se ne rentira 
odustati od teritorijalnog prošire- 
nja zarad nekakve multietničke 
ideje koja je jedino autentični boš- 
njački nacionalni interes. Logično, 
njihov je interes objedinjavanje 
svih Srba, odnosno svih Hrvata u 
jednoj zajednici. Ne postoji šansa 
da, najednom, zbog naprasite lju- 
bavi prema Bošnjacima, odustanu 
od tog ujediniteljskog cilja. Tim 
prije što ih na to niko ne obavezu- 
je. Postoji samo jedan put za blo- 
kiranje te hegemonističke logike, 
to je realizacija Tužbe BiH protiv 
SRJ, čime bi se otvorila vrata za 
ustavni povratak BiH u svoje pri- 
rodno stanje, od prije početka 
agresije na RBiH. No, dok traje 
neizvijesnost oko ishoda Tužbe, 
s8xh obavještajci i propagandisti 
rade svoj posao. Njihov je cilj u 
međuvremenu što više oslabiti, 
satanizirati bošnjačko političko 
biće, survati ga u defanzivu, zašta 
im se pružila jedinstvena šansa 
nakon 11. septembra, i nakon do- 
laska kvislinške strukture SDP- 
Alijanse na vlast. Demokratski 
slom SDP-Alijanse je pobrkao ra- 
čune, poremetio planove, jer ta- 
man se uhvatio savršen kadrovski 
lanac koji bi manirom policijske 
države, upakovanim u foliju tzv. 
demokratskih promjena, za godi- 
nu-dvije uništio bošnjački narod. 
Uprkos povratku SDA na vlast 
opstala je zahuktana ambicija 


Lagumdžijinih i Alibabićevih še- 

Usluga Beogradu 

Ovih dana Haško tužiteljstvo se našlo u ne- 
zavidnoj poziciji. FOSS je svojim naredbodav- 
cima u Beogradu dao oružje kojim će se tući 
sa Carlom del Ponte i kojim će dotući ostatak 
Bošnjaka. Bivši Jevrosimin "profesionalac" pri- 
kazao je promjenu podataka u ličnim kartama 
nekolicine ljudi iz AID-a kao argument da je ta 
mjera ali i čitava služba falsifikatorska. Alibabić 
je zaboravio na Pravila o radu SDB, gdje se pro- 
pisuje da tako važna služba raspolaže, pored 
ofanzivnih, i defanzivnim operativno-tehnič- 
kim sredstvima radi sigurnosne zaštite objeka- 
ta i ljudi, pa između ostalog i sa - "sredstima za 
izradu propusnih i drugih bezbjednosnih do- 
kumenata". Alibabić bi se morao prisjetiti da li 
su on i SDB, i koliko, odradili operativnih kom- 
binacija u zemlji i inozemstvu, i da li su njegove 
kolege radile pod pseudonimima, promjenje- 
nim imenima i prezimenima, pasošima i ličnim 
kartama? Ne, on dobro zna da je i to sastavni 
dio posla u zaštiti ustavnog poretka svake ze- 
mlje, pa valjda i napaćene Bosne. 

Ovakva usluga četnicima iskomplicirala je 
posao Carli del Ponte koja mora činiti dodat- 
ne napore da dokazuje da je dokumentacija o 
agresorkim planovima i zločinačkim poduhva- 
tima koju su SDB i AID BiH dostavili Haškom 
tribunalu zaista originalna odnosno vjerodo- 
stojna. Jer advokati inspiratora zločinačke agre- 
sije Miloševića, Krajišnika, Brđanina, Stakića i 
drugih koriste ubojito Alibabićevo oružje da bi 
odbranili što se odbraniti ne može — prigovara- 
ju Haškom tužiteljstvu: "dokumentacija je falsi- 
fikat, jer se bivši funkcioneri SDB i AID u slu- 
čaju Pogorelica upravo procesuiraju za falsifikat 
ličnih isprava". 


fova, koji se ne mire sa mogućnošću da im propadne plan povezivanja Bošnjaka sa Al- 
Kaidom i tzv. islamskim terorizmom. Otud danas legalna vlast ne može uspostaviti kon- 
trolu nad Federalnom obavještajnom službom, kojom i dalje komanduje smjenjeni direk- 
tor, niti može, a pitanje je i koliko hoće, uhvatiti se u koštac za boljševičkim pravosuđem 
koje su u tandemu ideologizirali Wolfgang Petritsch i Zlatko Lagumdžija. Političari iz 
SDA, u većini, nisu stekli nacionalnu svijest da vide dalje od poslaničkih plata, od raha- 
tluka što ga nudi poslušnička politika, pa se ne kane plaho zamjeriti šefovima svojih sud- 
bina. Na žalost, nisu svjesni da će, ako nastave gledati pridase, u paketu svi biti pometeni, 
jer će sh agentura učiniti sve da se SDA, prije isteka mandata, makne s vlasti. Zapravo, 
to je jedini način da se nastavi projekat obezglavljivanja Bošnjaka, koji se otpočeli 
Lagumdžija i Alibabić, po nalogu Beograda, uz podršku Zagreba, i uz suglasnost 
Petritschevog OHR-a. 


Teroristi Haškog tribunala 

Ako je jasno da Srbija i Hrvatska nemaju ni računa, ni namjere, da vode politiku po 
mjeri naših multietničkih iluzija, i da će učiniti sve da zaokruže i od historijskih odgo- 
vornosti očiste osvajačke projekte Slobodana Miloševića i Franje Tuđmana, onda je po- 
sve logično očekivati da će se na njihovom što javnom, a što tajnom udaru naći sve što 
remeti sliku osvojene 
budućnosti. 

Haški tribunal i do- 
sad je bivao meta vladi- 
nih i paravladinih sna- 
ga po Srbiji i Hrvatskoj. 
Srbi i Hrvati su pokaza- 
li jednu logičnu osobi- 
nu zrelih nacija, a to je 
zaštita ljudi za koje se 
vjeruje da su doprinije- 
li budućnosti nacije. Ne 
ulazimo sada u moral- 
ne aspekte tih doprino- 
sa. Bitan je taj refleks, 
to shvaćanje da se svo- 
ji ljudi ne smiju ostavi- 
ti na cjedilu. Kod nas je, 
pak, drukčije, mi i dalje 
mislimo da je Alagićeva 
sudbina samo njegova, 
ili da se Pogorelica ne 
tiče nas, već je to privat- 
na stvar osumnjičenih. 
Mi smo svjesni nevinosti 


Alibabić protiv State Departmenta 

Misija UN u BIH raspolaže analitičkim materijalom 
"Vidovi globalnog terorizma u 1995. i 1996. godini", koji 
je sačinio State Department SAD za potrebe Misije u 
BiH. Materijal ima opći dio, a zatim sukus terorističkih 
prijetnji koje potiču iz određenih država. U poglavlju 
"Tran" nema ama baš niti jedne riječi o BiH niti o even- 
tualnoj terorističkoj djelatnosti porijeklom iz Irana na 
tlu BiH. S druge strane, na osnovu Alibabićevih pod- 
vala i montaža, ideologizirano i poslušničko Federalno 
tužiteljstvo,a potom i Vrhovni sud, preuzeli su sljedeću 
konstrukciju: "Nakon što su se prethodno dogovorili, 
uspostavili saradnju sa obavještajnom službom Islamske 
Republike Iran — MOIS, čija im je teroristička djelat- 
nost bila dobro poznata..? Šta ćemo sad? Ko laže? State 
Department ili Alibabić sa "neovisnim i nepristrasnim" 
pravosuđem? To je bar svakome jasno. Čak i američkom 
pukovniku Davidu Huntu koji tvrdi: "Za nas nisu bili 
problem Bosanci, za nas su bili problem Iranci, i tada 
i sada" Postavlja se pitanje: Zašto se onda vrši gonjenje 
Bosanaca? Odgovor se sam nameće: Zato jer je Beogradu 
i Zagrebu potrebno da zločinačke projekte u BiH aboli- 
raju optuživanjem Bošnjaka za tzv. islamski terorizam. 

optuženih, ali ne kanimo reagirati. Srbi su svjesni zlikovništva svojih optuženika, ali se 
svom silom trude da ih izbave iz dometa zakona i odgovornosti za zlodjela. Međutim, u 
sćth nakani da se potare Haški tribunal ne leže samo ovi motivi za spasenje nacionalnih 
junaka. 

Diskreditacija Haškog tribunala nosila bi ogromnu korist za osvajačke projekte u BiH. 
Realizacija montiranog procesa Pogorelica, i osuđivanje saradnika Haškog tribunala za 
tzv. islamski terorizam, bacilo bi sjenu na vjerodostojnost optužnih zahtjeva, procesa, 
presuda. Dakle, neko ko je navodno planirao da napadne Američku ambasadu, da ubi- 
ja civile grahom i balegom, kako to tvrdi američki pukovnik David Hunt, najednom bi 
isplivao u prvi plan kao lice koje je Haškom tirbunalu dostavilo, u ime bh. države, preko 
200 različitih predmeta sa desetine hiljada stranica dokaznog materijala. Sa eventualnim 
osuđivanjem osumnjičenih u montiranom procesu Pogorelica, survao bi se Haški tribu- 
nal, čiji je ogroman dio dokaznog materijala zasnovan na radu ljudi koji se sumnjiče za 
tzv. islamski terorizam. 

Srpskim, hrvatskim i kvislinškim montažerima Pogorelice odgovara i odugovlačenje 
procesa, jer se na vreloj vatri drži stanje sumnje u Haški tribunal. Zapravo, Vrhovni sud 
FBiH nema na osnovu čega donijeti osuđujuću presudu, jer dosad nije dokazano ništa od 
konstrukcija koje su naveli FOSS i Tužilaštvo. Poseže se za novim, još ispraznijim monta- 
žama, tipa dovođenja Rohana Gunaratne iz Šri Lanke, samozvanog eksperta za Al-Kaidu, 
da za 200.000 dolara (ko to plaća?) posvjedoči kako je Pogorelica bila baza Osame bin 
Ladena, ili, tipa pozivanja za zaštićenog svjedoka nekog u Ameriku izbjeglog Bošnjaka, 
koji je bio na obuci u Iranu, ali ne i na Pogorelici. Pa kakve to veze ima?! Sudi li se u ovom 
procesu Iranu ili državnim funkcionerima RBiH?!! Kako je moguće da o nekom pred- 
metu svjedoči neko ko nema veze s tim predmetom? Ako je, pak, po srijedi proces Iranu, 
onda je to drugi par cipela, a kojim državni funkcioneri RBiH nemaju ništa. No, očito je, 
u ovom montiranom procesu se traži glava ljudi koji su u toku agresije predstavljali bh. 
državu, i to iz dva razloga: prvi, da je žrtva optuži za terorizam, drugi, da se time degra- 
dira Haški tribunal koji je, navodno, za saradnike imao tzv. islamske teroriste, iz mreže 
Osame bin Ladena. Kad bi se ralizirala takva konstrukcija, tada bi sve što je radio Haški 
tribunal moglo biti dovedeno u pitanje. Definitivno, Srbi i Hrvati znaju šta rade. 


"Ljiljan", br. 533, 7. IV 2003. 

Državni terorizam 
mad tzv. alžirskom 
grupom 


Bezmalo sedam godina nakon zločina SDP-Alijanse nad nevinim ljudima iz tzv. alžir- 
ske grupe, koji su zbog ,,krivice" porijekla i boje kože izručeni u logor smrti Guantanamo 
na Kubi, u našoj javnosti još uvijek nema kritične mase suosjećanja sa ovim ljudima i 
njihovim porodicama, a nema ni ozbiljnije političke akcije kojom bi se tražilo krivično go- 
njenje nalogodavaca ovog zločina. Bio sam svjedok nekoliko protesta koje je supruga jed- 
nog od zatočenika, Nađa Dizdarević, organizirala u Sarajevu, a na kojima se nije pojavio 
niko iz bošnjačke političke elite - da podrži borbu za pravdu. Danas je općeprihvaćeno da 
je izručenje tzv. alžirske grupe bilo u najmanju ruku greška, pa i samim tim što oni koji su 
tvrdili više ne tvrde da se radi o ,,razbijenoj ćeliji Al-Kaide". No, iz tog stava ne proizilaze 
ni akcije ni sankcije. Otud sa posebnim zadovoljstvom ovoj knjizi prilažem tri teksta objav- 
ljena u jeku zločina nad tzv. alžirskom grupom, iako sam se ovog slučaja doticao u deseti- 
nama kasnijih tekstova. Dakle, pošto nisu ,pritvoreni i krivično gonjeni oni koji su monti- 
ranim procesom tzv. alžirskoj grupi fašizirali naš pravni sistem" a što sam tražio u januaru 
2002., pred sobom imamo državni terorizam koji štiti zločine nad nevinim ljudima. Neko 
mora odgovarati za patnje nanesene šestorici ljudi i njihovim porodicama. U protivnom, 
ovo i dalje nije pravna, ovo je policijska država! 

Montirani proces tzv. alžirskoj grupi 


Osvit državnog terorizma 


Ako ne budu pritvoreni i krivično gonjeni oni koji su montiranim 
procesom tzv. alžirskoj grupi fašizirali naš pravni sistem — bit će 
ozvaničen najcrnji vid državnog terorizma. Niko neće biti siguran, 
jer će se policija i pravosuđe služiti metodom fašističke države. 


Svjetski rat protiv terorizma je izgubljen onog časa kada su prekršena pravna, demo- 
kratska i humanistička načela. Amerika je bez ikakve potrebe poziciju žrtve i moralne su- 
periornosti podredila militarističkom siledžijstvu. Patriot Act, kojim se ratno pravo nad- 
ređuje civilnim i demokratskim vrijednostima, otvorio je vrata svekolikom razvaljivanju 
zapadnih vrijednosti. U BiH, koja je okupirana političkim provincijalizmom, ispoljen je 
sumanuti koncentrat antiterorističke histerije. 

Mi smo jedini od početka upozoravali na ove procese. Tri mjeseca poslije hapšenja 
tzv. alžirske grupe u BiH demokratska javnost otvoreno govori o zloupotrebi države u 
tlačenju ljudi kojima se ne može dokazati krivica. Toj osudi pridružuju se i neke među- 
narodne organizacije. Postavlja se logično pitanje: da li će se državne instance prizvati 
pameti i da li će neko krivično odgovarati za neviđenu kafkijanizaciju građanskih prava 
i sloboda? 


Raspad svjetskog pravnog poretka 

Naporedo sa sve snažnijim zapadnim otporom zloupotrebi američkih vrijednosti, 
Bušova administracija tone dublje. Valjda u spoznaji da ne može natrag. Povlačenje iz 
procesa hapšenja američke slobode značilo bi priznavanje odgovornost za antiamerika- 
nizaciju Amerike. Amerika mora dotaknuti dno. Teško je povjerovati i da bi bh. vlasti 
(Alijanse za promjene) mogle otvoriti proces istrage protiv svojih ljudi koji su sramnim 
procesom tzv. alžirskoj grupi fašizirali bh. državu, poručivši građanima da se više niko ne 
može osjećati sigurnim. 

Trenutno se pred očima civilizacije odvija besramno kršenje Ženevske konvencije; 
Amerikanci uhapšene talibane briju i odvode u vojni logor na Kubi. Prvo, s kojim pravom 
ih briju, kad je brada izraz garantiranih vjerskih sloboda ovih ratnih zarobljenika (nije li to 
iživljavanje?), a drugo, s kojim pravom im sude oni, a ne međunarodno pravosuđe. Ako 
su SAD, logikom jačeg, sebe metnuli iznad UN-a i međunarodnog prava, onda je ovo 
uvod u orvelovski teror i raspad svjetskog poretka. Naša država je u tom procesu uvuče- 
na na stranu Zla. 


Komunistička upotreba policije i pravosuđa 
Proces tzv. alžirskoj grupi najdrastičniji je primjer državnog terorizma u BiH. Hapšenje 
šestorice Alžiraca u oktobru 2001., koji su (bili) državljani BiH, u svjetskim je medijima 
najavljeno gromoglasno. SFOR je saopćio da je — u Bosni razbijena ćelja Al-Kaide, a ge- 
neralni sekretar NATO-a Džordž Robertson da je — najmanje jedan od njih imao redov- 

ne kontakte sa vodstvom Al-Kaide. Bosanska javnost je s pravom podržala hapšenje tako 
opasne terorističke skupine za koju se tvrdilo da je planirala napade na Ambasadu SAD u 
Sarajevu. Kad se ispostavilo da za tri mjeseca trajanja pritvora osumnjičenima nije izne- 
sen nijedan konkretan dokaz — bosanska javnost je ostala mutava. Zašto? 

Valjda zato što ove državljane BiH alžirskog porijekla većina bh. domorodaca ne do- 
življava kao svoje ljude. Oni su Alijino maslo. Otud imamo osjećaj da se sve ovo događa 
u Alžiru, a ne u Bosni. Zapravo smo nemoćni da razumijemo da ovdje nije riječ tek o 
nekakvim afričkim sudbinama, već o BOSANSKIM ZAKONIMA. A od zloupotrebe ili 
kršenja tih zakona ovisi pravna sigurnost svakog od nas. Dakle, u procesu tzv. alžirskoj 
grupi nisu ugroženi nekakvi bosanski Alžirci, nego — mi sami! Ako se dozvoli takva ma- 
nifestacija državnog terora, uskoro ćemo se u režimskim kazamatima umjesto naturali- 
ziranih Bosanaca nalaziti mi. 

Proces tzv. alžirskoj grupi po pravnim karakteristikama podsjeća na komunističku 
upotrebu policije i pravosuđa. Mislilo se da u ovoj zemlji više nikad mrak neće gutati 
ljude, a zakon biti mrtvo slovo na papiru. Kafkin Proces, koji počinje rečenicom — Neko 
je oklevetao Jozefa K. — preselio se iz literature u našu stvarnost, u kojoj kleveta može biti 
osnov da vas se zatvori i da vam se oduzme državljanstvo. Dakle, neko je u antiislamskoj 
histeriji smislio da ovi ljudi planiraju napasti Ambasadu SAD u Sarajevu. 


Vrhovni sud u živom blatu 

U ovom tekstu ćemo kao paradigmatski uzeti primjer osumnjičenog Ait Idir Mustafe, 
i zbog toga što se ovaj građanin, svojom komunikativnošću i vedrinom, najsnažnije in- 
korporirao u bosansko društvo. Stotine njegovih prijatelja, a prvenstveno karatista čiji 
je bio trener, od prvog trenutka nisu vjerovali da bi Mustafa mogao imati ikakve veze sa 
onim zašta ga optužuju. Njegova krivica je bila što je kao humanitarac, ekspert za kom- 
pjutere, imao uobičajeni poslovni kontakt sa drugom dvojicom osumnjičenih. U njegov 
dom, gdje živi sa suprugom Sabihom i sinom, u maniru Gestapoa je 18. X 2001, oko tri 
ujutro, upala Policija, uhapsila ga, pretresla kuću, pokupila kompjuter, diskete, mobitel i 
notes. Izvršeno je vještačenje pokupljenih stvari, ali ništa nije nađeno. 

Istog dana je Vrhovni sud FBiH donio Rješenje (Kri-98/01) kojim mu se u trajanju od 
mjesec dana određuje pritvor. Iako je Mustafa osporio sve navode iz prijave, istražni su- 
dac je u obrazloženju naveo da je - iskaz osumnjičenog u vezi s navedenim činjenicama u 
kaznenoj prijavi. Kako, pobogu, ako je čovjek osporio navode koji ga terete!!! 

- Obzirom da se radi o kaznenom djelu međunarodnog terorizma (...) određena je mje- 
ra pritvora imajući u vidu da osumnjičeni borakvom na slobodi mogao uništiti, sakriti, ili 
krivotvoriti dokaze i tragove važne za kazneni postupak, kao i uticajem na svjedoke ometati 
kazneni postupak, a posebno dovršiti pokušano kazneno djelo, (...) ukazujući da je pritvor 
neophodan radi sigurnosti građana — kaže se, između ostalog, u ovom Rješenju, a da se 
ne navodi ni jedan jedini dokaz po osnovu kojeg Ait Idir Mustafa ima veze sa kaznenim 
djelom međunarodnog terorizma. Slijede logična pitanja: kako bi to Ait Idir Mustafa mo- 
gao uništiti ili krivotvoriti dokaze, ako nema nikakvih dokaza ni za njegovo pritvaranje, 
kako bi mogao dovršiti pokušano kazneno djelo, ako nema dokaza da ga je pokušao izvrši- 

ti, kako bi mogao ugroziti sigurnost građana, itd. itd.?!! Ove nevjerovatne logičke šupljine 
svjedoče u kakvo se živo blato uvalio Vrhovni sud Federacije. 


Pinočeovsko pravosuđe 

Sutradan je, po svome advokatu Namiku Silajdžiću, Ait Idir Mustafa uputio žalbu u 
kojoj je na osnovu svih ovih nelogičnosti dokazivao da je pritvor neosnovano određen, 
te je predložio da se pritvor ukine. Kao što se u ovoj sumanutoj pomami moglo i oče- 
kivati, Krivično vijeće Vrhovnog suda je žalbu ocijenilo kao neosnovanu, te svojim gro- 
tesknim stavovima zapravo posvjedočilo da je proces montiran. U Rješenju (Kv-77/01 
od 23.10.2001.) dosegnuto je samo dno pinočeovskog poimanja pravne države. U 
Obrazloženju Rješenja Krvično vijeće tvrdi da — postoje konkretni podaci koji su dovolj- 
no valjani da bi ukazivali da je osumnjičeni izvršilac krivičnog djela, te da — prikupljeni 
materijali sadrže dovoljno podataka. Kakvih? Pazite sad ovaj citat!!! - Kod osumnjičenog 
Ait Idir Mustafe pronađen je mobilni telefon sa više memorisanih brojeva a prema njego- 
voj sopstvenoj izjavi, on se poznaje sa dvojicom ostalih osumnjičenih u ovom predmetu. 
ZEMLJO OTVORI SE! Pa kakve to veze ima?! Čovjek je optužen da je izvršio krivično 
djelo međunarodnog terorizma u pokušaju zato što, čovječe Božiji — ima mobilni telefon. 
I zato što ima memorisanih brojeva. I zato što poznaje dvojicu takođe osumnjičenih, koji 
su takođe humanitarci. U ovoj opakoj komediji od pravosuđa dalje se veli: Svi ovi podaci 
daju ozbiljne indicije o međusobnoj vezi svih osumnjičenih. To znači da niko nikog ne smi- 
je poznavati, niti imati ičiji telefonski broj, jer ako taj zgriješi, i ti si kriv što si ga pozna- 
vao. Ako je Mustafa kriv što je poznavao onu dvojicu, onda bi trebalo pohapsiti i sve koji 
su poznavali Mustafu? U ovoj zemlji su samo u vrijeme Informbiroa glave letjele "nako, 
zato što si poznavao nekog ko je oklevetan. 


Kriv si zato što kažeš da nisi kriv 

Vrhovni sud je po osnovu Rješenja (Ki-101/01 od 30.10.2001.) odredio sprovođenje 
istrage zbog postojanja osnovane sumnje da su: ...djelujući kao organizirana teroristička 
grupa, u namjeri da nanesu štetu SAD-u, planirali nanošenje nasilja kojim bi doveli u opa- 
snost život ljudi i imovinu SAD-a, posebno Ambasade SAD-a u Sarajevu, u kom smislu su 
preduzeli organizirano posmatranje objekta i ljudi u Ambasadi SAD-a, radi utvrđivanja 
kretanja zaposlenog osoblja... - kaže se, između ostalog, u ovoj pravosudnoj fantaziji koja 
više liči na patološku paranoju Ilije Čvorovića iz filma Balkanski špijun, nego na iole oz- 
biljan pravni akt. 

U istom aktu se navode i iskazi okrivljenih (Belkacem Bansayah, Saber Lahmar, Ait 
Idir Mustafa, Boudella Hadž, Boumediene Lakhdar, Nechle Mohamed), u kojima svi re- 
dom negiraju optužbe za koje svakako ne postoje dokazi. Međutim, istražni sudac ponav- 
lja glupost i konstatira sljedeće: Imajući u vidu načine odbrana okrivljenih te materijalne 
dokaze koji se nalaze u spisu, istražni sudac smatra da ima dovoljno elemenata koji pružaju 
osnovanu sumnju da su okrivljeni počinili kazneno djelo... Dakle, istražni sudac je svoju 
odluku temeljio na načinima odbrane okrivljenih. Kako? Okrivljeni kaže da nije kriv, a 
sudac tome što okrivljeni izjavljuje da nije kriv vidi da je okrivljeni kriv. Ko biva, ne bi on 

govorio da nije kriv ako već nije kriv. Pa takve lakrdije od prava nije bilo ni u Staljinovom 
Sovjetskom Savezu! 

Pošto mjesec dana pritvora nije bio dovoljan da se izmisle dokazi na osnovu kojih 
bi se podigla optužnica protiv tzv. alžirske grupe, Vrhovni sud je osumnjičenim 16. 11. 
2001. (Kv-84/01) produžio pritvor za još dva mjeseca. I ovdje je ponovljeno da bi osum- 
njičeni boravkom na slobodi mogli dovršiti pokušano krivično djelo međunarodnog tero- 
rizma, opet bez ikakvih dokaza. — Postupak iz objektivnih razloga nije okončan budući da 
nisu izvršena potrebna vještačenja — kaže se u Obrazloženju. 


Vrhunac skandala 

Istog dana događa se najskandaloznija stvar u cijelom slučaju. Rješenjem (02/1-13- 
4-101) Federalni MUP oduzima državljanstvo BiH Ait Idir Mustafi i ostalim iz grupe. 
Zašto je ovo vrhunac skandala? Zato što je zamjenik ministra Tomislav Limov donio 
Rješenje kojim se kažnjava državljanin BiH za koga u momentu oduzimanja državljan- 
stva nisu postojali dokazi da je kriv. Limov je Ait Idir Mustafi oduzeo državljanstvo BiH — 
zbog osnovane sumnje da je počinio pokušaj krivičnog djela međunarodnog terorizma. Na 
osnovu osnovane sumnje nikome se ne može oduzeti državljanstvo BiH! Može, tek ako 
se ta sumnja dokaže pred pravosudnim instancama. Zbog toga je akt Tomislava Limova 
ortodoksno zlodjelo zloupotrebe policije i državnog terorizma najgore vrste! Jer samo 
u fašističkim režimima osumnjičeni mogu biti okrivljeni bez dokaza ili okončanja sud- 
skog postupka. U demokratskim, svako je nevin dok mu se krivica ne dokaže. Budući 
da Bosancima alžirskog porijekla kojima je doministar Limov oduzeo državljanstvo nije 
dokazana krivica - državljanstvo im treba biti vraćeno, a oni koji su fašizirali bh. državu 
trebaju biti smijenjeni, pritvoreni i krivično gonjeni. Zasad, oni su jedini — teroristi. 


Walter", br. 43, 23. I 2002. 

Dnevnik revolucije 


Mudžahedin Bušov sin 


Zapad će, strateškim izazivanjem opravdanog bošnjačkog gnijeva, 
pokušati da izmisli radikalni islam u Bosni. Bošnjački intelektualci 
su historijski odgovorni za odbranu Bošnjaka od ove klevete. 


Nakon izručenja tzv. alžirske grupe, premlaćivanja demonstranata u Sarajevu i saop- 
ćenja Alijanse da je sve bilo po zakonu — uništenje Bošnjaka i države Bosne i Hercegovine 
postaje sve opipljivija stvarnost! Budući da se bošnjačke institucije ne suprotstavljaju 
agresiji, moglo bi se zaključiti da je prva rečenica ovog teksta paranoična laž. Na žalost, 
hiljade dokaza svjedoče da fizički, kulturno, ekonomski nestajemo, i da će se fašisti iz 
Alijanse sve okrutnije razračunavati sa kusurom bh. patriotizma. Laž nisu ove činjenice, 
laž su institucije i pojedinci koji sebe formalno određuju bošnjaštvom i islamom! Laž su, 
jer ovo nije vrijeme za šutnju i šićar, već za borbu i istinu! 

Sudeći po apolitičnoj drogiranosti bošnjačkih institucija - Bošnjaci ne postoje. 
Hrvatska Alijansa nas je u privatizaciji opljačkala do gole kože, a da se nikakav gazija-mi- 
slilac nije dosjetio da je trebalo na vrijeme okupiti bh. ekonomsku pamet i izgraditi stra- 
tegiju. Ne zbog bošnjačke, već zbog bosanske budućnosti, koje nema bez ekonomski, a 
time i politički, ravnopravnih Bošnjaka! Mogla se ta pamet još prije godinu dana okupiti 
oko Bošnjačkog dijaloga, ali su svi u tom pokretu vidjeli opasnost za svoju palanačku ža- 
bokrečinu. Umjesto da Bošnjaci do danas imaju mrežu kritične intelektualne mase, koja 
bi iznjedrila konsenzus o neupitnim interesima, Bošnjaci imaju tek ove virtualne insti- 
tucije. To što VKBI okuplja penzionere, to što Preporod ima tamburašku sekciju, to što 
IZ misli od Bajrama do Bajrama — ma to nema veze sa stvarnošću! Opipljivi ataci traže 
konkretno djelovanje. 

Zbog mutavosti bošnjačkih institucija, protesti u Sarajevu su tumačeni, kao djelo 
islamskih ekstremističkih organizacija. Oni koji su demonstrirali najmanje su krivi za to. 
Zašto se tamo nisu našli ugledni bošnjački intelektualci? Zašto nije proteklih dana orga- 
niziran okrugli sto, potpisivanje peticije, press konferencija, ili ma koji drugi vid javnog 
suprotstavljanja bošnjačke inteligencije zlu koje je počinjeno? Zato što smo svoju genet- 
sku manu pretvorili u vrlinu, pa sabur mećemo tamo gdje mu nije mjesto. Sabur je potre- 
ban kad je priroda jača od insana, a ne da bi insan bio hajvan. Državni zločin koji je obi- 
lježio protekli mjesec bošnjačke je institucije stavio na dosad najveću kušnju. No, umjesto 
da postoje, tamo se jeo kadaif. 

Stvarnost nam je gora nego što to na površini izgleda. Bošnjački um se ne bavi ni 
površinom, očitošću, a kako bi tek sofisticiranom mrežom višeslojne dejtonske agresije. 
Bošnjački um ne tangiraju svakodnevni gubici, u vidu privatizacijske pljačke ili preselja- 
vanja ljudi. Da li se posljednjih mjeseci sastala bošnjačka pamet - da analizira i uspostavi 


strategiju naspram krstaške binladenizacije Bošnjaka, čiji je cilj da se ojačaju s'xh sepa- 

ratističke pozicije; naspram procesa gušenja medijskih i dijaloških sloboda, nakon što 
nas je uzjahala Alijansa; naspram činjenice da je policijski aparat u Sarajevu okupiran od 
Hrvata, među kojima ima i bivših ustaša? Itd. Ne, u Bošnjaka nema dijaloga, nema borbe, 
ima samo sudbina. To je osobina kukavica. 


kkX%k 


Kome onda isporučiti hipotezu o strateškom pokušaju Zapada da proizvede novu 
radikalizaciju Bošnjaka? Amerika danas štanca svoje tzv. neprijatelje, da bi imala pro- 
tiv koga ratovati, jer je bez toga neostvariva deamerikanizacija i boljševizacija SAD. 
Afganistan je tek predjelo. Slijede Irak, Somalija, pa i Iran. Bošnjaci su visoko rangirani 
na listi kandidata. 

Zapadni stratezi su i 1992. znali da Bošnjaci nisu radikalisti, da vole sex, pivo č 
rock'n'roll. Zato su nam držali embargo na oružje, kako bi stvorili stanje očaja, u kome je 
dolazak mudžahedina logičan slijed. No, mudžahedini su u BiH došli preko Hrvatske, uz 
podršku Zapada. Baš kao što je i Bin Laden instaliran zapadnom voljom. Mi smo imali 
nesreću da bošnjačka politika ništa od ovoga ne razumije. Ako je slika radikalnog isla- 
ma u Bosni 1992. trebala Zapadu kao opravdanje za politiku iz Karađorđeva, ta potreba 
je danas drukčije namjene. Američki imperijalizam čezne za Afganistanom u Bosni. Ali, 
Bošnjaci loču, drogiraju se i prevrću više nego ikad. Kako od pijanih i veselih Bošnjaka 
napraviti radikalne islamiste? Lijepo, odglumit će ih neko drugi. 

Sjećamo li se Radovlja kod Visokog? Prije koji mjesec SFOR je pretersao ovo selo. Naši 
demokratski mediji to su prećutali. Na udaru vojnog prepada, hapšenja, ispitivanja, pre- 
tresanja, pred uperenim američkim puškama, našli su se bošnjački civili, vjernici, starci, 
žene i djeca! Pet američkih vojnika je uperilo cijevi u Seada ef. Goraliju i spriječilo ga da 
dođe do džamije i klanja akšam. Amerikanci su upali u kuću porodice Valjevac, i tamo 
na namazu uhapsili 80-godišnju staricu Munibu! Hodali su joj po kući u čizmama, istrgli 
telefonski kabl, odlijepili itisone sa stepenica... Američki prevodilac je preko megafona 
urlao: Predajte se! 

Šta je, dakle, cilj ove gluposti? Odgovor je istoznačan i na pitanje o procesu tzv. alžirskoj 
grupi. Zašto je američkim lutkarima trebalo da marionetskim procesom u Sarajevu pot- 
crtaju nevinost uhapšenih? Mogli su ih, u skladu sa kaubojskim zakonima, sami odmah 
uhapsiti i sprovesti na Kubu. Jer da im je stalo do procesa u Sarajevu, do legaliteta, do pošti- 
vanja procedure, poštivali bi i Odluku Doma za ljudska prava. Ne! Cilj i ove predstave je bio 
izazivanje gnijeva kod Bošnjaka, kako bi se proizveo medijski utisak o radikalnom islamu u 
Bosni. Tlačenje nena i djedova u Visokom nije proizvelo nikakvu reakciju. Ovo drugo jeste. 
Baš u traženom, vizuelnom, mudžahedinskom, pakovanju. Za to su krive bošnjačke insti- 
tucije i intelektualci. Jer dokle god pustimo da se o bošnjačkim pitanjima govori bez učešća 
bošnjačkih institucija i prvaka - dotle ćemo biti ono što drugi hoće. 

Dakle, da vidimo koji će se to bh. uglednici okupiti da napišu protestno pismo ame- 
ričkom Predsjedniku zbog sumanutog trpanja Bosne i Bošnjaka u kontekst tzv. islamskog 
terorizma? 


Walter", br. 44, 6. II 2002. 


114 


Zašto je Zlatko Lagumdžija skrivao dokaze o nevinosti tzv. alžirske grupe 


Hitlerisanje Bosne 


Od alžirske Vlade Lagumdžija je na vrijeme obaviješten 
da su šestorica osumnjičenih — nevini. ' Gdje su nestala 
pisma alžirskog MIP-a? ' Ambasada BiH u Vašingtonu 
obaviještena da na Kubi ima (još) državljana BiH ? 
Da li na Kubi ima Bošnjaka za koje ne znamo?!! 


Na državnim medijima u BiH objavljena je nezvanična informacija da bi državljani 
BiH alžirskog porijekla (Belkacem Bansayah, Saber Lahmar, Ait Idir Mustafa, Boudella 
Hadž, Boumediene Lakhdar, Nechle Mohamed) mogli biti oslobođeni iz američkog kon- 
clogora na Kubi i poslati u Alžir. Jedino bi, prema ovim nezvaničnim informacijama, 
Bedlkacem Bansayah mogao biti zadržan u zatočeništvu. 

Građaninu kome okupirani medijski sistem nije do kraja popio pamet preostaje da 
se, po logici stvari, upita: Otkud tzv. alžirska grupa na Kubi? Takva informacija dosad 
nikad nije objavljena u zvaničnom obliku! Bila su to tek naklapanja. Nakon fašističkog 
postupka bh. vlasti, koje su građanima alžirskog porijekla nezakonito oduzele bh. držav- 
ljanstvo, i koje su ih uprkos oslobađajućoj presudi i odluci Doma za ljudska prava predale 
pod mandat SFOR-a (?!) — za ove se ljude nije zvanično ništa čulo. Otišli na službeni put. 
Sad odjednom državni mediji javljaju da su oni na Kubi i da će biti deportovani u Alžir. 
Ovakva količina kriminalne bahatosti, neozbiljnosti, bezobrazluka, hitlerisanja - ravna je 
stilu Slobodana Miloševića! 


Terorizam nad bosanskim zakonima 

Kvislinške vlasti SDP-Alijanse, predvođene lažovom i narodnim izdajnikom Zlatkom 
Lagumdžijom, i te kako su svjesne da su počinile zločin nad pravnom državom u BiH, 
ali im sluganstvo Bušovoj Americi omogućava da teroriziraju zakone ove zemlje. Svjesni 
su zla koje su počinili samim tim što su se nakon počinjenog zločina nad ovim ljudima i 
njihovim bosanskim porodicama, uvukli u mišije rupe, ko zadnje kurve na planeti. 

Objavljivanje informacije o oslobađanju tzv. alžirske grupe, u medijima koji su pod 
kontrolom kvislinške vlasti, nije ništa drugo nego vrhunac moralne perverzije. Vlast koja 
je danima bježala od suočenja sa istinom o počinjenom zločinu, sad odjednom dopušta 
da se objavi da su ti ljudi živi, da su nevini, da će biti na slobodi, kao da se ništa nije do- 
godilo. Pa ako su nevini, oni nisu trebali biti ni hapšeni, ni zatvarani, ni deportovani na 
Kubu! To se znalo i prije nego što su predati američkim trupama u BiH (koje imaju man- 
dat SFOR-a, a ne okupatora!). 

U prilici smo da u ovom tekstu objavimo dva ekskluzivna materijala koja svjedoče o 
umiješanosti vlast SDP-Alijanse, a posebno samog Zlatka Lagumdžije, kao šefa MIP-a, 
u skrivanje pravovremenih informacija kojima se moglo spriječiti deportovanje tzv. al- 
žirske grupe na Kubu. Drugi materijal se tiče odnosa bh. Ambasade u Vašingtonu prema 
zvaničnoj obavijesti američkih vlasti da se u zloglasnom logoru nalaze državljani BiH i da 

ih mogu posjetiti, što ovi, naravno, nisu učinili. I za ovo drugo isključivi je krivac Zlatko 
Lagumdžija, jer se pod njegovom upravom nalaze i bh. Ambasade. Idemo redom. 


Uzaludna krađa dokumenata 

Sjeća li se iko još one provale u prostorije Vlade, u jeku afere sa tzv. alžirskom grupom? 
Javnost, dakako, nije obaviještena šta je bio cilj ove provale u režiji i izvedbi Lagumdžijinih 
obavještajaca. Cilj je bio da se pokupi korespondencija MIP-a sa Ministarstvom inostra- 
nih poslova Alžira, na osnovu koje je bilo jasno da je riječ o nevinim ljudima, koji ni- 
kada ni za kakvo krivično djelo nisu gonjeni u Alžiru. Naime, Lagumdžijin MIP je na 
talasu američke islamofobijske paranoje i izmišljanja terorizma u BiH bio uvjeren da će 
od Alžira dobiti potvrdu američkih (dez)informacija da je riječ o opasnim teroristima. 
U tom cilju upućena su brojna pisma sa urgentnim zahtjevom da alžirske vlasti dostave 
policijske dossiere ovih ljudi. U međuvremenu je stvar sa tzv. alžirskom grupom otišla 
preduboko u kršenje osnovnih ljudskih prava; Tomislav Limov je već protuzakonito po- 
oduzimao bh. državljanstva brojnim naturaliziranim Bosancima; šestorica osumnjičenih 
su se već predugo, bez ikakvih dokaza, nalazila u bh. zatvorima; dokaz da su ti ljudi ne- 
vini automatski bi vodio priznavanju vlasti SDP-Alijanse da je počinila stravična kršenja 
ljudskih prava i zloupotrebe zakona! Stoga je trebalo uništiti dokaze o njihovoj nevinosti 
koje Vlada Alžira dostavila Lagumdžijinom MIP-u. Ipak, to je samo privremeno rješenje, 
jer će se uskoro objaviti stav Vlade Alžira koji je na vrijeme, dakle i prije izručenja, upu- 
ćen na adresu Lagumdžijinog MIP-a. O pitanju tzv. alžirske grupe raspravljala je i alžirska 
Narodna skupština, ali ni o tome, dakako, ništa nisu izvijestili naši slobodni, neovisni i 
demokratski mediji. Jer bi stav Narodne skupštine Alžira razotkrio monstruoznu poza- 
dinu fašističkih postupaka Vlade Zlatka Lagumdžije. 


Dokazi da Lagumdžija laže 

O ovome svjedoči i izjava našeg sagovornika iz MIP-a, koji je iz razumljivih razloga 
želio ostati anoniman: - Prvo smo tražili informaciju od Alžirske ambasade u Rimu, da 
nam dostave podatke o tim ljudima. Isti akt je nešto kasnije proslijeđen i do Vlade Alžira 
u kome smo tražili da nam dostave podatke da li su ovi ljudi pod bilo kakvom istragom, 
da li se vodi krivični postupak, i da li je za nekim od njih izdata međunarodna potjernica. 
Alžirski ambasador u Rimu je u telefonskom razgovoru sa Zlatkom Lagumdžijom potvrdio 
da su ti ljudi pred alžirskim zakonima potpuno čisti, da se protiv njih ne vodi nikakav po- 
stupak, i da se mogu vratiti u Alžir kad god žele. Alžirski ambasador u Rimu je poslije, kada 
je saznao da prijeti mogućnost izručenja, nazvao MIP i izričito prenio stav Vlade Alžira da 
ovi ljudi ne smiju biti izručeni. Ambasador je zvao i na dan izručenja, ali ga sekretarica nije 
htjela spojiti ni s kim od nadležnih — kaže naš izvor iz MIP-a. 

Od istog izvora iz Sarajeva dobili smo i fax koji je 8. marta 2002. upućen bh. am- 
basadoru u Vašingtonu Igoru Davidoviču, od strane novinarke "Miami Heralda" Carol 
Rosenberg, a koji je stigao ido Lagumdžijinog MIP-u,. U pismu se kaže: 

- Moje ime je Carol Rosenberg. Novinar sam "Miami Heralda" u Floridi, i provela 
sam posljednja dva mjeseca u američkoj bazi Guantanamo Bay na Kubi prateći događa- 
je oko američkog vojnog zatvora. Tamo me je komandant obavijestio da su ambasade u 

Vašingtonu, čiji državljani se nalaze u kampu, obaviještene o tome i da im je ponuđena mo- 
gućnost da izvrše konzularnu posjetu. Dakle, moja pitanja su sljedeća: Da li ste obaviješteni 
da u kampu ima vaših državljana? Koliko njih? Da li ste poslali nekoga dole da ih posjeti? 
— kaže se u pismu novinarke Carol Rosenberg. 

Na osnovu ovog pisma je očito da je Lagumdžijinom MIP-u stigla obavijest da se u 
američkom konclogoru na Kubi nalaze i državljani BiH. Da li je riječ o tzv. alžirskoj grupi 
(kojima je oduzeto državljanstvo BiH'!), ili nekim drugim bh. državljanima — nepoznato 
je. Očito je da je MIP još ranije obaviješten o tome, i da je odbio poslati delegaciju u kon- 
zularnu posjetu, što i jeste jedno od interesovanja novinarke "Miami Heralda". 

Bosanska javnost od Zlatka Lagumdžije treba dobiti odgovore na sljedeća pitanja: 
Zašto MIP nije posjetio bh. državljane zatočene na Kubi? Da li se na Kubi nalazi još dr- 
žavljana BiH? Da li su to Bošnjaci? I napose, da li bi javnost konačno mogla dobiti na 
uvid dokumente koje je Vlada Alžira na vrijeme slala Vladi SDP-Alijanse, upozoravajući 
da su ljudi iz tzv. alžirske grupe — NEVINI? 


Walter", br. 49, 17. IV 2002. 

Medijski zločin nad 
Sanelom Sjekiricom 


Slučaj bosanskog prognanika i španskog studenta Sanela Sjekirice prototip je za razu- 
mijevanje tehnike rada medijskih tvornica terorizma. Na ovom primjeru moguće je či- 
tati i tumačiti i razne druge slične konstrukcije. Govorimo o Sjekirici, a mogli smo i o 
Sabahudinu Fijuljaninu, ili nekom trećem nevinom čovjeku koji je žrtva trgovaca lažima. 
Medijski šnajderi sačekuju svaki događaj na koji se može nakalemiti laž o tzv. islamskom 
terorizmu. Dovoljan im je bezazleni povod da od nevinog čovjeka — pod uvjetom da je mu- 
sliman — naprave svjetskog teroristu. Učinili su to od Sanela Sjekirice. 

Zašto sarajevski mediji podmeću terorizam vlastitoj državi 


Kako je Sjekirica pao u MEDije 


Sanel Sjekirica je, ni kriv ni dužan, nego nevin, napravio najveću moguću podvalu 
ovdašnjim ,,antiterorističkim" medijima, pa i njima sličnim političarima. Kad je mladi 
Mostarac osumnjičen da je učestvovao u napadima na madridske vozove, domaćim ,,an- 
titeroristima" pala je sjekirica u med. Krenule su najprije televizijske konstrukcije iz već 
poznate ,,antiterorističke" kuhinje srednjoškolskog FTV Deska. Državna televizija od- 
mah je najavila pad političkih dionica ove države, a novinar Šimić pretpostavio je krah 
međunarodnog ugleda državne Bosne i Hercegovine. Tako smo konačno saznali da naša 
državna TV brine o ugledu zemlje, što nas je iskreno obradovalo, koliko i da ugled posto- 
ji, te da se na nas može ugledati makar nesusjedna Ruanda, zajedno sa našim susjedima 
koji su nam ugled srozali genocidom i rušilačkim poduhvatima. 

Slobodna Bosna" objavila je kako je Sjekirica samo jedno od djece koju vrbuju tzv. 
islamski teroristi, te nadovezala čitave storije o uvezanosti ovog momka sa zeničkim i 
sličnim kampovima za obuku u podmetanju TNT eksploziva (naslov: ,,Sanel Sjekirica 
studirao je, družio se, dijelio stan i bio u stalnom kontaktu sa Al Oaidinim teroristima i 
Španjolskoj!). ,Oslobođenje" je na naslovnoj optužilo ovog mladića da je terorist, ne osje- 
ćajući danas potrebu za direktnijim demantijem ovakvih kleveta (naslov: ,,Španska ćelija 
Al-Kaide obučavana u Zenici"). Istina zaboravilo se na to da je Sanel Sjekirica već 12 go- 
dina državljanin i Španije, te da je od tada, čak u dva navrata, boravio na odmoru. 

Dani" su iz pera ,,antiterorističkog" istražitelja Esada Hećimovića iscijedili storiju o 
Sjekirici kao zakrvavljenom mudžahedinu koji je iskoristio gostoprimstvo i uvezao se sa 
11. septembrom i sličnim 11. datumima. Usput, uz novinu su prodavali i Kafkin ,, Proces" 
Pa ga još kopirali u Hećimovićevom tekstu. Kataklizma žurnalizma je završila u krešendu 
slobodnog izlaska Sanela Sjekirice iz policijske stanice u Madridu. 

U odnosu na ovdašnje dokazane i oprobane medijske ,,antiteroriste", daleko je sofisti- 
ciranija ,,antiteroristička" kampanja FTV. Njihova podmetanja neodoljivo podsjećaju na 
one terorističke naprave. Sjekiricom su se bavili vrlo degutantno iz dnevnika u dnevnik, 
a kada se najavio, prijavio, javio, došao u špansku policiju, preko FTV-a smo saznali da 
se — ,predao" Zatim su objavili kako ga španska policija ,, ispituje o njegovim vezama sa 
teroristima i terorističkim aktom u Madridu" Kad je momak pušten na slobodu, FTV je 
dodala detalj: ,, Pušten je uz uslov da se mora javljati dva puta mjesečno španskoj policiji". 
Otkud baš ovaj detalj da bude bitan našem FT'V-u i otkud da ga oni znaju? Pa sudeći po 
onim gadostima koje su objavljivali svom svakako sluđenom pretplatničkom gledatelj- 
stvu, nisu Sanela mogli tek tako pustiti na slobodu. 

Zato se, dakle, sarajevski mediji ponašaju kao srpsko-hrvatski velikodržavni logisti- 
čari? Zašto im i u čije ime trebaju tolike količine laži i podmetanja? Plaćenićki mentalitet 
ne može biti jedini motiv ovog profesionalnog i moralnog ponora. Moglo bi se reći da su 
sarajevski mediji izvršili kolektivno samoubistvo. I to Sjekiricom. 


, Walter", br. 106, 27. IV 2004. 

Medijske tvornice terorizma 


SDP i mediji Lagumdžijine hunte dosad su me proglasili "vođom 
islamske revolucije u BiH", "komandantom vehabija", "komesarom 
Patriotske lige", "političkim vođom novog bošnjačkog rata"... 
Ove opasne klevete ne zanimaju nikog, osim žrtve. Zato će i 
medijski zločin nad Sanelom Sjekiricom otići u zaborav. ...Kao 


i svako zlo kome je danas izložen izgubljeni bošnjački narod. 


Šta bi se desilo da neki čovjek ubije nekog čovjeka, da mediji izvijeste o ubistvu, a da 
ubica nastavi rahat hodati dunjalukom, jer su policija i sudstvo namjerili da previde slu- 
čaj? Digla bi se neviđena gužva. Pljuštala bi saopćenja za javnost, pravili bi se okrugli sto- 
lovi, mediji bi bili krcati tekstovima o ovom neviđenom slučaju — da neko ubije čovjeka, 
a da za to ne odgovara. 

Bosanski progananik i španski student Sanel Sjekirica je ubijen u medijskom kame- 
novanju od strane medija Lagumdžijine hunte. — "Mediji su uništili moj život u Španiji" 
— rekao je Sjekirica nakon što su SDP-ovi mediji danima obavještavali da — "osumnjičenik 
spada u skupinu druge generacije odškolovanih domaćih ekstremnih mudžahedina koji 
su pripremani za akcije poput one izvedene u Madridu". Kraj priče znamo. Španska poli- 
cija je nakon 72 sata istrage i držanja u pritvoru Sjekiricu pustila da živi život slobodnog 
građanina. Sve što je o njemu rečeno — laž je. Da je makar ta konstrukcija plasirana kao 
pretpostavka! Naprotiv, SDP-ovi mediji su sa sigurnošću tvrdili da je Sjekirica "terorista 
Al-Kaide". Šta ćemo sad? 

Nevin čovjek je stradao, a da za to niko nije odgovarao. 


Neovisni plaćenici 

U našem listu namjerno nismo u jeku medijske gužve tematizirali ovaj slučaj, jer nas 
je interesiralo nešto mnogo bitnije: da li ovo društvo ima mehanizme koji su spremni da 
s moralnog, ali i pravnog stanovišta, zaštite građanina koji je izložen ma kakvoj torturi 
koja ugrožava njegovo pravo na dostojanstvo? Prošlo je bezmalo mjesec dana nakon me- 
dijskog zločina nad Sanelom Sjekiricom, ali ni jedna vladina ili nevladina organizacija, 
a pogotovo one koje se bave navodnom kultivizacijom medijskog prostora, nisu našle za 
shodno da jednu jedinu riječ progovore o ovom slučaju. Dakle, naše društvo neće da ima 
mehanizme za zaštitu ljudskih prava, kada se radi o ljudima koje SDP-ov "antiteroristič- 
ki" agitprop ljaga kao tzv. islamske teroriste. 

Dejtonskih je godina u Sarajevu debelim političkim parama izgrađena skalamerija 
tzv. neovisnih i nevladinih institucija, od kojih ni jedna nije posvjedočila neovisnost od 
djelovanja srpsko-hrvatskog hegemonističkog klana, čije interese u političkom Sarajevu 
predstavlja krnji SDP. Doduše, jedini izuzetak je protest Helsinškog komiteta u vezi zlo- 
činačke ekstradicije tzv. alžirske grupe. No, Helsinški je komitet potom, na talasu propo- 
vijedi kardinala Vinka Puljića, tvrdio da se u Sarajevu ugrožavaju ljudska prava Hrvata, a 

da nikad poslije nije tematizirao ugrožavanje bošnjačkog naroda, pa i kroz ove strateške, 
kontinuirane optužbe za veze sa tzv. islamskim terorizmom. Ta tzv. demokratska alterna- 
tiva, u vidu desetine tzv. nevladinih organizacija, utopila se besramno u infrastrukturu 
SDP-a, jednako kao što su onomad Islamska zajednica, "Preporod" i još neke bošnjačke 
instance djelovale pod skutima komunisticizirane SDA. Otud se ne može vjerovati in- 
stitucijama kakve su, recimo, Vijeće za štampu, Krug 99, i sl., jer je cjelokupan vladin i 
nevladin sistem naslonjen na ideološko servisiranje od strane međunarodne politike u 
BiH, koju totalitarno određuju OHR i Američka ambasada. Budući da je međunarodna 
politika u BiH, još iz vremena agresije, skrojena po šnitu dogovora iz Karađorđeva, logič- 
no je što se njena ideološka infrastruktura danas usmjerava na sataniziranje bošnjačkog 
naroda, u svim varijantama, jer je defetizacija bošnjačke politike uslov za napredovanje 
i okončavanje sith hegemonističkih planova. Zato se neće dogoditi da taj vrli "nevladin" 
"demokratski", "multikulturalni" establišment osudi, barem, kamenovanje bošnjačke dje- 
ce u Neumu i ranjavanje dvije bošnjačke djevojčice. Taman posla da sad Krug 99 napravi 
sesiju na temu zloupotrebe medijskih sloboda u slučaju ljaganja Sanela Sjekirice. Tu čak 
ne može prevagnuti ni elementarni humanistički osjećaj, činjenica da je jedan nevin čo- 
vjek pogođen opasnom klevetom, koja bi ga mogla koštati, malo je reći, raznih neprijat- 
nosti. Takvi, pogođeni klevetom, završavali su u konc-logoru na Kubi, a Sanela Sjekiricu 
je samo korak dijelio od zle sudbine. Da se pitaju medijski kreatori njegovog progona, on 
bi već bio na Kubi, jer bi krivica bez dokaza bila dokaz za njegov tzv. islamski terorizam. 
Valjda je u ovoj nesreći bilo i sreće, jer se španska politika debelo opekla od svoje srljanje 
u ratni zločin koji ni po čemu nije španski. Valjda je španska politika sačuvala toliko pa- 
meti da ne ganja lažne tzv. islamske teroriste. 

Mi smo već svikli da živimo sa stalnim nasrtajima na istinu o genocidnoj agresiji na 
Bosnu i Bošnjake. Dotle smo sviknuti da se više ne ibretimo kad se pred očima javno- 
sti ubija nevin čovjek. Hajde da razumijemo sđexh plaćenike iz SDP-ovih medija, ali kako 
da razumijemo šutnju bošnjačkih institucija i intelektualaca. Eto, nije kvislinški Krug 99 
mogao napraviti sesiju o zločinu nad Sanelom Sjekiricom, ali, zašto to nije učinio, reci- 
mo, Filandrin "Preporod"?! Šta bi falilo pozvati 50-tak intelektualaca da raspravljaju o 
društvenom ambijentu u kome se može dogoditi "slučaj Sjekirica"? 


Promocija opasnog komesara 

Demokratsku tišinu koja prati medijsko ubistvo Sanela Sjekirice osjetio sam prije 
nešto više od tri godine na svojoj koži. Mnogo prije 11. septembra, sa dolaskom SDP- 
Alijanse na vlast, razbuktala se strategija sataniziranja Bošnjaka, što dokazuje da je riječ 
o srpsko-hrvatskom projektu, koji se slučajno poklopio sa američkom antiislamskom hi- 
sterijom. Danas su složna braća. 

A daje SDP 2000. naumio uvesti policijsku državu, i biti poluga mafije iz Karađorđeva, 
vidjelo se prvih mjeseci vladavine. Moj "grijeh" je bio što sam ukazao da SDP nema pravo 
prozivati kadrove SDA za kriminal, kad u svojim redovima ima okorjele kriminalce, koje 
policijska i pravosudna mafija ne kani goniti. Odgovor je bio strahovit. 

SDP me 2. marta 2001. optužio da sam na čelu "opasne političke grupacije" koja "osim 
neonacističkog načina blokade zakonodavne, izvršne i sudske vlasti, neonacističkog na- 

čina izmišljanja i gebelsovskog ponavljanja laži o ljudima iz Alijanse, ima i partijske odre- 
de koje čine ekstremistički, agresivno i teroristički nastrojene Vehabije", koji će "već su- 
tra, nakon sukoba koje očekuju, biti graničari sa mudžahedinskim načinom političke i 
terorističke borbe". "Priča o revoluciji je bila i osnovni cilj boravka Iranske ambasade na 
ovim prostorima" — kaže se u dokumentu, čiji policijsku nepismenost potvrđuje i miješa- 
nje Irana sa "vehabijama". 

Iako sam javno tražio objašnjenje i zaštitu od svih mogućih instanci, od policije i pra- 
vosuđa, od OSCE-a i OHR-a, od Vijeća za štampu i Helsinškog komiteta... - niko se nije 
oglasio. Na osnovu šutnje, kao znaka odobravanja, javnost je mogla pomisliti da se sve 
ove instance slažu sa ocjenom SDP-a da sam ja vođa islamske revolucije u BiH, koman- 
dant terorističkih partijskih odreda, da prevodim mudžahedine koji će biti nekakvi gra- 
ničari u nekakvom sukobu... 

Budući da su SDP-ovi mediji prenijeli stav SDP-a, i da su se reklame za novine vrti- 
le po lokalnim tv stanicama, mnogo je ljudi saznalo kako sam grdno opasan. Narednih 
sedmica sam primijetio da je nekim poznanicima nelagodno ako se susretnu sa mnom. 
Razumljivo, šta se pošten svijet ima pozdravljati sa "komandantom terorista". 

Dvije godine poslije ovog događaja na naslovnoj stranici "Slobodne Bosne" je objav- 
ljeno da sam na tajnom skupu u Mehurićima imenovan za "komesara Patriotske lige", 
koja planira da počne rat kako bi Bošnjaci izašli na Drinu. Rečeno je da sam politički 
vođa "novog bošnjačkog rata". Ovaj tekst se i dan danas može pronaći na internetu, i to 
na nekoliko velikosrpskih web-magazina. Iako sam bio svjestan opasne klevete koja se 
sručila na mene, ovaj put nisam tražio ničiju zaštitu. Iskustvo me poučilo da svi koji se 
predstavljaju kao zaštitnici demokratije, slobode štampe i ljudskih prava, zapravo jedino 
štite kreatore satanizacije Bošnjaka. 

Otud me ne čudi šutnja koja se nadvila nad medijsko ubistvo Sanela Sjekirice. 
Bošnjaci su još daleko od shvaćanja da je ubistvo svakog našeg čovjeka zapravo ubistvo 
nas samih. 


,Saff5 br. 120, 15. V 2004. 

Izbor 


U ovom je poglavlju izbor tekstova koji na široj razini zahvataju fenomene obnove bolj- 
ševizma i policijske države, odnosno slučajeve izmišljanja tzv. islamskog terorizma. 

Teror ,,antiterorizma" je sa dolaskom SDP-Alijanse na vlast postao dominantna crta 
političke atmosfere, u kojoj je novi establišment demokratizaciju razumio kao izjednačava- 
nje krivice ili progon žrtve. Otud poglavlje otvaramo tekstovima od prije 11. septembra, iz 
kojih je moguće razumjeti ideološku spremnost SDP-Alijanse da svoje komplekse identiteta 
i niže vrijednosti kompenzira iracionalnim progonom svojih glasača, dakle, Bošnjaka. 

Za samo sedam-osam godina pređen je ogroman put od iživljavanja nad bošnjačkim i 
muslimanskim svetinjama, preko montiranih procesa, progona nevinih ljudi, pa čak i kul- 
turne baštine, pa do bestidnog, transparentnog podsticanja islamofobijske hajke od strane 
državne obavještajne službe i međunarodnih instanci. 

La bandiera prasetina 
Da li će SDP umjeti mirno podnijeti pobjedu? 


U lukavačkim selima Dobošnica i Turija, gdje živi stopostotni bošnjački živalj, po- 
bjeda SDP-a je proslavljena "okretanjem prasadi". Okupljeni SDP-ovci su odanost ideji 
izrazili manifestacijom konzumiranja svinjskog mesa. Riječ je o ljudima koji su odrasli u 
seoskim muslimanskim porodicama, tako da je jedan broj njih premijerno probao "za- 
branjeno meso", Priča podsjeća na kaubojske romane, kad Zagor Te Nej, da bi zadobio 
povjerenje indijanaca, mora kušati mozak živog skalpiranog majmuna. Tako su eto ovi 
Bošnjaci dovedeni u situaciju da lojalnost novoj vlasti potvrđuju prasećom legitimaci- 
jom. Nesretno prase se našlo u ulozi portparola SDP-a, jer jer mu je namijenjeno da sa 
ražnja uputi poruku muslimanskim vijernicima ovih bošnjačkih sela da su nastupile de- 
mokratske promjene, one na koje pozivaju i SDP i OSCE. Dakako, riječ je o nakaradluku 
naših provincijalnih mentaliteta, koji ne biraju načine da se naslade crkavanjem komši- 
jine krave. Kao što su gladijatori u predhistorijsko vrijeme poraženima odsijecali testise, 
kod nas se, u ovo pretpolitičko vrijeme, poraženima negira pravo na suverenitet duše. 
Postoji li razlika između instaliranja moćnih koncertnih razglasa na munarama džami- 
ja, čime se maltretiraju "otpadnici", i ovog pečenja prasadi, čime se vuku za nos sela koja 
su odvajkada, i prije SDA, držala do muslimanske tradicije i običaja? U našoj političkoj 
prašumi čak su i opšti pojmovi rasparčani na ideološke različitosti. Kao što SDA antifa- 
šizam poistovjećuje s komunizmom, tako i SDP zazire od bošnjačke kulturne tradicije. 
Kao što SDA prezire Hasana Kikića, tako SDP prezire Ahmeda Muradbegovića. Amabaš 
sve može postati fudbalskom loptom. Dovoljno je da se jedni vežu za određeni pojam, 
drugi će istog časa zauzeti poziciju antipoda. Ta bahanalija od ideologiziranog mesojed- 
stva čini se kao paradigma ovih razlika. Vjerski običaj Bošnjaka-muslimana našao se ni 
kriv ni dužan u mlinu euforije, koja ne bi smjela da bošnjačku tradiciju dovodi na giljoti- 
nu ideoloških animoziteta. SDA će biti i proći, kao i SKJ, a islamski običaji u Bošnjaka će 
nadživjeti sve te mjesečeve mijene. Pomenuti krkanluk ugrožava demokratske promje- 
ne, jer će se do jeseni učvrstiti i proširiti ili pak rasuti aktuelno bošnjačko povjerenje u 
SDP. Ova futurotvorna stranka se deklarirala protiv revanšizma, a za toleranciju, što ui- 
stinu lijepo zvuči. No, u Dobošnici i Turiji prasad nisu okretali oficijelni glasnogovornici 
SDP-a. Činili su to mještani, novopečeni SDP-ovci, oni što su od preliminarnih rezultata 
do danas izazvali više tuča nego za cijelu godinu. Inkvizitorska proslava pobjede dovela 
je ova sela do ivice potezanja oružja. Tamošnji Bošnjaci kojima je politika sporedna stvar, 
kao i oni iz SDA, mogu otrpiti i uvažiti pobjedu SDP-a, ali ne i blasfemiju svojih svetinja. 
Navijačima iz SDP-a je, s druge strane, malo što su demokratski potukli SDA-ovce; oni 
sada žele da vide njihovu poniženost, koja je najočitija kad se gazi po uzvišenim pejsa- 
žima identiteta. Da se radi samo o inadžiluku čovjek bi mogao i zatvoriti jedno oko; ali 
na rafalnom udaru su se našle bošnjačke svetosti, i ljudi kojima se ne smije otimati pravo 
da drže do svog dostojanstva, satkanog od višestoljetne tradicije. Hajduci iz SDP-a da- 

nas legitimiziraju SDA -ovsku platformu za jesenje izbore. Ovi opasni crveni momci nisu 
mogli učiniti bolju uslugu SDA-u nego da kroz bošnjačka sela poput pobjedničkog bar- 
jaka pronesu prasad, raspale ražanj i odašalju poruku o karakteru promjena. SDA ništa 
drugo i ne priča osim da će SDP, ako dođe na vlast, zatvarati džamije, zabranjivati vjeru 
i sl. Čak se ni u SDA nisu dosjetili takvog prasećeg argumenta kakav im je ponuđen iz 
oklevetanog tabora. 

Sve ovo se događa, valja reći, u selima koja su u toku rata, u odnosu na užu tuzlansku 
regiju, podnijela najteže žrtve. U akciji spajanja srpskih snaga iz Smoluće sa Ozrenom, 
26. VIII 1992., preko Dobošnice je protutnjao genocidni stampedo, kada je u dva dana 
ubijeno 108 ljudi. Oko 30 civila, staraca, žena i djece, zaklano je sjekirama. Popaljene su i 
minirane kuće. Do kraja rata stradalo je 200 ljudi. Pijansko spominjanje šehida u kontek- 
stu ideološkog obračuna sa SDA ima značenje totalnog odsustva pameti, morala i samo- 
poštovanja. Politika je, dakako, samo sredstvo. To što u pozadini tog mentalnog sklopa 
stoje socijalne i ine frustracije ne opravdava komotnost SDP-a da svoje ime i kredibilitet 
prepusti haharima svake vrste, koji su do jučer, samo u obrnutom smijeru, gazili neke 
druge svetinje. 


, Oslobođenje", 25. IV 2000. 

Selam na ražnju 


Zar vlast u Maglaju nema šta raditi osim 
zabranjivati tradicionalne pozdrave? 


"Visoki dužnosnici i dio medijske logistike SDA su nakon propasti projekta 'Lukavačko 
prase' otpočeli novu fazu kampanje laži i obmane protiv SDPBiH" — kaže se na početku 
saopćenja za javnost SDP Maglaj izdatog u povodu reakcija na zabranu upotrebe selama 
u javnom govoru od strane Općinskog vijeća Maglaj. 

Krajem aprila objavljeno je saopćenje SDP Lukavac u kome se kaže: "Imamo saznanja 
da je to slavlje (okretanje prasića na ražnju u bošnjačkim selima, op.a.) u nekim sluča- 
jevima bilo neprimjereno, provokativno, pa čak i da je bilo vrijeđanja vjerskih osjećanja 
građana. Takva ponašanja oštro osuđujemo". 

Slijedom logike ispada da je SDP Lukavac "dio medijske logistike SDA" a da su u 
prvoj fazi "kampanje laži i obmane" sudjelovali gruntovno antinacionalistički listovi 
"Oslobođenje" i "Dani", koji su pisali o slučaju neprimjerene proslave pobjede SDP. Sve 
njih SDP Maglaj naziva "sljedbenicima Gebelsovog načela" a eto upravo se uvjerismo u 
plitkost te neistine s početka teksta. 

"Dani" su u posljednjem "barometru" kao katastrofalan potez ocijenili "Rezoluciju 
OV Maglaj o korištenju obilježja i upotrebi pozdrava". "Dani" zaključuju da "SDA nije 
mogla dobiti bolji argument za optužbe o neprevladanom boljševizmu Lagumdžijinih 
socijaldemokrata". 

Ovaj slučaj otvara dva nova momenta u političkoj svakodnevnici. Prvo, SDP pokazuje 
slabost spram imperativa da do jesenjih izbora afirmira zdrav odnos prema biračkom ti- 
jelu, koje valja i sačuvati i proširiti; drugo, antinacionalistički mediji pokazuju spremnost 
da konstruktivnom kritikom utiču na jačanje demokratske alternative. Paranoidna reak- 
cija SDP Maglaj pokazuje da odnos ovih pojava ne funkcionira na konstruktivnoj razini, 
jer ispada da su svi koji misle drukčije "medijska logistika SDA" 

Kako se moglo dogoditi da SDP-ovska vlast u Maglaju pored stotine životnih proble- 
ma posegne za uređivanjem javnog ophođenja? Ako odgovor potražimo u bliskoj proš- 
losti, kada su nacionalne stranke preuzimale vlast, uočit ćemo slične obrasce. Čak je i 
građanska Tuzla, na talasu servilnosti prema SDA, doživjela uklanjanje brojnih antifaši- 
stičkih obilježja, naziva ulica, škola, ustanova. Danas se podobnost mjeri drugim čistka- 
ma. Prostodušna svijest armije genetskih poltrona, koje je stvarala podanička povijest, 
ovih se mjeseci seli u bolje sutra. Valjda dokazati odanost novoj vlasti, bez obzira koliko 
te akrobacije zvučale šizofreno. Samo prije nekoliko godina smo živjeli pod pov. instruk- 
cijom "da se što manje upotrebljava broj tri", a već se danas, samo u obrnutom značenju, 
ideološka validnost mjeri prasetinom i selamom. Nezreli politički identiteti funkcionira- 
ju na toj površinskoj razini, gdje jal crvena jal zelena kravata imaju veću težinu od suštine 
stvari. "Gospodo rudari Muslimani, od danas pa ubuduće taj prljavi i teški posao radit 
će Srbi i Hrvati, a vi ćete se šetkati i naređivati" — bila je životna izjava predsjednika SDA 

Tuzle koji je potom dogurao do ministra zdravstva. Između te stupidarije i Rezolucije OV 
Maglaj o pozdravljanju — nema bitne razlike. I jedna i druga groteska nastale su s ciljem 
dodvoravanja ideološkoj centrali, koja obično nema srca da vrati i osudi taj ekstremno vi- 
jeran poklon. Biće da je iz tog karakternog sklopa potekla ideja maglajskih revolucionara 
da progonom selama označe demokratske promjene. Nije riječ o pravilu, već o izuzetku, 
jer ni jedna druga SDP-ovska vlast nije došla na tako umnu ideju. Tu se otvara pitanje 
funkcioniranja infrastrukture SDP-a, čija hijerarhija već drugi put guta autogolove. Nije 
dobro da centrala SDP-a ne zna za štetnu namjeru svoje općinske organizacije, a pogoto- 
vo je bedasto da preko te blamaže pređe kao da se nije ni dogodila. Tim prije što se ovakvi 
propusti mjere konkretnim gubicima biračkog tijela. 

Javnost će očito biti kritički otvorena prema političkoj opciji od koje se očekuje demo- 
kratsko ponašanje, a ne kopiranje totalitarnih obrazaca. Ne postoji razlog zbog kojeg bi se 
SDP-u tolerirali propusti, jer javnosti ne trebaju formalne promjene. Od SDP-a ne samo 
da se očekuje da ne čini greške idolatrijske naravi, već i da podrži konstruktivan kritički 
sud o sebi. SDP Lukavca nije ništa izgubio time što se ogradio od "neprimjerenog slavlja 
koje vrijeđa vjerska osjećanja građana". 

Vrh SDP-a očito nema snage da kaže da je maglajska Rezolucija primjer pogrešnog i 
štetnog shvaćanja demokratskih promjena. To unutarstranačko poltronstvo momentalno 
godi, ali dugoročno škodi. Tek distanciranjem od Rezolucije o selamu, i iniciranjem nje- 
nog ukidanja, SDP ima šansu da drugi autogol pretvori u svoj poen, te da spriječi eventu- 
alne buduće izljeve gluposti i naopakog doživljavanja socijaldemokratske i multietničke 
platforme. 


Oslobođenje", 27. VI 2000. 

Sataniziranje mudžahedina 


Građansko pravo mudžahidina je da imaju slobodu vjeroispovije- 
sti, zbora i dogovora, u okvirima koji ne narušavaju prava i 
slobode drugih. Oni ta prava u ovom društvu nemaju!" 


Multikulturni listovi pod ideološkom kontrolom lidera budućnosti posljednjih su 
dana krenuli u akciju spašavanja ravnogorskih četnika. Sprovodeći dejtonsko sveto pi- 
smo, psalm o poistovjećivanju krvnika i žrtve (VXCCC-IIX), ovi plaćenici su teme o čet- 
ništvu zamijenili paranoičnim temama o mudžahedinima i vehabijama. Cilj je proizvesti 
utisak da su vehabije najveća prijetnja miru u BiH. Kad se izbezumljena javnost ubijedi 
da su mudžahedini paradigma ekstremizma u BiH, i to uvoznog, onda će nam četnici i 
ustaše doći kao domaće životinje, kao dio kulturne i političke baštine. I onako su već pod 
zaštitom države. 

Strateško poganjenje bh. patriotske svijesti rezultiralo je svikavanjem na okupirane 
čexu dijelove BiH. Postalo nam je normalno da bh. država živi na jedva 24 odsto svoje 
teritorije. Tu se uzgajaju sćxh ljudska prava, dok se bošnjačka izvoze na doradu u kame- 
nolome RS i batinolome HB, pa odatle u prekookeanske nedođije. Bosne nestaje isklju- 
čivo zbog ustavne legalizacije fašizma, oličenog u nacističkom apartheidu bh. Srba i hb. 
Hrvata. Taj apartheid vlada na 76 odsto bh. teritorije; imanentno je zatočen za različitost, 
za antifašizam i multikulturalnost, a time i za državu BiH. Taj apartheid je u većini!!! 
Nasilje nad bošnjačkim povratnicima je prirodan rezultat ustavne legalizacije genocidnih 
ideologija. ...I onda vam se pojave slinavi plaćenici da uzroke nestabilnosti BiH tumače 
prisustvom mudžahedina! 

Ugursuzluk Bosanskih Muslimana u posljednjoj deceniji mjeri se umijećem služenja 
svojim dušmanima. Kad je Karadžiću to najviše trebalo, Alija je držao mitinge po Foči i 
Kladuši i najavljivao da će se muslimani toliko namnožiti da će Srbi i Hrvati uskoro biti 
manjina. Alijina tužna historijska sudbina sva je određena ovakvim stvarima. U njego- 
vom stilu i vehabijska braća su se nekoliko puta uslikala po mjeri antibosanske propagan- 
de. Posljednji put, priredivši jalove proteste u povodu banjalučkih događaja, koji su spika 
protumačeni kao, tobejarabi, revanšizam. Među njima je mnogo načitanih i pametnih 
ljudi i pravo je čudo kako si dozvole ovakve greške u koracima. 

Međutim, prvo valja napraviti ogromnu razliku između tih nekoliko mirnih, neinci- 
dentnih javnih protesta vehabijske braće, i nacističkog divljarenja četnika i ustaša. Potom, 
treba napraviti ogromnu razliku između višegodišnjeg medijskog i političkog satanizira- 
nja vehabijske braće, i činjenice da ovi ljudi dosad nisu nikome naudili: nisu nikog ka- 
menovali, nisu nikog pretukli, nisu nikog ubili... Njihovo je građansko pravo da imaju 
slobodu vjeroispovijesti, zbora i dogovora, u okvirima koji ne narušavaju prava i slobode 
drugih. Oni ta prava u ovom društvu nemaju! Oni su unaprijed osuđeni da budu protu- 
teža sith ekstremizmu. 

Naše najstarije novine su neki dan posvetile pola stranice nekakvom anonimnom pi- 
smu u kome tobože roditelji djece iz Studentskog doma u Nedžarićima saopćavaju da 
tamo - pod maskom običnih vjernika postoji grupa ekstremista, sumnjivih i mutnih tipova, 
koji sebe nazivaju vehabijama i vrbuju našu naivnu djecu u svoje redove. - Uspjeli su u svo- 
je redove uvući studente koji nikada nisu išli u džamiju, pa se bojimo da to ne ode u neku 
dalju fazu fanatizma i ekstremizma. Anonimni roditelji od upravnika traže da se - glav- 
nim akterima zabrani takav vid strateškog djelovanja. Prvi je problem što jedna ozbiljna 
novina tretira providno anonimno pismo. Drugi je problem što je sadržaj tog pisma do te 
mjere glupav, da ga ni komunizam ne bi svario. Van svake pameti je, uopće, komentirati 
tu šizofreniju. 

Naša druga državotvorna novina se konektirala na stvaranje dževe oko mudžahedina. 
U Bočinji je dramatično, po potrebi. Odatle je nekakav Ljubo Ćurković, lider povratnika, 
poručio da će - sve srpske porodice ponovo iseliti ako se ne isele mudžahedini. On tvrdi 
da - mudžahedini ugrožavaju sigurnost onih koji su se vratili, pa postavlja ultimatum: - 
Zajednički život Srba sa mudžahedinima je moguć samo ukoliko oni promijene način Ži- 
vota! To je isto kao kad bi bošnjački povratnici u Foču, ako ih ima, kazali da je život sa 
Srbima moguć samo ako Srbi prestanu objedovat krmetinu; i ako konačno počnu i žive i 
mrtve sunetiti. U protivnom, jel, Srbi treba da se isele iz Foče. I sad zamislite neku novinu 
u RS koja bi objavila ovakvu glupost. To može samo ovdje, u ovoj moralnoj i patriotskoj 
vukojebini, gdje svakovrsni kretenluci žive na pijedestalu mogućeg. Taj Ljubo Ćurković 
bi svijetla obraza prekrajao vjerske običaje. Hajde što je on mahnit, ali ovdašnje novine 
taj apartheidski ultimatum časno prenose kao relevantan faktor stanja u Bočinji! Ne sa- 
znasmo ni kako to mudžahedini ugrožavaju sigurnost povratnika. Znano je zasad da su 
se pijani srpski povratnici iživljavali nad preostalim mudžahedinima u Bočinji, kad su, 
urlajući četničke pjesme, pečeno prase donijeli pred privatnu kuću u kojoj je klanjan džu- 
ma-namaz. Mora da su im instruktori bili iz lukavačkog SDP-a. Da su se mudžahedini 
drznuli da zaštite svoja vjerska prava, sva bi se sila lafinaške multikulture sručila na njih. 
Njihovo pravo je da nemaju prava. 

U proganjanju mudžahedina najgrlatiji su oni što su sami sebe proglasili lučonoša- 
ma otvorenog civilnog društva, multikulture, tolerancije... Pa kako to, majka mu stara! 
Valjda i za mudžahedine ima mjesta u tom otvorenom društvu? Ili, društvo nije otvore- 
no! Kakvo je to multi ako ne sadrži različitost? I pravo na različitost! Kakva je to tole- 
rancija ako vam smetaju jehovini svjedoci, pankeri, derviši, ljevičari, protestanti, veha- 
bije, anarhisti, rokeri, akšamlije ili navijači? Man'te lafine! Sloboda otvorenog društva 
omeđena je granicama zakona. Ona se ruši proganjajem naših ustavnih prava na razlike. 
Između četnika i ustaša koji progone bošnjačke povratnike, i lažnih bh. demokrata koji 
progone mudžahedine — nema bitne razlike. Na odnosu prema mudžahedinima čita se 
kulturna, demokratska i humanistička zrelost našeg društva. 

Do dna je postalo jadno i providno braniti i pravdati s'th ekstremizam tim neodrži- 
vim sataniziranjem mudžahedina. 


, Walter" br. 26, 13. VI 2001. 

Federalni radio proglasio Institut sevdaha terorističkom organizacijom 


Multikulturni ekstremisti 


Postoje li granice drskosti i norbidnosti medijskih agenata Munira Alibabića i Zlatka 
Lagumdžije? NE POSTOJE. Nema kraja toj patologiji koja se hrani izmišljanjem islam- 
skog terorizma na svakom koraku. Samo bi izvitoperen um mogao osnivanje naučno- 
istraživačke ustanove Institut sevdaha dovesti u vezu sa — nacionalizmom, terorizmom 
i fašizmom. Nisu to učinili redovni medijski organi policijske države, Slobodna Bosna i 
Oslobođenje; učinio je to Federalni radio, u emisiji Crno, bijelo, sivo, putem svoje uredni- 
ce Dunje Jelovac, inače, dugogodišnje saradnice Senada Avdića. 


Srbi i Hrvati kao bošnjački nacionalisti 

Preko 1000 ljudi koji su bili prisutni na promociji Instituta sevdaha, Fondacije Omera 
Pobrića, 14. II 2003. u BKC-u, svjedoci su kulturnog i naučnog digniteta ove svečanosti. 
U uvodnim obraćanjima su Dr. Selma Ferović i Mr. Tamara Karača-Beljak, naše dvije 
najpoznatije naučnice iz oblasti sevdalinke, govorile o značaju osnivanja ove institucije. 
Potom je pročitano pismo člana Savjeta Instituta akademika Abdulaha Sidrana. Potom su 
veliki orkestar i hor Omera Pobrića izveli deset nepoznatih sevdalinki. To je sve. 

Federalni radio nije zabilježio ništa od svega ovoga. U najavi priloga u povodu osni- 
vanja Instituta sevdaha rečeno je sljedeće: Govorimo o danas živim posljedicama duge i 
mračne historije zloupotrebe kulture u nacionalističke i svake druge nečiste političke cilje- 
ve. Dakle, profesorice Ferović i Karača-Beljak su bile tu da promoviraju nacionalističke 
ciljeve? Bezbeli je riječ o bošnjačkom nacionalizmu. Ali, sastav promotora, kao i članova 
Savjeta Instituta je multietnički! Kako Tamara Karača, Josip Pejaković, Gordana Topić, 
Gradimir Gojer i drugi nebošnjaci koji su se okupili oko Instituta sevdaha mogu biti 
u službi bošnjačkog nacionalizma?!! Svima njima autorica priloga poručuje: - Zahvalni 
smo im što su nam servirali gotovo idealan primjer na kojem možemo govoriti o svim pret- 
hodnim pokušajima upotrebe kulture od strane političara za tzv. više ciljeve — te sljedećom 
rečenicom vrijeđa i organizatore i publiku: - Potrudili su se da publiku čini socijalni sloj 
podoban za manipulaciju. Ovdje su izrečene grube neistine. Dogodila se svečanost koja 
nikakve veze nije imala sa politikom, izuzev u ambiciji autorice da vidi nešto čega nema. 
Niko od govornika nije pomenuo ni jednu riječ koja bi konotirala političko značenje. 
Govorilo se o kulturi! Drugo, ulaz je bio slobodan, oglas je emitiran ne nekoliko rtv sta- 
nica, tako da niko nije mogao pozvati publiku čiji je socijalni sloj podoban za manipula- 
ciju. Autorica nije navela ni jedan primjer te izmišljene manipulacije. Činjenica da se u 
publici našlo barem 50-tak sarajevskih univerzitetskih profesora, 20-tak književnika, te 
brojne javne ličnosti i viđeniji intelektualci, da je bila nazočna sarajevska čaršijska krema, 
svjedoči da se radi o svjesnom sataniziranju ovog kulturnog događaja. 

Napose, Institut je namjerno osnovan na Valentinovo, koje je palo na treći dan 
Bajrama, tako da su svi govornici posebno isticali tu znakovitu koincidenciju koja svje- 
doči da se u sevdahu stapaju i multikulturalnost, i ljubav, i bošnjačko-muslimanski kul- 
turološki otisak prsta. Pravi bi nacionalisti sigurno izbjegli osnivanje Instituta sevdaha 

na Valentinovo, kao kršćanski praznik koji nema nikakve veze za islamskom tradicijom. 
U Bosni, pak, sve što se tiče kršćanske tradicije, prožima se i sa multikulturalnim bićem 
bošnjačkog naroda. 


Umjetnici sevdaha su u vezi sa terorizmom 

U nastavku teksta moram govoriti u prvom licu. Autorica je iskasapila intervju sa 
mnom, kao sa jednim od promotora Instituta, i tendencioznim komentarima pokuša- 
la na silu dokazati da je riječ o nacionalističkom događaju. Rekao sam: Da bismo opstali 
mi se moramo brinuti o svojim vrijednostima, a sevdalinka je naša bosanskohercegovačka 
zajednička vrijednost. Dakle, iako sam potencirao sevdalinku kao multikulturalnu činje- 
nicu, autorica zaključuje da je — Alispahić kao prioritet istakao osvješčivanje i to naravno 
nacionalno, bošnjačkog naroda i to ni manje ni više nego sevdalinkom. 

Na pitanje o političkim konotacijama u vezi sa Institutom sevdaha, rekao sam: To je 
stvar bolesti nekih medija da čisti kulturološki čin dovedu u vezu sa politikom. Dakle, iako 
sam bio decidan da je osnivanje Instituta sevdaha čisti kulturološki čin, autorica zaklju- 
čuje da je — Alispahić svjestan činjenice da ovakav jedan skup u našoj zemlji mora imati i 
političke konotacije. 

Bez obzira na moju decidiranost, autorica srlja dublje u povezivanje Instituta sevdaha 
i politike. Čak šta više ona umjetnike sevdaha povezuje sa — terorizmom! A evo i kako. 
Autorica kaže: No da je u cijeloj priči politika itekako prisutna govori i podatak da je grupa 
izvođača sevdaha potpisala peticiju za oslobađanje od optužbe svih procesuiranih za slučaj 
Pogorelica i time stekla krajnje negativan imidž u javnosti. Prvo, Institut sevdaha nema ni- 
kakve veze sa ovom peticijom, niti je Pogorelicu ili peticiju iko pomenuo, niti su na pro- 
mociji Instituta nastupili Beba Selimović, Ljubica Berak, Meho Puzić i većina onih koji su 
potpisali peticiju za Pogorelicu. Drugo, tvrdnja o krajnje negativnom imidžu u javnosti je 
stvar ličnog mišljenja autorice, a ne objektivnosti Federalnog radija. 

Potom autorica govori o sarajevskim demonstracijama protiv rata u Iraku i zaključuje 
da su tamo — bili umjetnici i intelektualci koji nisu učinili ništa zbog čega bi ih se dovodilo 
u vezu sa terorizmom i zbog toga još uvijek uživaju povjerenje javnosti. Slijedom logike, 
potpisnici peticije za Pogorelicu su — u vezi sa terorizmom, pa ne uživaju povjerenje jav- 
nosti. Opet, kakve to veze ima sa Institutom sevdaha!? 

Kao biber po pilavu u prilogu slijedi izjava bivšeg boksera i sadašnjeg profesora knji- 
ževnosti Envera Kazaza. Kazaz kaže: Univerzitetski profesori, Akademija nauka i sva inte- 
lektualna bulumenta vrlo dobro radi na instaliranju novog fašizma u Bosni i Hercegovini. 

Autorica je konačno dobila što je tražila: Institut sevdaha je instaliranje novog fa- 
šizma. Prethodno je već, ona sama, Institutu sevdaha nalijepila etikete nacionalizma i 
terorizma. 

Ako je briga o sevdalinci fašizam i terorizam, onda su četnici i ustaše tek violinisti koji 
kamom sviraju na ljudskim vratovima. 


, Walter", br. 46, 6. III 2002. 

Fijuljanina treba braniti u Pogorelici 


Međunarodne vojne snage se na prostoru ex-Jugoslavije sve više ponašaju kao ba- 
hati okupatori, a sve manje kao mirovna misija. Sjećate se da je na Kosovu jedan vojnik 
KFOR-a silovao i ubio Albanku. Nedavno su četvorica pijanih američkih vojnika usred 
Zagreba razrušila xzid plača,, sagrađen od cigli na kojima su familije ispisale imena ne- 
stalih bojovnika; hrvatska javnost zagovara otkazivanje gostoprimstva. U ovom pogledu, 
mi smo najveće žrtve. Američki vojnici ne prosipaju silu ni kod četničkih, ni kod ustaških 
terorista, već nad bošnjačkim civilima. Sjećate li se šta se dogodilo prije nešto više od go- 
dinu dana u Radovlju kod Visokog? SFOR je navodno ganjao teroriste na aerodromu, a 
zapravo na udaru vojnog prepada, hapšenja, ispitivanja, pretresanja, pred uperenim ame- 
ričkim puškama, našli su se bošnjački civili, vjernici, starci, žene i djeca! 


Gusari, kauboji, insekti 

U posljednjih godinu dana bilo je više slučajeva koji svjedoče da je SFOR sve manje 
mirovna, a sve više antiislamska misija. Umjesto da se obračunavaju sa živim terorizmom, 
sa četničkim i ustaškim teroristima koji kontinuirano narušavaju mirovni sporazum, koji 
na bošnjačke povratnike bacaju bombe, a u RS je terorizam svakodnevna pojava, dakle 
— genocidni rat, SFOR se obrušava na bošnjačke civile. Ako je Sabahudin Fijuljanin ui- 
stinu nešto skrivio, ako postoje dokazi da je planirao neki teroristički napad, ja ću biti 
prvi za to da se taj čovjek krivično procesuira. Ali, mi to ne možemo znati, samim tim 
što je Fijuljanin van dometa našeg pravnog sistema, dakle, suvereniteta. Naš građanin je 
kidnapovan u našoj zemlji, od snaga koje hajdučki ne priznaju zakone naše zemlje. Ako 
SFOR ne priznaje pravo bh. države da štiti ili krivčno goni svoje građane, onda ne samo 
da ne priznaje bh. državu, već ne priznaje ni naše građanske živote, kao nešto što pripa- 
da bh. državi, a ne gusarima i kaubojima koji sa bh. građanima mogu raspolagati kao sa 
insektima. Desetak dana nakon 11. septembra napisao sam da je na pomolu rađanje no- 
vog fašizma, američkog fašizma, koji će biti opasniji od njemačkog utoliko što je, zasad, 
nepobjediv. Ovo što nam se događa logičan je sljed te po civilizaciju opasne američke 
šizofrenije, seljakluka, krkanluka, tog hitleroidnog mišljenja da je Amerika uvijek u pra- 
vu, da su Amerikanci nadljudi, da je američki kamiondžija vredniji od arapskog učenja- 
ka, da se sa svim drugim ljudima, a pogotovo muslimanima, može i treba postupati kao 
sa hajvanima, jer to siledžijstvo jača američku fašističku krv... Kidnapovanje Fijuljanina 
otud nema veze sa tzv. borbom protiv terorizma, već je cilj tog kaubojskog divljanja da se 
svima nama stavi do znanja da za američke snage u Bosni ne postoji zakon ove zemlje. 
Uostalom, i snage Adolfa Hitlera bi u svim okupiranim mjestima prvo ubile nekoliko lju- 
di, pa onda nazivale xdobar dano, tek da se zna na šta je sve spreman okupacioni režim. 
Fijuljanina, stoga, čitam kao poruku bošnjačkom narodu. Ili, čak, kao bačenu rukavicu. 

Deportacija na Kubu 

Slučaj Sabahudina Fijuljanina nije izdvojiv iz cjelokupnog antibošnjačkog ambijenta. 
Fijuljanin je tek karika u lancu, u kome je jučer bila tzv. Alžirska grupa, a u kojem sutra 
može biti svako od nas. Filjuljanina je, dakle, nemoguće uspješno braniti tek sa pozici- 
ja njegove sudbine. Jednako kao što se u ratu Sarajevo nije trebalo braniti na Jevrejskom 
groblju, već u Foči ili Višegradu, niti Tuzla na Brčanskoj malti, već u Zvorniku ili Kalesiji. 
Kritična tačka sa koje treba voditi Fijuljaninovu odbranu, ali i sve druge odbrane žrtava 
antiislamske histerije i zahuktale antibošnjačke kampanje, jeste — Pogorelica. Na sluča- 
ju xPogorelicay najbistrije se vidi ono što nam se događa. Dakle, legalni antiteroristički 
kamp legalne države, koja je u stanju rata, u stanju goloruke odbrane golih života, pro- 
glašava se ksterorističkimy, kako bi se udovoljilo aktuelnom tzv. antiterorističkom ratu, a 
bivši funkcioneri suverene države se optužuju za terorizam, čime se, zapravo, naša cje- 
lokupna borba za opstanak označava terorističkom. O Fijuljaninu je nemoguće i nepra- 
vedno govoriti sa neke druge tačke, osim sa ove, koja svjedoči o istinskim nakanama 
onih koji bi da kroz satanizaciju Bošnjaka opogane kredibilitet bošnjačke žrtve, a ojačaju 
krstaški, genocidni fašizam četničkog i ustaškog projekta u BiH. Front protiv Bošnjaka 
je jedinstven, proračunat, sabran, i stoga, bošnjačka odbrana ne smije biti razdvojena 
samo na Fijuljanina, ili samo na Pogorelicu, ili samo na hapšenje bošnjačkih generala. 
Sve naše žrtve su likovi u istoj drami. Stoga, o Fijuljaninu treba govoriti kroz Pogorelicu, 
io Pogorelici kroz Fijuljanina, a o svima njima, opet, kroz procese bošnjačkim intelektu- 
alcima iz 1975. ili 1983. godine. Vi se pitate — šta će uraditi bh. javnost? Koja, kakva bh. 
javnost?!! Naša je javnost gostovanje Šabana Šaulića u Sarajevu za 40.000 maraka. Mogli 
bi nam sve džamije deportovati na Kubu, a ne jednog Sabahudina, a da naša opijena jav- 
nost ne prestane drmati glavama poput majmuna u Z00 vrtu, u zloduhu srbijanskog fol- 
ka, španskih serija i vize za tragičnu budućnost. Na kraju, sjetite se ko je izišao na ulicu 
da protestira zbog zločinačke deportacije tzv. Alžirske grupe, a taj se zločin ticao svakog 
našeg čovjeka?! Nakon 11. septembra nad nama je počinjeno toliko nepravdi da nam je 
mjesto na ulicama, u stalnim protestima, raspravama, okruglim stolovima, u kontinui- 
ranom otporu agresiji na bošnjačku žrtvu... Umjesto borbe za opstanak, kritična masa 
našeg svijeta se sikira ko je napravio dijete nekakvoj meksikanskoj ždronfulji, u nekakvoj 
meksikanskoj sapunici. Kamo sreće da je Sabahudin, možda bi se javnost počela zanimati 
za njegovo, a zapravo svoje — zatočeništvo. 


,Saff" br. 86, 15. XII 2002. 

Hodže američkog islama 


New York Times piše da će Amerika u Bosni diskreditirati džamije, 
proganjati uticajne Bošnjake, hapsiti i ubijati neistomišljenike 


Američki titanik pouzdano tone pod kormilom najmoćnijeg luđaka nakon Adolfa 
Hitlera, američkog predsjednika Džordža Buša Juniora. Svi narodi, izuzev pijanih Rusa, 
suglasni su da je Bušova politika zlo za civilizaciju. Bušova kaubojština je objedinila Svijet. 
Ali, protesti od Istoka do Zapada ne mogu obuzdati Bušov mračni zlum. On se dublje 
ukopava u uzroke američke sramote. Upravo je pobjednički obznanio još dva američka 
poraza: prvi, da će širom Svijeta likvidirati neprijatelje Amerike, a to bez presude može 
postati svaki od nas; drugi, da će Amerika finansirati popravljanje medijske slike o sebi. 
Jedna od zemalja u kojima će se vršiti ove operacije, kao tvrdi New York Times, biće i 
Bosna i Hercegovina. 

Amerika u Evropi nema pouzdanijih prijatelja od Bošnjaka. Uzrok tome je zahvalnost 
za okončanje genocidnog rata. Ipak, Amerika u Bošnjacima traži neprijatelje! Prijateljstvo 
Bošnjaka-muslimana nije profitabilno za novi američki rat. Otud će se represijom poku- 
šati iznuditi bošnjački otpor. 

Strategija informacijskih operacija protiv neprijatelja podrazumijeva — diskreditaciju 
ili smanjenje uticaja džamija i vjerskih škola, te otvaranje škola u kojima bi se učio umje- 
reniji muslimanski pogled na svijet. Pominjanje BiH, u kontekstu snažne propagande ko- 
jom bi se promijenili rastući negativni stavovi prema SAD, znači da se operacija odnosi 
na Bošnjake. Ne utiču džamije valjda na Srbe i Hrvate?!! Drugo, u islamskom svijetu ne 
postoji umjereniji islam od ovog koji žive Bošnjaci; u bošnjačkom islamu džamije nema- 
ju bitnog uticaja, pa i zbog toga što je većina hodža odgojena u komunističkom vaktu i 
poslušničkom duhu; dvogodišnja antibošnjačka haranga SDP-Alijanse je pokazala koli- 
ki su strašljivci ti islamski službenici; šutali su dok frtutma prođe, kako bi sad hodali ko 
oslobodioci; među takvima nema onih koji bi se ma kome zamjerili, osim bošnjačkom 
narodu, našta su već svikli u komunizmu i alijizmu. 

Američki plan za remontiranje javnog mnijenja u biti je islamocidan. Šta imaju dža- 
mije sa demonstracijama u Koreji ili Njemačkoj? Civilizacija je, za razliku od Buša, neop- 
terećena religijskim faktorom. I istočni i zapadni kritičari Bušovog militarizma su iznad 
zatucanosti koja svaku misao podređuje vjerskim predznacima. Američki rat protiv tzv. 
islamskog terorizma najveći je poraz doživio u antibušovskom otporu onih javnosti koje 
su kršćanske. Civilizacija je odveć multilateralna, da bi se mogla paliti na primitivne, pe- 
ćinske obrasce mišljenja, kakav je ovaj američki, koji terorizam razumjeva kroz islam, a 
ne kroz opće zlo koje nema veze ni s jednom religijom. 

Otpor prema kabadahijskoj politici Buša Juniora nepravedno se naziva antiamerika- 
nizmom. To je otpor prema globalnom seljakluku, a ne prema dostignućima američkog 

života. Uostalom, da je problem u Americi, a ne u Bušu, pa valjda bi se po Njemačkoj ili 
Koreji i prije 10-20 godina organizirale tzv. antiameričke demonstracije! U posljednjih 50 
godina toliko je snažna bila opsjednutost svijeta američkim snom, da je ignorirana na- 
kaznost američke vanjske politike. Blagodareći Bušovom siledžijstvu, Americi se danas 
spočitavaju zločini koji su bili zaboravljeni zbog globalne privrženosti amerikanizmu. 
Jednako kao što su Jevreji genocidom u Palestini opoganili uspomenu na holokaust, tako 
je i Buš prosipanjem sile ogadio američki san. Američka zastava je bila ikona odrastanja 
brojnih generacija u svim dijelovima svijeta, a danas, zapaljena, biva ikona otpora koči- 
jaškom porobljavanju svijeta. Buš je za 20-tak mjeseci vladavine uništio ono što su cijelo 
20. stoljeće stvarale generacije pametnih i nadarenih Amerikanaca. Samo totalni degene- 
rik može počiniti takvu štetu. 

Činilo se da Buša neće zanimati to što ga nekakvi smrtnici diljem Svijeta smatraju 
degenerikom. Ali, svaki vožd teži božanskom prijestolju. Na tom bespuću uklanja here- 
tike. Zato Ministarstvo odbrane SAD kreće u operaciju (3600.1: IO) preoblikovanja mi- 
šljenja, što je nemoguće odvojiti od ovlasti agenata CIA-e da likvidiraju neistomišljenike. 
Paradoks je da su najveći prijatelji Amerike danas svi oni koji razumijevaju antiamerika- 
nizam Buša Juniora. 

Bušova politika proganjanja neistomišljenika i remonta pameti, u BiH je imala pro- 
mociju i prije nego je, ovih dana, dobila zvanični karakter. Već godinu dana živimo u spo- 
znaji da naš građanin može biti uhapšen bez ikakvih dokaza, pa i deportovan u Aušvic na 
Kubi (Alžirska grupa, Pogorelica, Fijuljanin...) Svjedoci smo sistemske satanizacije ugled- 
nih Bošnjaka, a da nismo ni znali da CIA ima ovlasti da sprovodi — agresivne informacij- 
ske taktike protiv utjecajnih ljudi... Tek sada se uočava uloga Magazina 60 minuta, Slobine 
Bosne, Oslobođenja. 

Priča se na tome ne završava. Ona je uvijek gora od zvanične slike. Zvanično, javno, 
besramno, Amerikanci će u BiH likvidirati neistomišljenike, te gasiti medije koji kritički 
pišu o Bušovoj politici. Zvanično, diskreditirat će džamije, što znači da će u redu za od- 
strijel biti svi koji idu u džamije. Opstat će samo oni što se budu divili Bakiru Bezistanu, 
Senadu Tuki i njihovom šefu Alibabi Mumiji. Jerbo su oni hodže američkog islama! 

Bosnu jedino može spasiti sve snažniji evropski otpor Bušovim antiameričkim, opa- 
snim glupostima. Dotad, Bosna je Amerika, a Amerika su Pale. 


, Walter", br. 70, 25. XII 2002. 

Zločin nad sobom 


Zločin Mumera Topalovića ne može se tek olako prihvatiti 
kao mudžahedinsko maslo. Nevjerovatna je njegova ispovijest 
da je krenuo za Beograd da ubije Miloševića. Više je nego 
sumnjivo njegovo pojavljivanje na naslovnici Slobodne 
Bosne prije nekoliko mjeseci. Šta je Topalović radio u 
srbijanskim zatvorima? Otkud znamo da je bio tamo? 


Zločin koji je nad čestitom hrvatskom obitelji, u Kostajnici, na Badnju veče, počinio 
hajvan Muamer Topalović, ne pripada ni bošnjačkoj, ni muslimanskoj interesnoj sferi. 
Taj zločin odgovara jedino hrvatskim i srpskim separatistima, kao i svim pomoćnim sna- 
gama koje u islamofobijskoj satanizaciji Bošnjaka vide prečicu ka podjeli BiH po dogovo- 
ru iz Karađorđeva. Topalović je mogao znati da će svojim zločinom iz vjerske netrpeljivo- 
sti, Bošnjacima i islamu nanijeti ogromne štete. Baš zato njegovo priznanje nije logično. 
Kao što su nelogične mnoge popratne pojave u vezi sa ovim zločinom. 

Prva logička šupljina pojavila se u obraćanju kardinala Puljića, prije nego što se sazna- 
lo ko je ubica. Kardinal je zločin tumačio kao agresiju na katoličanstvo, te je ushićeno, pa- 
tetično, gotovo s radošću, savjetovao katolicima da ostanu pribrani, jedinstveni, itd. Kako 
je kardinal mogao znati da zločin nije izvršio nekakav katolik, iz osvete, recimo? Njegov 
nastup je na neviđeno govorio da je ubica musliman. Kardinal ili je znao to što mi nismo 
znali, ili je iskoristio ljudsku bol da širi vjersku netrpeljivost. 

Nakon misteriozno ekspresnog hapšenja zločinca, uslijedio je vatromet bezobrazluka. 
Fosilni komentator Oslobođenja Mirko Šagolj i njegov nasljednik Senad Tuka uglas su, 
razonodno zaključili da je - ovaj zločin rezultat povratka nacionalnih stranaka na vlast. Po 
hiljaditi put treba ponoviti da SDS i HDZ nisu nikad ni silazili s vlasti, a da su Bošnjaci 
jedini 2000. glasali za multinacionalnu opciju; to što Bošnjaci nisu 2002. glasali za SDP, 
nije problem Bošnjaka, već SDP-a. Dakle, Šagoljeva i Tukina optužba se odnosi na SDA! 
Zločin je, po njima, rezultat povratka SDA na vlast, tj. bošnjačkog demokratskog izbora. 
Slijedom zle logike, krivi su Bošnjaci. 

Drugi komentator Oslobođenja, Antonio Prlenda, izvalio je jednako poganu laž: Ovo 
višestruko ubojstvo u obiteljskoj kući u Kostajnici definitivno je uključilo BiH u krvavi svjet- 
ski trend terorizma. Oslobođenje, dakle, smatra da se terorizmom može zvati samo zlo- 
čin koji počini musliman. Bosna, po Oslobođenju, nije znala šta je terorizam sve dok 
Topalović nije ubio troje katolika i uključio nas u svjetski trend terorizma. Sve bošnjačke 
žrtve u ratu, i poslije rata, očito su bile obične kokoši čije se smrti ne zovu umiranjem, 
već krepavanjem. 

Ni jedan teroristički udar na bošnjačke povratnike u posljednjih sedam godina, a go- 
dišnje ih se dogodi prosječno 300, nije ponukao ni visokog predstavnika, ni razne premi- 

jere, da obiđu prestrašene i ožalošćene ljude. Koji je to zvaničnik obišao porodice mučki 
ubijenih povratnika, Murata Badića ili Melihe Durić?! Sjajno je što se državni šefovi našli 
u Kostajnici, ali je sramno što nikad ničim nisu pokazali da postoje i bošnjačke žrtve je- 
dinog organiziranog terorizma u BiH. 

U stilu prozirne manipulacije, u kojem se zloupotrebljava tragedija obitelji Anđelić, 
počelo se tvrditi da iza Topalovića stoji neka islamska organizacija koja ga je nagovorila 
da počini zločin. Uzgred, niko se ne ibreti što je u Brčkom sjedište Četničkog ravnogor- 
skog pokreta za koji zna da organizira terorističke napade na Bošnjake. Islamske organi- 
zacije koje su na silu trpane u vezu sa Topalovićem nikada nisu činile ili podržavale zlo. 
Ni jedna islamska organizacija ne može biti toliko antiislamska da u jeku antiislamske 
histerije organizira ubijanje hrvatskih seljaka. 

Biva sumnjivo i lijepljenje plakata po Mostaru, kojima se u ime islama Bošnjaci pozi- 
vaju da ne slave Novu godinu. Plakati su, kao naručeni, osvanuli dan-dva poslije ubistva, 
da dokažu postojanje muslimanskog ekstremizma. Demokratskom logikom, nema ničeg 
spornog u pravu ma koje muslimanske organizacije da širi islamska shvaćanja. Ako su 
kazali da Nova godina nije muslimanski praznik, pa nisu učinili nikakvo nasilje! No, čini 
se da je akcija plakatiranja povezana sa zločinom u Kostajnici. Od islamskih organizacija 
se moglo očekivati da barem tih proključalih dana zalede svoje, ionako smrznute aktiv- 
nosti. No, plakate je mogao polijepiti i Senad Tuka. 

Ova situacija nas još jednom vraća na pitanje dolaska mudžahedina u Bosnu. 
Pouzdani izvori kazuju da su mudžahedini u BiH uvezeni u režiji zapadnih zemlja, kako 
bi se oslabio kredibilitet bh. oslobodilačke borbe, a ojačale genocidne i osvajačke pozicije 
Beograda i Zagreba. Bilo je to vrijeme najžešćih sukoba HVO sa ARBiH i nije postoja- 
la logička mogućnost da HVO propusti ma kakvu pomoć svojim neprijateljima. Na mig 
Franje Tuđmana, i uz sljepilo Alije Izetbegovića, mudžahedini su se obreli u Bosni, a da 
većina njih nije znala da će imati ulogu strašila. Britanski agenti kostimirani u mudžahe- 
dine su nastavili širiti lažni islam, mjerkajući među Bošnjacima buduće saradnike. 

Otud se zločin Muamera Topalovića ne može tek olako prihvatiti kao mudžahedinsko 
maslo. Nevjerovatna je njegova ispovijest da je krenuo za Beograd da ubije Miloševića. 
Sumnjivo je njegovo pojavljivanje na naslovnici Slobodne Bosne. Šta je Topalović ra- 
dio u srbijanskim zatvorima? Otkud znamo da je bio tamo? Možda je bio na obuci u 
Velikoj Britaniji? Možda je njegov zločin, kao i dolazak mudžahedina u BiH, izrežiran na 
Zapadu? Jer je taj zločin bio potreban svima, samo ne Bošnjacima i islamu. 


Walter", br. 71, 8. 1 2003. 

Hoće li najveća žrtva rata 


osvanuti u mraku mira 


Bošnjaci su danas najpotlačeniji narod u Evropi 


Strateška politička, ekonomska i kulturna minorizacija, kao i autodestrukcija bošnjač- 
kog naroda, dosegla je kritičnu tačku nakon koje se možemo pitati: postoje li Bošnjaci 
kao politički narod? S jedne strane agresori na Bosnu i Bošnjake nastavljaju započeti pro- 
jekat drugim sredstvima, ali s istim efektima, a s druge, bošnjački narod ne čini ništa da 
se tome suprotstavi. Za vitalnost Bošnjaka potpuno je svejedno da li im neko u ratu ubio 
čovjeka, ili ga u miru raselio, da li mu u ratu imovinu odvezao kamionom, ili je u miru 
porobio u privatizacijskoj pljački, da li mu u ratu porazio Armiju, ili je u miru razoružao, 
u naoružanom okruženju... 


Abolicija agresora 

Stotine raznih medija, udruženja i intelektualaca koji sebe promoviraju kao tzv. bor- 
ce za multikulturu, nikada ni riječ nisu progovorili o očiglednim pojavama minorizacije 
Bošnjaka. Zar može biti bosanske Bosne bez ravnopravnih Bošnjaka?! No, oni su plaće- 
ni da izmišljaju tzv. bošnjački ekstremizam, kao jedini način da se aboliraju genocidni 
agresori. 

Površna novinska analiza začas može predstaviti glavne tačke obezglavljivanja 
Bošnjaka, dok bi nas temeljita studija itekako uvjerila da su Bošnjaci već duboko u pro- 
cesu nestajanja. Na žalost, u Bošnjaka danas niko ne piše takve studije, jer ne postoji po- 
litička volja za strateškim pogledom u budućnost. 

Bošnjački narod nema pravo na život na dvije trećine bh. teritorije, gdje je prije deset 
godina bio žrtva genocida, a gdje je danas žrtva apartheida. Bošnjaci su danas najpotla- 
čeniji i najprogonjeniji narod u Evropi! 

Odluka o konstitutivnosti je, zahvaljujući Petritschu i Lagumdžiji, postala mrtvo slovo 
na papiru, jer se tzv. ustavne promjene nisu ni dogodile. Bošnjački narod nema ustavnu 
zaštitu ni tamo gdje je u većini. Ne poštuje se bošnjačka demokratska volja. Na ključnim 
pozicijama u policiji i pravosuđu ostali oni protiv kojih su Bošnjaci glasali, jer su nas po- 
kušali vratiti u 1948. i 1983. godinu. 


Montirani procesi 
Pozicioniranje Lagumdžijine hunte je odluka OHR-a, koji snosi odgovornost za de- 
mokratsko obespravljivanje Bošnjaka. Ni OHR, ni razni lažni borci za multietničku BiH 
se ne sikiraju što se na funkcijama državnog i federalnog tužioca nalaze lica koja su u 
paradržavi Mate Bobana obavljala tužilačke funkcije, a da im nikad nije naumpalo da 
procesuiraju zločine u Ahmićima, Stocu, Zapadnom Mostaru... Oni su podobni, ali za 
šta?! Za montirane procese protiv Bošnjaka, čime se ne samo pokušava relativizirati od- 

nos agresora i žrtve, već se i bošnjački narod tjera u stanje straha i pravne nesigurnosti. U 
režiji OHR-a i Lagumdžijine hunte dosad je iz javnog života izbačeno oko 300 vrhunskih 
bošnjačkih kadrova koji, kao u vremenima Golog otoka, nemaju prava na javno postoja- 
nje. Zločinci su 1992. prvo ubijali bošnjačke intelektualce, a ovi današnji ih brišu, ispara- 
vaju iz života, kao što čini Veliki brat u Orwellovoj 1984. Pošto je policijsko-pravosudna 
mafija zadržana na istim pozicijama, procesi se nastavljaju. Recimo, po sljedećem obras- 
cu: Bošnjaku koji je kandidat za direktora Carine formalno se izrežira krivična prijava, ni 
za šta, kako bi ga se izbacilo iz igre dok na njegovo mjesto ne uskoči poslušnik. To što ni- 
kome od ovih 300 Bošnjaka nikada ništa nije dokazano, manje je bitno, jer oni sa svojim 
porodicama žive na sudu. Kao Jozef K. u Kafkinom romanu Proces. 

Ambijent nesigurnosti pojačan je namjerom IPTF-a da među Bošnjacima stvori kon- 
trolirani haos. Imali smo više sigurnosti dok IPTF nije našoj policiji vezivao ruke, pretva- 
rajući policajce u evidentičare nasilja i kriminala. Vrijeme je da se postavi pitanje istin- 
skih namjera IPTF-a i drugih međunarodnih supervizora. 

Tjerali su nas na brzinsku privatizaciju, a kao posljedicu smo dobili da je bošnjač- 
ka imovina, sa bosanskim predznakom, prešla u hrvatsko-slovenačke i srpske ruke, sa 
velikodržavnim predznakom. Dogodila se privatizacijska pljačka, a ne privatizacija. U 
Sarajevu je kapital dominantno u rukama Hrvata i onih Bošnjaka koji su poslušnici ove 
mafije iz Karađorđeva. 

U takvom ambijentu, oko 200.000 boraca Armije RBiH ne može dobiti boračku za- 
štitu, jer MMF zabranjuje usvajanje zakona na osnovu kojeg bi bosanski branitelji mogli 
svijetla obraza svojoj djeci pogledati u lice. ...Kao što to i dan danas mogu bh. partizani. 
To nije stvar finansija, to je strategija poniženja bosanskog patriotizma! Bošnjacima se 
oduzima pravo na pamćenje sopstvene žrtve, a medijski i obrazovni sistem su tu da pre- 
oblikuju svijest o prošlosti. 


Alaramantno stanje 

Pod opravdanjem demokratizacije medija, instalirana je komunistička kontrola jav- 
nog govora. CRA je zabranila brojne medije bosanske orijentacije, a u bh. medijski pro- 
stor je uvezla srbijansku TV Pink, i to pod kriminalnim okolnostima. Federalna TV se 
izrodila u herceg-bosanski oglasnik policijske države, kao i Oslobođenje, čiji se profesi- 
onalni i patriotski kredibilitet pretvorio u svoju suprotnost. Ako se, ne daj Bože, ostvari 
namjera Lagumdžijine hunte da u jednom od montiranih procesa unište Dnevni avaz, 
Bošnjaci će osvanuti u totalnom mraku. 

Pomoć neće moći očekivati od SDA, od Islamske zajednice, od Preporoda, od 
Bošnjačkog instituta, pa ni od agilnog VKBI, jer su ove bošnjačke adrese, svaka na svoj na- 
čin, isuviše indolente prema alarmirajućem stanju, možda već bivše — bošnjačke nacije. 


, Dnevni avaz" 29. VIII 2003. 

Lovci na ucjene 


Američka ambasada je raspisala potjernicu za bošnjačkim narodom 


Šaćiru je zafalilo para za rakiju. Pa se prijavio u Američku ambasadu. Tamo džabe 
dijele pare. Ne mora se ni kopat, ni štemat, ni nosat ciment. Treba samo rijet da si vidio 
nekog što bi mogao bit terorist. Šaćir je oglas pročitao u novinama. Dok je sjedio 'nako u 
čitaoni. Proradiše mu klikeri! Ima jedan s brdicom, u komšiluku, što ide u džamiju, i što 
se garant bavi terorizmom. Otići će Šaćir u Američku ambasadu. Prijavit bradicu. Uzet 
pare. I kupit rakiju. I nazdravit lahkoj pari. 

Nakon svenarodne pomame praćenja i klevetanja nevinih ljudi, koja je ovom zemljom 
vladala u vrijeme Informbiroa, evo, 55 godina poslije, nalazimo se u istom orvelovskom 
ambijentu. Tada su široke narodne mase ušle u funkciju denunciranja, iz dva razloga: 
prvo, onaj ko bi se bavio otkrivanjem narodnih neprijatelja, za sebe bi priskrbio auru 
pravednika; drugo, društvena vrijednost pojedinca je određivana njegovom spremnošću 
da bude vojnik Partije. 

Danas se vrijednost pojedinca određuje njegovom materijalnom mogućnošću, i u 
snobovskom, i u pukom egzistencijalnom obliku. Ono što je 1948. bila Partija, danas je 
para. Divlji kapitalizam, koji nam je uvezen pod logotipom rušenja komunizma, stvo- 
rio je društvo monstruoznih kriterija, u kome ljudska duša stanuje u cirkusu. Strateški 
instalirano, opće siromaštvo, samo je izoštrilo vladavinu pare na pijedestalu, tobejarabi, 
božanskih vrijednosti. Ista egzistencijalna i društvena motivacija je pokretač svenarodne 
cinkaroške pomame, 1948. i danas, kad Američka ambasada nudi pare za informacije o 
teroristima. 

Kao što je poznato, Američka ambasada je obavijestila bh. javnost da je otvoren — na- 
gradni program koji ohrabruje bh. državljane da pruže svaku vrstu informacije 0 teroristič- 
kim aktivnostima, a zauzvrat dobiju novčanu nagradu od Američke vlade. Peke. Američka 
vlada ne bi trebala tek tako rasipati novac svojih poreskih obveznika, yazzuck je, jer u 
Bosni se barem ove informacije ne moraju kupovati, već se mogu pročitati u novina- 
ma. U toku 2001. i 2002. je bilo oko 600 terorističkih napada na bošnjačke povratnike u 
Karadžićevom entitetu. U Mostaru je poslije Dejtona ubijeno oko 40 bošnjačkih civila od 
strane ustaških terorista. Itd. Itd. Eto informacija! 

Bilo bi logično da Američka ambasada raspisuje nagradni program tek kad se iscrpi 
kažnjavanje vinovnika svih dosadašnjih terorističkih napada po BiH. Pošto nije zakonom 
opaučen ni jedan ustaški ubica iz Mostara, ni jedan četnički terorista iz RS, prikuplja- 
nje novih informacija o terorizmu nema smisla. Prvo bi, valjda, trebalo riješiti zaostale 
predmete. 

Naravno, mi znamo da Američku ambasadu ne zanimaju krstaški teroristi. Za njih je 
ubijanje muslimana ekološka disciplina. Kao što je to bilo i ubijanje crnaca po Americi. 

Njih zanima isključivo tzv. islamski terorizam, koji u Bosni — ne postoji. Ali će da — po- 
stoji, kao izmišljotina, stvarnija od stvarnosti. Zato Amerikanci, kao u filmsku produkci- 
ju, ulažu u kupovinu informacija, od kojih će stvoriti negativnu fikciju. Samo separiranje 
informacija o terorizmu, po krstaškom kriteriju, podrazumijeva da je nebitno da li su te 
informacije vjerodostojne. Mušterija traži robu, a Šaćir pare. 

Tekst koji je objavila Američka ambasada samo je dno krstaškog licemjerstva. Pazite 
ovaj citat: Prisustvo međunarodnog terorizma i njegovih pristalica u BiH je prijetnja razvo- 
ju i stabilnosti zemlje... Formulacija međunarodni terorizam se ne tiče četničkog i ustaš- 
kog terorizma, jer je riječ o lokalnom pojmu. Time je jasno da je američki nagradni pro- 
gram u BiH usmjeren isključivo na otkrivanje tzv. islamskog terorizma. Amerika time 
gubi antiteroristički kredibilitet, jer za nju terorizam može biti samo i isključivo islamski! 
U protivnom, svoj nagradni program ne bi nanišanila na međunarodni terorizam u BiH, 
nego, općenito, na terorizam, ma iz kojeg vjerskog kruga da potiče. 

Amerikanci su papci. Mogli su nagradnim programom obuhvatiti sve terorizme, čak 
to i naglasiti, i opet bi dobili tražene informacije. Ali, ne, oni su se svjesno fokusirali 
samo na tzv. islamski terorizam, čime su prostački posvjedočili svoju krkansku narav. Ko 
biva, mi smo gazde u vašoj kući. Upravo po tim osobinama se razlikuje insan od hajvana. 
Hajvan će prnuti kad mu prahne, a insan će odšutati fiziološku potrebu. 

Američka ambasada je raspisala potjernicu za bošnjačkim narodom. Ignoriranje ži- 
vog, četničkog i ustaškog terorizma, i izmišljanje tzv. islamskog, direktno se tiče političke 
pozicije Bošnjaka, i Bosne. Sataniziranje Bošnjaka zakonomjerno vodi jačanju projekta 
iz Karađorđeva. Projekat se sofisticira. Nakon što su policija i pravosuđe stavljeni u služ- 
bu satanizacije Bošnjaka, sada će se, nakon ubacivanja američkih nagrada u igru, na meti 
naći i bošnjački smrtnici. Svaki Bošnjak će moći biti osumnjičen za tzv. islamski terori- 
zam, a u kubanskom ambijentu, gdje je svako kriv dok mu se krivica dokazuje (umjesto 
da je svako nevin dok mu se krivica ne dokaže), stvorit će se željena količina bošnjačkih 
stanovnika novog Golog otoka. 

Sudeći po stampedu pred kioscima Lota, izgladnjeli narod je zaražen igrama na sreću. 
Amerikanci su ponudili novi Bingo. Groznica počinje. Svaka dobija! Dobitna kombina- 
cija je telefonski broj: 033-49-49-49. Prijavite oca, mater, dajđu, strinu, užu i širu familiju! 
Ožeži Šaćire! 

Samo, ne zaboravi, imamo i mi mrak koji jede. U ime života. 


, Walter", br. 98, 6. 1 2004. 

Prvi bošnjački intelektualac na 
udaru SFOR-ovih siledžija 


Upad SFOR-ovih agenata u kuću dr. Dželala Imamovića 
je prvi slučaj da međunarodne snage teroriziraju nekog 
istaknutog bošnjačkog intelektualca. Dr. Dželal može izdržati 
ono što njegovi progonitelji ne mogu ni zamisliti. Ali, nismo 
svi jaki kao dr. Dželal. Njega smo morali braniti zbog sebe. 


Tačno prije tri godine upoznao sam dr. Dželala Imamovića iz Zenice. Bilo je to u 
Konjicu. Na mom i njegovom proputovanju. Ja sam se vraćao iz Mostara. On je išao 
Neretvom, nizvodno. Susreli smo se u jednoj aščinici. Okahvenisali. Promuhabetili. 
Razmijenili telefone. Nikada se poslije nismo ni čuli, ni vidjeli. Često sam se prisjećao 
ovog slučajnog susreta, i nimalo slučajnog razgovora. Neki dan sam pročitao u novina- 
ma da su agenti SFOR-a upali u kuću dr. Dželala Imamovića. ...Kao da su upali u moju 
kuću. Htio sam nazvati dr. Dželala. Ali, potrošio bih riječi za koje je korisnije kad se nađu 
u tekstu. 


Rentabilna šutnja 

Postoje dvije vrste ljudskih stvorova koji ne mogu ili neće da vide kako se omča oko 
bošnjačkog vrata steže: prvo su budale, a drugo su prostitutke. Prve je Bog obilježio, i ne 
može im se zamjeriti. Druge će Bog obilježiti, za našeg i njihovog života, jer nema dubljeg 
moralnog dna od trgovine nad ljudskom nesrećom. Ovo što se nama događa je nesreća, 
a kako je svaka nesreća iskušenje, razlike koje se pojavljuju između čestitih i pesnitavih 
karaktera su oštrije i glasnije. U nesreći se ko na dlanu vide putevi dobra i strampuća zla. 
Kad u nesreći neko čini zlo, zarad lešinarskog čerupanja ranjenih, on to čini pri punoj bi- 
strini uma. Jedina nesvijest koja u njegovoj glavi postoji je sumnja u Boga. Ponesen šan- 
som da ugrabi ono što mu ne pripada, on zaboravlja na znakove što upozoravaju svakog 
smrtnika. U nesreći, takvih je znakova u izobilju. Gdje god se okreneš, vidiš tugu, i vidiš 
opomenu. 

Možda je nerealno od običnih Bošnjaka tražiti da vide nešto što im nije dato da vide. 
Oni stoljećima vide ono što im se servira. Danas su zabavljeni grčevitom borbom za pre- 
življavanje. Bošnjački očevi su najponiženiji očevi na svijetu. Strašno je kad otac gleda u 
gladne djetetove oči, a ne može mu objasniti da bi babo radio, a da mu ne daju, da bi za- 
radio, ali mu ne daju, da bi bio babo, ali mu ne daju... U grču poniženja, bošnjački otac 
nema kad razabrati zašto se njemu i njegovoj porodici događa socijalna obespravljenost. 
On nema vremena da misli. Misao o uzrocima u njegovu glavu meće okupatorski sexh 
medijski sistem. Otud će saznati da su krivci za njegovu patnju ti "kriminalni, teroristič- 
ki, fundamentalistički, itd'' bošnjački prvaci. Smjestit će u glavu još jedan poraz i nasta- 
viti iščekivati gore od najgoreg. 

Nije upitna relacija žrtva-agresor između bošnjačkog oca i sth operatora koji kreira- 
ju poraz bošnjačke porodice. To su konstante. Problem je u Bošnjacima koji imaju pa- 
met da razumiju šta se događa. Oni ne samo da razumiju obrazac nastavka genocida nad 
Bošnjacima, već u tom projektu i učestvuju. Kako? Tako što svaki okupatorski sistem, pa 
i ovaj, ostavlja prostor za kvislinško bezdušje; patriotski ugursuzi su pozvani da u hibrid- 
noj hijerarhiji društvenih vrijednosti zauzmu povlaštena mjesta u odnosu na ugnjetavane 
smrtnike. Mjesto se plaća, na dva načina: prvo, šutnjom koja u okolnostima okupacije i 
terora ima značenje odobravanja; drugo, javnim sudjelovanjem u beščašću, što se obila- 
to nagrađuje. Bošnjački kvislinzi koji svoje sunarodnjake sataniziraju i kriminaliziraju 
na svakom koraku, imaju vidno mjesto u našoj percepciji opake stvarnosti. Sasvim ne- 
pravedno, zapostavljamo Bošnjake koji su zaliveni rentabilnom šutnjom. Obje se vrste 
ovih Bošnjaka hrane sa istog interesnog kazana. Zašto bi nas policijske potjernice Bakira 
Hadžiomerovića i Senada Avdića vrijeđale više od strateške šutnje bošnjačkih intelektu- 
alaca? I jedni i drugi rade u istoj firmi, samo u različitim pogonima. Njihov je produkt 
zajednički: uništenje Bošnjaka. To što jedni Bošnjaci za sćxh interese i pare uništavaju 
Bošnjake, a što drugi to mirno posmatraju, naplaćujući šutnju — nebitno je. No, zastra- 
šujuća je količina ovih što šute. To je već kritična masa bošnjačke pameti. Zato se moglo 
dogoditi da teroriziranje dr. Dželala Imamovića prođe bez i jedne javne reakcije. 


Kukavički bošnjački um 

Upad SFOR-ovih agenata u kuću dr. Dželala Imamovića je prvi slučaj da međunarod- 
ne snage teroriziraju nekog istaknutog bošnjačkog intelektualca. Kad kažemo — istaknu- 
tog — mislimo na činjenicu da je dr. Dželal poznat u narodu i priznat u struci. Nije "be- 
zimen", kao desetine naturaliziranih Bosanaca i onih Bošnjaka koji žive islam, a koji su 
posljednjih godina od međunarodnih snaga maltretirani nebrojeno puta. 

U normalnom narodu pojam "bezimenosti" bio bi beznačajan. Svako bi trebao biti 
jednak pred pisanim i nepisanim zakonom. Ipak, u našoj provincijalnoj feleričnosti po- 
znati ljudi su "ravnopravniji" od nepoznatih. Nije nam isto kad se nešto događa osobi 
za koju znamo, i nekome za koga nismo čuli. Otud se mogla razumijevati šutnja koja se 
nadvila nad kontinuirano teroriziranje "bezimenih" islamskih vjernika. Ko biva, šta mi 
znamo ko su oni koje ne znamo, a pošto nema dima bez vatre, biće da tu nešto ima, da tu 
nisu čista posla, pa nek' sve ide svojim tokom, bez nas, ko sa nama... Ali, eto, dogodilo se 
da guja međunarodnog terora nad Bošnjacima glavurdu metne na život jednog poznatog 
doktora, uglednog građanina, a da ni to ne promijeni obrazac ignoriranja događaja koji 
bi se morali ticati svih nas. Kako to odgonetnuti? Možda kroz isti onaj mentalni obrazac 
koji je u Sarajevu, događaje u Foči, tumačio tuđom zlom sudbinom. Ili, Podrinje je kr- 
varilo, a u Tuzli se kahvenisalo u proljetnim baštama, i računalo se da su oni tam nešto 
grdno zgriješili, čim im se dogodilo da budu poklani; iluzija se raspršila sa prvom grana- 
tom, koja je posvjedočila da su svi bošnjački vratovi isti. Tako se danas gleda na teror ko- 
jemu je bio izložen ugledni zenički doktor. Ko biva, čim se njemu dogodilo da mu SFOR 
upadne u kuću, da mu otme kompjuter, da ga obilježi, moralo je da postoji nešto što mi 
ne znamo; pa nije ni taj SFOR posve bez glave pa da ljudima 'nako, iz čista mira, upada 

u kuću; ima tu garant nešto sumnjivo, jer je i sam doktor sumnjiv, nosa bradu, filozofira, 
voli da ide u džamiju, a čim neko voli da ide u džamiju, tu nistu čista posla... 

Kukavički bošnjački um je sklon krivicu tražiti u žrtvi, otpisati žrtvu bez suđenja, pri- 
pisati joj ono zašta je oklevetana... Obrnut proces od ovog podrazumijevao bi karakternu 
kičmu koja se neće povijati pred vjetrovima jačeg, ali ne i pravednijeg. Iz fukaraštinske 
žablje perspektive, pravda je uvijek na strani jačeg. Iz moralne, stvari izgledaju drukčije. 

Sa moralnog stanovišta bilo bi normalno da se u ovom povodu oglasio, recimo, 2Z€e- 
nički "Preporod", zenički Medžlis IZ-a, a zašto ne i krovne institucije vjere i kulture u 
Bošnjaka. Ipak je dr. Dželal Imamović prvi bošnjački intelektualac kojega je maltretirao 
SFOR. Prešutjeti teroriziranje njegove ličnosti, znači otvoriti vrata za teroriziranje ma ko- 
jeg bošnjačkog intelektualca. Umjesto logike, nad ovim se slučajem nadvila mučna šut- 
nja. Zastrašujuća. Svaki čestit bošnjački intelektualac s pravom može zaključiti: ovako bi 
se šutjelo da se meni dogodi isto. 


Nova islamska osjećajnost 

Ne znam koliko je trajao moj razgovor sa dr. Dželalom u Konjicu. Bio je to jedan od 
onih muhabeta gdje se gubi pojam o vremenu. Umjesto minuta i sekundi otkucavaju rije- 
či. Isprepliće se tih i sočan dijalog, kao najljepše vezivo na svijetu. Sjećam se, bio sa zadiv- 
ljen slučajnošću da ovog izuzetnog čovjeka upoznam na mom i njegovom proputovanju, 
baš tu, u čudnovatoj konjičkoj aščinici, u kojoj se inače vode spontani bošnjački dijalozi o 
našim putevima i stramputicama. Bio sam fasciniran putovanjem dr. Dželala Imamovića. 
On je sa svojim ahbabom krenuo te subote iz Zenice, sa nijetom da svaki namaz klanja- 
ju u nekom drugom mjestu. Ove subote su zijaretili Hercegovinu. Neke prošle, i neke 
buduće, neka druga mjesta i džemate. Bilo je to za mene otkriće jedne nove osjećajnosti 
Bosne i islama. Nikada dotad nisam čuo da neko odredi dan u sedmici kad će putovati 
po bosanskim mjestima, i svaki vakat-namaz klanjati u drugom džematu. Otkrilo mi se 
nepregledno bogatstvo ove ljubavi prema Bosni. To znači godišnje klanjati u 280 džamija, 
osjetiti 280 džemata, sroditi se u uzvišenom trenu sa hiljade bošnjačkih duša, i biti toliko 
bogatiji u svome bosanskome i islamskome vjerovanju. 

Uvjeren sam da je dr. Dželal Imamović na ovim svojim putovanjima sakupio toliko 
snage da ga ni stotine sličnih udara ne mogu pomjeriti iz nijeta da stigne kamo je pošao. 
On može izdržati ono što njegovi progonitelji ne mogu ni zamisliti. Ali, nismo svi jaki 
kao dr. Dželal. Njega smo morali braniti zbog sebe. 


"Saff}", br. 117, 1. IV 2004. 

Američki Sibir 
Amerika traži da protjerujemo svoje državljane, hapsimo nevine 
ljude i pristanemo na izmišljotinu o postojanju tzv. islamskog 


terorizma u BiH. Istovremeno, Amerika pruža finansijsku 
i političku podršku četničkom i ustaškom terorizmu. 


Godišnji izvještaj američkog State Departmenta o terorizmu bestidna je deklaracija 
fašizma, islamofobije i primitivizma. Nema nikakve dileme da je Amerika u ratu protiv 
islama, jer svoju proizvodnju sukoba civilizacija više i ne krije iza tzv. borbe protiv teroriz- 
ma. Karte su pukle. Za Ameriku je islam sinonim za terorizam. U protivnom, ne bi se u 
Godišnjem izvještaju o terorizmu naša zemlja tretirala kao leglo tzv. islamskih terorista, i 
ne bi se od bh. vlasti tražilo da intenziviraju maltretiranje nevinih ljudi, jakako, muslima- 
na. Četnika i ustaša nema u ovoj američkoj izmišljotini o terorizmu u BiH. Nema ni mu- 
slimanskih žrtava četničkog i ustaškog terorizma. Muslimani ne mogu biti žrtve. Mogu 
biti samo teroristi. Pa i onda kad niko taj terorizam nije ni čuo, ni vidio, niti je od tog što 
ne postoji ikad iko stradao. Tako se to radi u Holivudu. 

Na početku Amerikanci tvrde: — Borba protiv terorizma u ovoj zemlji, međutim, i dalje 
se odvija teško. Ova je konstatacija tačna, jer ni za devet dejtonskih godina nisu ugušene 
terorističke mreže separatističkih hunti Radovana Karadžića i Mate Bobana. Kao sljed- 
nici Hitlerovih falangi, četničkih i ustaških bandi iz Drugog svjetskog rata, ove mreže 
kontinuirano podrivaju mir i ustavni poredak u BiH, ubijaju i maltretiraju ljude, manife- 
stiraju fašističke simbole na svakom koraku. Amerikanci sigurno znaju da četnici i ustaše 
imaju bogatu terorističku tradiciju, jer su od kraja Drugog svjetskog rata pa do uništenja 
SFRJ, širom Svijeta izvodili brojne terorističke akcije, ubijali ambasadore, otimali avione, 
podmetali bombe u bioskope i sl. Ipak, u Americi, kao legalne organizacije, djeluju ovi 
teroristički pokreti, te čak bivaju i finansirani od Vlade SAD. Otud Amerikanci u svom 
pomenu terorizma u BiH nisu ni pomislili na četnički i ustaški terorizam, niti na juče- 
rašnje, današnje i sutrašnje žrtve ovog terorizma. Kad tvrde da se borba protiv terorizma 
u BiH odvija teško, Amerikanci misle isključivo na Bošnjake, iako ne podastiru ni jedan 
jedini dokaz o tom terorizmu, pa je nejasno kakva bi se to borba trebala voditi protiv ne- 
čega što ne postoji. 

Postoji samo jedna varijanta... Treba biti šiza, košto je bio Don Kihot, pa ratovati sa 
vjetrenjačama. Ali, da je Servantes mahnitom Don Kihotu dao atomsku bombu, onda bi 
njegovo groteskno jurišanje u viteške romane imalo tragične posljedice. Bušova Amerika 
je i sebe i Svijet zavila u crno jer je zapodjenula rat protiv duhova. U nastojanju da izmisli 
neprijatelje, proizvodi neprijatelje, što ti ga u konačnici dođe na isto. 

Bošnjaci su odveć strateška meta američke islamofobije. Americi u Bosni trebaju tzv. 
islamski ekstremisti. Proizvodi ih zakonom sile: klevetom i nasiljem. Računica je pogreš- 

na utoliko što bošnjački narod više ne postoji, pa je tom nečemu što se zove narod sve- 
jedno kad ga se optuži za tzv. islamski terorizam. 

Američka politika u BiH jasno cilja na sataniziranje Bošnjaka i ugrožavanje ljudskih 
prava. Evo šta se zagovara u Izvještaju: Nedostatak BiH je ustanovljavanje procedura u 
slučajevima denaturalizacije, ekstradicije, deportacije, te preventivnih pritvora. Dakle, 
Amerika traži od BiH da oduzima državljanstva naturaliziranim Bosancima, da ih pro- 
tjeruje iz zemlje, iako ovi ljudi nisu ništa skrivili. Krvi su jedino što su muslimani, i što 
su rođeni u arapskim zemljama. Po toj logici bi cijelu Ameriku trebalo raseliti, i predati 
je Indijancima. 

Američki zahtjev da BiH uvede preventivne pritvore je monstruozan! To je samo dno 
fašizma! Goli otok! Nekoga ko je nevin treba lišiti slobode zbog toga što bi po nečijoj iz- 
mišljotini mogao biti opasan. U preventivnim pritvorima bi mogla završiti sloboda mi- 
sli. Kleveta se tako postavlja na pijedestal vjerodostojnog pravnog faktora, što se nakon 
Staljinovih gulaga realiziralo jedino još u američkim kazamatima 21. stoljeća. 

Po State Departmentu, borba protiv terorizma u BiH je — usporena kada su na vlast 
došle nacionalne stranke. Recite, slobodno, SDA! Nije problem u HDZ-u i SDS-u, koje 
nikad nisu ni silazile s vlasti. Problem je što Bošnjacima više ne vlada marionetska 
Lagumdžijina vlast SDP-Alijanse, koja bi hapsila i protjerivala nevine ljude. 

Amerika jasno apostrofira SDA kao kočnicu u borbi protiv terorizma, jer tvrdi da 
su nakon izbora 2002. — strani islamistički ekstremisti ostali u zemlji. Iz toga razazna- 
jemo američku podršku bivšoj Lagumdžijinoj vlasti, ali i sadašnjoj hunti u policiji i 
pravosuđu. 

Jasno je i da Amerika stoji iza montiranog procesa Pogorelica, jer na kraju svog iz- 
vještaja traži da se - optužnice protiv šestorice osumnjičenih podignu do kraja ove godine. 
Zalud to što se u istražnom postupku nije dokazao ni jedan od navoda iz montirane op- 
tužnice. Zalud što je akademska i umjetnička javnost, predvođena Društvom pisaca BiH, 
osudila montažu ovog procesa i reinauguraciju najmračnijih tekovina političko-policij- 
ske instrumentalizacije pravosuđa. Amerika je naredila da se optužnice moraju podići, 
da se nevini ljudi moraju osuditi, i da se time antifašistička borba Armije RBiH ima pro- 
glasiti tzv. islamskim terorizmom. 

Šteta. Bilo je lijepo voljeti Ameriku. 


, Walter", br. 107, 11. V 2004. 

Sizofrenija u komšiluku 


U zemlji u kojoj se prati kretanje svake dlake na mudžahedinskoj 
bradi, operacija državne likvidacije šestero hrvatskih 
staraca u Konjicu bi po fantastici bila ravna pobjedi Osame 
Bin Ladena na predsjedničkim izborima u Americi 


Ustaško društvo više neće tolerirati prirodno umiranje Hrvata. Svaki Hrvat koji umre 
van svoje kuće smatrat će se žrtvom terorizma, naravno, tzv. islamskog. Zato Hrvati mo- 
raju povesti računa da umiru kod kuće. Ako im navre da dobiju infarkt, moždani udar, 
ili da umru od neke druge trenutačne smrti, moraju se pretrpjeti, i doći do kuće. Baš 
onako kao što se čovjek pretrpi kad hoće da stigne do zahoda. Po ustaškoj viziji, smrt će 
u Hrvata dobiti dimenziju velike nužde, koja se fiziološki može odgoditi. Otud možemo 
govoriti o ustaškom otkriću novih zakonitosti prirode, čim se smrt tumači kao prirodna 
pojava koja se može tempirati. Pojednostavljeno, Hrvat koji je trebao dobiti infarkt u šet- 
nji, kazat će svome srcu: "Sačekaj malo, srce moje, 'vako stvari stoje, infarkt ćeš dobiti kad 
dođemo kući, za koju minutu, kako bih ja umro prirodnom smrću, jer ako umrem van 
kuće, računat će se da sam ubijen". Onda će, bezbeli, srce poslušati svog vlasnika, i tačno 
na vrijeme otkazati poslušnost životu. 

Upravo ovakva šiza proizilazi iz blentavog saopćenja za javnost koje je obznanio 
Općinski odbor prognanih, izbjeglih i raseljenih Hrvata iz Konjica, gdje je izrečena sum- 
nja u prirodnu i nenasilnu smrt šestero Hrvata iz Konjica koji su u posljednjih šest mje- 
seci, od posljedica infarkta, umrli van svoje kuće. Dakle, da su umrli u kući, niko ni u šta 
ne bi sumnjao. 


Šta raditi s istinom 

Od početka agresije na Bosnu i Bošnjake plasirano je od strane četničke i ustaške pro- 
pagande bezbroj nevjerovatnih laži. Od one da Armija RBiH granatira i ubija civile po 
Sarajevu, pa do one da je ubijeni bošnjački povratnik u RS nad lavorom zaklao sam sebe. 
Da smo politički narod, košto nismo, dosad bi bio ustanovljen istraživački projekat koji 
bi se bavio samo prikupljanjem i obradom propagandnih laži kojima su izloženi Bošnjaci. 
Takav projekat može realizirati jedan čovjek, ali mi nemamo ni vizije o toj potrebi, a bo- 
gami ni plaće za to radno mjesto. Zato imamo tele-viziju o kara-roke srbo-folk talentima, 
o misicama i drugim splačinama koje se izdašno finansiraju da zagađuju naš rastrojeni 
duhovni prostor. 

S druge strane, ne postoji nijedna laž koju je bošnjačka politika plasirala s ciljem iz- 
mišljanja zločina. Logično, što bi plasirala laž, kad nije u stanju ni otkriti, formulirati i 
usmjeriti istinu o bošnjačkom stradalništvu. Bošnjačka politika ne zna ni šta bi s istinom, 
a kamoli s laži. Četnički i ustaški diskurs je utemeljen na zlu, pa je očekivano kada se to 
zlo multiplicira: od zločina prema lažima. UZ to, ovaj diskurs je prirodno određen da po- 
kušava svoje zločine pravdati zločinima drugih, a pošto tih zločina nema, valja se baviti 

proizvodnjom laži. Plan međunarodnih protektora ide na ruku ovim pokušajima, jer se 
tendenca ratne uravnilovke o tri zaraćene strane danas čita kao projekat "istine i pomi- 
renja", što u prevodu znači: svi su jednako krivi, jer su svi jednako stradali. Bošnjačka 
politika je zagubljena sama od sebe, a pogotovo naspram koalicije međunarodnih snaga, 
četnika i ustaša, usmjerene protiv istine o genocidnoj agresiji. Istina o genocidu je krupan 
zalogaj za prožderat, pa se na to niko i ne odlučuje, ali se zato pokušava bošnjački narod 
poistovijetiti sa četničkim i ustaškim zločinstvom, što se najefikasnije postiže na talasu 
antiislamske histerije i izmišljanja tzv. islamskog terorizma. 

Nema nikakve više matematike u ovoj prostoj računici. Svijet je išao na ruku četnič- 
kim i ustaškim genocidnim osvajanjima. Svijet je tom podrškom osakatio pravednu bor- 
bu bošnjačkog naroda za referendumsku BiH, kao jedini legitimni i demokratski oblik 
uređenja naše zemlje. Vašingtonski i Dejtonski sporazum su legalizirali genocid nad mu- 
slimanima, kao isplativo sredstvo za ostvarenje krstaških/križarskih ciljeva. Svijet nije 
dozvolio da postoji zemlja u kojoj će jedan muslimanski narod, usred Evrope, biti rav- 
nopravan. Ali, ostali su zločini nad muslimanima! Kao svjedočanstvo koje ima i pravnu, 
obavezujuću težinu. Tek ako nestane bošnjačkog naroda, nestat će i obaveze iz te pravo- 
sudne istine o genocidu. Bošnjaci ne moraju nestati posve. Može, tu i tamo, biti pokoja 
glava, pokoja džamija. Dovoljno je da Bošnjaci nestanu ekonomski, politički, pa kulturo- 
loški. To se upravo i dešava. 


U bubnju providne laži 

Nema, dakle, ničeg fascinirajućeg u strateškoj potrebi četničke i ustaške propagande 
da se kleveće i laže protiv Bošnjaka. Ostvarivost njihovih osvajačkih projekata je propor- 
cionalna stupnju bošnjačke dotučenosti. Fascinirajuće je nešto drugo... To kako njihov 
diskurs ne preza ni od blasfemije svojih svetinja kako bi se naudilo Bošnjacima. Doduše, 
kad je ikad Biljana Plavšić kazala da vrijedi uložiti 100.000 srpskih glava za tzv. "veliku 
Srbiju". Oni i danas ulažu glave svojih ljudi, tek kao sredstvo za postizanje ciljeva. Tu 
nema boli unesrećenih familija, jer je i bol tek sredstvo. Stavit će Srbi, usred rata, pobi- 
jene Bošnjake na gomilu, poslikati ih, i svijetu prikazati "genocid nad Srbima u okolini 
Srebrenice" Njih ne zanima par desetina velikosrpskih soldata koji su stradali u bici na 
Brčanskoj malti; njih zanima izmišljotina o 500 mrtvih, pa makar se u toj laži utušila i 
srpska uspomena na srpske žrtve. Njih ne zanima nekoliko Srba koje su za vrijeme op- 
sade Sarajeva ubili gelipteri iz bošnjačkog naroda; njih zanima laž o 2.500 Srba tobože 
ubijenih u kasarni "Viktor Bubanj". Ovo nam kazuje da kolektivni zločinački um nema, 
jer ne može imati, moralan odnos ni prema svojim žrtvama. Jer, u protivnom, to onda 
ne bi bio zločinački, već humanistički um. Onaj ko je spreman da ubije nevinog čovje- 
ka, i da to ubistvo smatra vrlinom, taj je spreman da svaku gadost izdigne na pijedestal 
pravdoljubivosti. 

Pošto se ustaška hegemonija u BiH ni po čemu ne razlikuje od četničke, prirodno je 
što ostvaruje istovjetne oblike djelovanja. Rovarenje po smrtima šestero Hrvata u Konjicu 
samo je dno perverzije. Ove obične ljudske smrti se stavljaju u bubanj providne laži, a 
u ime tobožnje istine, čime se tužni događaji u životima nekih obitelji dovode do cirku- 
sa i paradoksa. Manipulira se osjećajima ožalošćenih obitelji, koje postaju ubijeđene da 

im je neko ubio bližnje. Šta je nagonilo porodicu Viktora Ćelića da organizira ponovlje- 
nu obdukciju u Splitu, gdje je samo potvrđen nalaz vještaka sudske medicine dr. Ilijasa 
Dobrače iz Sarajeva?! Porodica ovog umrlog Hrvata više vjeruje banditima Mate Bobana, 
nego institucijama bh. države. Po njima su domaće institucije policije, tužiteljstva, sudske 
medicine, jedinstven teroristički organizam. Jer, da bi se ostvarila njihova pretpostavka 
o ubijanju Hrvata po Konjicu, potrebno je suglasje svih ovih faktora. Prvo, neko mora 
ubiti tog Hrvata, i to tako da ubistvo izgleda kao infarkt. Vjerovatno postoje sofisticira- 
na i skupa sredstva kojima se takvo ubistvo može postići. Vjerovatno najmoćnije zemlje 
svijeta takva sredstva koriste pod strogom kontrolom, u tajnosti, i to kada se radi o teš- 
kim državnim neprijateljima. Ali, zašto bi bh. država ubijala nekakve hrvatske starce po 
Konjicu? Jasno je, takva se ubistva mogu izvesti, i kamuflirati, samo u organizaciji držav- 
nih instanci. Jer, nakon sofisticiranih ubistava, potrebno je da policija i tužiteljstvo, kao i 
sudska medicina, odrade posao kamufliranja. U zemlji u kojoj se prati kretanje svake dla- 
ke na mudžahedinskoj bradi, ovakva bi operacija po fantastici bila ravna pobjedi Osame 
Bin Ladena na predsjedničkim izborima u Americi. 


Zločinački obrazac 

Izmišljotina je bjelodana. Politički navijena. Vidi se to po sljedećoj rečenici iz saopće- 
nja: "Konjic je grad opasan za življenje kao i za povratak Hrvata". Jaštaradi, čim je šestero 
Hrvata ubijeno državnim infarktom. Izmišljotina o Konjicu zapravo je odbrana aparthe- 
ida u Stocu, Čapljini, Livnu... 

Riječ je o poznatom dramaturškom obrascu. Zašto četnici plasairaju laž o konc-logo- 
ru za Srbe na stadionu u Tuzli? Zato što su oni pravili konc-logore po stadionima. Zašto 
izmišljaju da su Bošnjaci granatirali sami sebe? Zato što su oni granatirali Doboj i Brčko 
kako bi opravdali svoja granatiranja opkoljenih gradova. Zašto ustaše danas izmišljaju 
koordiniranost državnih instanci u projektu ubijanja hrvatskih staraca u Konjicu? Zato 
što su oni ubijali bošnjačke starce, i što su u tom genocidu sudjelovali paradržavni orga- 
ni tzv. Herceg-Bosne. Njima je logično da pravosuđe kamuflira zločin. Kao što je nama, 
na žalost, logično da sudije i tužitelji koji su za ustaški račun kamuflirali Ahmiće i druga 
bošnjačka stratišta danas čine vrh bh. pravosuđa. 

Zločinački um svud oko sebe vidi obrasce po kojima funkcionira. To je bolest s kojom 
je nemoguće voditi dijalog. Šizofrenija. Tu, u našem komšiluku. 


"Saff", br. 124, 15. VII 2004. 

Srđane, Hrđane, Prđane 


Srđan Dizdarević je izmislio postojanje terorističke 
organizacije koja se zove Muslimanski omladinski pokret i 
koja se bavi premlaćivanjem Srba i Hrvata s ciljem etničkog 
čišćenja Sarajeva. Ova izmišljotina je usmjerena na 
izazivanje rasne, vjerske i nacionalne netrpeljivosti i zbog 
toga bi Srđan Dizdarević morao krivično odgovarati. 


Predsjednik Helsinškog komiteta za ljudska prava BiH Srđan Dizdarević trenutno je 
najaktivniji fašista u našoj zemlji! To što čini fašistička zlodjela, a što se sakriva iza časnog 
antifašizma, ne treba da čudi, jer je i Staljin radio isto: progonio ljude, a glumio antifa- 
šistu. Brojni primjeri dokazuju da je Dizdarević aktivni sljedbenik fašističkih ideologija, 
jer on donosi presude bez suda, progoni ljude, ljaga Bošnjake, te s pravnom državom ima 
veze koliko i svaki diktator. On je u Sarajevu eksponent četničke i ustaške ideologije, sa 
zadatkom da Bošnjake optuži za fašizam. A to što je ovakav fašista na čelu jedne organi- 
zacije za ljudska prava najbolje govori o toj organizaciji, u kojoj je proganjanje muslimana 
preporuka za uspjeh. 

Mislili smo da Srđan Dizdarević nakon afere izmišljanja antisemitizma ne može du- 
blje potonuti pod dno morala i pameti. Tada je izjavio da se neki ljudi moraju istog časa 
uhapsiti čim neko oskrnavi Jevrejskog groblje. Valjda je još jedino u staljinizmu bilo mo- 
guće hapsiti ljude iz čista mira, bez dokaza, i znati da su baš oni unaprijed krivi i prije 
nego što se neko krivično djelo dogodilo. Dizdarević je ovom izjavom vršio podsticanje 
na skrnavljenje Jevrejskog groblja, jer je eventualne vinovnike unaprijed oslobodio krivi- 
ce i istrage. Da li je ovo podsticanje na vandalizam i nacionalnu mržnju krivično djelo? 

Nije prošlo malo a Dizdarević je ponovio svoju fašističku specijalnost da sudi na ne- 
viđeno i da izmišlja državne neprijatelje. Prije sedam dana on je reagirao na siledžijstvo 
izvjesnog državljanina Velike Britanije, po imenu Edin Jaganjac, koji je u Sarajevu fizički 
nasrnuo na pravoslavnog sveštenika Zorana Kalajdžića. Nema ničeg spornog u nužno- 
sti da se ovo siledžijstvo osudi, ali je nedopustivo to Dizdarevićevo fašističko orgijanje 
na ovom slučaju, gdje pokušava jedan izdvojeni incident pretvoriti u terorističku pojavu 
nepostojećeg maltretiranja Srba i nepostojećeg etničkog čišćenja Sarajeva od strane boš- 
njačkog naroda. 

On govori o - posljednjim dešavanjima — iako nikakvih dešavanja nema, iako se radi 
o jednom događaju, o čijoj pozadini bez policijske i pravosudne istrage ne možemo ni- 
šta reći, jer bi to bilo neozbiljno naklapanje. Ali, za Dizdarevića su neozbiljna naklapa- 
nja legitimno sredstvo da se presuda donese unaprijed. Možda je taj državljanin Velike 
Britanije, recimo, plaćen od četnika da premlati pravoslavnog sveštenika, kako bi se izmi- 
slila ugroženost Srba? Ili, možda je taj Britanac bosanskog porijekla bio pijan? Ili, možda 

je neuračunjljiv? Svako ovo možda za Dizdarevića ne znači ništa, jer on i bez policije, i 
bez suda, kaže da su — posljednja dešavanja prijetnja drugim narodima i jasna poruka da 
napuste grad. Neko ko ne zna da je Dizdarević fašista, koji se bavi izmišljanjem bošnjač- 
kog fašizma, na osnovu ove njegove izjave može razumjeti da se u Sarajevu svakodnevno 
premlaćuju Srbi koji se batinama tjeraju da napuste grad. 

Vrhunac Dizdarevićeve fašističke perverzije tek slijedi... Dakle, iako niko ništa ne zna 
o pozadini počinjenog krivičnog djela, Dizdarević je obznanio da iza svega stoji neka- 
kav nepostojeći, upravo iz njegovih usta izmišljeni tzv. Muslimanski omladinski pokret. 
Opet, neko ko ne zna da je Dizdarević fašista, i da laže, s punim pravom može pomisli- 
ti kako u Sarajevu postoji teroristička organizacija koja organizira premlaćivanja Srba. 
Lažući o etničkom čišćenju Sarajeva, Dizdarević poentira: - Upravo je to cilj MOP-a, mu- 
slimanskog omladinskog pokreta, koji ne prihvata drugo ni drugačije i koji ima tendenciju 
da Bošnjake izoluje od ostatka svijeta. A kako bi se Bošnjaci mogli samoizolirati, nego 
tako što će premlaćivati Srbe i Hrvate?! Riječ je o četničko-ustaškoj zamjeni teza, jer se 
Bošnjaci pokušavaju okriviti za to što im se dogodilo, kao i za to što su jedini evropski 
narod koji je od Evrope osuđen na život u getu. 

Komunistički fašizam se specijalizirao za izmišljanje državnih neprijatelja, jer su mili- 
oni nevinih ljudi pobijeni pod optužbom da su bili dio nekakvog zavjereničkog pokreta. 
Istom metodom Dizdarević izmišlja MOP. Ova fašistička laž raskrinkala je samu sebe, jer 
MOP ne postoji, a da postoji, valjda bi neko prije Dizdarevića objavio tu senzacionalnu 
vijest. A kakav je Dizdarević lažov dokazuje i to što javnosti nije ponudio objašnjenje o 
MOP-u: kad je osnovan, gdje postoji, ko ga čini, itd, itd. Objaviti tako krupnu vijest, o po- 
stojanju organizacije koja vrši etničko čišćenje Sarajeva, i kontinuirano premlaćuje Srbe, 
a ne dati više podataka, upućuje samo na jedan zaključak: Srđan Dizdarević je fašistički 
lažov! 

Ova izmišljotina je usmjerena na izazivanje rasne, vjerske i nacionalne netrpeljivosti i 
zbog toga bi Srđan Dizdarević morao krivično odgovarati. 

Problem sa svim izmišljotinama Srđana Dizdarevića i njegove organizacije je u tome 
što se njihove gadosti prevode na sve evropske jezike i objavljuju u evropskim medijima. 
Oni imaju para za satanizaciju Bosne i Bošnjaka. Tako je laž o antisemitizmu u Sarajevu 
objavljena u desetine evropskih medija, i danas se može naći na desetine internet sajtova. 
Tako će i Dizdarevićeva fašistička laž o postojanju terorističkog Muslimanskog omladin- 
skog pokreta obići Evropu. Kao i u prethodnom slučaju, i ovdje evropske medije neće in- 
teresirati istina. Oni vjeruju ovom našem fašisti: Srđanu, Hrđanu, Prđanu. 


Walter", br. 128, 15. II 2005. 

Senad od žive 


Naše pravusuđe, zasad, ne vjeruje komandantu EUFOR-a, 
čim ne sankcionira opasne laži Senada Avdića koje ugrožavaju 
bezbjednost BiH i sramote našu zemlju po svijetu. Jer, Senad 
je Avdić karika u lancu iz Karađorđeva, njega štite četnici 
i ustaše, u svim varijantama i kostimima; on ima status 
paradržavnog spomenika u ovoj dejtonskog paradržavi u kojoj 
zločinci dobijaju slobodu i čast, a patrioti progon i poniženje. 


Prema obavještajnim informacijama, velikodržavni srpski i hrvatski lobiji sarajevskom 
magazinu "Slobodna Bosna" plaćaju u prosjeku oko 100.000 maraka za svaku izmišljoti- 
nu u kojoj se tvrdi da je BiH utočište tzv. islamskih terorista. Za državne budžete ovih ze- 
malja iznos od par stotina hiljada maraka mjesečno, kojim se pokrivaju medijske opera- 
cije izmišljanja tzv. islamskog terorizma u BiH, ne predstavlja nikakvo opterećenje. Efekti 
su višestruki, pošto izmišljotine "SB" prenose četnički i ustaški internet sajtovi, ali, što je 
ubitačnije, i mnogi islamofobijski mediji u Svijetu. Strateški cilj partnera iz Karađorđeva 
je da se ove izmišljotine objavljuju upravo u Sarajevu, jer to daje vjerodostojnost kojeka- 
kvim konstrukcijama o djelovanju Al-Kaide u BiH. Policijski magazin "SB" u toj predsta- 
vi glumi lučonošu slobode i demokratije, jer u mudžahedinskom Sarajevu ima hrabrosti 
da razotkriva i osujećuje akcije globalne terorističke mreže. Površni zapadni čitalac, koji 
muslimane gleda kroz imperijalne stereotipe o sabljama, kamilama i gajtanima, prihva- 
tit će fantazmagoriju o terorističkim sklonostima bosanskih muslimana. Jer, jal si mu- 
sliman, namah si iracionalan, ošinut u glavu, namah ćeš okačit bombu na se i odletiti u 
zrak na autobuskoj stanici. Zapadni mentalni ljenguzi neće plaho zavirivati u činjenice, u 
dobrohotnost bosanskih muslimana, jer taj tromi um funkcionira na stereotipima. Zato 
izmišljotine "SB" imaju kupca na svjetskom buvljaku fobija. No, hajcanje fobija nije samo 
sebi cilj. Adresa su zapadni diplomatski lobiji koji još uvijek prekrajaju sudbinu Balkana. 
Suština ove operacije je u slabljenju moralnog kredibiliteta bošnjačke žrtve i u jačanju 
separatističkih pozicija partnera iz Karađorđeva. Onoliko koliko se Zapad bude plašio 
Bošnjaka, kao navodne smetnje balkanskoj stabilnosti, toliko će biti jake srpske i hrvat- 
ske kočije za čerečenje Bosne. Pri tome bošnjačka žrtva gubi svaki smisao, kao što smisao 
gubi i odgovornost svesrpstva i svehrvatstva za agresiju i genocid u BiH. Redizajniranjem 
istine sćch genocidnost prerastaju u misionarstvo evropske odbrane od tzv. islamskog 
terorizma, dok iz bošnjačke žrtve hlapi moralna odgovornost Zapada za najveći geno- 
cid nakon Drugog svjetskog rata. Kad bi se preračunala samo cijena bosanskih hektara 
koje će za koju deceniju prigrabiti što Srbija, a što Hrvatska, a naspram cijene ove me- 
dijske operacije, od koje ovisi dekredibilizacija Bošnjaka, ispostavilo bi se da će Srbija i 
Hrvatska uložiti dlaku, a dobiti frizuru. Za profesionalne novinarske šlajbuke, koji po 
tekstu jedva mogu uzeti 100 maraka, izgleda nevjerovatno kad neko negdje za jedan tekst 
klapi 100.000 maraka. Ali, to što čini "SB" to nije novinarstvo, već profesionalna i pa- 

triotska prostitucija. Zato agenti ovog lista, i bratskih ih medija (FTV, 60 minuta, Start, 
Oslobođenje...) danas imaju više para nego najveći tajkuni; oni kupuju četverosobne sta- 
nove u centru Sarajeva, vozaju najnovije modele automobila vrijedne 50-tak hiljada ma- 
raka, ljetuju na Havajima... U novinarstvu nema raskoši. U izdaji, pak, ima. Varljive. 


Portparol cijele planete 

Ambicija da se pobroje sve monstruozne izmišljotine "Slobodne Bosne" morala bi 
imati naučno-istraživački karakter. Novinski tekst po svojim kapacitetima ne može sagle- 
dati i taksativno navesti šta je sve izmišljala "SB", niti može analizirati patološku i profiter- 
sku prirodu ovog zuluma. Šteta je što uhljupska bošnjačka politika nema ambiciju da u 
ime nacionalnih interesa zavješta jedan istraživački rad na ovu temu. Jer, preko aktivnosti 
"SB" razaznaje se nastavak agresije na Bosnu i Bošnjake. 

Ne samo da nemamo strateškog odnosa spram medijske agresije, već niko ne reagira 
ni na izdvojene slučajeve. Evo, nedavno je "SB" (br. 455) objavila jednu jeftinu i opasnu 
izmišljotinu - da Al-Kaida u BiH planira akciju trovanja vodovoda po Italiji. Nije reagirao 
niko, a sav je Zapad saznao za ovo senzacionalno otkriće. Evo uvoda teksta koji je potpi- 
sao Senad Avdić: 

"Dramatične su se diplomatske i obavještajne prepiske vodećih zapadnih zemalja u 
posljednjih 10-tak dana razmjenjivale daleko od očiju javnosti! (...) Iako su 'Slobodna 
Bosna i njeni novinari višestruko upozoravani da ne bi trebali sa sadržajem te prepiske 
'uznemiravati javnost; naši su se novinari ipak odlučili..? 

Samo budala može povjerovati u vjerodostojnost ovih naivnih konstrukcija! Ispade 
da je Senad Avdić tolikačka marka pa da ga vodeće zapade zemlje obavještavaju o svo- 
joj tajnoj prepisci!? Nemaju vlade Amerike, Britanije, Francuske, Španije, itd. pametnija 
posla nego da baš Senada Avdića informiraju o obavještajnim tajnama. Ali, ne lezi vraže, 
hajde de što ga obavještavaju, kao da je on njihov amidžić, već se sa njim konsultiraju, 
lično — dali bi te tajne trebalo ili ne bi trebalo objaviti. A on, Senad Avdić, pošto je iznad 
njih, najglavniji, on ti njih ne posluša, pa tajne objavi, jer su mu draži čitaoci "SB" nego 
sve zapadne vlade zajedno. Nije ti njega briga što odaje najveće svjetske tajne, jer ipak je 
on taj koji odlučuje šta će zapadne zemlje objaviti, a šta neće. On ti ga dođe nešto kao 
portparol cijele planete. ...Čim na svoju ruku može donijeti odluku da provali tajnu, baš 
njemu dostupnu prepisku vodećih zapadnih zemalja. 

Ovakve fikcije su, inače, svojstvene šizofreničarskim umovima, koji umisle da su toli- 
ko bitni da vladaju jal državom, jal planetom. Pred nama je, dakle, citat koji nedvosmisle- 
no ukazuje da je Senad Avdić sebe prikazao kao važnu kariku u obavještajnim poslovima 
zapadnih zemalja. Tu nema nikakve greške. Evo, svako to može pročitati i vidjeti koliko 
je sati u glavi Senada Avdića. 

Ali, idemo dalje, u njegovom tekstu ima još blentavih konstrukcija... 


Certifikat gluposti 
"Priča otpočinje prije nekoliko nedjelja na području Doboja gdje se obrelo dvoje lju- 
di sa italijanskim dokumentima koji su stigli na preporuku svojih navodnih prijatelja iz 
Afrike, inače "bosanskih ratnih veterana' trenutačno nastanjenih u Italiji. Nakon što su ih 

bosanski domaćini tradicionalno gostoprimljivo primili i zbrinuli, gosti iz Italije su prešli 
na konkretnu stvar: "Treba nam u što je moguće kraćem roku pet kilograma crvene i pet 
kilograma sive žive. Novac uopće nije problem?" 

Pošto se Senad Avdić prethodno pozivao na tajnu prepisku vodećih zapadnih zema- 
lja, to bi ga značilo da se u toj prepisci našao ovaj dio gdje je potanko opisano kako su 
tekli pregovori o nabavci jal crvene jal sive žive. Koliko znamo, stilistika obavještajnih 
dokumenata ili službene korespondencije nema literarne elemente, pa će prije biti da je 
Senad Avdić sve to izmislio. Ali, sto mu gromova, pa mogao je malo pametnije izmišljati. 
Pođimo, recimo, od Avdićeve nepismene konstrukcije koja glasi "gostoprimljivo primili" 
Učenik osnovne škole bi za ovaj bućkuriš dobio jedva tricu, ali "naš najbolji novinar" ima 
pravo na nepismenost. Helem, ispade da su domaćini tradicionalno gostoprimljivo pri- 
mili te, bezbeli, tzv. islamske teroriste koji traže živu. Prvo, kako je Senad Avdić mogao 
znati za taj gostoprimljivi prijem, i za tačan sadržaj dijaloga? Drugo, ako su ti Afrikanci 
došli kod nekoga ko prodaje živu za trovanje ljudi, nema logike da ih tako opasan švercer 
ugošćuje u skladu sa bosanskom tradicijom. Ko biva, hanuma je iznijela baklavu i šerbe, 
čeljad su trčkarala okolo, a onda je babo iz sehare izvukao malo žive, izvagao, kao papri- 
ke i patlidžane, pa otrov za trovanje Italijana pazario sa teroristima Al-Kaide. Jer, fakat, 
Avdićev "tradicionalni gostoprimljivi prijem" upućuje da se trgovina živom odvijala u 
kućnom ambijentu, što bi ga značilo da naš narod po kućama drži tu živu. Po tome smo, 
garant, posebni, jer žive nema u Italiji, a da bi se Italijani potrovali živom valja zapucat 
čak u Bosnu da se taj belaj nabavi. Ko zna, možda samo u nas živa raste na granama, pa 
nam dođe kao privredna grana, za izvoz i trovanje poštenog svijeta. Neko, recimo, sadi, 
ubire i izvozi kukuruz, a naši domaćini, seljaci, sade, beru i izvoze živu. 

Još jedan momenat iz Avdićevog citata ukazuje da se radi o glupavoj konstrukciji. 
Avdić je haman prisluškivao po Doboju pa bejagi zna kako su teroristi kazali da "novac 
uopće nije problem" A što bi bio problem? Valjda se zna pošto je pet kila žive na crnom 
tržištu? Valjda su teroristi došli na pravu adresu, čim su do Doboja zapucali iz Italije? 
Neće valjda tako opasan posao obavljati na amaterskoj adresi? Kazati prodavcu žive za 
trovanje ljudi da "novac nije problem" van svake je pameti. Novac se podrazumijeva. 

Da ne duljimo... Tekst Senada Avdića je logički šupalj sa svih strana. Ta brljotina uka- 
zuje jedino na patološke literarne ambicije svoga autora koji je našao isplativ razlog da 
izmišlja opasne budalaštine, toliko naivne, glupave, truhle, da ih ne bi štampao ni jedan 
izdavač roto-romana. U odnosu na te logičke šupljine, lahko bismo ustvrdili da je Senad 
Avdić glup čovjek, ali nas u tome sprečava činjenica da je njegova glupost: prvo, unosan 
privatni biznis; drugo, opasnost za našu zemlju. 


Paradržavni spomenik 
Glavni izvor profiterstva "Slobodne Bosne" su srbijanski i hrvatski budžeti, koji su do 
daljnjeg otvoreni za svaki vid uništavanja Bosne i Bošnjaka. To ne znači da su sve zapad- 
ne zemlje voljne sudjelovati u nastavku sćxh agresije. Tim prije što proizvodnja laži o tzv. 
islamskom terorizmu u BiH pravi lakrdiju od stvarne borbe protiv tog terorizma. Ispada 
da zapadne vlade imaju isti oblik retardacije kao Senad Avdić. Zapadne vlade definitivno 
ne žele da njihov medijski advokat u BiH bude neozbiljna i neuračunljiva osoba poput 

šefa "SB". Zato je komandant EUFOR-a, general Dejvid Liki, 24. VIII 2005., dao sljedeću 
izjavu: EUFOR nema informacija o takvim aktivnostima, jer da imamo bar indicija da 
se tako nešto dešava u ovoj zemlji, istog momenta bismo zajedno sa lokalnom policijom 
adekvatno reagirali" 

Dakle, kome ćemo vjerovati: Senadu Avdiću, koji se stoput dokazao kao patološki la- 
žov, ili komandantu EUFOR-a koji tvrdi da u BiH nema tzv. islamskih terorista? Naše pra- 
vusuđe, zasad, ne vjeruje generalu Likiju, čim ne sankcionira opasne laži Senada Avdića 
koje ugrožavaju bezbjednost BiH i sramote našu zemlju po Svijetu. Jer, Senad je Avdić 
karika u lancu iz Karađorđeva, njega štite četnici i ustaše, u svim varijantama i kostimi- 
ma; on ima status paradržavnog spomenika u ovoj dejtonskog paradržavi u kojoj zločinci 
dobijaju slobodu i čast, a patrioti progon i poniženje. 

Senad Avdić će 4. decembra, u 15 sati i 45 minuta, održati predavanje na međunarod- 
noj konferenciji o BiH, koja će se održati u Frankfurtu. (Više: 

http://www.soz.uni-frankfurt.de/bosnien/bosnisch_konferenz.htm) Njegovim se la- 
žima vjeruje. Njegove su laži roba na tržištu. Naša istina ne služi ničemu. Jer nema istine 
bez volje i moći. 


"Saff", br. 152, 2. IX 2005. 

Evropa je Bošnjacima objavila rat 


Brisel proziva sve Bošnjake kao potencijalnu terorističku opasnost! 
Šta to znači? Nema Bošnjaka koji nije pod prismotrom! Svaki 
Bošnjak je potencijalni terorista! Svaka bošnjačka kuća je 
potencijalna ćelija Al-Kaide! U skladu sa boljševičkom doktrinom 
tzv. preventivnog rata, svaka se bošnjačka privatnost može 
naći na pretresu. Mi nemamo drugog izbora osim odbrane. 


Ko se plaši nevidljivog? Onaj što osjeća da njegov vid ne vidi sve. Neznanje se ne plaši 
nevidljivog. Otud Bošnjaci uopće ne osjećaju strah pred objavom Amerike i Evrope da 
su tzv. bijeli muslimani, Bošnjaci, najveća prijetnja svjetskom miru. Šta proizilazi iz ove 
objave? Stvarnost nije močvara, već je rijeka koja nekud nosi, i pretače, sve što se ovog 
časa događa. Kamo ide novi svjetski rat, taj, protiv terorizma? Ide u Bosnu, na Bošnjake, 
u to više ne treba sumnjati, jer je objavljeno. Ali... 

...Mi smo poražen narod. Sve što smo odbranili u ratu, izgubili smo u miru. I dosto- 
janstvo. I pamet. I moral. I, osjećamo se posve komotno u kostimu poraženih. Genetska, 
transhistorijska falinka, haman. Protiv čega bi to ovdje Zapad ratovao? Protiv svadbi, re- 
cimo. Kao u Iraku. Neko dojavi da se u svatovima nalaze prerušeni teroristi, Zapad derne 
bombu, pa ti poslije gledaj otklen je vedro. Nemaš se kome žaliti, jer Staljin više ne vlada 
Rusijom, već cijelim Svijetom, ne smiješ se žaliti, jer Staljin voli hvalospjeve, a hapsi kri- 
tike, a i da se odlučiš žaliti, nema te ko čuti, jer su mediji pod Staljinovom kontrolom, pa 
možeš pričat tarabama ili rešetkama. Život bez govora jednak je smrti. 

Rat protiv tzv. islamskog terorizma, koji je upravo objavljen bošnjačkom narodu, na- 
likovat će, po nekim elementima, na rat koji su protiv miroljubivih civila 1992. povele 
četničke i ustaške hunte u BiH. Mi ćemo, tako, rahat sjediti, blehnuti u tv, duhovno ko- 
municirati sa regionom i Evropom, i misliti kako je neprevaziđena deviza sigurne buduć- 
nosti u poslovici: ko pjeva zlo ne misli. A onda će u komšije planuti kuća. Ko mu je kriv 
kad nije pjevao — pomislit ćemo. Kad plane i naša, kuća, plač naše djece neće imati ko da 
čuje. Jer mi smo avlijski narod. 


Iza objave rata slijedi rat 

"Glas Amerike" je javio da se — "ovih dana aktuelizira teroristička opasnost koju bi za 
Evropu predstavljali tzv. bijeli muslimani, Bošnjaci". Dalje se kaže da — "u Briselu nisu 
iznenađeni posljednjim tvrdnjama o planovima terorista da za terorističke napade na 
evropske ciljeve koriste bijele muslimane Bošnjake" 

Da bi nešto u američkoj ili evropskoj politici dobilo konačnu, zvaničnu verziju, ono 
mora biti lobirano, građeno, poput kuće koja na kraju dobije štender. Ova konačna ver- 
zija proglašavanja Bošnjaka za najveću prijetnju evropskoj sigurnosti pojavljivala se do- 
sad mnogo puta u tekstovima velikosrpskih i velikohrvatskih autora. Pošto, s bošnjačke 

strane, to niko nije pratio, a time ni demantirao, logičan rezultat je briselsko ozvaničenje 
Bošnjaka kao terorističke prijetnje. 

Dozlogrdilo je nama, a bezbeli i vama, po ko zna koji put objašnjavati kako nema isti- 
ne izvan teksta, jer tekst formira svijest o stvarnosti. Godinama već mi upozoravamo na 
specijalni medijski rat koji se vodi s ciljem preoblikovanja istine o genocidnoj agresiji, 
kako bi srpsko-hrvatski agresor dobio dimenziju žrtve, a kako bi bošnjačka žrtva postala 
agresor. Beogradu i Zagrebu, pisali smo već, isplati se uložiti milione maraka u sarajev- 
ske medijske plaćenike i intelektualne teroriste, koji će za hegemonističke račune ovdje 
izmišljati tzv. islamski terorizam. Ko ne vjeruje, neka pogleda četničke i ustaške internet 
sajtove, pa će tamo pronaći tesktove iz "Slobodne Bosne" i ostalih plaćeničkih medija. 
Smatrali smo da za Bošnjake nema bitnijeg projekta od suprotstavljanja medijskoj agre- 
siji. Pokušavali smo razdrmati upesnićenu bošnjačku politiku, krcatu parama, da uloži 
sredstva u formiranje tima koji bi pratio ove podvale i na njih reagirao. Nismo uspjeli ni 
za milimetar pokrenuti makar jednog bošnjačkog političara, a kamo li njih sve, da razu- 
miju kako i njihove šićarske perspektive ovise od ovog pitanja. Pošto niko ništa nije uči- 
nio, stiglo smo evo do kapitulacije, do svršenog čina, do pobjede tekstualne laži nad ne- 
tekstualnom istinom, do — briselskog proglašavanja Bošnjaka za najveću prijetnju evrop- 
skoj sigurnosti. Gore, teže, opasnije — ne postoji. Jer, iza objave rata slijedi rat. 

Na žalost, ni ovo ozvaničenje poraza naše pameti nije uzbudilo bošnjačke političa- 
re. Oni šute kao da se ništa nije dogodilo. Ko vele, nećemo stradati mi, jer mi smo važ- 
ni, stradat će buranija, a da li je ta buranija kriva ili nije, Bog sami zna. Neće biti da je 
tako, jer stradat će istina o bošnjačkoj žrtvi! Svi slobodoumni ljudi su svjedoci kako se 
rat protiv tzv. islamskog terorizma abortirao u farsu, upravo zbog promašenih, lažnih ci- 
ljeva. Niko normalan nema ništa protiv progona terorista, ali svako normalan se gnuša 
Guantanama, Abu Ghraiba, tajnih CIA-inih zatvora, umobolnog tlačenja nevinih ljudi, 
serijskog ubijanja muslimana po Iraku i Afganistanu, što ne samo da podsjeća, već po 
zločinstvu nadgrađuje grozomoru Hitlerovih konc-logora. Otud slutimo da rat protiv 
tzv. islamskog terorizma u Bošnjaka nema za cilj borbu protiv terorizma, već ima za cilj 
izmišljanje terorizma u Bošnjaka. Zalud nam je misliti da u Bošnjaka nema nikakvog 
terorizma, jer tekst, evropski, briselski, tvrdi drukčije. Spram te laži, ni jedan bošnjački 
političar nije suprotstavio istinu. Problem je tako ozbiljan, i dramatičan, da bi već ovog 
časa ekipa bošnjačkih eksperata morala danonoćno raditi na hitnoj pripremi materijala 
kojom bi se opovrgnule ove laži. Ali, u nas se kahveniše, jer, što reće Šaćir Filandra, a nje- 
mu se vjeruje - nikada u povijesti nismo bolje stajali. Tako dobro stojimo da smo progla- 
šeni najvećom prijetnjom svjetskoj bezbjednosti. Zalud je, ponavljamo, što to nije istina, 
jer, istina je: tekst. 


Bošnjačka agresija na Evropu 
Insan vidi ono što hoće da vidi. U nekog je to htijenje formirano znanjem, u nekog 
neznanjem. Onaj što ne zna, ne može ni htjeti dalje od neznanja. Onaj što zna, htio ili ne, 
komparira ranije spoznaje sa time što se danas događa. Za mnoge je pregolemo reći da 
je Evropa objavila rat Bošnjacima. I za nas je. Ali, u globalizacijsko vrijeme kad se ratovi 
više ne vode konvencionalnim sredstvima, jer nema svrhe muhi ratovati protiv međe- 

da, rat mijenja formu. Sadržajno, porobljava se narod, uzima se zemlja, ali, formalno, rat 
drukčije izgleda. Pogotovo kad nema neprijatelja, kao što ga nema u Bosni, pa ga valja 
izmisliti i medijskom svevlašću ovjerodostojiti. Taj rat protiv Bošnjaka vodit će se onako 
kako je komunistički režim, zarad vitalnosti, izmišljao neprijatelje, te hapsio, progonio i 
likvidirao pojedince. 

Najveći zabunluk u ovoj kvalifikaciji odnosi se na pitanje — da li je to rat protiv 
Bošnjaka, ili je to rat protiv nekakvih pojedinaca koji, bili stvari ili izmišljeni, postaju 
zvanična meta Amerike i Evrope?! Svikli smo da se rat vodi protiv naroda, pa ne raču- 
namo da je rat protiv nekakvih pojedinaca iz našeg naroda i rat protiv nas. Međutim, 
zvanični Brisel nije razdvojio Bošnjake od nekakvih pojedinaca. Formulacija se decidno 
odnosi na — "bijele muslimane, Bošnjake". Kolektivni kontekst je upotrebljen nekoliko 
puta. Recimo, kaže se: "Oni bi se, kao evropski narod, lakše probijali do meta, od kojih 
im je jedna u neposrednoj blizini, vojna misija Brisela u BiH". Dakle, Brisel proziva sve 
Bošnjake kao potencijalnu opasnost! Šta to znači? Nema Bošnjaka koji nije pod prismo- 
trom! Svaki Bošnjak je potencijalni terorista! Svaka bošnjačka kuća je potencijalna ćelija 
Al-Kaide. U skladu sa boljševičkom doktrinom tzv. preventivnog rata, svaka se bošnjačka 
privatnost može naći na pretresu. 

Voljeli bismo da je Brisel drukčije formulirao ovu bezveznu zebnju. Nije se moralo 
govoriti o bošnjačkom narodu kao o opasnosti, moglo se opreznije kazati, recimo, da se 
sumnja da u BiH postoje pojedinci koji su prijetnja sigurnosti. Da li je slučajno zaobiđena 
opreznija formulacija, i da li je slučajno kompletan bošnjački narod osumnjičen Za tero- 
rizam? Slučajnosti nema. 

U nastavku se kaže da će "teroristi za terorističke napade na evropske ciljeve — koristiti 
bijele muslimane Bošnjake". Kao, eto, ovih Bošnjaka ima na lageru pa ih možeš koristi- 
ti kako ti prahne. Utom se, u brlogu nebuloza, pojavljuje i jedan zvaničnik, predsjednik 
Evropskog centra za strategijsku sigurnost i obavještajne poslove Klod Monik, koji govori 
kako bi bijeli muslimani mogli napasti EUFOR, ali i da bi, pošto su bijeli, mogli napasti i 
bilo gdje u Evropi: "Nije teško iz Bosne otići u neki drugi dio Evrope i napasti, naprimjer, 
američku ambasadu u Italiji, NATO bazu u Grčkoj ili neku od evropskih meta u central- 
noj Evropi" — kaže on. Iako dosad ni u BiH, ni izvan, niko nije stradao od tzv. islamskog 
terorizma u Bošnjaka, o kojemu je napisano na hiljade tekstova, ovaj evropski zvaničnik 
raspliće kataklizmatsku viziju bošnjačke agresije na Evropu. 

Još dalje je otišao glavni italijanski islamofob, navodni ekspert za Al Kaidu, Lorenco 
Vidino, koji u jednoj poljskom dnevnom listu tvrdi kako se vrši regrutacija za teroristič- 
ke akcije muslimana koji su 90-tih izbjegli u Zapadnu Evropu. To znači da bi se na udaru 
evropskog rata protiv Bošnjaka mogle naći i bošnjačke izbjeglice u Evropi. 


Priprema za Sibir 
U međuvremenu, na domaćem se terenu intenzivira medijska priprema za Sibir. Već 
smo svikli da SenadđxSenad redovno plasiraju izmišljotine koje preko četničkih i ustaš- 
kih internet sajtova oblete planetu, tipa one budalaštine da se u selu Klokotnica prodaje 
živa za trovanje vodovoda po Italiji. Baš u Klokotnici! U izmišljomaniju su se neki dan 
uključile i "Nezavisne novine" heroja Kopanje, sa tekstom o misterioznom kombiju iz 

kojeg izlijeću odredi vehabija koji marišu parove što se ljube po sarajevskim parkovi- 
ma. Kompletan tekst je zasnovan na rekla-kazala izvorima, a što je priznao i novinar 
"Nezavisnih", koji je, u traženju izjave od našeg urednika izlanuo da je za događaj čuo od 
svoje drugarice. A drugarica je, bezbeli, jal Sanja, jal Tanja, jal Vanja. 

Pošto u Sarajevu više ne izlazi ni jedan bošnjački revijalni magazin, i pošto sve što 
izlazi biva finansirano sa srpsko-hrvatskog i islamofobijskog kazana, prošlog ste viken- 
da mogli zapaziti da su sve plaćeničke revije posvećene otkrivanju tzv. islamskih tero- 
rista. Ova hajka će se nastaviti, jer je i definitivno ozvaničena kao evropski rat protiv 
Bošnjaka. 

Ako ne želimo, a haman ne želimo, da naše sinove mlate pendrecima iz čista mira, da 
nam granatiraju dženaze i svadbe, da nas hapse i drže u zatočinštvu bez razloga, da nam 
pretresaju kuće, maltretiraju žene i djecu, da se iživljavaju nad našim časnim životima — 
mi se moramo braniti: tekstom. Drugog oružja, osim teksta, mi nemamo. 


"Saff", br. 169, 28. IV 2006. 

Rođenje Frankenštajna 


Nad Bosnom i Bošnjacima nadvila se sila od 1.700 


veseo 


islamskog terorizma i progon islama kao ekstremizma 


Sjeća li se neko afere "državni udar"? Federalna obavještajna služba je 2003. objavila 
da se priprema državni udar, u režiji Zlatka Lagumdžije i Munira Alibabića. Novine su 
zajmile pisati o uznemirujućem obavještenju ove državne službe. Pisao sam i ja. Onda 
je taj Alibabić tužio novine koje nije volio i redom dobio povelike pare na ime navodne 
klevete. Mada, pitanje je kako se klevetom može smatrati kad novina prenese ili komen- 
tira stav državne obavještajne službe. Jedini pojedinac, novinar, koji je tužen po istom 
osnovu, bio sam ja. Novine u kojima sam objavio tekstove o ovom slučaju svakako su 
platile kaznu Alibabiću, ali, on je tražio da mu platim i ja, pride. Onda je Kantonalni sud 
u Sarajevu meni odrezao kaznu od 3.000 KM, plus nekih blizu 2.000 troškova, i plus još 
nekakvih kamata. Ubijeđen sam da nikada u povijesti BiH ni jedan novinar nije kažnjen 
sa tolikim iznosom, koji je moja godišnja zarada u ustanovi u kojoj radim. Pošto kaznu 
nemam odakle platiti, a pošto me niko od alibabića nije ni zvao u tom povodu, presuda je 
mirovala godinu-dvije. Onda je ovih dana došlo obavještenje da će mi se blokirati plata, 
kako bi se Muniru Alibabiću isplatio iznos kazne. Ako u državnom terorizmu ima ikakve 
logike, onda bi bilo valjda logično da mi se blokiraju honorari u tim novinama u kojima 
sam objavio tekst, a ne u ustanovi u kojoj radim, a u kojoj nisam novinar. No, naše pra- 
vosuđe ne mari za logiku, i za pravo, ono je ideološko, dakle — siledžijsko, i prema njemu 
treba imati odnos kao prema kariki u lancu terora nad Bošnjacima. 

Meni preostaje sabur. A mojoj djeci preostaje babo koji više u kuću neće donositi pla- 
tu, pa će svega biti manje. Zašto? Vrijedi li? Kad bi sudili po tome što nikog u Bošnjaka ne 
zanima kad neko od Bošnjaka strada u ime Bošnjaka — apsolutno, ne vrijedi ni po sekun- 
de sebe dati ni za šta. Znaju mnogi, moćni u Bošnjaka, za ovu sramnu presudu, i mnogi 
kojima sam valjao, ali, posljedice pripadaju samo meni, a moji tesktovi svima. Vrijedi li, 
onda, žrtvovati se, ako u toj žrtvi nema solidarnosti? Vrijedi, jer su ovozemaljske kazne 
mačija kihavica u odnosu na kaznu kakva bi proistekla iz samoponiženja. 


Sizni terorizmi 

Želimo se, dakle, baviti jednom temom koja može okotiti slične posljedice kao i afera 
"državni udar" Jedan krhki pojedinac, u jednoj novini pod prismotrom, želi ukazati na 
apsolutno neprihvatljive, kriminalane stavove direktora Državne agencije za istrage i za- 
štitu (SIPA) Sredoja Novića koje je izrekao u intervjuu za banjalučke "Nezavisne novine" 
U zemlji ideologiziranog, teroristički orijentiranog pravosuđa, suprotstavljamo se prvom 
čovjeku novoformirane tajne službe, koja će u punom kapacitetu imati armiju od 1.700 
agenata i budžet od 60 miliona maraka, što je sila koja će biti u stanju, ako već nije, po- 
gaziti svaki oblik otpora neistini, i montirati svaki oblik "istine". Da ne bude zabune, mi 

nemamo ništa protiv formiranja jake sigurnosno-obavještajne službe BiH, čak šta više, 
mi smo svim patriotskim srcem za to, ali, ako će prioritet SIPA biti izmišljanje tzv. islam- 
skog terorizma, montiranje procesa, proganjanje nevinih ljudi, onda smo u obavezi da 
demokratskim putem opomenemo tog Sredoja Novića da ćemo se svim demokratskim 
sredstvima boriti protiv policijske države. 

Gdje je problem? Sredoje Nović u svom intervjuu nabraja prioritete SIPA-e, a kao prvi 
ističe: "Naš apsolutni prioritet je pitanje terorizma" Kako nešto može biti apsolutni prio- 
ritet, ako taj isti Sredoje Nović odmah iza ove rečenice kaže sljedeću, koja ga razotkriva: 
"To je pitanje kojim se svi moramo baviti i koje moramo istražiti i dati odgovor gdje je 
BiH u odnosu na terorizam". Dakle, Sredoje Nović uopće ne zna gdje je BiH u odnosu 
na terorizam, ali tvrdi kako je terorizam apsolutni priroritet! On bi da SIPA kao apsolut- 
ni prioritet istražuje nešto nepoznato, umjesto da istražuje kamaru poznatih problema 
koji podrivaju sigurnosnu stabilnost države. Nakon ove logičke blamaže prvog čovjeka 
SIPA-e, slijedi potvrda njegove usmjerenosti na izmišljanje tzv. islamskog terorizma. On 
u nastavku više ne navodi apsolutne prioritete, jer takav je samo jedan, ali navodi... 

"Drugi prioritet je organizovani kriminal. (...) Treći naš veliki prioritet su pitanja rat- 
nih zločina"! ...Da ti pamet stane! Svakome normalnom je jasno da za BiH nema prečeg 
pitanja od istraživanja i kažnjavanja ratnih zločinaca, jer njihova prepuštenost slobodi 
generira dugoročnu nestabilnost, kao i terorističko nasilje. Sredoje Nović jako dobro zna 
da je među osumnjičenim najviše Srba, kao što je među žrtvama najviše Bošnjaka, te po- 
mijeranjem srpskih osumnjičenika na poziciju trećeg priroriteta, a tzv. islamskih terorista 
na poziciju prvog, apsolutnog priroriteta — prvi čovjek SIPA-e zapravo nastoji redizajni- 
rati istinu o genocidnoj agresiji, te na osnovu tog udbaškog redizajna napraviti projekciju 
bh. budućnosti, za koju bi apsolutno najopasniji trebali biti izmišljeni tzv. islamski terori- 
sti, dok bi se na trećem mjestu našli ratni zločinci i njihovu jučerašnji i sutrašnji zločini. 

Nema sumnje da Sredoje Nović pod pojmom terorizam i teroristi podrzaumijeva 
islam i muslimane, iako to nigdje eksplicitno ne govori, ali se iz jednog pasusa u intervjuu 
direktno vidi nas koga misli: "Mora se znati da je na stotine ljudi učestvovalo u vojnim 
operacijama u BiH za koje do danas ne znamo ko su, ne zna se ko je od njih dobio dr- 
žavljanstvo po veoma sumnjivim pa i lažnim dokumentima, koja su to lica koja su u vezi 
s terorističkim aktivnostima". Dakle, budući da se državljanstva oduzimaju samo licima 
islamskog porijekla, jasno je da Sredoje Nović pod teroristima podrazumijeva isključivo 
muslimane. Ni jednom riječju on nije ukazao na opasnost od četničkog i ustaškog tero- 
rizma, iako je od ovog zla u dejtonskom periodu ubijeno na destine bošnjačkih povratni- 
ka, dok od tog tzv. islamskog terorizma dosad u BiH nije stradao niko. 

Otud se lista prioriteta SIPA-e, izrečena kroz usta njenog direktora Sredoja Novića, 
ima smatrati prvorazrednim političkim pitanjem, jer zadire u odnos agresora i žrtve, 
jer žrtvu, bez ikakvih dokaza, nastoji prikazati kao apsolutni sigurnosni priroritet, dok 
agresora, dakle, ratne zločince, stavlja tek na treće mjesto, iza švercera, dilera, reketaša. 
Ovakav tretman sigurnosnih pitanja direktno podriva kredibilitet SIPA-e, koja bi pogoto- 
vo od strane Bošnjaka mogla biti shvaćena kao agentura državnog terorizma, usmjerenog 
na tlačenje i progon bošnjačko-muslimanskog naroda. 

Nedopustivo je što se ni jedan bošnjački zvaničnik, a pogotovo oni koji su sudjelovali 
u formiranju SIPA-e, nije u ovom povodu oglasio i tražio da Sredoje Nović povuče svoje 
skandalozne, ipak političke, ipak karadžićevske, izjave. Ili, puno tražimo?! Pa ni jedan se 
bošnjački politički faktor dosad nije ogradio ni od zločina nad naturaliziranim državlja- 
nima! Oni ovo ili ne čitaju, ili ne razumiju, ili im je šejtan dušu zakupio. 


Guantanamo nad Bošnjacima 

U intervjuu Sredoja Novića ima još nekoliko problematičnih stavova. Primjerice, on 
kaže da — "razne terorističke organizacije u svijetu mogu biti zainteresovane da se u BiH 
stvori baza iz koje bi se regrutovali budući teroristi". Zanimljiva mu je ova riječ: budući. 
Znači li to da sada tih terorista nema, čim njihovo javljanje očekujemo u budućnosti?! 
A ako ih nema, čemu halabuka? To što su nekakvi teroristi po svijetu možda zaintere- 
sirani za BiH ne znači ništa, jer je stvar prepostavke. Nema ništa opipljivo. Otud je ne- 
ozbiljno kad prvi čovjek SIPA-e jednu pretpostavku, bez ikakvih konkretnih indikatora, 
stavlja kao apsolutni prioritet svoga djelovanja, a naspram konkretnih udara na sigurnost 
u BiH. ...I ono najbitnije! Ko su ti budući teroristi? Bošnjaci. Ne, nisu Arapi, jer Arapa 
ovdje više nema. Sredoje Nović misli na "bijelu Al-Kaidu" na mlade Bošnjake koje će, 
po njegovoj projektovanoj paranoji, regrutirati razne terorističke organizacije. Kao i u 
vrijeme Lagumdžije i Alibabića, bošnjačkom se narodu nameće kolektivna krivica bez 
dokaza. Svako može postati terorista, samo je pitanje da li će se zateći u krivo vrijeme na 
krivom mjestu, u klopci u kojoj ga čeka montirani "dokazni materijal". Ovakvi javašluci, 
kakve ispoljava Sredoje Nović, istinskoj borbi protiv terorizma odriču vjerodostojnost i 
kredibilitet. 

U nastavku Sredoje Nović izriče jednu još opasniju neozbiljnost. Prvo tvrdi da 'u BiH 
ima pojedinih organizacija koje se mogu vrlo ozbiljno dovesti u sumnju da u svom krilu 
gaje ekstremističke stavove", a potom kaže: "Ukoliko se snage u BiH ne suprotstave ta- 
kvim organizacijama, udruženjima, pa makar one bile u okviru vjerskog ili nekog drugog 
patronata, mislim da BiH može biti ozbiljno dovedena u pitanje u narednom periodu". U 
samo dvije rečenice masa opakih nebuloza! Idemo redom... Prvo, ekstremistički stavovi 
su relativan pojam. Za mnoge je komunjare musliman što ide u džamiju ekstrem. To što 
neko gaji ekstremističke stavove ne znači da ugrožava drugoga, ili pravni poredak. Svako 
ima pravo da misli šta hoće, i bude kakav hoće, ali u granicama zakona. Zašto bi onda 
neko ko navodno gaji takve stavove, kao oblik slobode mišljenja, bio progonjen? A Sredoje 
Nović upravo poziva sve snage u BiH na suprotstavljanje takvim organizacijama. Jasno je 
da ne misli na Četničku ravnogorski pokret koji centralu ima u "slobodarskom" Brčkom. 
On misli na organizacije sa islamskim predznakom. Potom, Sredoje Nović opet upada u 
karadžićevsko i dodikovsko politikanstvo, jer — prijeti nestankom Bosne i Hercegovine!!! 
Praktično, on je poručio da ako se ne unište te organizacije, koje su po njemu ekstremi- 
stičke — "BiH može biti ozbiljno dovedena u pitanje". Cijena opstanka BiH je uništenje 
islama, jer se svaki oblik ispoljavanja islama smatra odgajanjem ekstremističkih stavova? 
Napose, zar ikakav stav može biti terorizam, jer stav je stav, a ne bomba! 

Svoje vitlanje orvelovskom sabljom Sredoje Nović završava riječima: "Te sumnjive or- 
ganizacije moraju biti pod budnim okom nadležnih organa". Što će reći — već jesu. A ako 

jesu, u njima ništa osim islama nije pronađeno. Jer da jeste, već bi CNN vascijeli dunjaluk 
obavijestio o tome. Nije problem u istini. Problem ne što se nad Bosnom i Bošnjacima 
nadvija najmoćnija sila u BiH koja će imati i para i načina da izmisli kakvu god hoće "isti- 
nu". Kao za potrebe Guantanama. 


Agencija za smještanje 

Što se mene bar tiče, SIPA i Sredoje Nović su izgubili svaki kredibilitet kada su prešu- 
tali moje otvoreno pismo od prije dva mjeseca u kome sam tražio da se izjasne u povodu 
dokaza, priloženih fotografija, da u Republici Srpskoj postoje kampovi za obuku četnič- 
kih terorista, koji su angažirani u seriji terorističkih napada na bošnjačke povratnike i 
objekte Islamske zajednice. Ta šutnja djeluje kao znak odobravanja. 

Ovaj intervju Sredoja Novića samo je razbistrio dileme oko toga šta će raditi i čime će 
se baviti armija od 1.700 obavještajaca, sa budžetom kojim se može potkupiti sve. Plašim 
se da su bošnjački političari sudjelovali u stvaranju Frankenštajna, od čije svemoći sada 
sami zaziru. Jer SIPA već danas može svakome smjestiti svašta, a dokaz su i zastrašujući 
stavovi njenog čelnika Sredoja Novića. 


"Saff', br. 178, 8. IX 2006. 

Fragmenti 


Ovo poglavlje obuhvata izbor od preko 70 kratkih tekstova kojima se reagira na izmi- 
šljanje tzv. islamskog teororizma i ustanovljavanje policijske države, kao i na druge srodne 
oblike deformacija demokratskog poretka, pravde i istine. Najviše tekstova je iz kolumni 
, Hronika hamburgera" u ,,Ljiljanu" (2001-2002), ,,Defter hefte" u ,,Saffju" (2004-2005) i 
,Sedmični diwan" u ,Jutarnjim novinama" (2004-2005). ,,Diwani" iz ,Jutarnjih" objavlji- 
vani su i na Radiju BiH St. Louis i u magazinu ,,Peta strana svijeta" da bi 2006. godine bili 
objedinjeni u ,,Ljetopis 2005% Tu je i nekoliko kraćih tekstova objavljivanih u ,Jutarnjim 
novinama" ii u listovima u dijaspori (, NUR" u Danskoj i ,, Sabah" u Americi). 

Kroz ove kratke zapise uočava se mnoštvo istovjetnih pojava koje svojedoče o tvornič- 
kim kotlovima ,,antiterorističkog" terora u našoj zemlji. 

Borci Armije RBiH su najopasniji teroristi 

Na web stranici Tuzlaneta sprovodi se istraživanje javnog mnijenja o terorizmu, a pi- 
tanje glasi: Ko su najopasniji teroristi? Moguća su tri odgovora: ustaše, četnici i islamski 
fundamentalisti. Gotovo 45% ispitanika je odgovorilo da su to islamski fundamentalisti. 
Sjajno! Borci Armije RBiH su metnuti u isti koš sa četničkim i ustaškim teroristima, i još 
su pride označeni kao islamski fundamentalisti! U kontekstu američkih događaja sata- 
niziranje bh. Armije kao terorističke i fundamentalističke ima značenje ublažavanja čet- 
ničkih i ustaških zločina u BiH. To je dio iste one strategije Alijanse za promjene koja je 
prije koji mjesec bh. Armiju označila kao fašističku falangu. Nevjerovatno izgleda da su 
neki domaći mamlazi zloupotrijebili američku tragediju kako bi bijes prema (islamskom) 
terorizmu preusmjerili na Armiju RBiH, lažno optužujući njene borce kao islamske fun- 
damentaliste i teroriste. U kontekstu medijskih uticaja, to je danas gore nego biti i tročet- 
nik i troustaša. Otud su islamski fundamentalisti, tj. borci bh. Armije, po sudu javnosti 
- najopasniji teroristi! I, da ne bude zabune, ustaštvo i četništvo su bh. teroristička pojava, 
tako da islamski fundamentalizam u ovoj anketi nema koga drugog označavati nego tre- 
ću stranu u sukobu, tj. Armiju RBiH. Najgore bi bilo misliti da se ovakve stvari događaju 
igrom slučaja i nesmotrenosti. 


Orwellovci trče počasni krug 

Još malo o Tuzlanetu. Na ovom webu postoji forum gdje se slobodno, bez otkriva- 
nja identiteta, vode diskusije na razne teme. Veoma žive rasprave vođene su u povodu 
terorističkog napada na SAD. Pojavili su se i monstrumi koji su iskazivali radost zbog 
masovnog pogubljenja hiljada nedužnih ljudi. Ta manjina luđaka potušena je glasom 
razuma ostalih diskutanata koji su valjano razdvojili tragediju od rasprave o ispravno- 
sti američke politike prema Palestincima i drugim potlačenim narodima. Međutim, vla- 
snici Tuzlaneta su prvo pustili ljude da se ispucaju, a onda su ih obavijestili o sljedećem: 
"Mnogi na našim forumima misle da su neuhvatljivi. Tuzlanet je isporučila IP adrese 
ljudi koji su slavili na našem forumu". Kome? Policiji? Amerikancima? Dakako, užasno 
je to što je neko slavio ljudsku tragediju. Ali, nije kriv taj što je slavio, već onaj koji mu je 
omogućio da javno slavi ljudsku bol. Izgleda da počinje orwellovska trka za novo doka- 
zivanje nove podobnosti. 


Ljiljan", br. 453, 24. IX 2001. 


Musliman, kriv što je živ 
U jednom našem univerzitetskom centru trebao je u petak, nakon ljetnje pauze, po- 
novo otpočeti Bošnjački dijalog. Koordinaciono tijelo je odlučilo da tema bude xIslam 
i tolerancija, zbog njene aktuelnosti u kontekstu američkih događaja. Kontaktirali su 
nekoliko predavača na medresi, koji bi kao uvodničari mogli relevatno kazivati o ukori- 
jenjenosti tolerancije u islamu. Od svih su dobili isti odgovor: xNije sad vakat za to. Nek 
se malo ovo smiri., Nevjerovatno! Oni koji mnogo znaju o toleranciji u islamu, i koji bi 

upravo trebali javno djelovati u tumačenju nespojivosti islama i terorizma — osjećaju se 
krivim, preplašenim, zagubljenim. Pravo je čudo da smo ovakvi mutavi uopšte još živi! 


Ljiljan", br. 453, 24. IX 2001. 


Anatomija terorizma 

Ne maši nas ni jedna hefta a da ne bude terorističkih napada na bošnjačke povrat- 
nike. Pojava je toliko ozbiljna da bi je samo narod koji ne postoji mogao ignorirati. A 
mi je ignoriramo. Gdje nam je hronika anexa sedam? Gdje nam je evidencija svih tih 
ubistava, bombi, premlaćivanja i zastrašivanja po glavi povratnika? Šta rade Preporodi, 
Vijeća bošnjačkih umova, Bošnjački instituti? Bave se kulturom naroda koji ne postoji? A 
ne postoji sve dokle ga strateški ne zanimaju bezmalo svakodnevni napadi na svoje lju- 
de! Dokumentacija o terorističkim napadima na povratnike treba da je ključni argument 
u dokazivanju da dejtonski mir nije uklonio genocidni terorizam u BiH, već ga je samo 
preoblikovao. Ako se slože dokazi da javna i tajna vlast u Republici Srpskoj, svaka prema 
svome resoru, nastavljaju politiku etničkog čišćenja, što je po međunarodnom pravu ge- 
nocid — onda RS konačno može ići u muzej beščašća. Pored već prisutnog mišljenja da 
je ovaj entitet stvoren na tekovinama zločina, pojavila bi se još jedna stranica u (zasad 
nepostojećoj) kampanji za demokratizaciju i humanizaciju bh. države. Dokazalo bi se da 
usred Evrope funkcionira jedan državno-pravni okvir za terorizam, i da ga kao takvog 
treba ukinuti. Lahko je objasniti da postojanje ustavno legaliziranog terorizma pothra- 
njuje istoznačne ambicije među hb. Hrvatima, koji će razvijati svoje divljanje sve dok im 
je pred očima srpski entitet. No, mi se nismo počešali ni da ubilježimo svoje žrtve anexa 
sedam, a kamoli da organiziramo strategiju za dokazivanje da je ovakva dejtonska BiH 
okvir za teroristička prava i slobode. 


Ljiljan", br. 454, 1. X 2001. 


Krstaški, troprstaški terorizam 

Na zgradi Medžlisa u Banjoj Luci osvanuo je asortiman četničkih parola. Istog dana na 
mezaristanu Gazanferije džamije napadnuti su ljudi koji su iskopavali raku. Kamenovana 
su i dva preostala turbeta. Sutradan su izvršeni napadi na povratnike u Janji i Zvorniku. Na 
istoj stranici novina koje su donijele ovu vijest, vječiti srpski vojni komentator Miroslav 
Lazanski objašnjava da se — "u BiH nalaze surove vehabije" koje su bajagi strah i trepet za 
međunarodne snage. Niko dosad nije prijavio da su "vehabije" oskrnavile ijedan vjerski 
objekat ili da su napali ijednog kršćanskog vjernika. Da je bogdom "neovisno novinar- 
stvo" ispisalo toliko stranica o napadima na muslimanske vjernike, koliko je, bez povo- 
da, ispisano o islamskom fundamentalizmu u BiH. Jasna je namjera srpske propagande 
da islamski terorizam pronađe u BiH, ali je nejasno otkud se to naši uhljupi konektiraju 
na (n)ovu beogradsku podvalu. Terorizam je očita i opipljiva stvar, samo je pitanje ko 
je plaćen da ga (ne) vidi, a ko da ga izmisli. Serija nacističkih i krstaških napada na sve 
islamsko u Banjoj Luci nepobitno svjedoči o organiziranom, valjda pravoslavnom, tero- 
rizmu. A to što neko u Bosni šiša kosu, pušta bradu i nosi kraće pantole - nije dokaz ni- 

zašta. Kako bi to vanjski izgled mogao dokazivati "surovost"? Ili, pak, danas svaka ahme- 
dija označava Bin Ladenove sljedbenike? Krajnje je vrijeme da "neovisni" u BiH naprave 
uporednu analizu - koliko je zla prema muslimanima počinjeno od krstaškog terorizma, 
a koliko je zla prema kršćanima počinjeno, ako je uopće počinjeno, od islamskog tero- 
rizma? Nigdje kao u Bosni nije toliko očit krstaški terorizam, koji je aboliran samim tim 
što nije islamski. 


sLjiljan', br. 454, 1. X 2001. 


Multikulturna inkvizicija 

U toku 1999. i 2000. godine naši su slobodarski i multikulturni umovi vodili kampa- 
nju za dokazivanje kako je izvedba Hasanaginice prilog rasplamsavanju islamskog funda- 
mentalizma. Prvo je u režiji tuzlanskih vlasti napadnuto Narodno pozorište Tuzla zbog 
predstave Hasanaginica, čije probe zamalo nisu prekinute, pod optužbom da se time 
ugrožava multietnički identitet grada. Potom je razvaljivana sarajevska Opera, pa čak i 
vrata u operi Hasanaginica. Dakako, niko od njih da objasni kakva je to multikultura ako 
se ne tvori od kulturnih identiteta, niti otkad su to islamski fundamentalisti Gete, Fortis, 
Puškin i mnogi svjetski umovi koji su se divili najljepšoj baladi slavenskog juga. Da u ovoj 
zemlji postoji institucija stida, mnogi bi primitivci crvenili pred hrvatskim tiskom koji 
nakon gostovanja u zagrebačkom HNK objavljuje hvalospjeve o operi Hasanaginica. Evo 
izvoda iz jednog od šamara plaćeničkoj multikulti inkviziciji: "Kada se prije godinu i pol 
dana u sarajevskom Narodnom pozorištu pripremala praizvedba opere Hasanaginica, 
dio tamošnjeg tiska kritizirao je tada vladajući SDA za rasipanje novca na "faraonski na- 
cionalni prijekat" i prigovarao mu da misli kako bez opere nema nacije. Hasanaginica je 
pogodna za sve drugo prije nego kao predložak djelu koje bi razgaralo nacionalno-ro- 
mantičnu euforiju i nacionalizam" — zapisao je u zagrebačkom Jutarnjem listu Branimir 
Pofuk. Da stvar bude dramatičnija, ovo je tek početak međunarodnih gostovanja opere 
Hasanaginica. 


sLjiljan', br. 454, 1. X 2001. 


Krstaški manifest 

Naša se zemlja ujedinila u borbi protiv terorizma! Održani su brojni vatreni govori, 
ali niko nije pomenuo otkud da odjednom postanemo tako bučni antiteroristi. Ispada da 
nas se teroristički napad na Ameriku tiče više negoli teroristički ambijenti u našoj zemlji. 
Antiteroristička farsa u BiH intonirana je kao obračun sa onima koji eventualno imaju 
veze sa Bin Ladenom i napadom na Ameriku, a opasni su i za BiH. Iako je teško pronaći 
dokaze da su ove grupe, ako ih uopće ima, ičim ugrozile bezbjednost BiH. S druge stra- 
ne, u BiH djeluju veoma organizirane grupe srpskih i hrvatskih terorista, koje gotovo 
svakodnevno djeluju na razaranju jednakopravnocsti i stabilnosti u BiH. To, haman, nije 
terorizam. Niko danas ne hapsi, ne ispituje, ne razbija te krstaške teroriste u BiH, koji 
čine konkretna zlodjela: Ferhadija, Trebinje, Banja Luka, Meliha Durić, Janja, Zvornik... 
Aktuelni terorizam u BiH nema nikakve veze sa islamom i događajima u Americi. Islam i 

njegovi pripadnici u BiH tek se mogu akceptirati kao žrtve terora. No, trenutnim poima- 
njem terorizma, samo muslimani mogu biti gonjeni. Ne dolazi u obzir da se u kršćanski 
okvir smjesti i "t" od terorizma, jer to ne bi bilo dovoljno autentično, iako je terorizam 
iz krstaških motiva upravo autentičan u bosanskoj stvarnosti. Umjesto da se iskoristi an- 
titeroristička halabuka za stavljanje svih terorizama u BiH u isti koš, vlast se groteskno 
stavlja u službu antiislamske lavine. Koliko znamo, u okviru te kampanje SFOR i IPTE, 
uz pomoć MUP-a, nisu uhapsili ili sumnjičili nijednog kršćanina. Zašto bi sad odjednom 
bili sumnjivi nekakvi Mladi muslimani, ili Aktivna islamska omladina, pa čak i ordinacije 
za plastičnu hirurgiju u kojima su teroristi možebit mijenjali lični opis? Zašto dosad nisu 
pretresane te plastične ordinacije kako bi se utvrdilo nisu li Karadžić i Mladić u nekoj od 
njih promijenili dlaku? Nisu, jer je svaki napola sumnjiv Arap danas traženiji od ovih 
krvnika koji su pobili desetine hiljada ljudi. Eno, puna je Republika Srpska i ubica koji 
nisu mijenjali lični opis pa ih niko ne ganja! Razne muslimanske organizacije su sum- 
njive samim tim što su muslimanske. Čak i to što MM i AIO zagovaraju radikalni islam, 
koji je suprotstavljen bošnjačkom biću, i političkim interesima, ne može biti razlog da ih 
se stavlja na stub srama i progona. Svako ima pravo da propovijeda šta god hoće, dok ne 
ugrozi zakon. Samo konkretna i dokaziva zlodjela mogu biti razlog za nečije prozivanje 
i proganjanje od strane državnih ili međunarodnih instanci. Ove neprincipijelnosti oz- 
biljno mogu narušiti kredibilitet i vjerodostojnost antiterorističkog programa u BiH. Jer 
onaj koji je islamu imputirao ekskluzivnu odgovornost za terorizam, taj je sutra u stanju i 
svašta izmisliti kako bi dokazao da je bio u pravu. Ako taj antiteroristički program za BiH 
bude funkcionirao po aktuelnoj insinuaciji da su muslimani ekskluzivni teroristi, biće to 
— krstaški manifest. 


Ljiljan", br. 455, 8. X 2001. 


Živi, živi duh krstaški 

Napad na Ameriku je došao ko kec na desetku za ambicije da se s'xh agresija na BiH 
preimenuje u građanski rat, a da se Bošnjacima konačno oduzme kapital žrtve genocida. 
Čestitom logikom nemoguće je Bošnjake dovesti u ma kakav kontekst sa tzv. islamskim 
terorizmom. Ta opaka konstrukcija bazira se na domaštavanju činjenice da su se u BiH, 
na strani Bošnjaka, borili i ljudi iz arapskih zemalja. Pa šta! Da je američka vojska ovdje 
došla 1992, a ne nakon 200.000 ubijenih, među kojima i 16.000 djece — ne bi bilo mud- 
žahedina. Zašto bi Bošnjaci nosili tuđu krivicu? Činjenica da su se uz Bošnjake borila i 
šakica mudžahedina — nije dokaz nizašta. I to što su neki od njih dobili bh. pasoš — nije 
dokaz nizašta. Hiljade Arapa svake godine dobija državljanstvo zapadnih zemalja, pa te 
zemlje nisu ni fundamentalističke, ni terorističke. Zašto bi arapski čovjek u startu bio fe- 
rorista? U pozadini ove kampanje za binladenizaciju Bošnjaka jeste krstaška strategija da 
se sith genocidni projekti aboliraju od zločinačke odgovornosti. Ako se insinuira da su 
Bošnjaci uvezani sa najvećim svjetskim zlom, onda su i karadžići i tuđmani mačiji kašalj. 
Industrija pokolja nad bosanskim muslimanima ionako djeluje nevjerovatno, pa je lakše 
svariti da su Bošnjaci dobili što su i tražili, jer bi u protivnom, ko biva, bili evropska baza 
Bin Ladenu. Slijedom logike, demokratski svijet bi trebao biti zahvalan sexh zločincima jer 

su vizionarski klali bošnjačke teroriste. To što su teroristi bili u dimijama, u bešikama, u 
godinama — ko te pita. Probuđeni krstaški duh je uočio neponovljivu šansu da pod zašti- 
tom svjetske antiislamske histerije spere i u korist preobrati odgovornost za višegodišnje 
ubijanje bosanskih muslimana. Tako što će Bošnjake proglasiti gorim od od najgorih! 
Jadno, do povraćanja gadno, djeluje ovo domaće konektiranje na tu antibošnjačku hajku. 
Pa vlast ove zemlje, uz pomoć ugursuznih medija, razdragano radi protiv vlastite zemlje, 
jer sudjeluje u izmišljanju laži o islamskom terorizmu u BiH. Ta antipatriotska, patološ- 
ka drskost u laganju, gotovo nas čini nemoćnima da se suprotstavimo tvrdnji da se bije- 
la zove crnom, i obratno. Zar poslije stotine masovnih grobnica treba išta objašnjavati? 
Treba! Treba sve dok se sexh zločini i zločinci pokušavaju odjenuti u odore legaliteta. Jer, 
dokle god postoji ambicija da se rat u BiH tumači jednakom krivicom, dotle će bošnjač- 
ka žrtva biti na meti sataniziranja. Posve je jasno ko je koga u Bosni ubijao, i zašto ga je 
ubijao. Za onoga kome je stalo do istine o genocidnoj agresiji na BiH - mudžahedini su 
devete peke zveketalo. 


Ljiljan", br. 455, 8. X 2001. 


Teško onom ko se sa hodžom uslika 

Nakon 11. septembra u srbijanskim i hrvatskim pisanim medijima otvorila se složna 
bratstvujuća kampanja za dokazivanje veze između Bošnjaka i tzv. islamskih terorista, oli- 
čenih u mudžahedinima koji su ratovali u BiH. Mada je teško objasniti zašto bi mudža- 
hedin, u startu, bez dokaza, bio i tzv. islamski terorist. Čak su se i neke novine za koje se 
vjerovalo da su zdrave, kao što je zagrebački Globus, otvorile stranice za senzacionalizam 
imao je beogradski NIN. Ovaj sedmičnik je otpočeo feljton pod naslovom: "Sveti ratnici" 
u Bosni i Hercegovini. Autor feljtona je bivši hercegovački Sarajlija, književnik Miroslav 
Toholj, inače Karadžićev ministar informisanja. Feljton se bazira na brojnim izvodima iz 
stranih i ovdašnjih novinarskih ratnih izvještaja o BiH, što svjedoči o strateškom i sistem- 
skom pristupu namjeri da se dokaže da su Bošnjaci krivi za rat jer su htjeli usred Evrope 
stvoriti džamahiriju. U nekoliko navrata citirani su i izvodi iz ratnog Ljiljana. Strasna želja 
da se Bošnjaci optuže sa genocid nad Bošnjacima u par navrata je autoru pobrkala logiku. 
Toholj citira italijanski list Europeo, broj od 24. aprila 1992, čiji reporter donosi izvještaj 
islama u Evropu, a muslimanske milicije su bande ubica i kradljivaca". U aprilu rat jedva 
da je počeo, a mudžahedina nije bilo nisglave. Osim toga, autor koji prethodno raspreda 
o fanatizmu džihad-boraca, trebao bi skontati da su bande ubica i kradljivaca nespojive sa 
ideološkim ili vjerskim fanatizmom. Ne može se biti i četnik i komunista u isto vrijeme. 
Svoje odveć dokazano krstaštvo Toholj potvrđuje i opisom borbi kod Dervente "gde su 
pronađene tri mudžahedinske lešine". Valjda samo životinje mogu biti lešine. Providnost 
Toholjevih namjera u ovom feljtonu, koji ide na četiri NIN-ove stranice, očituje se i kroz 
faksimile i ilustracije. Kao dokaz da su Bošnjaci vodili džihad dat je faksimil stranice iz 
Kur'ana, koji je, navodno, pronađen na frontu. Ako je posjedovanje Kur'ana dokaz za dži- 
had, onda su i svi muslimani tzv. islamski teroristi. Kao transparentan dokaz Toholjevih 

namjera svjedoči fotografija Alije Izetbegovića sa generalom Rasimom Delićem i nekoli- 
ko hodža. Potpis pod ovaj fotos glasi: Hodže i predsednik pre rata. To što se Alija uslikao 
sa hodžama haman je dokaz da je planirao džamakhiriju, jer ko god bude viđen sa hodžom 
u društvu taj je islamski fanatik. A to što je na fotosu i uniformisani general, haman je 
dokaz da je džihad počeo i pre rata. Ali sve ovo neće vidjeti srbijanski čitaoci kojima je na- 
mijenjena patriotska relaksacija u vidu teze da su Bošnjaci borbom za džamakthiriju skrivili 
svoju tragediju. 


Ljiljan", br. 455, 8. X 2001. 


Beogradska NATO banja 

Ovih ključalih dana satelitski programi vriju od emisija o tzv. islamskom terorizmu, 
Arapima, otmicama, ali i o bivšim i sadašnjim kriznim žarištima. Nedavno je oko ponoći 
na jednom njemačkom programu emitiran film o Srebrenici. Objektivan i potresan. Iste 
je noći na programu Sat 3 emitiran film o Beogradu nakon bombardiranja, čiji je produ- 
cent Ljubiša Samardžić. Elita tamošnje demokratske alternative pripovijedala je o užasi- 
ma kroz koje su prošli dok su slušali eksplozije bombi, kao i o nepravednom kažnjavanju 
Srbije sankcijama. Ma da je iko od njih makar jednom riječju spomenuo Bosnu i srbijan- 
sku odgovornost za nenadmašno gore stradanje civila Sarajeva, Srebrenice, Goražda... 
(Samo je književnica Biljana Srbljanović izustila riječ Bosna, ali u nekom desetom kon- 
tekstu.) Ti nosioci srbijanske budućnosti, intelektualci, demokrate, otporaši - nikako ne 
razumiju zašto im se događalo to što im se događalo. Oni su hronično ugroženi i obe- 
spravljeni. Ne razumiju da su se njihove patnje svodile tek na slušanje eksplozija, i da se to 
ne može porediti s užasima koje je četiri godine Srbija sijala po Bosni, u vidu sistemskog 
vršenja zločina. Njihove civile niko nije ni klao, ni šicao iz snajpera, ni sačekivao granata- 
ma, ni izgladnjivao. Kako se uopšte može imati obraza govoriti o svojim jednomjesečnim 
podrumskim mukama, kad je to tek simboličan odgovor na višegodišnje srbijansko ma- 
sakriranje nevinih ljudi. Glumica Sonja Savić sjedi na beogradskom aerodromu i plače 
što avioni godinama lete samo za Moskvu i Banja Luku, i osuđuje Svet što je nepravedno 
Srbiju i njene ljude osudio na izolaciju. Halo! Pa ko je Bosnu osudio na 200.000 mrtvih, 
na hiljade silovanih žena, na desetine hiljada ubijenih i osakaćenih djetinjstava, na milion 
raseljenih, na godine koje su nam upropastile živote?!! Srbija je to učinila!, ona ista koja 
je klicala najavi zločina na Gazimestanu 1989, i ova ista čiji demokratski umovi još uvijek 
nemaju snage da razumiju razmjere zločina koji su u ime srpstva počinjeni. Kakve bolan 
vaše patnje i kakvi bakrači! Svaki bi Bosanac dao sve što ima kad bi mogao svoje četiri 
godine užasa zamijeniti za mjesec dana beogradskog NATO banjanja. Pametan bi narod 
to zvao srećom u odnosu na nesagledivu i neizlječivu nesreću koju je priredio drugima. 


Ljiljan", br. 455, 8. X 2001. 
Bošnjačko sumnjivo lice 
Ovaj dio Bosne gdje skončavaju Bošnjaci pretvorio se nakon 11. septembra u pozorni- 


cu paranoje i islamofobije. Možda će neki komediograf nekada o svemu što se događalo 

napisati neko Bošnjačko sumnjivo lice, ali dotad valja izdeverati opak potres mozga druš- 
tveno-političkog sistema. Približavamo se ambijentu boljševičkih čistki, gdje postaje kriv 
svako na koga se uperi prstom. Trenutno se kao krivično djelo uzima iskazivanje negativ- 
nog mišljenja o američkim udarima na Agfanistan. Svaki građanin ima pravo da misli šta 
hoće, i da iskazuje svoje mišljenje, sve dok to ne ugrozi zakonske okvire građanskih slo- 
boda. Skandalozna je činjenica da je sarajevska policija privela i podnijela krivičnu pri- 
javu protiv dvojice mladića koji su lijepili plakate sa porukom — Zaslužuju li musliman- 
ski životi minutu šutnje? Mladići su osumnjičeni za krivično djelo izazivanja nacionalne, 
rasne i vjerske mržnje. Pa komunizam je mala maca za ovo što nam se događa! KO dan 
je jasno da poruka sa plakata nema blage veze sa optužbom za krivično djelo. Kako bi to 
pozivanje na sućut moglo raspirivati raznoraznu mržnju? Nikako. S druge strane, Bosna 
je krcata terorističkim izljevima nacističke mržnje prema muslimanima, ali na to niko ne 
reagira. Ovo bi bila sretna zemlja kad bi sexh teroristi svoje poruke ispisivali na plakati- 
ma, umjesto što podmeću bombe, kamenuju i ubijaju muslimane. Ali poruka za koju će 
odgovarati sarajevski mladići nije poruka mržnje. To je poruka koja podstiče na moralnu 
dilemu. Uistinu, zar postoji razlika između američkih i palestinskih žrtava? To je posve 
zdrava poruka. Da smo mi zdravo društvo, federalni bi ministar policije istog časa trebao 
poslati izvinjenje mladićima, ili podnijeti ostavku. Umjesto toga, raspirivanje orvelov- 
ske islamofobije nameće se kao mjerilo odanosti demokratiji i antiterorističkoj koaliciji. 
Ogroman dio javnosti već je inficiran strahom da bi BiH mogla biti optužena kao terori- 
stička baza. Zato se i vijest o pronađenoj spaljenoj američkoj zastavi u Kladnju čita kao 
akt terorizma. Umjesto da razumijemo da svaki građanin ima pravo da u svojoj avliji pali 
i američku, i afganistansku i kakvu god hoće zastavu. Osim zastave Bosne i Hercegovine! 
Svaka manifestacija mišljenja koja ne ugrožava zakone naše države pripada neprikosno- 
venoj građanskoj slobodi. Ko god da želi javno govoriti protiv Amerike, ili Bin Ladena, 
ili Izraela, ili Afganistana — to je njegovo pravo. Samo je u komunizmu sloboda mišljenja 
bila propisana zakonom. Berlinski zid je srušen 9. novembra 1989. godine. 


"Ljiljan", br. 456, 15. X 2001. 


Izmišljotine i njihov cilj 

Nema ničeg spornog u ambiciji SFOR-a, IPTF-a i domaće policije da se u BiH pro- 
nađu lica eventualno uvezana u mrežu svjetskog terorizma. I nama bi koristilo da se 
oslobodimo tog balasta. No, sve što je dosad učinjeno bilo je — ćorak. Bezbroj optužbi, 
insinuacija, napisa po svjetskim listovima i najava po tv mrežama — ali ni traga tzv. islam- 
skom terorizmu u srcu Evrope. Za konzumiranje određenog sadržaja nebitno je da li je 
to najava neke mogućnosti ili stvarnost, jer čim se medijski plasira, sadržaj počinje da 
živi kao stvarnost. Recimo, ogroman dio evropske javnosti stekao je uvjerenje da se Alija 
Izetbegović slikao sa Bin Ladenom, samo na osnovu insinuacije, bez obzira što nema ni 
traga fotografiji. Ljudi informacije čuju sa pola uha, u prolazu, i prihvataju ih zdravo za 
gotovo. Dominantna većina ljudi nema vremena sad tragati po novinama ima li ili nema 
Izetbegovićevog fotosa sa Bin Ladenom. Ima da ga ima, čim je neko rekao da bi ga mo- 
glo biti. Znaju to vrlo dobro oni koji su u zadnjih mjesec dana rasplamsali medijski rat 

protiv Bošnjaka i BiH. Zato svi ovi promašaji u antibošnjačkoj histeriji nisu tek puki pro- 
mašaji! Slučajevi se izmišljaju i medijski plasiraju kako bi se izgradilo lažno uvjerenje da 
je u Bosni ipak Bin Ladenova filijala za Evropu. U toj poplavi raznih izmišljotina javnost 
nema kad razmišljati da li je nešto najava mogućnosti ili stvarnost. Sve je stvarno, samim 
tim što se o tome priča. Riječ je o sofisticiranom specijalnom ratu u kome besramnu ulo- 
gu imaju unutarnji agresori, koji svoju političku podobnost strancima dokazuju satanizi- 
ranjem vlastite zemlje i, valjda, vlastitog naroda. Mi se trenutno zadovoljavamo time što 
nam se krivica ne može dokazati. Ne shvatamo da to nije poenta ove operacije. Poenta je 
da se proizvede što više insinuacija protiv Bošnjaka, što će stvoriti dojam stvarnosti. Ne 
razmišljamo čak ni o tome da bi sataniziranje Bošnjaka kao terorista moglo biti priprema 
za nešto mnogo gore. Tome se treba suprotstaviti traženjem odgovornosti za nosioce svih 
hajki i insinuacija za koje nije pronađen nijedan dokaz. Nas ne zanima da li se Sejfudin 
Tokić može ili ne može pogledati u ogledalo, ali nas zanima s kojim je činjeničnim po- 
krićem slavio pronalazak Izetbegovićeve fotografije sa Bin Ladenom. Ne zanima nas ni 
Bešićevo ogledalo, ali nas zanima s kojim pokrićem je u Svijet plasirao informaciju o do- 
lasku 70 terorista u BiH. Za ovako grupne neodgovornosti, koje su u lancu antibošnjačke 
histerije protiv BiH, mora se snositi javna odgovornost. Umjesto da se izvinu za nano- 
šenje moralne i političke štete svojoj državi i narodu, ovakvi srbosaurusi i crtoatosaurusi 
svijetla obraza to sudjelovanje u brlogu mržnje prema BiH smatraju doprinosom borbi 
za budućnost BiH. Nema budućnosti BiH dokle god se pokušava krivac pronaći tamo 
gdje ga nema, a ne tamo gdje jeste, a jeste u terorističkim i apartheidskim ambijentima 
bh. Srba i hb. Hrvata. 


"Ljiljan", br. 457, 22. X 2001. 


AntitetorizaM protiv nena i efendija 

Sjećate li se nedavne akcije SFOR-a u Radovlju kod Visokog? Šta je u našoj memo- 
riji ostalo od tog događaja? Kao, SFOR je nešto rovio po aerodromu, tražio oružje, te- 
roriste, šta li, i nije našao ništa. U medijima pod kontrolom Velikog Brata niste mogli 
čuti da su trupe SFOR-a, prilikom ove akcije, prekršile sve norme smislenog ponašanja. 
Na udaru vojnog prepada, hapšenja, ispitivanja, pretresanja, pred uperenim američkim 
puškama, našli su se bošnjački civili, vijernici, starci, žene i djeca! Pet američkih vojnika 
je uperilo cijevi u Seada ef. Goraliju i spriječilo ga da dođe do džamije i klanja akšam. 
Amerikanci su upali u kuću porodice Valjevac, i tamo na namazu uhapsili 80-godišnju 
staricu Munibu! Hodali su joj po kući u čizmama, istrgli telefonski kabl, odlijepili itisone 
sa stepenica... Američki prevodilac je preko megafona uzvikivao: "Predajte se!" Okolo 
transporteri, vojnici, uperene puške... Panika! Djeca su bježala, s ceste se sklanjalo sve 
bošnjačko, nastala je pometnja kakvu bošnjačka kolektivna memorija pamti od Šahovića 
do Podrinja, Krajine, Hercegovine. Zašto!!! Zašto po nenama i efendijama?! Oni su srce 
bošnjačkog ponosa! Koliko god da je taj ponos srozan, ovo je granica ispod koje se ne 
može! Teško je vjerovati da su američki komandanti u BiH toliko glupi da ne shvataju da 
ovakvom akcijom nepotrebno proizvode antiameričko raspoloženje među Bošnjacima. 
Ili im je zapravo potreban taj isfabricirani antiamerikanizam kako bi proizveli dokaze o 

islamskom ekstremizmu među Bošnjacima?! Najgora je šutnja koja se nadvila i nad ovaj 
slučaj. Gdje su ti bošnjački političari, narodni poslanici, da javno zatraže izvinjenje ame- 
ričke vojske narodu Visokog? Gdje je NAROD da se okupi i da kaže kako postoji gra- 
nica naše kooperativnosti, a ona počinje tamo gdje se zadire u naše bošnjačke svetinje? 
Šutnjom se samo odobravaju i hrane ovakve pojave. Niko ne osporava pravo SFOR-a da 
radi svoj posao, čak šta više, u tome će imati svesrdnu pomoć i naklonost bošnjačkog na- 
roda. Ali sve dok akcije SFOR-a imaju dimenziju borbe protiv svih terorizama, ali ne i 
protiv nena i efendija. 


"Ljiljan", br. 457, 22. X 2001. 


Džamija u slovenačkom ćoravom sokaku 

Bošnjacima se redovno događa da im pamet sole predstavnici raznih naroda i zemalja 
koji po zračenju i značenju svoje spremnosti na toleranciju nisu ni do koljena urođenoj 
bošnjačkoj tolerantnosti, slobodoljubivosti, spremnosti da se živi i uživa u razlikama, kao 
bogatstvu kulture i običaja. Srpski fašisti su s brda razarali Sarajevo i druge bh. gradove, 
klali i tlačili Bošnjake, ali Bošnjacima nije ni nakraj pameti bilo da sprovode revanšizam 
nad svojim srpskim komšijama. Hrvatski fašisti su rušili Stari most, Bošnjake trpali u lo- 
gore poniženja i smrti, ali su Hrvati u Sarajevu ili Tuzli živjeli u prirodnoj ravnopravno- 
sti. Bošnjacima je to posve normalno. Amerikancima, eto, nije! Nije ni Skandinavcima! 
Ni Britancima! Ni Francuzima! Ni Austrijancima! Po prijestolnicama kršćanskog svijeta 
sprovodi se odmazda prema muslimanima, samo zbog toga što su nekakvi teroristi imali 
muslimanska imena. To je isto kao da su Bošnjaci, zbog Keraterma ili Dretelja, po Sarajevu 
zaganjivali, mlatili i ponižavali građane srpskog i hrvatskog porijekla. Bošnjacima je ta- 
kav primitivizam stran, i jedino zbog toga Bosna još ima šansu. Eto, i vrla nam i prija- 
teljska Slovenija još jednom dokazuje svoje plemenito lice. Bošnjaci su joj interesantni 
tek kroz mogućnost privatizacije njihove imovine, jer među bh. Srbima i hb. Hrvatima 
slovenački privatizacijski fondovi su nepoželjni. Za razliku od naših Srba i Hrvata koji 
su putem dvojnog državljanstva građani celog sveta, Bošnjaci su privezani za bosanski 
pasoš, kao još jedno živo svjedočanstvo da nemaju rezervne domovine. Bošnjacima i za 
Sloveniju trebaju vize. Jer Sloveniji treba bošnjačka imovina, ali ne i Bošnjaci. Dokazuje 
to i ogromna politička hampa koja se u deželi diže zbog najave izgradnje džamije u 
Ljubljani. Prvo su spontano protestirali stanari naselja Moste i Bežigrad, jer su džamiju u 
svome sokaku doživjeli kao poniženje kršćanskog identiteta. Potom su se oglasili Janšini 
Socijaldemokrati i Nova Slovenija, čiji lideri smatraju da će — džamija vrijeđati vjerska 
osjećanja Slovenaca. Zašto? Čime? Pa zar nismo multikulturni, majka mu stara!? Gdje se 
to iz Slovenije odseli otvoreno civilno društvo, evropejstvo, tolerancija, i sl.? Ili ove kate- 
gorije služe tek kao pendrek za Bošnjake, koji svakako baštine sve one plemenitosti koje 
skučena Evropa povraća. Početkom oktobra po prvi put je u historiji Slovenije ustoličen 
Muttija slovenački. Biće da i to spada u, kako rekoše slovenački lijevi desničari — pretjera- 
no širenje islama po Sloveniji. 


"Ljiljan", br. 457, 22. X 2001. 

Muslimanci iz Senadovih Dana 

Treći nastavak feljtona Miroslava Toholja koji izlazi u beogradskom NIN-u, pod na- 
slovom "Sveti ratnici" u BiH, ilustriran je fotografijom iz pustinje na kojoj neki arapski 
borac drži granatu. Otkud sahara u Bosni?, manje je bitno u strasnoj želji da se prisu- 
stvom mudžahedina u BiH reahibilitira zločinački projekat Beograda. Toholj citira zagre- 
bački Nacional koji je objavio priču o mudžahedinima — tako da bi se Radovan Karadžić 
postideo zbog mirnoće s kojom je o tome pričao u ratnim prilikama. Ovim je jasno da 
najjači srbijanski magazin ratnog zločinca Radovana Karadžića promovira kao praved- 
nika. Među brojnim konstrukcijama koje bi se dale komentirati zanimljiv je i citat iz bh. 
magazina DANI u kome se korektno razmatra odnos islamskog i bh. znakovlja u Armiji 
RBiH. No, Toholj Dane, ni-pet-ni-šest, naziva muslimanskim listom. U kontekstu feljtona, 
u kome je Alija hodža, a hodža mudžahedin, biti muslimanski znači biti teroristički. Zalud 
Danima tolika multikultura, proganjanje Muratbegovića, Hasanaginice, mudžahedina... 
Od islamskog grijeha nas ništa ne opra! Obro si krstaški bostan ako ti je ime Senad, ma 
koliko bio ili ne bio Senad! To je još jedan znak da trebamo ostati odani sebi, i u jedinstvu 
i u razlikama. 


"Ljiljan", br. 457, 22. X 2001. 


Slamanje slame 

U domaćoj je radinosti izvršena savršena medijska priprema za kažnjavanje Bošnjaka. 
U mjesec dana se proizvelo toliko laži i insinuacija o uvezanosti Bošnjaka sa tzv. islam- 
skim terorizmom, da je tu istina gotovo nemoćna. Doduše, ovim lažima malo je ko su- 
protstavljao istinu. Smatrali smo da se istina podrazumijeva. Uglavnom smo bili zbunjeni 
ili preplašeni dok nam se prikazivao film o Bin Ladenu u Bošnjaka. Nije bilo odlučnog 
nacionalnog odgovora (n)ovoj antibošnjačkoj kampanji, koja se još u startu mogla proči- 
tati kao strategija. Danas smo ko otpala kruška zreli da nam se dogodi svako zlo. Spremni 
smo iskajavati nerazumljiv grijeh. Da imamo svoju nacionalnu akademiju nauka i umjet- 
nosti, koja ne bi isključivala naše sudjelovanje u krovnim institucijama, bošnjačka bi pa- 
meti umjela promišljati odgovore na ove opasne konstrukcije. Ali, mi imamo nekoliko 
nacionalnih institucija od kojih je svaka imala dužnost reagirati. Umjesto reakcije, naše 
su institucije mlatile praznu slamu, kao da smo na zelenoj grani. I političke stranke su se 
glupirale u slavu rezanja grane na kojoj se sjedi. I šta danas imamo kao rezultat? Kad bi 
se ponovila 1992. niko ne bi ni prstom mrdno da osudi genocidna stradanja Bošnjaka. 
Smatralo bi se da smo to zaslužili, kao i narod Afganistana. Znaju to jako dobro oni što 
vjeruju da rat protiv Turaka još nije završen. Dovoljan razlog da se zabrinemo za svoju 
sigurnost, i budućnost. 


"Ljiljan", br. 458, 29. X 2001. 


Inspiracija za osvajanje slobode 
Ako u demokratsku javnost spadaju oni što javno govore, onda je posve sigurno da 
američko-britanski napad na Afganistan nema podršku zapadne, a pogotovo ne istočne 

javnosti. Uostalom, protiv napada na Afganistan održavaju se javni protesti i na Zapadu 
i na Istoku. Posljednjih sedmica su ispisane hiljade analitičkih tekstova u kojima ugledni 
autori nizom argumenata objašnjavaju svu pogubnost ove akcije. Na nekoliko logičkih 
tačaka dokazuje se da je američki novi rat u startu izgubljen. Riječ je o ishitrenoj i malo- 
umnoj odmazdi, a ne o borbi protiv terorizma, koja zahtijeva mnogo više pameti, samo- 
kritičnosti i morala. Otvoreno je pitanje: da li je američka odmazda dosegla tačku na ko- 
joj postaje istoznačna Bin Ladenovom terorizmu? Izbacivanje aviobombi na civile i hu- 
manitarnih paketa za civile najbolja su ilustracija moralne propasti ovog rata. Svjedoči o 
tome i razaranje bolnice u Heratu. Uočili su to i njemački nobelovac Ginter Gras i filozof 
Piter Sloterdajk, koji su zbog svojih kritičkih stavova, od njemačkog ministra policije Ota 
Šilija, optuženi sa antiamerikanizam. I Gras i Solterdajk su se oštro suprotstavili ministru 
policije, braneći pravo na slobodu promišljanja. Kad se jedan nobelovac, zaštitni znak 
njemačke slobode, može naći na udaru režima, šta tek može očekivati ma koji bosanski 
smrtnik ako pokuša izreći svoje mišljenje. Tim prije što je sarajevska vlast inkvizicijski 
pomahnitala u potrebi da izmišljotinama dokaže antiterorističku kooperativnost. Oni ne 
razumiju da su boljševičke stege veoma inspirativne za osvajanje slobode. 


"Ljiljan", br. 458, 29. X 2001. 


Poltronski koncert za žrtve terorizma 

Gromoglasno se za 1. novembar, u Skenderiji, najavljuje koncert bh. umjetnika u po- 
men žrtava teorizma, u Bosni, Njujorku, Vašingtonu i Svijetu. Koncert je prvotno bio na- 
mijenjen samo američkim žrvama, a onda je neko mudar došanuo organizatorima da 
nije pametno izuzimati 200.000 bh. žrtava. Tada je počinjen još drastičniji gest hipokri- 
zije i poltronstva. Umetnuta je i Bosna. Bosanske žrtve terorizma su preko domaće štele 
dobile zapadni pasoš, jer su metnute u društvo sa Amerikancima. Izezete su iz konteksta 
palestinskih, afganistanskih, iračkih i drugih sudbina istočnih naroda koji su žrtve tero- 
ra, a čije se smrti na Zapadu smatraju manje vrijednim. Opet smo polupali lončiće. Nisu 
njima naše žrtve ko njihove! A nama njihove jesu ko i naše. I treba da su, jer svaki insan 
na ovaj svijet dolazi, i snjega odlazi, tek kao čovjek. No, naši su ljudi bezmalo četiri go- 
dine rahat ubijani, a nikome nije naumpalo da osnuje antiterorističku ili antigenocidnu 
koaliciju. Naši, uglavnom muslimanski životi, Zapadu su bili nalik na živote komaraca, 
muha i ostale gamadi. Taman onako kako se mi danas odnosimo prema nevinim Živo- 
tima Palestinaca, Afganistanaca ili Iračana. Svjedoči o tome i ovaj koncert u kome su 
svi manje vrijedni narodi strpani pod žrtve terorizma u Svijetu, dok se za američke žrtve 
zna odakle su. Oni su iz Njujorka i Vašingtona, a Palestinci ili Afganistanci su, "nako, iz 
Svijeta. Bosna bi bila velika zemlja, a njeni umjetnici veliki ljudi, da su imali moralne 
snage da prirede koncert u pomen žrtava terorizma u Americi, Agfanistanu, Palestini i 
Bosni. Najmanje što se moglo učiniti jeste da se u ovom komemorativnom povodu ne 
pominje porijeklo žrtava terorizma. No, očito je da je povod više političke i poltronske, a 
manje humanističke i moralne prirode. 


"Ljiljan", br. 458, 29. X 2001. 

American Airlines in the Wissoko {(...) 

Pošto BiH nema obavještajne službe koja bi štitila državne interese, a pošto su Bošnjaci 
ostali bez AID-a, nemoguće je pratiti hiperaktivne pripreme na relaciji četnici-ustaše. 
Sedam dana nakon napada na Ameriku na Palama je održan tajni sastanak četničkog i 
ustaškog vođstva u BiH. Tajni sastanci su postali redovni. U međuvremenu su proizvede- 
ne desetine insinuacija o Bin Ladenovim mrežama u BiH. To što nikad ništa nije dokaza- 
no nevažno u odnosu na cilj kampanje kojom se stvara uvjerenje da su Bošnjaci domaćini 
tzv. islamskog terorizma u Evropi. U drskosti se ide čak dotle da se izmisle nevjerovatne 
konstrukcije, kao što je ona da su piloti samoubice trebali poletjeti sa neizgrađenog vi- 
sočkog aerodroma, i otetim se avionima zabiti u američke baze u BiH. To što u Visokom 
nema ni aerodroma, ni aviona — manje je bitno. Kao i u svim drugim slučajevima, i ovdje 
se ispostavilo da pohapšeni Arapi nemaju blage veze sa onim zašta su sumnjičeni. U jav- 
nosti je, ipak, ostalo uvjerenje da je neko trebao poletjeti iz Visokog. 


Walter", br. 37, 31. X 2001. 


Opasna laž o rušenju katoličke škole u Tuzli 

Na muci se poznaju junaci, ali i zlobnici. Od dejtonskog okončanja agresije do danas, 
ovo su najopasniji dani za bošnjački narod. Optužbe prašte sa svih strana. To što nema 
dokaza ni za šta — manje je bitno, jer se u Svijetu stvara utisak da su Bošnjaci braća tzv. 
islamskim teroristima. Time se relativiziraju učinci genocidne agresije, ali se i bošnjački 
narod dovodi u poziciju krivca koji možda nije fasovao onoliko koliko zaslužuje. Ovaj 
proizvedeni ambijent ponovo je poskidao maske sa lica mnogima koji su nam se prika- 
zivali kao komšije, ili prijatelji. Baška je priča o bošnjačkim ugursuzima koji su dočekali 
šansu da profitiraju lažno optužujući vlastiti narod. Kao i 1992. i danas hlipte sirove stra- 
sti iracionalne mržnje prema Bosni i Bošnjacima. Primjera je bezbroj. Jedan od onih 
koji su i prije 11. septembra rado iskazivali netrpeljivost prema Bošnjacima je Miroslav 
Petrović, dopisnik sarajevskih Jutarnjih novina iz Tuzle; do rata je pisao u nekom fabrič- 
kom biltenu, a zakašnjelu dopisničku afirmaciju je doživio u šestoj deceniji života. Na 
njegove izlive mržnje prema Bošnjacima prvi je početkom godine reagirao glumac Emir 
Hadžihafizbegović, oštro se protiveći Petrovićevom nazivanju bošnjačkih intelektuala- 
ca — cnekakvim muslimanima. U nekoliko istupa Hadžihafizbegović je Petrovića uzeo 
kao paradigmu krstaške strasti da se bošnjački narod prikaže kao manje vrijedan. No, 
Petrović nije odustao od liječenja svojih bolnih kompleksa beznačajnosti putem poku- 
šaja da se u centar pažnje stigne vrijeđanjem Bošnjaka. Potkraj hefte Petrović je izmislio 
da je u Tuzli izdat nalog za rušenje tek sagrađenog velelijepnog Katoličkog školskog centra. 
Urednici Jutarnjih su, kao da su Glas koncila, revnosno ovu laž objavili i na naslovnoj 
stranici. Hajde što se Jutarnje jedva čitaju u našoj avliji, ali ista laž je prenesena i u za- 
grebačkom Večernjem listu. Bog sami zna koje će sve svjetske agencije sada prenijeti da 
bosanski muslimani ruše katoličke škole! Laž o rušenju katoličke škole u Tuzli sjajno se 
uklapa u prirodu kampanje protiv Bosne i Bošnjaka. Šta koga briga što je to ortodoksna 
izmišljotina jednog ostarjelog, neafirmiranog i otud zlobnog lokalnog fabričkog novi- 
nara. Nikog od onih koji će prenijeti Petrovićevu laž ne zanima demanti Općine Tuzla, 

u kome se kaže da je riječ o opasnoj i zlonamjernoj izmišljotini Miroslava Petrovića, koja 
nema nikakve veze sa istinom. To što je Općina Tuzla tražila da se za ovaj katolički obje- 
kat pribave odobrenja za gradnju, ne znači da će on biti porušen. Nije izdat nalog za ru- 
šenje!!! A Petrović tvrdi da — jeste!!! Da li to znači da se od katoličkih institucija ne smije 
tražiti ni dozvola za gradnju, jer ćete odmah biti optuženi da hoćete porušiti katoličke 
objekte?! Koje li ironije, Općina Tuzla je, u vrijeme načelnikovanja Selima Bešlagića, po- 
činila i stanovite greške kako bi udovoljila zahtjevu za izgradnju KŠC. Jednoj je porodici 
bespravno porušena kuća kako bi se mogao izgraditi ovaj objekat, a o tome je svojedob- 
no u Ljiljanu prvi pisao Alosman Huseinović. U to vrijeme, uz Bešlagićev klimoglav, na 
Husinu je, uz auto-cestu, podignut ogroman i nezgrapan križ, koji vas dočekuje na ulazu 
u Tuzlu. Radilo se i na štetu prava i pravde kako bi se dokazala volja za afirmacijom hr- 
vatske jednakopravnosti u Tuzli. Pa dokle više!!! Učinite sve, i više nego što je normalno, 
pustite da se gradi objekat bez potrebne dokumentacije, i onda kad zatražite da se pribave 
odobrenja — oklevetaju vas da ste izdali nalog za rušenje katoličke škole! Znao je Miroslav 
Petrović jako dobro da je jalovo demantirati ovako gnusnu i u opasno vrijeme tempiranu 
laž. Jer demantiranje takve laži podrazumijeva anamnezu njegove problematične lično- 
sti, u čijem je ubogom košmaru skuhana ova laž koja je nanijela ogromnu štetu i Tuzli, i 
Bosni, i međuetničkoj toleranciji. Petrović je danas sretan čovjek, jer je konačno došao u 
centar pažnje. Ali, i Risto je Đogo bio u centru pažnje... 


"Ljiljan", br. 459, 5. XI 2001. 


Da nije Bošnjaka, ne bi bilo terora 

Hambarine kod Prijedora opet su na stranicama crne hronike. Nedavno smo pisali o 
terorističkom bombaškom napadu na kuću povratnika Vahida Imširovića. U Vahidovoj 
kući bile su i njegove dvije kćeri, Samira (10) i Sabina (12). Prije neki dan u Hambarinama 
je ubijen povratnik Ibrahim Ramolić. Srpski sud konstitutivnih bh. naroda u Prijedoru 
pokrenuo je istragu. Za početak je ustanovljeno da je riječ o ubistvu. Srpsko pravosuđe 
u Krajini se specijaliziralo da za ubistva bošnjačkih povratnika optužuje same žrtve, kao 
onomad kad smo saznali da su dvoje bošnjačkih povratnika sami sebe preklali. Pošto 
niko ne reagira na terorističku postdejtonsku agresiju na Bošnjake, stvarnost se uslo- 
žnjava. Nisu ubijeni Vahid Imširović i njegove kćeri, ali je ubijen Ibrahim Ramolić. Pošto 
šutimo, kao da se sve ovo događa drugima, a ne nama, agresija će se nastaviti, poletnije i 
sigurnije, ka konačnom cilju. Zlatko Lagumdžija je u pravu kad kaže da se njegova vlast 
uspješno nosi sa svim problemima. Pošto SDP nikada ne osuđuje terorističke napade na 
Bošnjake, očito je da je bošnjački narod jedini problem u BiH. Jer da nas nema, ne bi nas 
trebalo ubijati. Ne bi bilo bombi, paljevina, nestabilnosti. I kao žrtve terorizma, krivi smo 
za terorizam. 


sLjiljan%, br. 460, 12. XI 2001. 

Petritscheve kristalne noći 

Blagodareći odluci Wolfganga Petritscha o etničkom prekrajanju općinskih granica 
Žepča, Maglaja i Zavidovića, kako bi se od Žepča napravila općina sa hrvatskom većinom 
- Žepče postaje prvi bosanski Bejrut! Prije nego je Petritsch donio ovu skandaloznu od- 
luku, baziranu na genocidnom etničkom inžinjeringu, Žepče je bilo miran grad. Bošnjaci 
su se gotovo stoprocentno vratili svojim kućama, nije bilo premlaćivanja, eksplozija bom- 
bi... Odmah nakon Petritscheve odluke, kojom je Hrvatima transparentno potvrđeno da 
se apartheid i ekstremizam isplate, u Žepču je eskaliralo nasilje. To što je OHR potvrdio 
da je Žepče hrvatski, a ne i bošnjački grad, preporodilo je taman utihlu ambiciju za pot- 
punim pohrvaćenjem žepačke općine. Odmah nakon Petritschevog habera premlaćena 
su bošnjačka djeca. Hrvati su se okuražili i da masovno prosvjeduju protiv legaliteta pra- 
vosuđa ZE-DO kantona, u slučaju suđenja Hrvatima osumnjičenim za zločine u Žepču. 
Potom su teroristički, bombom i vatrenim oružjem, napadnuta prva dva čovjeka žepač- 
ke Policije, Marko Marjanović i Suad Dizdarević. Događaji prestižu novine. Polupani 
su izlozi na birou Narcisa Drocića, baš kao što su Nijemci razvaljivali jevrejske radnje 
u kristalnoj noći, kada je otpočeo holokaust. Znaju li oni što su nam poslali Wolfganga 
Petritscha da je njihov namještenik odgovoran za ovu eskalaciju nacističkog nasilja? 


sLjiljan', br. 460, 12. XI 2001. 


Niski udarci Visokog predstavnika 

Potkraj godine visoki je predstavnik Wolfgang Petritsch dao intervju za jedan njemač- 
ki list, u kome je pobrkao raznorazne lončiće. Kada kaže da "u ovoj balkanskoj zemlji ne 
vidi nikakav centar terorizma", a govori se o tzv. islamskom, Petritsch zaboravlja objasniti 
tromjesečnu hajku koju IPTF i frtalj bh. policije vode protiv svega i svakoga sa predzna- 
kom zvijezde i pulumjeseca. Jer, ako baš BiH nije nikakav centar terorizma, otkud da se 
dogode tolika hapšenja naturaliziranih Bosanaca, oduzimanja državljanstva i sl., a bez 
ikakvih konkretnih dokaza? Na pitanje o Karadžiću i Mladiću, Petritsch kaže da i oni — "u 
izvjesnom smislu, također spadaju u teroriste". Pa zar nakon Sarajeva, Srebrenice, 200.000 
ubijenih, dvaput toliko osakaćenih, petput toliko raseljenih - išta više može biti u izvje- 
snom smislu?! (...) Objašnjavajući navodnu neopterećenost Zapada islamom, Petritsch 
sam sebi skače u usta: "Ne treba zaboraviti da je Zapad posljednjih godina dva puta djelo- 
vao u korist muslimana, prvo u korist Bošnjaka, a onda kosovskih Albanaca". Aferim! Ako 
je Zapad baš oslobođen od krstaške logike, onda je trebao djelovati u korist civilizacijskih 
principa i Povelje UN, a ne u korist muslimana! Valjda su svi ljudi isti? Ispade da su mu- 
slimani endemska biljka, pingvini u izumiranju, u čiju korist se, ko iz milostinje, djeluje. 
Osim toga, istina je da Zapad nije djelovao u korist Bošnjaka-muslimana! Zapad je tri i 
po godine na razne načine podr(a)žavao genocidno ubijanje Bošnjaka. Zapad to isto čini 
i danas, s tim što nas se ne ubija, već nas se raseljava diljem Planete. (...) 


Ljiljan", br. 469, 14. 1 2002. 

SFOR je napade na povratnike proglasio terorizmom 
U kolumni Hronika hamburgera mnogo puta smo pisali o aspektima terorizma u BiH. 
Dokazivali smo da 600 napada na bošnjačke povratnike za nepune dvije godine nemaju 
šta drugo biti nego — terorizam. Tvrdili smo da je terorizam u BiH svakodnevna, kon- 
kretna i opipljiva kategorija. Tačno se zna gdje živi i koje ga snage podstiču. Upalilo je! 
Najnoviji tv spot SFOR-a potcrtava da su i napadi na povratnike — terorizam. Konačno, 
makar da se negdje razumijemo! 


Ljiljan", br. 469, 14. 1 2002. 


Hrvati su u BiH uvozili mudžahedine 

Cjelokupna politička javnost Ploča protiv je Sporazuma sa BiH u pogledu korište- 
nja luke Ploče. Gradonačelnik Ante Karamatić ujedinjeni otpor argumentira ovako: "U 
Americi smo imali ovaj slučaj s terorizmom. I BiH dijelom pripada tom svijetu, tamo ima 
tih postrojbi i na ovakav način mogu kroz Hrvatsku provoziti što ih volja". Karamatić, u 
čijem prezimenu ima turske krvi, jako dobro zna da je slagao. No, nije on kriv što mu laž 
pije vode. Kad već govori o kontroli prevoza, bilo bi lijepo makar da pojasni - kako su 
to mudžahedini uspjeli doći do centralne Bosne u vrijeme hrvatsko-bošnjačkih sukoba? 
Odgovor je kratak: zahvaljujući hrvatskom predsjedniku Franji Tuđmanu. 


sLjiljan", br. 470, 21. 1 2002. 


Hitler na Zapadu 

Još u vrijeme Drugog svjetskog rata Zapad je imao širinu duha da pravi komedije 
o Adolfu Hitleru, a da nacističku kostimografiju smatra poželjhom na maskenbalima. 
Nacistička Njemačka nije imala tu širinu duha pa se nikada nije šprdala sa američkim 
ili jevrejskim simbolima. Na Novom Zelandu se prije neki dan dogodila manifestacija 
fašističkog uma, onog ograničenog, namrgođenog duhovnog kazamata koji ne razumi- 
je šalu. Naime, nekakav se katolik Ben pojavio na tulumu odjeven u kostim Osame Bin 
Ladena. Umjesto da ostali razumiju šalu, oni su skočili na šaljivdžiju i bestijalno ga pretu- 
kli. Ostavili su ga u lokvi krvi, bez svijesti, rascopane glave. Vjerovatno bi izdahnuo da ga 
nije pokupila policija, koja ga je odvela u bolnicu gdje mu je na glavu metnuto 17 kopči. 
Sva sreća pa još uvijek živimo u Bosni. 


sLjiljan", br. 470, 21. 1 2002. 


Sejtanske sluge i intelektualni gorostasi 
Pedeset i osam vodećih američkih intelektualaca, od Francisa Fukuyame, do Samuela 
Huntingtona, objavilo je svoj Memorandum, pod naslovom What We're Figting For - Za 
šta se borimo, čime je stalo iza antiameričke politike američkog predsjednika Busha Jr. 
Bilo bi logično da se intelektualizam stavlja na stranu kritičkog odnosa prema politici, ma 
kojoj, umjesto što pristaje da podanički služi ideologiji, i to onoj koju sprovodi lider sa 
mozgom vrapca u tijelu dinosaurusa. Zapadna Evropa je već izgradila kritički stav prema 

deamerikanizaciji SAD. Jedina nada da će se Amerika vratiti Americi bilo je uzdanje da 
bi se američki intelektualci, poput Susan Sontag i Naoma Chomskog, mogli suprotstaviti 
uništavanju demokratskih i humanističkih vrijednosti SAD. Ta krhka nada danas je još 
tanja. Onaj ko bi da glasno kritikuje antiameričku politiku američkog Predsjednika da- 
nas u SAD može biti osuđen na smrt. Može i u Bosni, kao globalnoj koloniji. Otud treba 
tumačiti šutnju u Hitlerovoj Njemačkoj, Miloševićevoj Srbiji ili Tuđmanovoj Hrvatskoj, i 
stostruko cijeniti one intelektualne gorostase koji su imali hrabrosti i snage da ne odšute 
na zlo. Zbog takvih se Zemlja još uvijek okreće. 


Ljiljan", br. 476, 4. III 2002. 


Ples na ledu hipokrizije 

Zamislite kad bi na otvaranju Zimskih olimpijskih igara u Sarajevu neki bosanski 
političar podsjetio na Srebrenicu, Markale, Keraterm, na desetine bh. stratišta, kao i na 
činjenicu da u BiH postoji genocidna Republika Srpska, kao zlodjelo onih kojima se 
sudi za ratne zločine? Ta bi Olimpijada odmah bila zamandaljena, a političar smijenjen. 
Američki je Predsjednik, kao i Hitler u Berlinu 1936. godine, iskoristio svečanost otvara- 
nja Olimpijade za promociju svojih ratnih ciljeva. Pa i direktnije od toga. Jer to nije bio 
tek pomen na žrtve terora, već zazivanje rata. Ovog upitnog rata. Olimpijski komitet nije 
reagirao. Ko god bi kritikovao američkog firera za vojno-političku zloupotrebu sportskog 
događaja, izletio bi naglavačke iz svoje karijere. Niko se nije pobunio ni protiv patetične 
trivijalizacije uspomene na žrtve od 11. septembra, od strane autsajderske američke kli- 
začice Sare Hjuz, koja je na taj račun osvojila zlatnu medalju. Njen esmeraldični ples je 
bio posvećen žrtvama iz TWINS-a. Žiri je tako bio prisiljen da Saru Hjuz ocijeni najvi- 
šim ocjenama, iako su Irina Slutskaja i Michael Kwon bile apsolutne favoritkinje. Ko im 
je kriv kad ne plešu po ledu u ratu protiv terorizma! Kad vidimo kako licemjerno funk- 
cionira naša okupirana planeta, zašto se onda čuditi nekim ovdašnjim autorima koji pišu 
hvalospijeve o Petritschu, Lagumdžiji Xx Kvinsling Company. 


Ljiljan", br. 476, 4. III 2002. 


Bošnjaci kao objekat svoje sudbine 

Sav je život pletenica paradigmi, vezen od tipiziranih dramaturških obrazaca koji se 
ponavljaju u različitim dekorima. U istu ravan može stati prvi gol na utakmici, prvi za- 
dati udarac u tuči, napad kao najbolja odbrana, itd., što svjedoči da onaj ko ima inicijati- 
vu obično prvi pogađa i da je u strateškoj prednosti. Bošnjaci su kroz povijest vazda bili 
objekat svoje sudbine, a ne subjekt koji, pri punoj svijesti o historijskom usudu, pokušava 
kreirati sudbinski put. Zbog toga smo vazda bili na gubitku. Vrijedilo bi makar pokušati 
imati inicijativu. I onako se nema šta izgubiti. Jer ne može biti gore. 


Ljiljan", br. 476, 4. III 2002. 

Povratak otpisanih 

Naša je javnost dezinformirana da tzv. Alžirsku grupu krivično goni Vlada Alžira! 
Putem alžirskog ambasadora u Rimu naša je Vlada na vrijeme obaviještena da su - "ti 
ljudi potpuno čisti i da se protiv njih ne vodi nikakav postupak i da se oni mogu kad god 
hoće vratiti u svoju zemlju, kao i otići u bilo koju drugu državu". Drugo, ambasador BiH u 
Washingtonu Igor Davidovič obaviješten je od komandanta vojnog logora Guantanamo 
Bay na Kubi da tamo ima i državljana BiH, te mu je ponuđeno da organizira konzularnu 
posjetu. Ambasador Davidovič je ignorirao ponudu da posjeti zatočene državljane BiH. 
O kojim državljanima BiH u svom pozivu govori komandant logora X-Ray? 


Ljiljan", br. 478, 18. III 2002. 


Autor satanizacije Bosne 

Lider SDP-Alijanse Zlatko Lagumdžija je dao katastrofalnu, suludu, bezobraznu izja- 
vu, koja glasi, ni više ni manje, nego: ,Odgovorno tvrdim da su 11. septembra prošle go- 
dine u ovoj zemlji bili na vlasti oni koji su bili prije nas, teško da bi danas BiH i posto- 
jala." Poseban kvalitet ove izjave su prve dvije riječi: Odgovorno tvrdim. Pa da vidimo... 
Lagumdžija bi morao znati da su na 76 odsto bh. teritorije na vlasti ostali isti oni koji su 
genocidom, terorom i etničkim čišćenjem uništavali ovu zemlju. Samo su Bošnjaci gla- 
sali drukčije nego 1990. godine. Dakle, Lagumdžija misli na SDA! Trebao je to hrabro 
reći. Po njemu, da je na vlasti ostala SDA, nakon 11. septembra bi nestalo Bosne. A za- 
što? Zato što je SDA otvarala logore, klala, silovala, palila, rušila bogomolje, ravnala gro- 
blja...? Vlast SDA nije činila zločine! Strateški programirane zločine su činile vojne hunte 
SDS-a i HDZ-a, koje su i danas na vlasti na 76 odsto bh. teritorije. Zašto bi onda nestalo 
Bosne? Bosne nestaje upravo zbog Lagumdžijine politike legaliziranja i ugrađivanja u 
Ustav četničkih i ustaških ciljeva dogovorenih u Karađorđevu! Mirnodopsku realizaciju 
Karađorđeva ubrzale su brojne Lagumdžijine satanizacije bošnjačkog naroda, koji je u 
svjetskom medijskom prostoru oklevetan kao domaćin Bin Ladenovog tzv. islamskog te- 
rorizma. Nakon 11. septembra krenula je agresija na istinu o bošnjačkoj žrtvi, tako što su 
Lagumdžija, Tokić, Munja Alibabić i policijski novinari iz Slobine Bosne počeli proizvo- 
diti tzv. islamske teroriste. Zašto? Pa da bi se svijetu prikazali kao borci protiv terorizma! 
A kako bi postali antiteroristi, ako terorizma nema? Zato su terorizam morali izmisliti, od 
tzv. Alžirske grupe, pa do sramnog, zastrašujućeg, golootočkog slučaja Pogorelica. Da nije 
bilo Zlatka Lagumdžije, koji je od Bosne i Bošnjaka napravio bazu tzv. islamskog teroriz- 
ma, ne bi bila ugrožena opstojnost BiH. Zbog njegovog izmišljanja tzv. islamskog teroriz- 
ma, ponovo je u diplomatskim krugovima otvoreno pitanje promjene balkanskih granica, 
u smislu davanja Republike Srpske Srbiji, u zamjenu za suverenitet Kosova. Lagumdžijine 
i Munjine izmišljotine i montirani procesi bili su i jesu direktno u službi slabljenja među- 
narodne pozicije BiH. A evo i kako... Jasan je nesmanjeni interes sćch hegemonija da se 
BiH razori; sataniziranje Bošnjaka, zbog kojih je BiH opstala kao država, strateški je cilj 
za rušenje političke odbrane BiH; izmišljanje tzv. islamskog terorizma time nije moglo biti 
u interesu BiH, već samo u interesu kvislinga koji su se islamofobičnoj Americi htjeli pri- 

kazati kao nezamjenjljivi partneri u tzv. ratu protiv terorizma. Otud je (anti)teroristička 
politika Zlatka Lagumdžije višestruko ugrozila državnost BiH. 


sLjiljan', 21. VIII 2002. 


Kršćanski i jevrejski mrtvaci dobili tjelohranitelje 

(...) Pored hapšenja osumnjičenih za zločin u Grabovici, događaj koji je preplavio me- 
dijsku scenu bilo je i otkrivanje počinilaca vandalskih rušenja 24 nadgrobna spomenika 
na sarajevskim grobljima Sv. Josip, Sv. Marko i Lav. "Oslobođenje" objavljuje da je — "ovaj 
slučaj pobudio veliko interesovanje javnosti i dobio predznak nacionalističkog divljanja 
kojim se skrnave pravoslavni i katolički nadgrobni spomenici". Ispostaviće se da se majka 
jednog mladića zove Jadranka, a otac drugog Mladen. O kakvom se onda nacionalizmu 
radi? Nije ni bitno. Bitno je da su svesrpski i svehrvatski mediji rastrubili kako bošnjački 
nacionalisti ruše pravoslavne i katoličke spomenike. Dakle, jasno je da nije riječ o naci- 
onalistima, već o pijanoj dječurliji. Zašto onda domaći mediji ovom vandalizmu pridaju 
pažnju kao da je riječ o divljanjima srpskih nacista u povodu postavljanja kamena-te- 
meljca za Ferhadiju? Zašto direktor preduzeća xPokop, Vlado Raguž uvodi noćne de- 
žure po grobljima, kao da imamo tajnu organizaciju koja iz noći u noć ruši pravoslavne 
i katoličke nadgrobne spomenike? Zar nije dovoljan cirkus što i mjesecima nakon slične 
pijanke na Jevrejskom groblju jadni policajci stražare i čuvaju jevrejske mrtvace umrle 
prije stotinu godina? Noćna straža će eto biti uvedena i za pravoslavne i katoličke mr- 
tvace, kako bi im se omogućio spokoj u okruženju tzv. islamskog terorizma. A to što ti 
tzv. islamski teroristi nose srpska ili hrvatska imena, što su im roditelji Srbi ili Hrvati, što 
pijanče, što bi takvi pijani razbili i muslimanske nišane da su se kojim slučajem zatekli 
na kojem mezarju, ili to što su otkriveni kao delikventi, a ne kao nacionalisti — ma to ni- 
koga ne zanima! Toliko je strasna potreba da se od ničega napravi gužva, da ne postoji 
mogućnost progovora pameti i savjesti. Čime to direktor Raguž, nakon što su otkriveni 
počinioci čiji vandalizam nije nacionalistički, već pijandurski, može uopće pravdati svoju 
šizofrenu odluku da stražari čuvaju prvoslavna i katolička groblja? Ničim, izuzev namje- 
rom da se takva vijest proširi Evropom, kao prilog u izmišljanju tzv. bošnjačkog ekstre- 
mizma. (...) 


"Saff", br. 103, 1. IX 2003. 


Televizija iz Karađorđeva 

Prije nekoliko dana je u Dnevniku FTV, bez ikakvog povoda, emitiran prilog o tzv. 
islamskim teroristima u BiH. Nedavno je, na istom mediju, aktuelizirano pitanje mon- 
tiranog procesa "Pogorelica", Očito je da Federalna tv ne odustaje od sistemske kampa- 
nje za izmišljanje tzv. islamskog terorizma. Nije bilo nikakvog povoda za aktueliziranje 
procesa "Pogorelica" na FTV. Novinar je otišao do federalnog tužitelja koji je rekao daje 
proces u toku i da su se "smirile strasti". Tužitelj je time povrijedio javni dignitet članova 
Društva pisaca, univerzitetskih profesora, muzičkih umjetnika, studenata i svih onih koji 
su mjesecima iznosili svoje stavove o ideološkom karakteru ovog slučaja. Za Tužitelja su 

stavovi uglednika tek "strasti koje su se smirile". Zapravo, nikada se u političkoj povijesti 
Bosne ni oko jednog slučaja nije formirao tako jedinstven i odlučan stav kao u pogledu 
ocjene da je "Pogorelica" montiran proces. Nisu Abdulah Sidran, Gradimir Gojer, Asim 
Horozić, Hidajet Repovac, Ivo Komšić i desetine drugih uglednika makar ko pa da se nji- 
hova mišljenja podvode pod formulaciju "strasti", To je lako provjeriti, ponovo, ako zatre- 
ba. O policijskom karakteru ovog, kao i mnogih islamofobijskih priloga na FTV, svjedoči 
neprofesionalizam urednika. Dovoljno je reći da je novinar naznačio kako su osumnji- 
čeni u procesu "Pogorelica" taj kamp formirali kao privatna lica, a ne kao funkcioneri 
države RBiH, i u ime države RBiH. Jasno je i zašto. Suština ovog procesa nije u optuži- 
vanju ljudi, već u optuživanju cjelokupnog odbrambenog fronta, kako bi bosanska žrtva 
dobila karakter tzv. islamskog terorizma. Ako se osude funkcioneri, osudit će se i sistemi 
u čijoj su službi bili. Racionalno je nemoguće objasniti čemu služi prilog o tzv. islamskim 
teroristima u BiH. Ispade da je u Bosni, maltene, skovan 11. septembar u Americi. Da tu 
ima ičeg, valjda bismo za to saznali iz Amerike, a ne od novinara FTV. Ako se, pak, go- 
vori o ratnicima iz trećih zemalja, valjalo bi kazati kako je na strani Karadžićeve hunte 
ratovalo hiljade plaćenika iz Srbije, Crne Gore, Rusije i Grčke. Mnogi od njih i danas žive 
u BiH. Recimo, u okolini Vlasenice. Valjalo bi kazati i kako u BiH nije bilo više od 500 
boraca iz islamskih zemalja, koji su u BiH uvezeni preko Hrvatske, uz asistenciju britan- 
skih obavještajaca. Mnogi među njima su prošli američke i britanske vojne škole, poput 
Bin Ladena. Cilj je bio kompromitacija Bošnjaka i borbe za zajedničku BiH. Nakon svega 
Bosna nije doživjela ni jedan udar tzv. islamskog terorizma, a Bošnjaci su godinama na 
udaru četničkih i ustaških terorista. Cilj je jasan: optuživanje Bošnjaka za tzv. islamski te- 
rorizam treba da abolira i legitimira velikodržavne projekte Srbije i Hrvatske. Federalna 
tv se u svemu tome ponaša kao televizija iz Karađorđeva. 


'Jutarnje novine", 10. VIII 2004. 


Nova američka kleveta 

Danijel Server, direktor Američkog instituta za mir, u službi je rata. On izmišlja "iran- 
sko teroriziranje Evrope iz Bosne" kao faktor koji bi trebao mobilizirati evropsku jav- 
nost za novi ratni pohod američkog vojno-industrijskog lobija. Ova mamutska industri- 
ja, koja pljačka američke poreske obveznike, mora ratovati, da bi opstala, a kako se najav- 
ljuje, na redu je Iran. Bosna ne može ništa učiniti da zaustavi globalne tokove, ali može 
braniti svoju istinu i čast. Otud je nužno reagirati na izjave Danijela Servera o uvezanosti 
Bošnjaka sa tzv. islamskim terorizmom. On govori da su "SAD željele izbjeći stvaranje 
islamske državice u Bosni", čime nam stavlja do znanja da SAD nemaju ništa protiv čistih 
kršćanskih državica, makar i genocidnih. Saznajemo, dakle, da islam i kršćanstvo nisu 
ravnopravni, ali i da je islam a priori povezan sa terorizmom. Po njemu, "Iran je vojno 
snabdijevao Bosnu i gradio svoje snažno uporište" ali zaboravlja reći da je Iran u tome 
imao saglasnost i podršku SAD, što je pred američkim Kongresom potvrdio i ambasa- 
dor Galbriht. Teza da je Bosna trebala biti poligon za "iransko teroriziranje Evrope" je 
skandalozna. Dakle, Server smatra da je Iran teroristička država, te da u Bosni, bezbeli 
među bošnjačkim funkcionerima, ima svoje agente. On o ovom "iranskom teroriziranju 

Evrope" govori kao o gotovom projektu koji je, eto, zahvaljujući SAD-u osujećen. Server 
dalje govori kako je u cilju smanjenja uticaja Irana u BiH — "IFOR raspustio više od jed- 
nog kampa za obuku terorista". Dakle, on smatra da su pod kontrolom tada jedinih le- 
galnih, državnih organa vlasti, na čelu sa Alijom Izetbegovićem, postojali "kampovi za 
obuku terorista". Ispada je je "terorizam" pravo na odbranu golih života, i to pod embar- 
gom na oružje, u paklu opsade i strateškog izgladnjivanja, a sve uz sponzoraj Amerike i 
Evrope. Prihvatanje ove klevete znači dopuštanje da se cjelokupno državno rukovodstvo 
RBiH i odbrambeni sistem, označi — terorističkim. Jer ako je državno Predsjedništvo 
formiralo "kampove za obuku terorista", onda su i politika i odbrana imale teroristički 
karakter. To bi u konačnici značilo da su četničke i ustaške vojne hunte imale antitero- 
rističku misiju, pogotovo u pogledu otvaranja konc-logora i likvidacije desetine hiljada 
civila. Jedini kamp koji se u montiranom procesu pokušao okarakterisati kao "terori- 
stički", bio je "Pogorelica". Šta onda znači Serverova formulacija "više od jednog"? Nije 
valjda da će nam ideologizirano pravosuđe iz Karađorđeva, pored "Pogorelice" izmisliti 
još neki "kamp za obuku terorista"? Sve je moguće. Jer Americi je danas potrebna priča 
o "iranskom teroriziranju Evrope". Ista priča je potrebna i projektantima iz Karađorđeva, 
jer uspjeh srpsko-hrevatskih separatističkih projekata ovisi od stupnja oklevetanosti 
Bošnjaka za tzv. islamski terorizam. 


,Jutarnje novine", 24. VIII 2004. 


Niti je bilo mudžahedina, niti muslimanki udatih za Jevreje 

Na internet stranici cAmerican Dailyy (www.americandaily.com), koji donosi poli- 
tičke i sociološke komentare, objavljen je tekst pod naslovom xZa Evropljane rat pro- 
tiv terora je različita bitka, (For Europeans, the war on terror is a different battle), a u 
kome je iznešena jedna od najnevjerovatnijih laži o ratnoj Tuzli. Pored niza netačnih ili 
zlonamjernih postavki, u kontekstu prisustva boraca iz arapskih zemalja u BiH, napisa- 
na je i sljedeća rečenica: xU junu 1993. u bosanskom gradu Tuzli grupa arapskih boraca 
pretuka je na smrt tri muslimanske žene čiji muževi su bili jevreji,. (In June of 1993, in 
the Bosnian city of Tuzla, a group of Arab fighters beat — to death-three Muslim women 
whose husbands were Jewish.) Proizilazi da su ove muslimanke arapski borci ubili jer su 
bile udate za jevreje. Radi se o totalnoj laži. Prvo, u Tuzli u toku agresije nije bio ni jedan 
jedini arapski borac, iliti mudžahedin. Drugo, u Tuzli u toku agresije nije ubijen, a kamo 
li na smrt pretučen ni jedan jedini građanin. Tuzlake svih nacionalnosti ubijali su jedino 
Karadžićeve topdžije. Treće, u Tuzli je u toku agresije živjelo svega četiri ili pet Jevreja, 
starih oko 70 godina, što nam je u telefonskom razgovoru potvrdio Igor Rajner. On kaže 
da u Tuzli živi 20-tak građana kojima su otac ili majka Jevreji, te ukupno oko 120 gra- 
đana koji imaju neke rodbinske veze sa Jevrejima. Dakle, u Tuzli 1993. nije postojala ni 
jedna muslimanka udata za jevreja. Autor(ica) teksta je enigma. Navodno se zove Amira 
Ibrahimović, rođena je u Počitelju, studirala u Mostaru... Ako Amira postoji, onda je ne- 
jasno kako ne zna da xTuzla (nije) u centralnoj Bosni takođeo. Domaći politički analiti- 
čar bi morao znati da u Tuzli nije bilo arapskih boraca, i da u toku rata u Tuzli nije ubi- 
jen niko, izuzev od granata. Ova je logika nebitna - ako Amira ne postoji, ako je to samo 

nečiji pseudonim, ili pak ako je Amira plaćena da izmišlja i plasira laži. Kada je putem 
maila ta navodna Amira upitana da navede izvor za svoje tvrdnje o ubistvima jevrejskih 
supruga u Tuzli, odgovorila je sljedeće: xVidjela sam nekoliko fotografija nadgrobnih 
spomenika koji su sa polumjesecom i Davidovom zvijezdom. Ovakvi spomenici ne po- 
stoje na Jevrejskom groblju u Tuzli. 


"Sabah", SAD, 4. VIII 2005. 


Bošnjaci optuženi za svoje stradanje 

Na nekoliko američkih internet sajtova, oko kojih se okupljaju akademski konzerva- 
tivni krugovi, vodi se bjesomučna kampanja protiv američke podrške bosanskoj držav- 
nosti, dok se bošnjački narod povezuje sa nacistima i Al-Kaidom. Jedan od lidera ove eki- 
pe je američki profesor historije Carl Savich. On u desetinama svojih tekstova optužuje 
Ameriku za tzv. građanski rat u Bosni, negira genocid u Srebrenici, te tvrdi kako su Srbi 
bili žrtve bošnjačke i hrvatske genocidne agresije. Savicheva preokupacija je da Bošnjake 
optuži kao sluge nacista, koji su sudjelovali u genocdu nad Jevrejima i Srbima, pa se 
u toj nakani obračunava sa historičkim mišljenjima Christophera Browninga i Alekse 
Đilasa koji su tvrdili da su "Bosanski Muslimani bili pasivni tokom cijelog (Drugog svjet- 
skog) rata:' "Muslimani nisu bili prevareni i zavedeni. Njihov cilj je etnički čista musli- 
manska Bosna. Muslimanska eksterminacija stotine hiljada bosanskih Srba je napravila 
Muslimane najvećom grupom u Bosni i omogućila stvaranje etnički čiste muslimanske 
Bosne" — piše Savich. U jednom članku on zbog podrške Bosni napada mnoge istaknute 
Amerikance, poput Susan Sontag, te kaže da su "Bosanski Muslimani, najreakcionarniji 
Muslimani u cijelom islamskom svijetu", a to argumentira time što su Bošnjaci "nasta- 
vili da nose fes van zakona dugo godina iza 1925. godine". Savich kaže da su "Amerika i 
zapadni novinari bosanski građanski rat obilježili nedostatkom tačnosti," a u kontekstu 
"kredibiliteta tvrdnjama bosanskih Srba da su Muslimani režirali mnoge masakre uglav- 
nom radi medijske potrošnje" "Stalno su to radili" — kaže Savich. Američke medije koji 
su izvještavali o genocidu nad Bošnjacima Savich naziva "sredstvima u rukama američke 
vlade", generatorom "moralne hipokrizije, bespravlja, i dekadencije", te dodaje: "Nema 
istine i etike u SAD medijima koji su izvještavali iz BOSNE. Samo manipulacija. Ono što 
je uslijedilo su laži o sukobu u Bosni. Amerikanci su izmanipulisani, što je degradiralo 
našu inteligenciju i ljudsko dostojanstvo". Iako predhodno tvrdi da medije instumetali- 
zira američka Vlada, Savich poslije kaže: "Zapadni mediji koji su izvještavali iz Bosne su 
imali jedan jedini cilj, da privuku SAD na stranu frakcije Bosnanskih Muslimana. Jedini 
način na koji bi ovo moglo biti postignuto je da se građanski rat predstavi kao (genocid? 
"Građanski rat u Bosni je planiran i organizovan od strane Vlade SAD" piše Savich, te 
dodaje kako su "čak i prije nego što je rat počeo srpski civili ubijani u Bosni od strane 
Bosanskih Muslimana i Hrvata". U tom kontekstu, iako je riječ o vojnim formacijama, 
pominje se kolona na Brčanskoj malti u Tuzli, te se kaže da je "opsada Sarajeva bila ispro- 
vocirana reakcija zbog napada na JNA kad se povlačila u Dobrovoljačkoj ulici u Sarajevu, 
kad su Bosanski Muslimani unakazili tijela vojnika JNA". Savich je opsednut negiranjem 
genocida nad Bošnjacima Srebrenice. On kaže da su "Muslimani u Srebrenici krivi za na- 

pade na Srbe, svoju glad, snajpere i granatiranje". No, njega najviše boli američka istina o 
Srebrenici, jer "američka peropaganda lažno koristi termin 'muslimanski ljudi i dječaci" 
da ispere mozak i uvjeri nas da su to bili nenaoružani i bespomoćni muslimanski civili" 
Ove laži i nebuloze Carla Savicha, čije smo varijante već vidjeli u beogradskim i paljan- 
skim medijima, ali i u "Slobodnoj Bosni" Senada Avdića, ne bi bile tako maligne da se ne 
prostiru na uticajnim američkim internet sajtovima. Šteta je što u bosanskoj politici ne 
postoji centar koji bi pratio ovakve pojave i na njih reagirao. 


'Jutarnje novine", 14. IX 2005. 


Mudžahedin Mladen 

Beogradski Tanjug objavio je , istraživački tekst" o navodnom pripremanju xatenta- 
ta fundamentalista u Vatikanu tokom sahrane Jovana Pavla Drugog. Prema Tanjugovoj 
konstrukciji, mudžahedini su se trebali ušunjati u Vatikan i sa 11 raketa zasuti papinu 
sahranu. Glavna veza navodno je bio mudžahedin Mladen P. "član islamske teroristič- 
ke organizacije s uporištem u selu Gornja Maoča blizu Brčkog" koji je poznati evropski 
kriminalac i švercer ljudima. Tanjug se poziva na pisanje lista xKoriere dela seray koji 
navodno tvrdi da je oružje zaplijenjeno početkom jula u Zagrebu bilo namijenjeno tzv. 
islamskim teroristima za napad u Vatikanu, a da potiče iz BiH. Namjera Tanjuga da kli- 
mavim dokazima nategne konstrukciju o upetljanosti tzv. mudžahedina iz BiH u pripre- 
manje atentata u Vatikanu očituje se na nekoliko primjera. Prvo, Tanjug kaže da xhrvat- 
ski MUP zasad nema komentara o tom otkriću, dok je xitalijanski ministar unutrašnjih 
poslova Đuzepe Pizano više puta istakao da pretnja islamskih terorističkih organizaci- 
ja dolazi sa Balkana,. Dakle, italijanski i hrvatski zvaničnici nisu ništa kazali u prilog 
Tanjugovoj tvrdnji da je u BiH planiran atentat u Vatikanu. Kaže se da je su julu razbijen 
krijumčarski lanac koji je prenosio oružje iz Bosne preko Zagreba, kad je u stanu Renata 
Prajsa otkriveno 11 bacača raketa, eksploziv C4 i gomila detonatoraxy. To što je nekakvo 
oružje pronađeno u nekakvom zagrebačkom stanu nije dokaz da je oružje iz Bosne, a još 
manje da je to oružje, kako tvrdi Tanjug — xtrebalo da posluži islamskim fundamenta- 
listima za organizovanje atentata za vreme papine sahrane. Baška je nebuloza da bi se 
11 mudžahedina sa 11 bacača raketa ušunjala u Vatikan pa raketama zasula papinu sa- 
hranu. Tanjugova zlonamjerna konstrukcija totalno se ruši pri tvrdnjama da je glavna 
veza Renata Prajsa, kod koga je pronađeno oružje, bio izvjesni — sbosanski državljanin 
Mladen P. koji je član islamske terorističke organizacije s uporištem u selu Gornja Maoča 
blizu Brčkog. Čisto sumnjamo da bi neki kršćanin mogao biti član tzv. islamske tero- 
rističke organizacije. Malobrojni muslimani u BiH koji su sljedbenici vehabijskog uče- 
nja, a na koje se ovdje misli kad se spominje Maoča, ne samo da u svojim redovima ne 
bi imali Mladena P., već ni nekoga ko je xodranije poznat policiji na Balkanu i u Italiji, 
kao tvrdi Tanjug. Valjda bi tako opasne operacije izvodio neko ko nije sodranije poznat 
policiji!?! Dalje se tvrdi da je ovaj xislamski terorista Mladen P. organizator tajne imigra- 
cije prema zapadnoj Evropi, te da je sveć uhodanim putem za šverc ljudima pokušao da 
prebaci bacače raketa i eksploziv u Italiju?;. Možda je tačno da postoji izvjesni Mladen P. 
koji se bavi kriminalnim poslovima, ali je smiješno takav lik povezivati sa tzv. islamskim 

terorizmom, a pogotovo ne sa mirnom i zatvorenom vehabijskom zajednicom u Gornjoj 
Maoči. Iako, dakle, italijanski ministar Pizano nije ničim potvrdio Tanjugove nebuloze, 
Tanjug tvrdi da je xitalijanska tajna služba otkrila povezanost između Renata Prajsa i fun- 
damentalista u Gornjoj Maoči, koja je vrlo opasna za Italiju. Ovo da je jedno bosansko 
selo, KGornja Maoča vrlo opasna za Italiju? - vrhunac je smijurije. Šutnja bh. policijskih 
organa u povodu opasnih kleveta kojima se BiH prikazuje kao leglo tzv. islamskih terori- 
sta - nema nikakvog opravdanja. Nedavno je sSlobodna Bosnay je objavila da je u oko- 
lini Doboja mudžahedini iz Italije od bošnjačkih domaćina kupili deset kilograma žive 
s namjerom da zatruju vodovodce po Italiji. Na ovu jeftinu izmišljotinu nisu reagirali 
zvanični bh. organi, ali je izmišljotina putem interneta obišla svijet. Tako će se dogoditi 
i sa Tanjugovom nebulozom o pripremanju atentata u Vatikanu. Zbog toga se šutnja bh. 
organa može jedino tumačiti kao saučesništvo u ljaganju Bosne i Hercegovine. Kao što 
se moglo i očekivati, Tanjug je potvrdu svojih izmišljotina potražio u MUP-u Republike 
Srpske, čiji je potrparol Radovan Pejić izjavio sljedeće: U MUP-u RS nismo iznenađeni 
tim informacijama. MUP RS je već ukazivao na opasnosti od terorizma kao globalnog 
problema. Dakle, četnički terorizam je lokalni problem, a MUP RS se bavi samo global- 
nim pitanjima. Kao što je slučaj sa svim drugim klevetama protiv Bošnjaka, Federalna tv 
nije provjeravala Tanjugovu nebulozu, već je zdravo za gotovo objavila da mudžahedin 
Mladen predvodi selo Gornja Maoča u ratu protiv Italije. Ni srbijanske tv stanice nisu po- 
kazale takav nivo neprofesionalizma i mržnje prema Bosni i Bošnjacima kakav je i ovaj 
put iskazala Federalna televizija. 


'Jutarnje novine", 16. IX 2005. 


Top lista terorista 

Američka administracija je upozorila svoje građane da je putovanje u BiH rizično, 
te im preporučila da prilikom boravka u BiH angažiraju lično obezbjeđenje. Kao jedan 
od razloga istaknuta je činjenica da je Američka ambasada u BiH bila dvaput zatvarana 
zbog terorističkih prijetnji. Radi se o neistini! Nije bilo nikakvih terorističkih prijetnji 
prema Američkoj ambasadi, što je dokazano i na sudu, kada je od neosnovanih optužbi 
oslobođena tzv. alžirska grupa. Nekome je trebalo da u BiH, nakon 11. septembra, izmi- 
sli tzv. islamski terorizam, pa je izmislio tzv. alžirsku grupu koja navodno planira napasti 
Američku ambasadu. Ishod znamo: iako ovim nevinim ljudima nije ništa dokazano, oni 
su završili u kazamatu na Kubi. Državne instance su stale iza nevinosti ovih nesretnika, 
ali se oni i dalje nalaze na Kubi. Za njihovu ekstradiciju niko nije odgovarao. Bilo bi nor- 
malno da Ministarstvo vanjskih poslova uputi protest američkoj administraciji i da traži 
brisanje ove klevete. Jer, ne samo da Američka ambasada nije nikad bila predmet terori- 
stičkih prijetnji, već nikad dosad nije, ni u kakvom kontekstu, napadnut ni jedan američ- 
ki državljanin u BiH. Barem što se Bošnjaka tiče, oni Ameriku doživljavaju u suglasju sa 
stavom reisa Cerića: Evropa nas je izdala, Amerikanci su nas pomogli. Razumljivo je što 
srpski i hrvatski separatisti teže izmišljanju konflikta između Bošnjaka i Amerikanaca, ali 
je indikativno kada takve konstrukcije dolaze i od samih Amerikanaca. Jer, dezinforma- 
ciju o tobožnjim terorističkim prijetnjama prema Američkoj ambasadi mogli su instali- 

rati jedino Amerikanci. Budući da u Ministarstvu vanjskih poslova sjedi Mladen Ivanić, 
koji je živo zainteresiran za razvoj izmišljotine o tzv. islamskom terorizmu u Bošnjaka, 
nadležni organ neće demantirati ovu klevetu. Ali, male su šanse da to učini i neko od 
bošnjačkih zvaničnika. Oni još uvijek teško razumijevaju da se politički status mjeri koli- 
činom dobrih i loših informacija. Sve je samo tekst — kažu teoretičari. 


£Saf", br. 129, 1. X 2004. 


Irelevantnost bošnjačkog mišljenja - 

Pitanje terorizma u BiH je prenapuhano i služilo je prije svega kao pritisak na musli- 
mansko-bošnjačku zajednicu, jer do sada iz BiH nije krenula nijedna teroristička akcija — 
rekao je za Oslobođenje Darko Plevnik, komentator Slobodne Dalmacije. Ovakvu misao 
dosad nikad nije objavio ni jedan novinar iz medija koje kontroliraju SDP i međunarodni 
tutori. To što govori Plevnik dosad su jedino pisali novinari koje su mediji Lagumdžijine 
hunte optuživali za mudžahedinstvo, desničarenje, prostakluk. Da li je i Darko Plevnik 
mudžahedin, čim govori istinu koja raskrinkava cijelu operaciju izmišljanja tzv. islam- 
skog terorizma u BiH? Ne, nije, on je Darko, a da je Muhamed, njegova se riječ ne bi ni 
čula u Oslobođenju. To ukazuje da SDP-ovi mediji a priori odbijaju mišljenje musliman- 
skih autora o tzv. islamskom terorizmu. Samo kršćanin može reći dali su ili nisu Bošnjaci 
teroristi. Bošnjačko raskrinkavanje operacije izmišljanja tzv. islamskog terorizma ne pije 
vode, što li - jer nije objektivno?! Kakve veze ima ko će reći suštu istinu da iz BiH dosad 
nije krenula nijedna teroristička akcija? Istina je istina, ma ko da je saopćava. No, u pla- 
ćeničkim glavama, pogotovo komunjarskim, koje su svikle da i ezan doživljavaju kao 
remećenje bratstva i jedinstva, ove stvari su drukčije postavljene: o muslimanima mogu 
suditi kršćani, a o kršćanima i muslimanima ne mogu suditi muslimani. Oslobođenje 
koje je posljednjih godina sudjelovalo u antibošnjačkoj kampanji na najbolji je način po- 
svjedočilo podređen status bošnjačke misli. Osobno, napisao sam nakon 11. septembra 
nekoliko stotina tekstova u kojima sam tvrdio isto što i Darko Plevnik, ali Oslobođenje 
nije nikad prenijelo ni jednu moju misao. Jer, nisam Darko. Kada Bošnjak govori to što 
govori Darko, onda je to fundamentalizam, a kada Darko govori to što govori fundamen- 
talista, onda je to objektivna istina. U svakom slučaju, dobro je što je Darko Plevnik baš 
u Oslobođenju iznio ovakvo viđenje prenapuhavanja pitanja terorizma u BiH. Valjda bi i 
novinari iz SDP-ovih medija konačno mogli razumjeti da su pregonili. Ako već ne vjeru- 
ju bošnjačkim autorima, eto, nek' makar povjeruju hrvatskim. 


"Saff", br. 129, 1. X 2004. 


Može li islam bez ramazana 
Državna BH televizija je odbila da emitira Iftarski program. A zašto? Zvanično, zato 
što - ramazan nema ekvivalenta u drugim religijama. Dakle, državna tv smatra da bi tre- 
balo malo skresati islam, ili proširiti kršćanstvo, pa da se nađe taj ekvivalent. Takve buda- 
laštine nisu izgovarali ni najveći rasisti! Otkud uopće ta sumanuta pomisao da bi trebalo 
islam prilagoditi drugim vjerama i programskoj shemi ma kakve tv?! Jer, teza o ekviva- 


192 


lentima je poruka da je ramazan višak, da strši, da iskače iz sheme po kojoj se mogu pre- 
nositi samo dva Bajrama, dva Božića i dva Uskrsa. U svakom slučaju, državna tv ne može 
prihvatiti islam sa ramazanom, jer to iskače iz ekvivalencije. Svašta je zabilježeno na du- 
njaluku, ali ovo nije, ni u komunizmu. Izvjesni Milan Trivić, direktor BHT, nakon teze o 
ekvivalencijama, i uz napomenu da u ovoj zemlji ne žive samo muslimani (A žive li i mu- 
slimani?!), poručuje da se BHT nakon Nove godine priprema za emitiranje vjerskih pro- 
grama, po principima koji će biti prihvatljivi za sve tri religije. E, baš ćemo vidjeti da li će 
katolički Božić biti tretiran kao ramazan, dakle, nikako?! Obraz dejtonske stvarnosti spa- 
sila je Federalna tv koja je, nakon odbijanja BHT, odlučila da otpočne emitiranje Iftarskog 
programa. Da nije bilo javnih pritisaka od strane Islamske zajednice, ne bi se dogodilo ni 
to. Ovaj događaj treba čitati kao poruku da Bošnjaci u rođenoj zemlji moraju bdjeti nad 
svojim islamskim pravima. 


"Saff", br. 131, 1. X1 2004. 


Progon bošnjačke misli 

Helsinški komitet za ljudska prava nikad dosad nije tematizirao divljaštvo koje isijava 
za Federalne tv, iz policijskog magazina 60 minuta. To nije ugrožavanje ljudskih prava? 
Čestite Bošnjake možeš mlatiti kako ti je volja, jer je proganjanje muslimana uvijek demo- 
kratija i multikultura. Zato je Helsinški komitet obznanio da reis Cerić ponovo vrši priti- 
sak na medije. A zašto? Samo zato što je rekao da u Sarajevu izlaze listovi koji podsjećaju 
na beogradski, velikosrpski sedmičnik Duga. Da ne duljimo... U Sarajevu djeluje plaće- 
nička mreža srpsko-hrvatskih medija i institucija koje od muhe prave međeda kad god 
Bošnjaci pokušaju progovoriti o ugrožavanju svojih ljudskih prava. Cilj je zastrašiti boš- 
njačku misao, isprepadati je, da zna kako će na jednu izgovorenu riječ fasovati rafal laži i 
kleveta. Reis Cerić je zbog izjave o Dugi, u kojoj nije nikog imenovao, doživio da ga Dani 
prikažu na naslovnici, u ogavnoj montaži, a evo sad i da Helsinški komitet slaže kako je to 
ponovni reisov pritisak na medije. Znaju plaćenici da je napad najbolja odbrana. 


"Saff", br. 131, 1. X1 2004. 


Pravosudna mafija 

Sarajevski tužitelj Branko Šljivar izjavio je da - u BiH nema mafije jer bi se u protivnom 
dešavala ubistva tužitelja, sudija, policajaca... A šta ako je pravosuđe dio mafije, ili njen 
nalogodavac? Zašto bi se događali obračuni u odnosima gdje se zna ko šta radi, i gdje 
svako ubire svoj profit? Ne može se reći da u BiH nema droge na svakom koraku, javnih 
kuća koje nesmetano rade iako je prostitucija zakonom zabranjena... Pravosudni organi 
i policija ne čine ništa da to spriječe. Niko nije naivan pa da povjeruje kako to čine zaba- 
dava. Reforma pravosuđa je tužiteljima i sudijama dala ovlasti sicilijanskih šefova mafije: 
mogu montirati proces, skinuti glavu svakome, a da za zloupotrebu sudstva ne odgovara- 

ju. Nema nikog iznad njih. Ta pozicija je, sama po sebi, mafijaška, i otud je logično što su 
se pravosuđe i mafija našli za istim hastalom. 


"Saff", br. 133, 1. XII 2004. 


Bošnjaci na čekanju 
Pravosudna mafija je osmislila pouzdan put da ukloni kadrovski potencijal u Bošnjaka. 
Prema nekadašnjoj izjavi Zaima Backovića, vodi se oko 800 sudskih procesa protiv ugled- 
nih Bošnjaka. Nije bitno da li su ovi ljudi krivi ili ne, bitno je da za vrijeme maratonskih 
procesa oni ne mogu nigdje konkurirati, da su zapravo građani drugog reda. Strategija 
podizanja optužnica i razvlačenja montiranih procesa nameće se kao suština nastavka 
političke agresije protiv bošnjačkih uglednika. 


"Saff", br. 133, 1. XII 2004. 


Haški teatar apsurda 

Nakon što je Haški tribunal uvažio žalbu i oslobodio Marija Čerkeza iz Viteza, nakon 
prvostepene presude od 15 godina zbog počinjenih ratnih zločina u Lašvanskoj dolini 
1993. godine, predsjednik Udruženja Ahmići '93 Elvedin Kermo je obavijestio javnost da 
— više niko od preživjelih neće svjedočiti, čime je iskazao ogorčenje zbog politike Haškog 
tribunala koji je, očigledno, naklonjen hrvatskim zločincima iz Srednje Bosne. U među- 
vremenu, nastavlja se ustaški teror u ovom kraju... Prijetnja da će u Vitezu džamije le- 
titi u zrak zbog glasnog ezana ima svoj svehrvatski konsenzus, jer su Hrvati ovog kraja 
ujedinjeni u podržavanju zločinaca. Naime, vijest o oslobađanju Čerkeza popraćena je 
isturanjem šahovnica na hrvatskim kućama, što Bošnjake uvjerava da žive u ambijentu 
apartheida i stalne prijetnje. No, valja se prisjetiti događaja iz 2003. kada su obznanjeni 
dogovori herceg-bosanske odvjetničke vrhuške sa nekim bošnjačkim (SDP-ovim) oba- 
vještajcima i saradnicima Haškog tribunala, na osnovu čega se vidi režija procesa pred 
Haškim tribunalom. Dogovarano je da se pronađu i potplate svjedoci koji će davati iskaze 
u korist hrvatskih zločinaca. Na ovo nije reagirao ni Haški tribunal, ni domaće pravosu- 
đe. Tek nas oslobađajuće presude za hrvatske zločince uvjeravaju u efikasnost ove režije. 


"Saff", br. 134, 15. XII 2004. 


U okovima komunizma 

Proveo sam rat u atomskom skloništu u zgradi u Nedžarićima i sve svojim očima Vidio. 
Ovo je epohalna rečenica koju je napisao glavni komentator Oslobođenja Mirko Šagolj 
u kolumni od 4. XII, u kojoj se bavi gužvom koja je izbila na relaciji Oslobođenje - Avaz 
oko dokapitalizacije ovog najstarijeg bh. lista, a u kojoj bi trebale učestvovati firme poput 
Sarajevske pivare i Fabrike duhana. Cjelokupna argumentacija Oslobođenja nalikuje na 
ovu s logikom posvađanu i smiješnu Šagoljevu rečenicu. Oslobođenje za sebe tvrdi da je — 
temeljna vrijednost ove zemlje, a Radončiću zamjera što su mu apetiti prerasli posao novina 
te ima želju i bolesne ambicije da postane faktor političkog, ekonomskog i drugog odluči- 

vanja u BiH. Ali, Radončićeve ambicije su ipak manje od temeljne vrijednosti ove zemlje, 
jer iznad i ispod tih vrijednosti ne postoji ništa. Oslobođenje je tako bitnije od Povelje 
Kulina Bana, ZAVNOBiH-a, Ustava, itd. Nije nam ulaziti u ovu polemiku, ali valja primi- 
jetiti da je Oslobođenje zglajzalo zbog svog partijskog, ideološkog kursa, te postalo bilten 
SDP-a, pa nikog više ne zanima ulaganje u partijski bilten, niti kupovina tog Komunista. 
Otud je smiješna sljedeća poruka iz ovog lista: Otvaramo stranice 'Oslobođenja' za politič- 
ki i svaki drugi dijalog, građanima BiH, da strah i teror koji sijete (misli se na Avaz) presta- 
ne. O kakvom se dijalogu ovdje govori, ako je već određena strana na kojoj stanuju strah i 
teror?! A, da li bismo mogli govoriti o strahu i teroru koje je sijalo Oslobođenje u vrijeme 
vladavine SDP-Alijanse i izmišljanja tzv. islamskog terorizma? ...I tako redom. I, na kra- 
ju, valja primijetiti da uistinu ne bi bilo dobro da Fahrudin Radončić poklopi sve medije. 
Ne zbog njega, već zato što nije dobro da jedan čovjek bude gospodar medijske istine. 
Bilo bi dobro da Oslobođenje iziđe iz krize, da opstane, i ojača, jer je u našoj zemlji malo 
institucija koje su nadživjele jedan ljudski vijek. No, ako će Oslobođenje ostati ideološki 
organ SDP-a, onda to više nije Oslobođenje, niti je to kulturna tradicija, to je onda bilten 
koji zloupotrebljava ime najstarijeg bh. lista. 


"Saff", br. 134, 15. XII 2004. 


Dimna bomba za druga Titu 

Naš najstariji dnevni list je pozvao policiju da malo pripazi na spomenik Josipu Brozu 
koji se nalazi u Novom Sarajevu, uz tvrdnju da — ko nasrće na Titovu ulicu, može nasrnuti 
i na njegov spomenik. Budući da je rušenje Titovog spomenika u Kumrovcu tipični terori- 
zam, ovdje se implicira da je SDA teroristička stranka koja je spremna podmetati bombe 
pod Titove spomenike u Sarajevu. A zašto bi to SDA činila danas, kad je u vrijeme rata i 
svoje apsolutne vlasti mogla bez bombe ukinuti Titove ulice i spomenike i prognati anti- 
fašistička obilježja. Radi se, dakle, o jeftinoj i opakoj kleveti. 


'Jutarnje novine", 28. XII 2004. 


Islam bez islama 

Na obilježavanju 468. godišnjice Gazi Husrev-begove medrese pjesnik Džemaludin 
Latić je najavio bošnjačku kulturnu revoluciju, kroz spas ljudi od svih gluhonijemih i opa- 
snih ideologija. Latić je naveo i da su Bošnjaci duhovno najslobodniji muslimani Svijeta, 
čime je potcrtao evropsku viziju islama. Ipak, Latić je napadnut u tzv. demokratskim me- 
dijima i optužen da teži doislamizaciji Bošnjaka, da širi panislamizam i sl. Ako se zago- 
varanje najslobodnijeg islama može tumačiti kao panislamizam, onda ispada da bi jedini 
prihvatljiv islam bio islam kojeg ne bi bilo. Zbog toga je još neostvariva Latićeva želja da 
Bošnjaci prestanu drhtati pred dušmanskim čizmama i tenkovima. Jer dokle god neke sa- 
rajevske duge budu evropski islam u Bošnjaka klevetale kao panislamizam, dotle će nad 
bošnjačkom budućnošću lebdjeti neizvjesnost. Problem nikada nije ni bio u bošnjačkoj 
volji da se svjedoči pripadnost Evropi, toleranciji i suživotu. 

"Ljetopis 2005", 8. I 


Leglo laži 

Američka administracija očekuje da će se teroristički napadi protiv zapadnih zemalja 
u budućnosti odvijati preko Balkana. Navodno će se po završetku rata u Iraku mnogi mu- 
slimanski dobrovoljci vratiti u svoje balkanske zemlje i tražiti belaja. Mi po tom pitanju 
možemo biti posve mirni, jer kod nas nema terorizma, onog sa tzv. islamskim predzna- 
kom. Od tog tzv. islamskog terorizma u BiH dosad nije ni kokoš stradala. Interesovanje 
Amerike za Balkan nas može zaštititi od neutihlih agresorskih ambicija, posebno sa isto- 
ka. No, glavni naš problem će biti izmišljanje tzv. islamskog terorizma u BiH. Desetine in- 
stitucija i stotine intelektualnih terorista u BiH zarađuju plaću na projektima izmišljanja, 
jer u protivnom ne bi imali šta raditi i protiv čega se boriti. S druge strane, mi mislimo da 
je istina ono što je u našim glavama, a ne ono što se proizvede i plasira putem interneta. 
Ukucajte u pretraživač na internetu pojmove Bosna i terorizam, pa ćete vidjeti gdje se 
sve spominjemo kao evropsko leglo tzv. islamskih terorista. Ljudi u Svijetu dobijaju sli- 
ku o nama preko ovih izmišljotina, a ne preko naših zamandaljenih glava u kojima istina 
nema nikakvu upotrebnu vrijednost. 


"Ljetopis 2005", 22. I 


Medijski gestapo 

Nakon najave da bi mogla biti podignuta optužnica u montiranom procesu Pogorelica, 
nastavlja se pravosudni teatar apsurda. Najavljena je optužnica protiv Hasana Čengića za 
nekakvu saglasnost koju je 1996. kao zamjenik ministra odbrane dao nekakvoj firmi, 
iako od tog posla nije nikome nanesena ni šteta, niti je iko učabulio korist. Ma, totalni 
cirkus! Međutim, cilj pravosudnih montaža nije samo osuditi Bošnjake, već podignu- 
tim optužnicama blokirati njihove živote. Taj totalitarni, boljševički mehanizam opisan 
je u Kafkinom romanu Proces, gdje Jozef K. živi pod klevetom ideološkog pravosuđa i 
uzaludno pokušava dokazati svoju nevinost. Kako to u stvarnosti izgleda vidjeli smo u 
Dnevniku BHT gdje je Hasan Čengić zapravo doveden na prevaru, ne znajući da će ured- 
nici uživo u program pustiti Senada Avdića, koga su nazvali političkim analitičarem, iako 
je ovaj šef medijskog gestapoa izbljuvao nepregled kleveta protiv Čengića, stavljajući se 
u ulogu boljševičkog tužioca. Društvo u kome su moguće ovakve montaže, uz punu asi- 
stenciju državne tv, treba da se plaši za svoju budućnost, jer orgije zla i nasilja prema ne- 
vinim ljudima vode u otpor, u ime slobode i demokratije. 


"Ljetopis 2005", 25. I 


Zločin kao demokratizacija 
U Sarajevu su održane demonstracije za oslobađanje tzv. alžirske grupe, koje je orga- 
nizirala Nađa Dizdarević, supruga jednog od četvorice bh. državljana koji su, sa još dvo- 
jicom ljudi, kriminalno isporučeni u konc-logor na Kubi. Pravo je čudo kako se za ove tri 
godine koliko traje zatočeništvo nevinih ljudi ni jedna organizacija u BiH nije sjetila da 

organizira ovakve demonstracije. A vagoni para su uloženi u demokratiju. Doduše, mno- 
gi su predavanje tzv. alžirske grupe smatrali demokratizacijom. Poslije su državne instan- 
ce ustvrdile da se radi o nelegalnom činu, ali za to niko do danas nije odgovarao. Nije za 
svakog ni da se nađe pred sudom, jer u boljševizmu postoje oni ravnopravniji, koji su tu 
da tuže i sude i da ni za šta ne odgovaraju. Oni su vlasnici demokratije. Zato je demon- 
stracije, koje su interes bh. društva, morala organizirati Nađa Dizdarević. Zacrvenio se 
nije niko, pošto smo odavno već u crvenom. 


"Ljetopis 2005", 31. I 


Šagoljev nacifašizam 

Četiri posljednja teksta komentatora Oslobođenja Mirka Šagolja posvećena su boš- 
njačkom nacifašizmu. Komentatori najstarijeg bh. lista su prošle sedmice šest dana uza- 
stopce izmišljali erupciju tzv. islamskog radikalizma i tog nacifašizma u Bošnjaka. Nigdje 
nije osvanuo kukasti križ, nije oskrnavljena ni jedna bogomolja, ni jedno groblje, nije 
se dogodilo amabaš ništa, ni prije ni poslije, na osnovu čega bi se mogla definirati tako 
zabrinjavajuća pojava kao što je Šagoljev bošnjački nacifašizam. Riječ je o kvislinškoj iz- 
mišljotini! Ali, s kojim ciljem? Ovi lažljivi tekstovi nisu namijenjeni nama, koji znamo 
istinu. Oni se pišu za strano tržište, jer ih prenose četnički i ustaški internet sajtovi, kao 
i neke međunarodne adrese, poput sektora za Balkan u italijanskoj i francuskoj vladi. 
Prošetajte internetom! Najveću sramotu i gubitak našoj zemlji nanose plaćenici koji su 
zaduženi da ovdje izmišljaju te opasne gluposti. Bošnjački nacionalni interes bio je i ostao 
antifašizam i antinacionalizam. 


"Ljetopis 2005", 1. II 


Cetnici i 60 minuta 

Kako je moguće da je samo emisija 60 minuta dobila poziv da poprati ratnohuškački 
skup četnika na Manjači? Zašto četnici nisu zvali TVRS, ili neku srbijansku tv, već baš 
60 minuta? Zato što znaju da u ovoj emisiji imaju pouzdanog plaćenika, i što je njihov 
cilj bio da zastraše Bošnjake otvorenim prijetnjama da rat nije gotov, i da je Dejton samo 
predah. Novinari ove emisije nisu mogli slučajno saznati za skup četnika na Manjači, niti 
su mogli doživjeti gostoprimstvo bez četničkog propagandnog interesa da baš preko ove 
emisije upute svoje fašističke poruke. Zašto Fincijev RAK ne sankcionira ovu zloupotre- 
bu državnog medija za fašističku propagandu? Četnici su nam poručili da ih podržava 
američka administracija, a Američka ambasada na to nije reagirala. Da li je to razlog što 
sigurnosne službe nisu znale za ovu fašističku terevenku? Kako EUFOR misli sprovoditi 
akciju Žetva i prikupljati oružje, kad Federalna tv propagira nastavak rata? Zanimljivo, 
niko nije reagirao na ovu državnu afirmaciju četništva. 


"Ljetopis 2005", 2. II 

Terorizam kao incident 

U našim je dnevnim novinama, a vjerovatno i u svjetskim, 10. februara više prostora 
dato kojekakvim pričama o islamskom džihadu i borbi protiv terorizma, nego informaciji 
da je u napadu ETA-e u Madridu poginulo 39 osoba, a preko 50 ranjeno. U agencijskoj 
vijesti ovaj je masovni zločin čak nazvan — incidentom. Konkretno, od ukupno šest na- 
slova na 16. i 17. stranici Avaza, pet se ticalo borbe protiv terorizma, a samo je jedan bio 
posvećen terorizmu u Madridu. Prostorno, samo je jedna četvrtina strane bila o tero- 
rizmu ETA-e. Zločin ETA-e se nije našao ni na naslovnoj stranici ni jednih naših dnev- 
nih novina. Pošto se u našim redakcijama ove informacije uzimaju od stranih agencija, 
za pretpostaviti je da je pomenuti omjer bio i u svjetskim listovima. Kako je moguće da 
jedan ovakav teroristički zločin usred Evrope bude manje bitan od raznih vijesti o tzv. 
islamskom terorizmu. Izgleda da terorizmi sa kršćanskim predznakom brkaju iluziju o 
tzv. islamskom terorizmu, pa ih treba minimizirati i što prije zaboraviti. Dakako, da su 
tzv. islamski teroristi ma gdje pobili 39 ljudi o tome bi brujao Svijet, a naslovnice novina 
bi bile prekrivene fotosima žrtava. Nešto se ozbiljno dešava sa zapadnim organima vida, 
zar ne? 


"Saff", br. 138, 15. II 2005. 


Revizija historijske istine 
Beogradska Politika je na naslovnici objavila tekst o zločinima mudžahedina u 
Vozućoj, te citirala izvjesnog pukovnika ARBiH koji tvrdi kako je Alija Izetbegović donio 
pare kojima se za mrtvog četnika plaćalo 100 maraka, a za zarobljenog 50, što znači da je 
državni vrh RBiH podsticao ratni zločin. Ista priča objavljena je u Slobodnoj Bosni i na 
Federalnoj tv, ali i na nekoliko četničkih internet sajtova. Ravnogorska propagandna ma- 
šinerija je ovladala sa nekoliko sarajevskih medija, uključujući i FTV. Srbijanski budžet 
može podnijeti investiciju od desetak miliona maraka za projekat revizije historijske isti- 
ne. Zato nekoliko sarajevskih nazovi novinara danas imaju privatno više para nego veći- 
na sarajevskih novina. Izdaje su oduvijek bivale unosan biznis. Haram stiže tek sa pobje- 

dom pravde i istine. A sve smo dalje i od istine i od pravde. 


"Ljetopis 2005", 26. II 


Unaprijed mu presudili 

S medijskog stanovišta je interesantno posmatrati i reakcije na vijest o podizanju op- 
tužnice protiv generala Rasima Delića. Dnevni avaz je donio naslov: Rasim Delić odgovo- 
ran za zločine koje su počinili pripadnici El-Mudžahida. Oslobođenje je na naslovnici obja- 
vilo sljedeće: Štab Vrhovne komande ARBiH naredio formiranje odreda El-Mudžahid. Ova 
dva inače konfrontirana lista ne samo da nisu pružila podršku komandantu ARBiH, već 
su unaprijed presudila da je Delić odgovoran za zločine. Iako su tekstovi u ovim listovi- 
ma uglavnom korektni, izbačeni naslovi su van svakog patriotskog i moralnog kompasa. 
Korektnije bi bilo da nisu napisali ništa, nego što su u naslovu objavili da je Delić odgo- 
voran za zločine. Ovo potpuno korespondira sa besramnim stavom Tihićeve SDA, kojaje 

pozdravila Delićevu predaju Hagu, bez ikakvog kritičkog odgovora na očiglednu tenden- 
ciju poistovjećivanja ARBiH sa četnicima i ustašama. Naspram svih njih traje masovna 
kampanja naših internet sajtova u dijaspori gdje se predlažu različiti oblici protesta protiv 
ovog sramnog izjednačavanja agresora i žrtve. Narod, dakle, misli jedno, a naš najstariji 
i naš najtiražniji list posve drugo. Jedino su Jutarnje novine ispravno reagirale, jer su na 
naslovnici, kao glavni tekst, objavile nedvosmislenu konstataciju: Izjednačavanje agresora 
i žrtve, te su ovom slučaju posvetile dvije udarne stranice. 


"Saff", br. 139, 1. III 2005. 


Pogorelica je livsala 

Montirani proces Pogorelica, kojim se je bh. Policija trebala optužiti za tzv. islamski 
terorizam, definitivno je propao, jer je odbačena optužnica Federalnog tužiteljstva. Tek 
nakon propasti ove montaže, i poraza montažerske mafije, zbog koje su nevini ljudi pola 
godine proveli u zatvoru, i zbog koje su ogromne pare potrošene na dokazivanje nedoka- 
zivog, vrijedit će postaviti pitanje odgovornosti osoba i struktura koje na ovaj način zlo- 
upotrebljavaju državne institucije. O tome će se tek pisati. No, vrijedi ukratko analizirati 
medijski tretman odbijanja optužnice za Pogorelicu. Državni tv Dnevnik je 23. II, kada 
je objavljenja vijest, ugostio Senada Avdića, urednika policijskog lista SB, u funkciji tzv, 
političkog analitičara, koji je nastavio izmišljati laži o terorističkom kampu. Van svake 
profesionalne pameti je bila odluka urednika Dnevnika da zvaničnoj informaciji o od- 
bijanju optužnice suprotstavi nekoga ko trlja propalu i smiješnu priču. Potom, Dnevnik 
Federalne tv je objavio da je potvrđena druga tačka optužnice, koja se tiče navodne pri- 
preme atentata na Fikreta Abdića, umjesto da prvo objavi da je odbijena prva i glavna 
tačka optužnice za Pogorelicu. Jutarnje novine su objavile naslov Odbijena optužnica za 
poticanje terorizma, a jedne druge novine su objavile naslov ...Optuženi za pokušaj aten- 
tata na Abdića. U ovoj vijesti je suština u odbijanju optužnice za Pogorelicu, oko čega se 
godinama vodi žestoka kampanja, a skrivanje te suštine je u najmanju ruku zlobno i jad- 
no. Jer, montaža Pogorelice je nepopravljivo livsala! 


"Saff", br. 139, 1. III 2005. 


Terorističke igračke 

Državna tv je napravila alarmantan prilog u povodu dolaska nepoznate pošiljke na 
Sarajevski aerodrom, za koju se ispostavilo da sadrži — igračke sa baterijama. Ovo je, 
kažu, treći put da sa avionom iz Istanbula dolaze igračke, a da se ne zna ko ih šalje. Zar 
je to tema kojom bi trebalo zamlaćivati javnost? Ova situacija podsjeća na cirkus od prije 
nekoliko godina, kada je tadašnji guverner Tuzlanskog kantona Selim Bešlagić nadigao 
dreku i paniku jer mu je u pismu neko poslao bijeli prah, ko biva, antraks. A neko se, 
bezbeli, zafrkavao. To što neko šalje igračke za Sarajevo ne bi smjelo biti razlog za uzne- 
miravanje javnosti. Postoje stručnjaci za bezbjednost koji treba time da se bave, daleko 
od kamera. Ali, izgleda je trend da se izigrava antiterorizam, a kako ćeš ga izigravat ako 

ne izmisliš terorizam. Igračke na Sarajevskom aerodromu su, navodno, samo test da se 
pošalje bomba. I zato je nastala cijela halabuka. 


"Saff", br. 140, 15. III 2005. 


Dimne bombe 

I Nezvanično se saznalo šta je bio uzrok hitne evakuacije zgrade OHR-a i dvodnevne 
blokade nekoliko sarajevskih ulica. Iako je iz OHR-a saopćeno da se radi o neodređenim 
prijetnjama, što je inače veoma živopisna formulacija, procurilo je da je neko dojavio da 
će kamion pun eksploziva udariti u zgradu OHR-a. Kad može u Bagdadu, zašto ne bi i u 
Sarajevu? Muslimani su i tamte i vamte. A muslimanska je specijalnost vozanje kamiona 
sa eksplozivom. Ovakvih problema nema na Zapadu. U odnosu na količinu paranoič- 
nih ujdurmi zjapi prosta činjenica da se dosad u Sarajevu nije dogodio ni jedan terori- 
stički napad na međunarodne predstavnike. U Banjoj Luci ili zapadnom Mostaru, jeste. 
Forsiranje paranoje sramoti Sarajevo. Sigurnosne službe valjda postoje da djeluju preven- 
tivno, a ne da blokiraju grad i oko OHR-a čekaju da ufate taj fantomski kamion. 


"Ljetopis 2005", 17. III 


Tv Alfa nije mogla biti kažnjena sa 50.000 KM 

Iako je dosad u štampi objavljeno dovoljno materijala koji ukazuje na manifestaciju 
državnog terorizma od strane Fincijevog RAK-a, koji je bez ikakvog zakonskog pokrića 
kaznio TV Alfa sa 50.000 KM, zbog navodne antisemitske hutbe, to nije ponukalo našu 
intelektualnu javnost (ako uopće postoji?) na reakciju. Evo sada još jednog dokaza da se 
Fincijev RAK koristi metodama državnog terorizma... Naime, dokazat ćemo da TV Alfa 
nije mogla biti kažnjena sa 50.000 KM, jer u pravilima RAK-a ne postoji takva kazna. U 
poglavlju procedura za vođenje slučajeva, u član 7.4.a) Novčane kazne za RTV stanice, a 
što se može provjeriti na internet stranici RAK-a, piše sljedeće: Za R i TV kuće koje po- 
krivaju područje cijelog entiteta ili oba entiteta iznos kazne ne može biti veći od 5.000 KM. 
Za R i TV kuće koje pokrivaju 50 posto ili više teritorije entiteta iznos kazne ne može biti 
veći od 2.500 KM, dok za ostale R i TV kuće iznos kazne ne može biti veći od 1.000 KM. 
Dakle, TV Alfa nije mogla dobiti kaznu veću od 1.000 KM, jer signalom nije pokrivala 
ni 50 posto entiteta. Maksimalna kazna je, dakle, 5.000 KM, ali za medije koji pokrivaju 
cijeli entitet ili državu. Fincijev RAK je tako TV Alfa kaznio sa DESETOSTRUKO većom 
kaznom od najveće koja je propisana zakonom, odnosno 50 puta većom kaznom nego što 
je TV Alfa mogla biti kažnjena. To što je prekršen zakon ne treba nikoga da čudi, jer se u 
RAK-u otvoreno ponašaju kao državni teroristi. 


"Saff", br. 141, 1. IV 2005. 
Tv čerečenija 
Nedavno je u jednoj emisiji BHT urednica informativnog programa FTV Marija Topić 


Crnoja govorila o navodnim pritiscima na novinare FTV i o ugrožavanju njihovih prava. 

Neko je navodno nazvao mamu Bakira Hadžiomerovića i rekao da će joj ubiti sina, pa sad 
Bakir ne smije hodati po mračnim ulicama. To je stvarno ružno, ali gdje je druga strana 
medalje? Koliko je poštenih ljudi oklevetano u emisiji 60 minuta? Urednica Crnoja je go- 
vorila da su pritisci i to što neki zvaničnici ne žele da govore za njen medij. To nije nika- 
kav pritisak, već jasna poruka da preziru idološko-policijski profil FTV. Crnoja je potom 
kazala da je zgradu FT'V morala svojevremeno čuvati i specijalna policija. ...Kao daje jav- 
nost zaboravila kako se radilo o izmišljanju navodne terorističke prijetnje od Studentskog 
pokreta Amera Bahtijara, jedne bezazlene ekipe studenata koja je izdala saopćenje za jav- 
nost zbog emisije 60 minuta. E zbog tog saopćenja angažirana je specijalna policija, kako 
goloruki i golobradi studenti ne bi uletili u sivi dom i zauzeli Federalnu tv. Ova sekvenca 
se posve uklapa u nakanu FTV i Marije Topić Crnoje da u Sarajevu izmisle jal tzv. islam- 
ski terorizam, jal tzv. antisemitizam, jal ma kakvu pojavu koja ugrožava njihovu slobodu 
da zloupotrebljavaju javni rtv servis za čerečenje Bosne i Bošnjaka. 


"Saff", br. 141, 1. IV 2005. 


Na usluzi četnicima 

Nosilac Zlatnog ljiljana Edin Haračić je izjavio da od pisanja 'Slobodne Bosne" najviše 
koristi imaju četnički internet sajtovi, te ustanovio kako se tekstovi ovog magazina u koji- 
ma se satanizira Armija RBiH mogu naći na ravnogorskim web stranicama. No, Haračić 
je smetnuo da medijski trougao satanizacije ARBiH čini i magazin FT'V 60 minuta, koji 
je, bukvalno, televizijsko izdanje Slobodne Bosne. Tako dobijamo trougao po kome ono 
što objavi SB prenese FTV, a udarni dio se nađe na četničkim internet sajtovima. Ostaje 
jedino nepoznanica ko koga filuje lažima, jer se može ustanoviti da su neke izmišljoti- 
ne prvo plasirane na četničkim webovima, kao što je onomad bila analiza beogradskog 
APIS-a o Pogorelici, koja je potom plasirana u Sarajevu. Kao primjer može poslužiti i 
tekst iz SB pod naslovom Bošnjaci se spremaju za novi rat, na srpskom i na engleskom je- 
ziku (www.geocities.com), gdje je prije dvije godine Senad Avdić tvrdio da će obnovljena 
Patriotska liga otpočeti rat s ciljem da izađe na Drinu i na more. Četnici ovaj tekst koriste 
kao dokaz da je bezbjednost regiona ugrožena od Bošnjaka. 


"Ljetopis 2005", 5. IV 


Licence za podobne novinare 

Pod opravdanjem da se vrše reforme i navodna depolitizacija državnih službi i dje- 
latnosti, cjelokupan se sistem u BiH stavlja u kalup jednog novog jednoumlja, koje tre- 
ba da služi što lakšem betoniranju, ali i proširivanju rezultata genocidne agresije. Tu tzv. 
reformu su doživjele rtv stanice, i to tako što Bijeljinska tv svakodnevno veliča četništvo 
i Srbe poziva na otpor prema bh. državi, ali ne biva sankcionirana, za razliku od patriot- 
ski orijentiranih medija; istovjetnu tzv. reformu su dočekale sudije, policajci, a evo sad 
i državni službenici. Ko god je mislio da tzv. reforma neće zahvatiti i novinare, prevario 
se. Dejtonske udruge podobnih novinara planiraju da ustanove nekakvu tzv. licencu za 
novinare, što bi ga značilo da se onaj novinar koji od njih ne dobije licencu ne može zva- 

ti novinarom. Cilj je da novinarska licenca doprinese redu i prepoznavanju digniteta no- 
vinarske profesije, kažu oni. Ovakvu licencu prvi ne bi smjeli dobiti Senad Avdić, Bakir 
Hadžiomerović i njihova klika koja putem novinskog i televizijskog izdanja Slobodne 
Bosne na najgrublji način skrnavi novinarsku profesiju, jer izmišlja tzv. islamski terori- 
zam, laže, montira, vrijeđa... Međutim, oni će prvi dobiti licencu da su novinari, pošto 
je licenca smišljena kako bi se degradirali novinari koji ne žele igrati u kolu jednoumlja, 
patriotske prostitucije i izdaje, a kako bi se favorizirali plaćenici četničko-ustaškog pro- 
jekta za uništenje BiH. 


"Saff", br. 143, 29. IV 2005. 


Neko je poremećen 

Sjećamo se kako su Srđan Dizdarević i njegov privatni Helsinški komitet obznanili da 
u Sarajevu djeluje tzv. Muslimanski omladinski pokret, kao teroristička organizacija koja 
premlaćuje sarajevske Srbe i vrši etničko čišćenje Sarajeva. Povod za ovu obznanu, bez 
ikakvih dokaza, bilo je premlaćivanje dvojice pravoslavnih sveštenika. E sad se zvanično 
ispostavilo da je mladić koji je nasrnuo na popove duhovno poremećen, te da se ovaj inci- 
dent ne može dovesti ni u kakvu vezu sa svjesnom namjerom, a kamo li sa organiziranim 
djelovanjem. Da li će sad Helsinški komitet demantirati po bijelom svijetu svoju informa- 
ciju o postojanju te terorističke organizacije u Sarajevu? Neće. Zna se i zašto — neće. 


"Saff", br. 143, 29. IV 2005. 


Kako poraziti klevetu 

Konačno možemo biti zadovoljni količinom i kvalitetom reakcija na jednu od ne- 
brojenih kleveta za tzv. islamski terorizam upućenih na račun Bošnjaka. Pored nas su 
bez ikakvih reakcija prolazile klevete da se Alija slikao sa Bin Ladenom, da u BiH ima 
10.000 mudžahedina koji su opasnost za Evropu, itd, itd. Vladao je zastrašujući muk. 
Konačno, u povodu izjave Dragomira Andana, direktora Policije RS — da u BiH postoji 
ćelija Al-Kaide odgovorna za teroristički napad na vozove u Španiji, te da tzv. bijela Al- 
Kaida prijeti Evropi — digla se kvalitetna masa reakcija kojima je razobličena ova podva- 
la. Od 10. maja, kada je ispaljena ova dimna bomba, pa do danas, objavljene su desetine 
tekstova u kojima se razobličava Andanova nebuloza, ali i sam lik ovog direktora Policije 
RS, za koga su svjedoci ustvardili da je u vrijeme genocidne agresije bio blizak saradnik 
Radovana Karadžića i da je bio u Srebrenici u vrijeme genocidnih zločina. Andan tako 
ne samo da je doživio medijski poraz svoje izmišljotine, već je izazvao čačkanje njego- 
ve ratne prošlosti, po kojoj ne bi smio biti na tako odgovornoj poziciji kakva je funkcija 
direktora Policije RS. Osudi Andanove izmišljotine pridružili su se čak i mediji koji su 
proteklih godina bili najbučniji u izmišljanju mudžahedina i tzv. islamskog terorizma. 
Valjda su i oni osjetili da je Andan prevršio mjeru, te da se njegova izmišljotina ne može 
braniti argumentima. To se i pokazalo narednih dana, kada je od španske vlade stiglo 
zvanično obavještenje — da nemaju nikakvih indikacija koje bi upućivale na vezu BiH sa 
terorističkim napadima na vozove u Madridu. Andan je time u bh. javnosti pročitan kao 

zlonamjerni šarlatan, jer je ispalo da on bolje zna sve što bi trebala znati španska policija. 
Po prvi put, dakle, možemo biti zadovoljni političkom i medijskom reakcijom na jednu 
od brojnih izmišljotina u projektu satanizacije Bošnjaka. Novinari su istog časa iščačkali 
Andanovu mračnu ratnu prošlost, prebacili lopticu na njegov teren, a s druge strane po- 
litičari su ostvarili bilateralne kontakte sa predstavnicima španske vlade koji su odlučno 
demantirali Andanove izmišljotine. Na žalost, ova pravovremena reakcija opet nije stvar 
našeg institucionalnog djelovanja, već slučajne volje da makar jednom na klevetu od- 
govorimo svim javnim potencijalima. Nakon ovog slučaja ostaju otvorena neka pitanja. 
Iako su naši političari u svojim reakcijama postavljali pitanje odgovornosti Dragomira 
Andana za širenje dezinformacija, koje nanose štetu ugledu i sugurnosti BiH, čini se da 
nije valjano u pravnu proceduru stavljeno preispitivanje Andanove ratne prošlosti, od- 
nosno, nije tražena njegova smjena i zbog učešća u Karadžićevom genocidnom timu. 
Potom, ovaj slučaj nije analiziran u lancu sličnih slučajeva, koji su bili, i kojih će biti, u 
smislu ustanovljavanja instance koja je u ime Bošnjaka, ili države BiH, dužna da prati 
ovakve klevete i da na njih pravovremeno reagira. Ni u jednoj bošnjačkoj instituciji, ili 
na ma kojem tijelu u BiH, a vala ni u jednom autorskom tekstu, nisu analizirani aspek- 
ti dejtonskog propagandnog djelovanja velikosrpske i velikohrvatske mašinerije, niti su 
naši intelektualci uopće pokazali da razumiju potencijal tekstualnosti... U globalizira- 
nom svijetu odveć više nije bitno šta je istina, jer je istina ono o čemu ima više tekstova 
u medijskom prostoru. E, tu smo autsajderi! Sve ovo bi moralo postati primarna tema 
bošnjačke politike, s namjerom ustanovljavanja stalnog kontrapropagandnog djelovanja, 
kako bismo imali potencijal da na svaku klevetu odgovorimo istinom, i to na maksimal- 
nom broju medijskih i političkih frontova. 


"NUR", Danska, maj 2005. 


Lažov se uzdigao 

Kako se moglo dogoditi da Dragomir Andan, osoba mračne ratne prošlosti, o čemu 
svjedoče mnoge njegove žrtve (npr. Marija Verale), postane direktor Policije RS? Da li 
je trebalo da ovaj zlolik izmisli kako u BiH postoji ćelija Al-Kaide, odgovorna za tero- 
ristički napad na vozove u Španiji, te da tzv. bijela Al-Kaida iz BiH prijeti Evropi, pa da 
se zainteresiramo za moralni kredibilitet direktora Policije RS? Stranci koji su progurali 
Andana na čelo Policije RS znali su zašto to čine. Njima nije trebao moralno neokaljan 
lik, već neko ko će koristiti funkciju za izmišljanje tzv. islamskog terorizma, za satanizira- 
nje Bošnjaka, a sve s ciljem pretvaranja agresije u građanski rat. Nakon ovih kriminalnih 
izmišljotina o kojima ni španska policija ne zna ništa, a koje su ugrozile bezbjednost BiH 
i nanijele veliku štetu našoj zemlji, jedino bi bilo ispravno da Visoki predstavnik momen- 
talno smijeni Dragomira Andana. To se neće dogoditi, jer Andan ima međunarodnu mi- 
siju izmišljanja tzv. islamskog terorizma. 


"Ljetopis 2005", 10. V 

Došli tobe 

Nešto se čudno događa sa Krugom 99! U posljednjih mjesec dana na ovim se sesijama 
ispoljavaju stavovi za koje je Krug 99 do prije godinu-dvije tvrdio da su fašistički. Jedan 
od uvodničara nedavno je rekao u kamere da — agresija na BiH traje. Na posljednjoj sesi- 
ji je SDP-ovac Alija Behmen nazvao Dragomira Andana teroristom zbog izmišljotine da 
su u BiH trenirani teroristi Al-Kaide. A kakva je razlika između Andanovih izmišljotina, 
i izmišljotina kvislinških magazina 60 minuta i Slobodna Bosna? 1 on i oni izmišljaju tzv. 
islamske teroriste. Ali, Krug 99 štiti ove Andanove plaćenike u Sarajevu! Potom, čulo se 
da su mudžahedini u BiH smišljeno uvezeni iz Srbije i Hrvatske. Dobro jutro! Mi koji to 
pišemo godinama oklevetani smo kao fašisti, ali Krug 99 koji to govori tek danas - hro- 
nično je antifašistički. Ironiju na stranu — vrijedi pozdraviti svako ozdravljenje. Dolazak 
Hidajeta Repovca na čelo Kruga 99 očito je ovu organizaciju izvukao iz moralnog i patri- 
otskog gliba. Ipak je Repovac sudjelovao u kampanji za demontažu montiranog procesa 
Pogorelica, u vrijeme kada je Krug 99 ćutao o avetima Lagumdžijine policijske države koja 
je bila sva zasnovana na izmišljanju tzv. islamskog terorizma. Eto, dočekali smo da prof. 
Behmen takovrsne pojave nazove -— terorističkim. 


"Ljetopis 2005", 22. V 


Krstaški barbarizam 

Kad je onaj manijak Topalović ubio nevinu hrvatsku obitelj u nekom selu kod Konjica, 
Krug 99 je optužio reisa Cerića da je kriv za ovo ubistvo jer je dozvolio bujanje tzv. islam- 
skog ekstremizma. Reis Cerić može biti kriv za sve i svašta, ali kardinal Puljić ne može 
biti kriv ni za šta, ni za onu križaču iznad Mostara, ni za stotine inatskih križača podi- 
gnutih po BiH, ni za onu križaču koja je nedavno uvaljena u nekropoli na Radimlji, jer 
je u ovakvoj Bosni svaka manifestacija krstaškog nasilja izraz multikulture i tolerancije. 
Posljednje krstaško divljanje u Stocu, kojim se skrnavi jedan od najstarijih i najvrednijih 
znakova kulturne baštine u BiH, nekropola stećaka na Radimlji, ne upućuje nas opet na 
divljake koji taj barbarizam čine, već na hrvatsku i katoličku inteligenciju koja se tome ne 
suprotstavlja. Ipak se ovi vandalizmi čine u ime Hrvata i katoličanstva, te se njihova šut- 
nja ima smatrati porukom odobravanja. 


"Saff", br. 145, 27. V 2005. 


Apartheid u srcu Evrope 

U Cankarjevom domu u Ljubljani je održan okrugli sto o stanju demokratije i ljudskih 
prava u BiH, na kojem su učestvovali bh. i slovenački intelektualci. Rusmir Mahmutćehajić 
je rekao da treba prevazići situaciju apartheida u kojoj je država trenutno uklještena. No, 
niko nije rekao da su samo Bošnjaci žrtve apartheida, kao i oni rijetki Srbi i Hrvati koji 
nisu uzeli dvojna državljanstva, pa dijele bošnjačku getoiziranu sudbinu. Naravno, nije 
rečeno ni da je i Slovenija jedan od kreatora ovog, kako je rečeno, apartheida u srcu 
Evrope, i to po više osnova, ali i tako što samo Bošnjaci moraju tražiti vize za ulazak ili 
prolazak kroz Sloveniju. No, u svakom slučaju je dobro što naši ugledni intelektualci ko- 

načno koriste riječ — aparthied — kao tačnu oznaku stanja u kome se nalazimo. Mi koji 
ovo tvrdimo godinama, postali smo ekstremisti i fundamentalisti, a oni koji to tvrde tek 
danas, hronično slove kao demokrati. 


"Saff", br. 145, 27. V 2005. 


Hitler u Sarajevu 

Lagumdžijin potrčko iz SDP-a Željko Komšić je na pitanje novinara Starta - Da li ima 
antisemitizma u Sarajevu? - odgovorio: Očigledno da ima. Nekad je ekstremno izražen, 
maksimalno ekstremno, nasilno... Stop! Dokaz? Dokaza nema!!! Komšić dalje taj izmi- 
šljeni maksimalno ekstremni, nasilni antisemitizam u Sarajevu, upoređuje sa Hitlerovim, 
pa tvrdi kako bi u Sarajevu moglo doći do ugrožavanja ljudskih, bezbeli jevrejskih života. 
Evo citata: U početku izgleda bezazleno, ali na kraju kad naraste u pravog monstruma, i 
kad nosi ono što je najvrednije, a to su ljudski životi, tada vam treba daleko veći napor da se 
obračunate s njim. Ne treba sumnjati da će ova Komšićeva fašistička izmišljotina biti rado 
dočekana u izraelskim listovima, koji će iz prve ruke dobiti (dez)informaciju da neko na- 
mjerava ubijati Jevreje po Sarajevu. Sramno, kriminalno, opasno! Evo prošla su tri mje- 
seca od ove Komšićeve opasne laži, ali niti je ko reagirao, niti ga je ko tužio za izazivanje 
nacionalne, vjerske i rasne mržnje. 


"Saff", br. 145, 27. V 2005. 


Upecan Ribičić 

Slovenačka policija podigla je krivičnu prijavu protiv nekadašnjeg visokog funkcione- 
ra SFRJ Matije Ribičića (86) koga sumnjiči za genocid i smrt 234 osobe ubijene neposredno 
nakon Drugog svjetskog rata, kada je Ribičić bio zamjenik načelnika slovenačke OZNE. 
Ribičić bi mogao biti osuđen na kaznu od 10 do 30 godina zatvora. A imamo li mi u Bosni 
svoje ribičiće? Ponešto znamo o žrtvama komunističkih tortura, ali još uvijek nemamo 
cjelovitu sliku o svima koji su ubijeni ideološkim metkom. Gotovo ništa ne znamo o ko- 
munističkim dželatima koji su po brdima oko Sarajeva i Tuzle odvodili nenarodne ele- 
mente i ubijali ih metkom u potiljak, a danas sjede u SUBNOAR-u i pričaju o antifašizmu. 
Uistinu, u SUBNOAR-u postoji nekoliko ovakvih likova, za koje se pouzdano zna da su 
bili direktni egzekutori. Da smo pravna država, kao što nismo, i naša bi se policija, kao 
slovenačka, bacila na prikupljanje dokaza o ovim zločinima. Ali, to se neće dogoditi jer bi 
procesuiranje zločinaca iz SUBNOAR-a bilo razglašeno kao atak na antifašizam. 


"Saff", br. 146, 10. VI 2005. 
Katilska demokratija 
Regulatorna agencija za komunikacije je nastavila svoj pohod na medije koji se defini- 


raju kao bošnjački i patriotski. Nakon kriminalne kazne TV A/fi od 50.000 KM, dogodilo 
se kažnjavanje Radio Nabe sa 20.000 KM, a za prilog u kojem je navodno korišten jezik 

nacionalne i vjerske mržnje. RAK se inače specijalizirao da dijelove Kur'ana sankcionira 
kao nacionalnu i vjersku mržnju. To je obrazac po kome srpski i hrvatski um sve islamsko 
razumijeva kao tzv. ekstremizam. Za njih i ezan ima značenje provokacije. Izmišljanje na- 
cionalne i vjerske mržnje, koja Bošnjacima nije prirođena, te je nemoguća u bošnjačkom 
poimanju sebe i okruženja, ovdje je u funkciji gušenja medija patriotske orijentacije. Jer 
kad se jedna radio stanica kazni sa 20.000 KM, što je možda njen polugodišnji prihod, 
to je ravno odluci o ukidanju tog medija. Agresorsko gušenje patriotskih medija danas 
je upakovano u jezičke zavrzlame, tipa, regulatorna agencija, sankcije i sl. Katilske kazne 
imaju jasnu misiju i nose jasnu poruku: izolirati bošnjačku slobodu misli. 


"Saff", br. 146, 10. VI 2005. 


Da nisam Jevrej... 

Mnoge je začudilo otkud da jedna nit-smrdi-nit-miriše institucija kakva je Ars aevi 
stane iza projekta Damira Nikšića pod naslovom Da nisam musliman, gdje kroz muzički 
spot, ubitačnom ironijom, umjetnik razara predrasude kršćanske Evrope prema bosan- 
skim muslimanima. Šta bi se dogodilo da je ma koja islamska organizacija stala iza ovog 
rada? Bio bi to opet nekakav fundamentalizam. Ovako je Damir Nikšić postao zvijezda 
svih sarajevskih medija, što je svojim izvrsnim radom svakako zaslužio. Mnogima koji 
su pisali o ovom kulturnom događaju promakao je jedan momenat iz promotivnog ma- 
terijala, a to je da autor sudbinu bosanskih muslimana čita kroz sudbinu jevreja, jer je i 
prema jednim i prema drugim Evropa iskazivala krstaške predrasude. Nikšićev rad nas 
upućuje na jednu tematsku oblast koju bi vrijedilo u narednom periodu razrađivati, a 
radi se o kontinuitetu krstaške netrpeljivosti prema evropskim muslimanima i jevrejima. 
Prekjučer je to bio holokaust, jučer genocid nad Bošnjacima, a danas je namjera Evrope 
da sebe proglasi kolijevkom kršćanstva, čime bi muslimani i jevreji i zvanično postali 
evropski podstanari. Možda nam iz obrađivanja ovih tema postane jasno i zašto neko 
uporno izmišlja antisemitizam u Bošnjaka, i proizvodi nepostojeći konflikt između boš- 
njačkog i jevrejskog naroda u BiH. Barem što se Evrope tiče, jevreji i muslimani su pri- 
rodni saveznici. 


"Saff", br. 147, 24. VI 2005. 


Dimne bombe II 

Kad bi se na svaku dojavu o bombi evakuirala svaka zgrada gdje će bomba navod- 
no eksplodirati, naši bi se životi pretvorili u paranoični haos. Odluka da se sarajevski 
Holidej In hitno evakuira zbog anonimne dojave, rezultat je diletantizma Policije, ali i 
lokalnog obezbjeđenja našeg elitnog hotela. Valjda bi oni trebali preventivno voditi raču- 
na da neko u hotel ne unese bombu?! Drugo, ne pamtimo da je dosad i jedna bomba ek- 
splodirala nakon najave. Zašto bi onaj ko postavlja bombu to najavljivao? Valjda onaj ko 
postavlja bombu to čini kako bi bomba eksplodirala, a ne kako bi se najavom eksplozije 
demontirala?! U Sarajevu se, hvala Bogu, dosad nije dogodio ni jedan teroristički napad 

na civile. Nekome je očito stalo da proizvodi osjećaj kako je Sarajevo ugroženo od tero- 
rizma. Bezbeli onog tzv. islamskog. 


"Ljetopis 2005", 14. VII 


Uljez u Srebrenici 

U okviru zvaničnog programa obilježavanja desete godišnjice genocida u Srebrenici - 
dogodio se uljez. Bio je to kratki tzv. dokumentarni film sumnjivog zbrda-zdola kvaliteta i 
još sumnjivijeg naslova: Srebrenica — zemlja zločinaca, koji su napravili novinari Slobodne 
Bosne. S obzirom da se tekstovi ovog sarajevskog magazina prenose na četničkim internet 
sajtovima, što je dovoljna legitimizacija, poturanje Srebrenice kao zemlje zločinaca djeluje 
kao logična podvala koju samo nisu razumjeli organizatori. Postoji stotine drugih naslo- 
va koji su se mogli dati ovom lošem i konfuznom video-materijalu, kojeg samo ambicio- 
zne budale mogu krstiti kao film. Jer, Srebrenica može biti zemlja zločina, ali ne i zemlja 
zločinaca, jer iz Srebrenice ne potiču zločinci, već žrtve. Film traje 13 minuta, a glavni lik 
u filmu je Enver Kazaz, koji filozofira o zločinu da ga ni Radovan Karadžić ne bi razumio. 
To je onaj što je izjavio da je Ivo Andrić najveći bošnjački pisac, i onaj što je izmišljao boš- 
njački fašizam po Sarajevu, i onaj što je sevdalinku doveo u kontekst fašizma, i onaj koji 
bi zadnji trebao govoriti o bošnjačkoj tragediji. 


"Saff", br. 149, 22. VII 2005. 


Dimne bombe III 

Federalna tv je u centralnom Dnevniku objavila da je Specijalna policija evakuirala dio 
osoblja Američke ambasade, te jedan sat držala u blokadi Ali-pašinu ulicu. Spominjale su 
se i nekakve podmetnute bombe i vjerodostojne prijetnje. Međutim, iz izvora Američke 
ambasade se saznalo da nije bilo nikakve evakuacije osoblja. Iz Policije su saopćili da su 
preuzeli operativne mjere i radnje, ali ne kažu zašto. U vrijeme kada je Federalna tv saop- 
ćavala ovu dramatičnu vijest, oko Američke ambasade u Sarajevu nije bilo nikakvih zna- 
kova pooštrene bezbjednosti. Dakle, s kojim je pravom Federalna tv uznemiravala i laga- 
la javnost?! I to ne prvi put! Za ovakve greške bi se morale podnositi uredničke ostavke. 
Ali, urednici na FTV su pod zaštitom političkih i finansijskih lobija iz Karađorđeva, za 
čiji račun svako malo izmišljaju tzv. islamski terorizam. 


"Ljetopis 2005" 29. VIII 


Konačno, istina 
Istraživački centar Američkog kongresa konačno je pričepio usta svima koji su po- 
sljednjih godina optuživali bošnjački narod za veze sa tzv. islamskim terorizmom. U 
Izvještaju Američkog kongresa o BiH se navodi da SAD imaju snažnu podršku u BiH, a 
posebno među Bošnjacima zato jer su pomogle u dovođenju mira i osiguranju poslijeratne 
pomoći. U Izvještaju se navodi i da većinski sekularno i evropski orijentirano bošnjačko 
stanovništvo nije potpalo pod uticaje par hiljada stranih islamskih ekstremista koji su u 

BiH došli u periodu kada su, kako se kaže, očajni Bošnjaci bili suočeni s međunarodnim 
embargom na oružje. Data je tačna slika odnosa Bošnjaka prema tzv. islamskom teroriz- 
mu, ali i prema Americi, koju Bošnjaci prihvataju kao svog saveznika i prijatelja. Otud 
su bile apsurdne i opasne medijske navale srpsko-hrvatskih hegemonista da izmisle boš- 
njačku netrpeljivost prema Americi. Zapravo, hunta iz Karađorđeva je zloupotrijebila 
američku tragediju kako bi izmišljanjem tzv. islamskog terorizma u Bošnjaka na diplo- 
matskom frontu ojačala svoje separatističke pozicije. 


"Ljetopis 2005", 1. IX 


Srbija u Sarajevu 

Četničko-ustaški list Slobodna Bosna iz Sarajeva objavila je intervju s anonimnim eg- 
zekutorom koji je sudjelovao u genocidu nad Bošnjacima. Šest novinskih stranica ispi- 
sano je samo zbog jednog kratkog pitanja i odgovora, koji je suština ove navodne iskrene 
ispovijesti. Suzana, bre, novinarka ovog ravnogorskog biltena postavlja sljedeće pitanje: 
Da li su srbijanski specijalci radili nešto sa vama? To je isto kao kad biste narkomana pi- 
tali: A da li se drogirate? Pitanje Suzane, bre, implicira da srbijanski specijalci nisu imali 
nikakve veze sa pokoljima Bošnjaka, čim se pita nešto što je općepoznato. Kao što se mo- 
glo i očekivati, anonimni krvnik odgovara sljedeće: Nikada ni sa jednom jedinicom nismo 
radili, uvijek smo nastupali sami. Sagovornik potom obrazlaže kako Srbija nije imala ni- 
kakve veze sa pokoljima Bošnjaka. Ovaj tekst (br.459, str. 29-33) u cijelosti je u funkciji 
oslobađanja Srbije od odgovornosti za agresiju i genocid. 


"Saff", br. 153, 16. IX 2005. 


Uvoz mudžahedina u Hrvatsku 

U uredu za zaprimanje pošte Ambasade Velike Britanije u Zagrebu, oko sedam sati 
i 30 minuta, aktivirana je manja eksplozivna naprava i ranila jednog uposlenika, hrvat- 
skog državljanina, Damira Rovišana (28). Ova eksplozija je u zagrebačkoj javnosti otvo- 
rila pitanja prisustva islamskih humanitarnih organizacija neposredno nakon rata, koje 
su navodno bile povezane sa nekim terorističkim organizacijama. Kao i mnogo puta pri- 
je, i ovdje se unaprijed i bez dokaza znalo da iza terorističkog napada stoje tzv. islamski 
teroristi, jer, pobogu, ko bi drugi napadao Britansku ambasadu nego oni. Eto, isposta- 
vilo se da eksplozija nema nikakve veze sa tzv. islamskim terorizmom, već da je djelo 
ranjenog Rovišana, koji je na taj način želio skrenuti pažnju javnosti na nekakav svoj 
pravosudni slučaj. No, ono što je zanimljivije jeste činjenica da se niko nakon svega, u 
Hrvatskoj, u BiH, a ni drugdje, nije upitao - otkud tolike islamske humanitarne organiza- 
cije u Hrvatskoj?! Zašto je Hrvatska pružila gostoprimstvo organizacijama koje su navod- 
no povezane sa tzv. islamskim terorizmom? Zato što je režim Franje Tuđman pronašao 
strateški interes u uvozu mudžahedina u BiH, kako bi borba ARBiH izgubila međuna- 
rodni kredibilitet! 


"Ljetopis 2005", 19. IX 

Nagrađen lažov 

Evropska policijska misija, koja u BiH nadgleda procese transformacije policij- 
skih snaga, podijelila je nekakva priznanja, a jedan od nagrađenih je i direktor Policije 
Republike Srpske Dragomir Andan. Ovaj neviđeni skandal nije ponukao ama baš ni- 
koga da reagira. Prisjetimo se, Dragan Andan je izmislio mnoštvo slučajeva tzv. islam- 
skog terorizma. Posljednji takav skandal dogodio se sa bejagi pronađenim eksplozivom u 
Potočarima, uoči obilježavanja 11. jula, kada je Andan istog časa za pripremanje navod- 
nog terorističkog zlodjela optužio nekakve mudžahedine iz Federacije. Umjesto da bude 
smijenjen, i sankcioniran, Andan je ostao na poziciji direktora Policije RS. Sa ove pozicije 
nisu ga pomjerile ni fotografije i dokazi da je bio ratni saradnik najtraženijih ratnih zloči- 
naca. Izgleda da je sve što je usmjereno protiv pravde, morala, humanizma, protiv Bosne 
i Bošnjaka, svojevrsna preporuka za napredovanje u dejtonskoj hijerarhiji. Dokle god je 
to tako, Bosna nema šansi. 


"Ljetopis 2005", 10. XI 


Petarde i terorizam 

Udarna vijest bila je da su u sarajevskom naselju Vrace, u kafani Dva bora, ubijeni 
Milorad Todorović i Radomir Janković sa Pala, te Esad Šenderović iz Sarajeva. U noći sa 
subote na nedjelju uslijedilo je novo zastrašujuće iznenađenje. U centru Travnika su odje- 
knule tri eksplozije, koje su počinile veću materijalnu štetu na jednom salonu namještaja, 
i na jednoj apoteci. Iako se o ovom terorističkom aktu ništa nije znalo, državni tv kanali 
su odmah objavili indicije da se radi o tzv. islamskom terorizmu, samim tim što su vijest o 
eksplozijama u Travniku vezali za informaciju o postojanju tzv. islamskih terorista u BiH. 
Kako je krenulo uskoro će i novogodišnje petarde biti dovođene u vezu sa izmišljenim 
terorizmom, od čega će najviše hairovati istinski teroristi, okrutni kriminalci i njihove 
mreže koje očito imaju podršku i zaštitu u državnim institucijama. 


"Ljetopis 2005", 19. XI 


Pogrešan način 

U subotu 17. 12. 2005. u Sarajevu je održana promocija knjige Državna tajna koju je 
navodno napisao sin Sefera Halilovića Semir. Dovoljno je znati da su promotori Senad 
Pećanin i Bakir Hadžiomerović, pa knjigu i ne čitati. Ovi nemaju šta drugo promovirati 
osim mržnje prema bosanskoj žrtvi. Šteta je što Sefer u iracionalnoj mržnji prema Aliji 
i dalje tone u pomaganje srpsko-hrvatske okupacije, i što je na taj sihir navukao i svoga 
sina. Možda ima istine u onome što se hoće reći, ali je pogrešan način. Nakon Sarajeva 
i Tuzle, i u Mostaru je promovirana ova knjiga. Pošto na nekoliko skandaloznih teza iz 
ove knjige niko ne reagira, ni SDA, ni Islamska zajednica, ni mediji, a ni brojna borač- 
ka udruženja, onda nam se valja složiti, recimo, sa rečenicom na 296 stranici, koja gla- 
si: Izetbegović bi da nije umro, sigurno završio u pritvorskoj jedinici u Hagu. Dakle, autor 
smatra da je Alija Izetbegović ratni zločinac, a to očito smatramo i mi, čim punim kapa- 
citetima proizvodimo šutnju. Slažemo se, takođe, da bi se Alija Izetbegović u Hagu, kako 

piše autor — susreo sa svim onim prljavštinama koje je naravno i sam odobrio i naredio. 
Slažemo se, jer šutimo. No, ovo će društvo prije ili poslije morati odabrati: ili Sefer ili 
Alija. Obojica ne mogu ostati u bošnjačkom srcu. Jedan mora ispasti iz igre. A kada će se i 
kako to dogoditi, nije naše da sudimo. Sefer je očito nestrpljiv u nakani da zauzme Alijino 
mjesto u Bošnjaka. Bio je nestrpljiv i usred rata, kada je, kako piše u knjizi Državna taj- 
na, na stranici 67 — želio formirati stranku. Gdje to još ima da komandant Armije usred 
rata formira stranku i stvara paralelnu vlast naspram vlasti kojoj bi morao biti podređen? 
Neki bi to nazvali vojnim ili državnim udarom, neki izdajom, neki autonomaštvom, po 
sistemu Fikreta Abdića, a neki možda i demokratijom. Činjenica je da je Sefer smijenjen 
s funkcije komandanta Armije zbog svojih političkih ambicija, za koje se smatralo da šte- 
te jedinstvu patriotskog fronta. No, njegove političke ambicije plove dalje. Na promociji 
u Mostaru je rekao da postoje fašisti iz srpskih, hrvatskih i bošnjačkih redova. Dakle, po 
Seferu, u bošnjačkom narodu ima fašizma. Ako se Bošnjaci s time slažu, onda, brate lije- 
pi, nismo ništa bolje ni zaslužili... ... Od Sefera. 


"Saff", br. 160, 23. XII 2005. 

Recenzije 


Recenzija Seje Omeragića 


Rukopis Fatmira Alispahića ima oko 350 kompjuterskih strana materijala koji je već 
objavljivan po bh. medijima. Sadrži osam poglavlja: , Uvod" ,,Afera ,, hakeri" kao pore- 
mijera SDP-ove policijske države" ,,Rat za terorizam", ,,Montirani proces ,,Pogorelica", 
Državni terorizam nad tzv. alžirskom grupom" ,Medijski zločin nad Sanelom 
Sjekiricom", , Izbor" i ,Fragmente". Svi tekstovi su uredno klasificirani i sadržajno kom- 
paktni. Dobili smo ozbiljnu analizu antiterorističke histerije, koja detaljno secira laži pro- 
tiv Bosne i Hercegovine i Bošnjaka. Riječ je o davanju odgovora na još jedan ozbiljni i 
teški udar na BiH i Bošnjake. Rukopis je urađen prepoznatljivim Alispahićevim stilom 
i time posjeduje kompaktnost, tematsku cjelovitost, i, konačno, suštinu u kojoj nijedno 
pitanje ne ostaje bez jasnog i preciznog odgovora. 

Da bi se uopće moglo objasniti pisanje Fatmira Alispahića o jednom teškom periodu 
progona Bošnjaka zbog izmišljotina o terorizmu, tamo gdje terorizima nije ni bilo, treba 
se vratiti u historiju ove pojave na području bivše jugoslavenske države. 

Kratka storija terorizma počela bi sa Srbima i, prije više od stoljeća, smaknućima nji- 
hovih vladara. Brutalno ubistvo kraljevske porodice Obrenovića dogodilo se da bi na 
vlast došli Karađorđevići, za neke moćne strane zemlje poslušnija dinastija. Jedan od naj- 
poznatijih srpskih terorističkih činova svakako je ubistvo Franca Ferdinanda, prestolo- 
nasljednika Austro-Ugarske monarhije, što se smatra povodom početka Prvog svjetskog 
rata. Gavrilo Princip, pripadnik Mlade Bosne, usred Sarajeva je ubio princa Ferdinanda 
i njegovu trudnu suprugu Sofiju. Ubica će kasnije biti slavljen kao heroj za vlasti u ko- 
munističkoj Jugoslaviji. Naravno, ovo je bio vid državnog terorizma, jer je pripadnike 
terorističke , Mlade Bosne" uvježbavala ,Crna ruka" tajna srbijanska državna služba za 
likvidacije nepodobnih. Državni terorizam, dakle, ima podužu historiju u srpskoj drža- 
vi. U knjizi profesora Ive Banca ,,Nacionalno pitanje u Jugoslaviji 1918. do 1941." koja 
o stravičnim masovnim likvidacijama Bosanskih Muslimana u područjima uz Drinu od 
marta do juna 1914. godine. Preko noći od Foče, Srebrenice, Žepe do Zvornika čitava 
muslimanska sela bila su poklana upadima agenata ,Crne ruke" iz susjedne Srbije. Kad 
su brojke tog neviđenog terorizma prešle dvije hiljade žrtava, Habsburška monarhija od- 
lučuje poslati u Bosnu princa Ferdinanda, kao znak podrške nemoćnoj bosanskoj vladi. 
Tek prije nekoliko godina britanski historičari su otkrili da je Srbija tajno pripremana za 
rat i naoružavana golemim artiljerijskim arsenalom iz Engleske, a preko Rusije, samo da 
bi se zavarao trag. 

Ali, vratimo se teroristima. 

Nakon ulaska srpskih trupa u navodno oslobođenu Bosnu i Hercegovinu, 1918. go- 
dine, za samo tri mjeseca ubijeno je oko 18.000 pripadnika begovskih bošnjačkih poro- 
dica. Radilo se o masovnim pogubljenjima nevinog bošnjačkog plemstva, i njihovog po- 
tomstva. Pridošlice, srpski vojnici i oficiri zaposjedali su kuće i zemlju brutalno ubijenih. 
Kada su ova velika pljačka i strašni teror bili završeni, začuo se tek slabi glas iz Beograda 
o potrebi zaustavljanja pokolja, kako je rečeno ,,nad našom muslimanskom braćom". 

U vrijeme Kraljevine Jugoslavije ubijani su neposlušni i nepodobni političari, ponekad 
i usred parlamenta. Jedini Bošnjak, ministar u kraljevskoj Vladi, bio je Mehmed Spaho. 


212 


Dobijao je redovno resor saobraćaja. Ubijen je od srpske tajne službe u hotelu ,,Kralj$ u 
Beogradu, strujnim udarom kroz vodu iz česme. Puniša Račić, poslanik Radikalne stran- 
ke (to su ovi Šešeljevi sa najviše srpskih glasova na dosadašnjim izborima) pucao u poli- 
tičkog lidera Hrvata Stjepana Radića. 

Bilo je to još jedno od ,Crne ruke" naručeno terorističko ubistvo, ali je Radić umro tek 
kasnije od posljedica atentata. 

Uslijedio je atentat na kralja Aleksandra Karađorđevića, odmah nakon iskrcavanja sa 
ratnog broda u francuskoj luci Marsej. Taj posao odradili su zajednički makedonski na- 
cionalista Veličo Kerim i skupina ustaša iz zapadne Hercegovine, koje je predvodio, zani- 
mljivo, izvjesni Ivica Raić. 

Za razliku od tih vremena, ona Titova su bila u rukavicama. Kao i nakon Prvog svjet- 
skog rata, nakon ulaska srpske vojske, Titovi partizani su ubijali i otimali kuće, preostalu 
zemlju i dućane, sada već osiromašenih Bošnjaka. Ljudi koji su imali bilo kakvu imovinu 
odvođeni su u noć i ubijani bez krivice i suđenja. Niko ne zna koliko je Bošnjaka pojeo 
mrak ulaskom Titovih oslobodilaca u bosanske čaršije. Taj segment historije, kao i ma- 
sovno pogubljenje begovskih porodica, njihova djeca i unuci ne znaju, niti to interesira 
moderne bošnjačke historičare. 

Josip Broz je priznavao samo sud svoje partije. To je izjavio nakon jednog terorističkog 
čina o čijoj se suštini nije smjelo pisati i govoriti. Samo se između redova moglo razumjeti 
da je bio u grupi podmetača bombe koja je ubila i ranila neke nevine ljude. Milošević i 
Šešelj u terorističkom maniru su pred Međunarodnim sudom u Hagu odmah rekli da ne 
priznaju Tribunal, nego samo sud njihovog naroda. Nekom partija, nekom narod. 

Nedavno je njemački sud osudio Krunoslava Pratesa za ubistvo Sjepana Đurekovića, 
odbjeglog direktora INA-e. Saučesnik u ovom ubistvu, koje se dogodilo 1983. u Minhenu, 
bio je Željko Ražnjatović Arkan, u prošlom ratu vođa srbijanske terorističke državne 
skupine ,tigrovi". Titova UDB-a ubila je više od 80 najuglednijih emigranata Hrvata i 
Bošnjaka, a ni desetak Srba iz četničkog podzemlja na Zapadu. 

Milošević se terorističkim aktima oslobađao nepodobnih u vlastitim redovima. Ubijen 
je Slavko Ćuruvija, novinar, urednik. Ubijen bivši predsjednik Srbije Ivan Stambolić, ina- 
če čovjek koji je upravo Miloševiću ukazao svu pažnju. Odveden je u noć, mučen, ranjen 
iizgleda živ zakopan na Fruškoj gori. U državnoj režiji ubijen je i Zoran Đinđić, tada pre- 
mijer Srbije. Ovom sadašnjem, Borisu Tadiću u Parlamentu Srbije se javno prijeti smrću, 
kao u vrijeme Račića. 

Moglo bio se govoriti io Tuđmanovom terorizmu, likvidaciji nepodobnih, poput nje- 
govog poznanika Blaža Kraljevića ili Ante Paradžika, ali to se čini malim u poređenju sa 
srpskim masovnim terorizmom. 

Na drugoj strani, nikada Bošnjaci nisu naporavili niti jedan terioristički čin u svojoj 
historiji, sličan ovim likvidacijama srpske i hrvatske strane. 

Dakle, terorizam je nešto sasvim domaće u Srbiji i Hrvatskoj, ali ne i kod Bošnjaka. 
U svojoj knjizi Fatmir Alispahić je vješto dokazao tu vrstu terorističkog pedigrea bivše 
Jugoslavije. Ponajviše je to uspio sa analitičkim tekstovima u kojima se anatomski seci- 
ra državni teror Miloševićeve vlasti, vojske i policije, te dokazuje da je njegov rat protiv 
BiH najstrašniji oblik državnog terorizma. Suština jedne od izuzetnih Fatmirovih teza je 

definitivna podudarnost državnog i, nazovimo ga, pojedinačnog terorizma. Naime, tero- 
ristički cilj koji opravdava najbrutalnija sredstva je identičan. Opkoljeni gradovi koji se 
drže pod snajperima i artiljerijskom vatrom su bili mjesto divljanja srbijanskog državnog 
terorizma? Nisu li slike ratnog Sarajeva, Miskinove, Tržnice, Markala, Dobrinje, najgori 
vid terorizma? Četiri godine bilo je potrebno tzv. međunarodnoj zajednici da reagira i za- 
ustavi srpski teror nad bosanskim gradovima, a zaustavila ga je trenutno nakon promjene 
stanja i ofanziva Armije BiH. Rusiji su trebala samo četiri sata da krene u odbranu svojih 
civila u Gruziji, a Amerikancima valjda samo četiri minuta da krenu u svjetski antitero- 
ristički rat protiv islamskog teriorizma. 

Tako su stigla antiteroristička vremena... 

Vjerovartno u svijetu ne postoje mediji koji su odigrali sramniju ulogu, kakvu su u 
antiterorističkom ratu u BiH imali takozvani sarajevski nezavisni mediji. Nažalost, oni ni 
danas nisu svjesni koliko su njihova brutalna podmetanja i jadne i poluprimitivne kon- 
strukcije terorizma donijele zla državi Bosni i Hercegovini. 

Svjevremeno sam čuo dva pravila tih tzv. nezavisnih medija iz usta jednog urednika: 
Ako hoćeš da ti se poveća tiraž objavi intervju sa Alijom, a ako hoćeš kakvu dobru dona- 
ciju napiši nešto o islamskom terorizmu u BiH. 

Ovakvi ,,patrioti5 više su me podsjećali na navodeće lansirne rakete, okrenute prema 
vlastitoj državi. 

Nasuprot njima, stajala je sirotinjska ekipa ,,Ljiljana" koji sam uređivao u ta antitero- 
ristička vremena. Jedini naš cilj bio je skidati sa Bošnjaka laži o terorizmu i sa države ta- 
kvu ljagu. Fatmir je to radio i u Ljiljanu, i u Walteru i na brojnim internet stranicama. Ta 
njegova viteška borba će se vidjeti u ovoj knjizi, nakon pauze od nekoliko godina. Fatmir 
Alispahić se oštro suprotstavio lažljivim nezavisnim medijima. Pisati da je Bin Laden fi- 
nansirao Armiju BiH, a onda da je bio u BiH i da se borio na ovim ratištima, neki su od 
najtežih psihijatrijskih slučajeva u svjetskom novinarstvu. 

Besmisleno mi je i napominjati da je cilj terorističkih konstrukcija bio revizija histo- 
rije. To bi i zadnja budala morala znati. Da su Miloševićevi i Karažićevi Srbi naručili 11. 
septembar u Njujorku, uz harangu koju su dobili od sarajevskih novinara, ne bi im se bo- 
lje posrećilo. Fatmir je i taj sramni dio ,,antiterorizma" ovdašnjih medija u BiH raskrin- 
kao do kraja. 

Suština tog Zla je bila: prebrisati jedan strašni zločin genocida, a krivicu rata prebaciti 
na žrtve - Bosanske Muslimane. Naše lansirne patriote su tada prividno dobijale bitke, ša- 
ljući desetine uglednih Bošnjaka u istražne zatvore, na dugotrajna i iscrpljujuća suđenja, 
u kojima su trošili golemi novac na odbranu, u kojima su im se raspadale porodice, djeca 
tonula u beznađa, a roditelji obolijevali i umirali. 

Podmetanja terorizma ni za mene a siguran sam i za Fatmira, nije bila problem onih 
koji su nepravedno optuženi. Nikakvog motiva ili razloga isključivo za njihovu odbra- 
nu nismo imali, osim želje za istinom, skidanja ljage sa države i odstranjivanja kleveta 
sa bošnjačkog naroda. Svi mi smo tada radili pošten posao vjerujući u pobjedu dobra 
nad zlom. Nije ni za Fatmira bio poseban problem raskrinkati sve te laži, jer je svaka pro- 
paganda u svojoj srži jeftin i bijedan pokušaj prevare. Mnogo veću nevolju izazivale su 
laži naših kmolega novinara. Najveće javne udare među nama trpio je svakako Fatmir 

Alispahić, kao čovjek koji je samo sarađivao za tadašnji ,,Ljiljan". I za mene je bilo šokan- 
tno kako se hrabro upustio u ovu bitku. Od medijskih antiterorističkih ratnika podmeta- 
ne su mu svakojake dijagnoze, čak je proglašavan šizofreničarem, pa ubicom, pri čemu su 
medijski likvidatori izmišljali ime žrtve. Panjkan je Fatmir i javno i tajno i ne postoji niti 
jedna novina ili televizija koja mu nije prilijepila kakvu pogrdnu etiketu. 

Sad, kad su svi sudski procesi protiv navodnog terorizma pali, posebno onaj stravični 
slučaj Pogorelica, kada je definitivno i zvanično razotkriven jedan golemi spomenik sra- 
mote prvo medijskih, pa kukavičkih političkih, a onda i svakih drugih višegodišnjih laži 
u Bosni i Hercegovini, nema niti riječi izvinjenja od ovdašnjih surovih antiterorističkih 
medijskih ratnika. Naravno, nema izvinjenja ni za ljude koji su prošli strahote zatvora i 
istraga, pošto i ne treba nikada očekivati ljudske postupke od krivokletnika. 

Oni nisu bili u stanju zatražiti ni oprost od mladića Sanela Sjekirice, čiju su brutalnu 
likvidaciju izveli, po običaju, bezdušno. Samo je čudom dječak ostao živ. Taj je slučaj de- 
finitivno pokazao s kakvim medijskim jadnicima BiH i Bošnjaci imaju posla. 

Na drugoj strani, Fatmir je bio najjači i najhrabriji dio ekipe ,,Ljiljana" koja je pošteno 
i hrabro radila posao za crkavicu honorara, dok su nezavisni medijski konstruktori tero- 
rizma za jednu noć po kafanama trošili naše mjesečne prihode. Mi smo imali svoje poro- 
dice, svoju djecu koja su gledala u naše prazne ruke kad smo se noću vraćali domovima, 
ali ipak nismo ni pomišljali da javno lažemo protiv svoje domovine i naroda. 

Fatmirova knjiga dolazi u pravo vrijeme i jedan je od snažnih argumenata o tome šta 
se događalo u globalnom, a, ustvari, ratu punom laži protiv BiH i Bošnjaka. Nezakonito 
izručenje ljudi u Gvantanamo, goleme pare koje su date izvjesnom Rohanu Gunaratni ili 
drugim prizemnim ,,ekspertima terorizma" od Vlade BiH, ekspertima što su se šepurili 
po BiH sa neprobavljivim lažima i glupostima, sve su to bili dokazi sa kakvim golemim 
budalama imamo posla u politici i medijima. 

Preporučujem, s posebnim poštovanjem, knjige Fatmira Alispahića ,Teror 'antitero- 
rizma'". Riječ je o kapitalnom, atraktivnom materijalu, aktuelnom i u ovog trenutka. Jer, 
ne treba očekivati da će se oni kojima smeta BiH tek tako odreći mogućnosti novih laži 
i konstrukcija, kakvu inače još uvijek poklanja globalni strah od terorizma. Nama u BiH 
su danas najpotrebniji pravi odgovori na terorističke laži, odgovori moćni poput ovog 
Fatmirovog. Pogledaju li se domaći mediji, jasno je da iz tog začaranog kruga ni Bošnjaci 
ni BiH još nisu spašeni. 


Sarajevo, 16. VIII 2008. 

Recenzija Indire Kučuk Sorguč 


,Da li je moguće voditi rat s apstraktnom imenicom?" — zapitao se Terry Jones, jedan od 
aktera vrhunski kreirane britanske nadrealne humorističke serije , Monty Python" nakon ve- 
likog Bushovog poziva u rat protiv terorizma. Uistinu, da li je moguće voditi rat s terorizmom 
ako se pri tom antiterorizmu služimo svim konvencionalnim i nekonvencionalnim oružjem 
terora?! Teror antiterorizma ova je naša državica upražnjavala i vodila kroz svoje legalne or- 
gane i punu državnu političku, pravnu i administrativnu strukturu od tog famoznog 11. sep- 
tembra 2001. do početka 2008. godine kada je Vrhovni sud Federacije oslobodio optužene za 
slučaj Pogorelica. 

Taj začarani orvelovski krug montiranih procesa neće biti demontiran u potpunosti dok 
i posljednji iz tzv. Alžirske grupe, koju čine bh. državljani zatočeni u američkoj vojnoj bazi i 
zatvoru Guantanamo ne bude oslobođen, jer njihova krivica nije ustanovljena. Ovaj beskru- 
pulozni sablažnjivi akt državne politike SDP Alijanse ostao je evidentiran kao očiti primjer 
sluganstva bušovljevoj antiameričkoj doručak politici koju su favorizirali, glorificirali i potvr- 
đivali bosanskohercegovački mediji lansirajući brojne laži kao sredstvo opravdavanja politike 
zla, poltronstva i slijepe poslušnosti naše države. Ta medijska hajka na izmišljeni terorizam 
islamske provenijencije u BiH predvođena državnim aparatom tada vladajuće SDP Alijanse 
napravila je od običnih ljudi javne neprijatelje!!! Vjerovatno po onoj narodnoj ,,ko ne sluša 
pjesmu, slušat će oluju!" 

O olujnom nebu nad svjetskim poretkom s početka 21. stoljeća, maloj traumatiziranoj 
bošnjačkoj naciji koja je zahvaljujući grotesknoj prodanoj politici vlastite države morala da 
plati cijenu svoje viktimizacije tako da se njena žrtva zaogrne plaštom zločina kako bi joj se 
oduzela svetost i pravednost, pisao je Fatmir Alispahić bez zazora, uporno i dosljedno. 

Pisati o teroru antiterorizma, državi koja sama fabricira neku svoju tobožnju krivnju za 
terorizam kojeg nema, izmišlja aktere i podmeće sama sebi kukavičja jaja i zamjeriti se svima 
koji od šume ne vide drvo, Fatmirova je teška omča koju nosi cijeli život za vratom kao teret 
pravednika. On promišlja, piše, vodi žestoke medijske polemike ali i svrsishodne akcije za ču- 
vanje digniteta onih koji sami sebi ne mogu, ne znaju ili nemaju čime pomoći. Probuđivanje 
savjesti kod intelektualaca i onih ljudi koji se bave javnim poslom i od njega žive a ne razumiju 
kakvo breme javnost nosi sa sobom, Fatmir je shvatio kao svoju zadaću jer angažiranost go- 
mile posebno kod bošnjačkog naciona danas ne postoji. Uloga intelektualca u savremenom 
bosanskohercegovačkom društvu sasvim je obezvrijeđena jer se svela na nekoliko prozaičnih 
individualnih istupa i to po interesnoj potrebi dok je sve drugo čisto tavorenje u vlastitom 
egoizmu. Zbog toga, historijski procesi depolitizacije i satanizacije Bošnjaka prolaze pored 
nas kao supersonični vozovi, a kamoli montirani procesi koji više govore o onima nad kojim 
je montaža izvršena nego o onima koji montiraju. Optužbe za islamski fundamentalizam, te- 
rorizam i islamofobijske hajke od strane državne obavještajne službe i međunarodnih instan- 
ci, digle su se u propagandnom medijskom stilu do linča onih koji su nepravedno optuživani, 
a da, s druge strane, nikakvu (ako ništa drugo, profesionalnu) sankciju nisu pretrpjeli oni koji 
su kreirali jedno užasno raspoloženje u domaćoj i svjetskoj javnosti. 

Ti, urednici i novinari i danas urednikuju, rade pa čak i napreduju u službi, bez priznanja 
da su lažno izvještavali i obmanjivali javnost, i tetoše ih politički krugovi koji su zakuhali cijelu 
ovu smješu stradanja nevinih ljudi. 

Fatmir Alispahić je od početka montiranih procesa i terora antiterorizma svjedočio svo- 
jom briljantnom analitikom, vjerodostojnim informacijama te hrabrim nekoristoljubivim ka- 
rakterom da je izuzetak i kao ekskluziv u svemu što radi i promišlja, ne može biti uvažavan od 
takvih ideoloških trabanata. 

Zato je njegov intelektualizam uistinu idealistički orijentiran i kao takav prognan iz ove 
surogat zemlje i njenog klaustrofobičnog zarobljenog antisistema vrijednosti. 

Fatmir ovu intelektualnu suhotinju i jednoumlje detektira tužnim porazom građanskog 
intelektualizma i kaže: ,,S druge strane, rijetki bosanski autori koji su reagirali na laži o tzv. 
islamskom terorizmu i branili Bošnjake pred bjesnilom islamofobije — sudski su i medijski 
obrađivani, da bi na kraju bili prognani sa javne scene koja je poprimila totalitarni, jedno- 
dimenzionalni, ideološki karakter.... U suštini namjesto kojeg je ustoličen kapitulantski, sa- 
moponižavajući model podobnog Bošnjaka, čija se odanost provjerava gaženjem bošnjačkih 
vrijednosti. Ljudi u krhkim narodima svašta čine za malo moći i para. Alternativa sluganstvu 
je ili šutnja, ili progonstvo" 

I zaista kada se pročita ova knjiga sastavljena od jakih, direktnih i optužujućih teza izne- 
senih u člancima koji imaju pored žurnalističke snage i neprikosnovenu volju da se sadašnje 
stanje svijesti kod bošnjačke populacije izmijeni na bolje i upozitivi, jasno je da autor nije pa- 
sivni posmatrač ili neutralni svjedok turbulentnih procesa nego i sam akter, često glavni akter 
u filmu "Kako stati u kraj teroru antiterorizma?" 

Često je bio usamljen u ovoj svojoj iskonskoj ljudskoj potrebi da istjeruje mak na konac 
i zbog toga je bio lagan plijen medijskih kerbera koji su, ustanovio je to docnije i sud, držali 
stražu i stranu laži. 

O famoznoj montaži znanoj kao Pogorelica, Fatmir zaključuje: ,, Dakle, legalni antiterori- 
stički kamp legalne države, koja je u stanju rata, u stanju goloruke odbrane golih života, pro- 
glašava se sterorističkimo, kako bi se udovoljilo aktuelnom tzv. antiterorističkom ratu, a bivši 
funkcioneri suverene države se optužuju za terorizam, čime se, zapravo, naša cjelokupna bor- 
ba za opstanak označava terorističkom:" 

Treba imati na umu činjenicu da u vrijeme kad su ovi radovi objavljivani, u Bosni i 
Hercegovini nije bilo ni jednog javnog kritičkog slova o karakteru tzv. rata protiv teroriz- 
ma. I da je s te tačke gledišta, važnost ovih tekstova ogromna, što kao demarkacija medij- 
skog prostora kao politikantskog što kao njegov autonomni prosvjed protiv blaćenja, klevete, 
denuncijacije... 

Jer kad danas želite nekoga strpati u , vječita lovišta" (bilo figurativno ili doslovno) potreb- 
no je vrlo malo; oklevetajte ga za nešto i nema problema. A ako želite da se stvar brzo završi 
samo mu prišijte termin ,,islamski terorista"... Poslije sve ide lahko. 

U svoj ovoj Fatmirovoj volšebničkoj i pravednoj borbi i sam je stradavao i stradava od kle- 
većenja i blaćenja medijskih praznoglavih krelaca koji u sudejstvu sa političkim moćnicima 
nažalost kreiraju ovdašnju ustajalu neproduktivnu javnu žabokrečinu. I zbog toga sve tone u 
besmisao. A ,,Besmisao je lice vremena koje živimo, jer javnim prostorom vladaju laž, hipo- 
krizija, poltronstvo i kukavičluk", napisao je Fatmir u jednoj od svojih briljantnih analiza u 
ovoj knjizi koja dekonstruira lice "antiterorizma" i još više ukazuje na bijednu sliku bošnjačke 
politike i bošnjačkog kvazinintelektualizma danas, nakon genocida. 


Sarajevo, 1. IX 2008. 

